
Dorian Blackwell, Inimă Neagră din Ben More, este un 
ticălos fără suflet şi fără milă. Cu inima și trupul marcate 
de cicatrice, Dorian este unul dintre cei mai bogaţi şi mai 
influenți bărbaţi din Londra, dispus să lupte până la ultima 
suflare pentru a obține ceea ce-și doreşte — iar fermecătoarea 
și inocenta văduvă Farah Leigh Mackenzie se află în fruntea 
listei lui de dorințe. Acesta este motivul pentru care Dorian 
o răpește şi o afe; în sanctuarul lui din Highlands... 

Însă Farah nu este marioneta nimănui. Şi, mai presus de 
toate, are un secret teribil, ce îi poate pune viața în pericol. 
Cum singura ci salvare de oamenii care o vor moartă este să 
accepte protecția ticălosului scoţian, Dorian îi propune un 
târg: căsătoria. Astfel, el o protejează, iar ea îi oferă posibili- 
tatea să se folosească de secretul ei pentru a se răzbuna. Însă 
nici prin cap nu i-ar fi trecut lui Inimă Neagră din Ben More 
că frumoasa Farah i-ar putea pune o condiție scandaloasă, 
ce ameninţă să descătușeze dorinţa înfierbântată ce-i mistuie 
pe amândoi. 

Să fie, oare, de vină faptul că această femeie pe care el a 
luat-o captivă este singura în măsură să ajungă la inima lui 
cea neagră, pe care o crezuse de mult împietrită? 


Kerrigan Byrne este una dintre revelaţiile genului Ais- 
torical romance, cele 20 de titluri ale ei fiind o prezenţă 
constantă în topurile New York Times. 

LITERA? 


Capitolul 1 
SES 


Munţii Scotiei, districtul Argyle, 1855 A a M i 


Sângele îi şiroia pe brațe când Dougan Mackenzie sări peste zidul 
din piatră veche ce separa terenul orfelinatului Applecross de muntii 
sălbatici. Nici unul dintre ceilalți copii nu se aventurase aici. Zidul 
proteja pietrele funerare înclinate și decolorate care se ridicau din 
covoare groase de mușchi și buruieni hrănite cu oasele morţilor. 

Cum inima îi bătea prea tare, Dougan stătu un moment ca să-și 
recapete suflarea, înainte să se lase în jos și să se ghemuiască, tră- 
gându-și picioarele noduroase la piept. Cu mare atenție, își desfăcu 
palmele pe cât îi permise pielea zdrelită. Îl dureau mai mult decât 
atunci când bățul ascuţit mușcase din ele. 

Emotii întunecate îl făcuseră să-și stăpânească lacrimile când 
sora Margaret încercase să-l doboare. Și le stăpânise până atunci. Îi 
înfruntase ochii reci, strălucitori, incapabil să se oprească din clipit 
când nuiaua cobora iar și iar, până când semnele de pe piele se des- 
chiseră și începuseră să sângereze. 

- De ce plângi? 

Vocea fragilă părea să calmeze rafalele nestăpânite de vânt și 
să le strângă într-o fundă invizibilă care ducea cuvintele blânde până 
la el. 

Vârfurile abrupte negre și verzi ale munților se ițeau din spatele 
stâncilor de la Applecross și formau fundalul perfect pentru fata 
care stătea la nici măcar trei palme distanță. În loc să țipe la ea, vân- 
tul furtunii se jucase prin buclele atât de incredibil de blonde, că pă- 
reau albe-argintii. Obrajii rotunzi, palizi, înroșiţi de frig, formau 
gropițe deasupra unui zâmbet timid. 

- Pleacă! strigă el, ascunzându-și la spate mâinile rănite. 

- Şi tu ţi-ai pierdut familia? întrebă ea, fața ei fiind o ilustrare a 
curiozităţii și a inocenţei. 

Dougan încă nu reușea să formeze cuvinte. Tresări când fata 
ridică tivul şorțului ei alb înspre obrazul lui, dar o lăsă să îi șteargă 
cu atenţie lacrimile și dârele de murdărie. Atingerea ei era ușoară, ca 
aripile unui fluture, și, ca prin farmec, băiatul se opri din tremurat. 
Oare ce să-i spună? Dougan nu mai vorbise niciodată cu o fată. Se 
gândea că îi putea răspunde la întrebare. Îşi pierduse mama, dar 
nu era orfan. De fapt, majoritatea orfanilor de la Applecross nu erau 
copii, ci secrete teribile, ascunse și uitate, ca greșelile rușinoase 
din care se născuseră. Al cui secret era ea? 

— Am văzut ce ţi-a făcut sora Margaret, spuse fata blând, cu ochii 
plini de milă. 

Mila ei aprinse în pieptul lui Dougan un foc născut din umilință 
şi neajutorare, așa că băiatul își întoarse capul într-o parte, evitân- 
du-i atingerea. 

- Parcă ţi-am spus să pleci. 

Fata clipi. 

- Dar mâinile tale... 

Cu un mormăit sălbatic, Dougan sări în picioare și ridică mâna, 
gata să alunge cu o lovitură mila întipărită pe trăsăturile ei angelice. 
Fata ţipă și căzu în fund, târându-se pe pământ. Dougan se opri o 
clipă, faţa îi era încordată și ardea, dinţii îi erau încleștaţi și corpul 
arcuit ca să lovească. Fata se uită la el, oripilată, fixând rana sânge- 
rândă din palma sa deschisă. 

- Pleacă de aici, mormăi el. 

Se îndepărtă de el, nesigură pe picioare, și ocoli în fugă cimitirul 
împrejmuit, îndreptându-se spre orfelinat. 

Dougan se aruncă din nou pe pietre și îşi atinse obrazul cu dege- 
tele tremurânde. Fata era prima persoană care îl atinsese fără inten- 
ţia de a-l face să sufere. Nu ştia de ce se purtase așa urât cu ea. Își 
lăsă capul pe genunchi și închise ochii, pregătindu-se pentru o tură 
zdravănă de plâns. Umezeala rece de pe ceafă era plăcută. Încercă 
să se concentreze la asta și nu la durerea înțepătoare de la mâini. Nu 
trecură nici măcar cinci minute amărâte, și un castron cu apă curată 
apăru lângă el. I se alătură o cană plină de un lichid în nuanțe cara- 
mel. Uimit, Dougan se uită în sus și văzu că fata se întorsese, numai 
că acum avea o foarfecă lungă, care arăta periculos, și o cută hotă- 
râtă între sprâncene. 

- Lasă-mă să-ți văd mâinile! 

Nu o speriase destul? Dougan se uită cu suspiciune la foarfecă. 
Părea imensă și ascuţită în mâna ei mică. 

- Asta pentru ce e? Protecţie? Răzbunare? 

Întrebarea lui o făcu să zâmbească, scoțându-i la iveală strun- 
găreața. Inima lui făcu un mic salt și-i ajunse în stomac. 

- Nu fi tont, îl mustră ea blând în timp ce se așeză alături. 

Întinse mâinile după ale lui. Dougan le trase pe amândouă cât să 
nu poată ajunge la ele și se încruntă în timp ce le ascundea la spate. 

— Hai acum, îi vorbi ea mieros. Pune-le aici! 

- Nu. 

Sprâncenele ei se încruntară și mai mult. 

- Cum vrei să-ţi îngrijesc rănile dacă tu insiști să le ascunzi 
de mine? 

- Nu ești doctor, se răsti Dougan. Lasă-mă în pace! 

- Tatăl meu a fost căpitan în războiul din Crimeea, îi explică ea 
răbdătoare. A învăţat câte ceva despre cum se îngrijesc tăieturile 
ca să nu supureze pe câmpul de luptă. 

Asta îi atrase atenţia băiatului. 

— A omorât oameni? întrebă Dougan, fără să se poată controla. 

Fata se gândi puțin la asta. 

— Are multe medalii, deci bănuiesc că e posibil, deși nu a spus ni- 
ciodată asta. 

- Pun pariu că a folosit pușca, spuse Dougan, distras de gânduri 
care i se păreau masculine și mature, gânduri de război și glorie. 

- Şi o baionetă, adăugă fata. Am atins-o odată când își curăța 
arma lângă foc. 

- Spune-mi cum era, îi ceru el. 

- Lasă-mă să-ţi îngrijesc mâinile și o s-o fac! 

Ochii ei de culoarea mării pe timp de furtună sclipiră la el. 

- Foarte bine, spuse el precaut, trăgându-și mâinile rănite de la 
spate. Dar trebuie să o iei de la început. 

- Așa o să fac, îi promise ea cu o încuviințare solemnă. 

- Și să nu omiţi nimic. 

— N-o să omit. 

Fata luă cana cu apă, iar Dougan se aplecă în faţă și își întinse 
palma către ea. Ea tresări la vederea rănilor, dar îi strânse mâna 
ușor, cum ai face cu un pui de pasăre, după care se întinse spre cas- 
tronul cu apă ca să curețe tăietura. Când Dougan mormăi din cauza 
durerii, ea începu să-i descrie pușca tatălui ei. Modul în care se fixa 

la țeava puștii. Țăcănitul mânerelor. Componentele, mirosul și aprin- 
derea prafului de pușcă. 

Îi turnă alcool peste răni, iar Dougan șuieră printre dinți, tre- 
murând din cauza efortului pe care îl făcea ca să nu își tragă mâi- 
nile. Pentru a-și abate atenţia de la durere, își concentră privirea 
asupra picăturilor care se strângeau ca diamantele pe buclele ei dese. 
În loc să-i facă părul greoi și drept, ploaia părea să îi onduleze inelele 
și mai mult și să confere firelor argintii o strălucire mai închisă de aur 
tors. Degetele lui voiau să testeze buclele, să le învârtă și să le tragă, 
să vadă dacă aveau să-și revină. Dar rămase nemișcat, în timp ce ea 
lega fâșiile jupei în jurul palmei lui cu o grijă deosebită. 

- Zi-mi cum te cheamă, îi ceru cu o șoaptă aspră. 

- Numele meu e Farah. 

El își dădu seama că întrebarea îi făcuse plăcere fetei, pentru că îi 
apăruse o gropiță mică în obraz. 

- Farah Leigh... Se opri brusc, încruntându-se la nodul mic 
pe care tocmai îl făcuse. 

- Cum? Farah Leigh și mai cum? 

Ochii ei erau mai mult gri decât verzi când îi întâlniră pe ai lui. 

- Mi s-a interzis să rostesc numele de familie, spuse ea. Altfel, 
eu şi persoana căreia i-l spun o să avem probleme, și nu cred că ai 
nevoie de mai multe probleme. 

Dougan încuviinţă. Nu era ceva neobișnuit aici, la Applecross. 

- Eu sunt Dougan din clanul Mackenzie, anunţă el mândru. Și 
am unsprezece ani. 

Fata păru cu adevărat impresionată, lucru care îl făcu să o placă 
şi mai mult. 

- Eu am opt ani, îi spuse. Ce ai făcut de a fost atât de rău? 

- Am furat o pâine din bucătărie. 

Fata păru îngrozită. 

- Mi-e atât de al naibii de foame tot timpul, bombăni el, fără să-i 
scape tresărirea ei la replica lui. Destul de foame că aș mânca și muș- 
chiul de pe aceste pietre. 

Farah termină de legat ultimul bandaj și se lăsă în genunchi ca 
să-și evalueze munca. 

- E cam mare pedeapsa pentru o pâine, zise ea cu tristețe. Urmele 
astea probabil vor lăsa cicatrici. 

- Nu e prima oară, recunoscu Dougan ridicând din umeri mai 
nepăsător decât cum se simţea de fapt. De obicei, fundul meu face 
bășici și prefer asta. Sora Margaret a spus că sunt un demon. 

- Dougan Demonul. 

Zâmbi, extrem de amuzată. 

- Mai bine decât Fairy". 

Chicoti, jucându-se cu numele ei. 

- Zână? Poţi să-mi spui așa dacă vrei, zise ea cu privirea sclipind 
de încântare. 

- Așa o să fac. 

Buzele i se depărtară, și își dădu seama că, pentru prima oară în 
viaţa lui, zâmbea. 

- Și tu cum o să-mi spui? o întrebă. 

- Prieten, spuse ea imediat, ridicându-se de pe pământul umed 
și scuturându-și pământul fărâmicios de pe fustă, după care luă 
castronul și cana. 

O căldură ciudată se cuibări în pieptul lui Dougan. Nu știa ce 
să-i spună. 

- Ar trebui să merg înăuntru, spuse ea ridicându-și privirea către 
picăturile de ploaie. O să mă caute. Să nu stai afară în ploaie, o să te 
îmbolnăvești și poţi să mori. 

Dougan o privi plecând, copleșit de interes și de amuzament, 
savurând sentimentul că avea ceva ce nu mai avusese vreodată. 

Un prieten. 


- Pssst! Dougan! 

Şoapta sonoră aproape că-l sperie de moarte pe Dougan. Se 
întoarse, pregătit să se apere de o lovitură de la unul dintre ceilalți 
băieți, când văzu o pereche de ochi mari sclipind spre el din bucle 
toarse din raze de lună. Restul era ascuns cu inteligență în spatele 
tapițeriei de pe hol. 

- Ce cauţi aici? o întrebă. Dacă ne prind, o să ne bată pe amândoi. 

- Și tu ești aici, îl provocă ea. 

- Da... pai. 

Dougan încercase să-și umple golul din stomac cu apă. Două ore 
mai târziu, în timp ce se foia în pat, planul se întorsese împotriva lui. 
Cineva îi ascunsese olița, obligându-l să meargă în căutarea toaletei. 


1 În engleză, în original, „zână“ (n.tr.) 

- Am ceva pentru tine. Fericită, sări din spatele tapițeriei și își 
lipi brațul de al lui, atentă să nu-i atingă bandajele de la mâini. 
Urmează-mă! 

O ușă de la capătul holului era întredeschisă, iar Farah îl împinse 
prin ea, închizând ușa ușor în urma lor. O lumânare singuratică lică- 
rea pe una dintre numeroasele mese mici, lumina dansând pe pereții 
acoperiţi în întregime de rafturi cu cărți. Dougan strâmbă din nas. 
Biblioteca? Ce ar fi făcut-o să-l aducă aici? Întotdeauna evitase acea 
încăpere. Era prăfuită și mirosea a mucegai și a oameni bătrâni. 

Trăgându-l spre masa cu lumânarea, ea arătă spre un scaun așe- 
zat în fața unei cărți deschise. 

- Așază-te acolo! 

Deja ea mai avea puțin și tremura de entuziasm. 

- Nu. Dougan se uită încruntat la carte. Îi pierise orice urmă de 
curiozitate. Mă duc la culcare. 

- Dar... 

- Şi asta ar trebui să faci și tu, înainte să te prindă și să-ți jupoaie 
pielea de pe fund. 

Farah băgă mâna în buzunarul de la șorț și scoase ceva de mări- 
mea unei conserve de carne învelite în pânză. Puse obiectul pe masă 
și dezveli o bucată de brânză pe jumătate mâncată, niște friptură 
uscată și o bucată dintr-o coajă de pâine. 

Dougan începu să saliveze și abia se abţinu să nu i-o ia. 

- Nu mi-am putut termina cina, spuse ea. 

Dougan se năpusti asupra ofertei ca un sălbatic, mâncând mai 
întâi pâinea, deoarece știa că dintre toate avea să-i ofere cel mai re- 
pede senzaţia că e plin. Putea auzi mormăitul pe care gâtul lui îl pro- 
ducea când lua o gură mare și plină, dar nu-i păsa. 

Când ea vorbi din nou, vocea ei era plină de lacrimi. 

- Dragă prietene... Mica ei mână era pe spatele lui cocoșat și îl 
mângâia consolator. Nu o să te mai las să suferi de foame, îţi promit! 

Dougan o privi cum se întinse după carte în timp ce el băga în 
gură cât de multă friptură încăpea. 

- Ce-i aia? întrebă cu gura plină. 

Ea își întinse mâinile mici, palide pentru a îndrepta cu atenţie 
paginile deschise și împinse volumul către el. 

M-am simţit prost că nu am știut destule despre puști în du- 
pa amiaza asta, asa că mi am petrecut toată seara căutând și uite ce 
„un parut? a hipi depetal mic de poza unci muschete Enfield. Mai jos 

erau poze mai mici cu diferite părți ale armei dezasamblate. Asta e o 
pușcă Pattern din 1851, îi explică ea. Și uite! Aici sunt baionetele. 
Următorul capitol este despre cum sunt făcute și cum sunt fixate în 
partea de sus a... Ce e? 

Ceva din expresia lui o făcu să roșească. Dougan uitase aproape 
complet de mâncare, deoarece corpul lui era copleșit de cea mai in- 
tensă și incredibilă senzație pe care o trăise vreodată. Era ceva ca foa- 
mea și ceva ca împlinirea. Erau mirare și venerație, și dorinţă, și frică, 
toate amestecate într-un extaz tandru. Pieptul lui se umplu de acel 
amestec până când acesta îl apăsă pe plămâni, golindu-i de aer. 

Îşi dorea să existe un cuvânt pentru ce simţea. Și poate exista, 
pierdut în nenumăratele cărți al căror rost nu-l găsise până atunci. 
Ea reveni la pagini. 

- Au notat toate numele componentelor fix sub poze, vezi? 

- De unde ştii asta? 

Se uită în jos, acolo unde arăta ea, și observă însemnele de sub 
poze, însă lui nu îi spuneau nimic. 

- Scrie fix aici. Nu știi să citeşti? 

Dougan umplu tăcerea rupând din bucata de brânză și băgând-o 
în gură, mestecând furios. 

- Nimeni nu te-a învățat? întrebă ea perspicace. 

O ignoră, terminând coaja pâinii în timp ce se uita la poze, do- 
rindu-și foarte mult să știe despre ce erau. 

- Poţi să mi le citeşti, Zâno? 

- Sigur că da. 

Se lăsă în genunchi, masa fiind prea mare ca să poată sta pe scau- 
nul șubred și să și vadă. 

- Dar mâine, când ne întâlnim aici, o să te învăţ cum să le 
citeşti singur. 

Simţindu-se plin și mulțumit pentru prima oară de când își putea 
aminti, Dougan începu să arate spre poze, și ea îi spunea ce scria 
dedesubt în timp ce el savura brânza în bucăţi mici. La capitolul des- 
pre baionete, Farah își lăsă capul pe umărul lui, și se cuibăriră amân- 
doi în jurul cărţii lor și a lumânării. El își folosea un deget ca să arate 
neîncetat poză după poză, iar cu celălalt îi prinsese una dintre bucle, 
îndreptând-o alene şi lăsând-o să revină la forma ei inițială. 

- Mă gândeam, spuse el după un timp, când ea făcu o pauză pen- 
tru un căscat somnoros, cum nu mai ai o familie pe care să o iubești, 
ai putea să mă iubești pe mine... În loc să-i susțină privirea, studie 

modul în care albul imaculat al bandajului din jupa ei îi făcea mâna 
să pară mult mai murdară. Asta dacă vrei. 

Farah își îngropă faţa în gâtul lui și oftă, genele ei mângâindu-i 
pielea la fiecare clipit. 

- Bineînţeles că o să te iubesc, Dougan Mackenzie, spuse ea sim- 
plu. Cine altcineva o s-o facă? 

— Nimeni, zise el sincer. 

- O să încerci și tu să mă iubeşti? întrebă ea cu voce joasă. 

El se gândi la asta. 

- O să încerc, Zâno, dar nu am mai făcut-o înainte. 

- O să te învăţ și asta, îi promise ea. După ce te învăţ să citeşti. 
Cred că dragostea seamănă cu cititul. Odată ce știi cum se face, nu-ţi 
mai poți imagina să nu o faci. 

Dougan încuviință, numai pentru că gâtul îi ardea. Îşi puse brațul 
în jurul zânei lui, bucurându-se de faptul că în sfârșit avea ceva bun, 
pe care nimeni nu i-l putea lua. 


Dougan învăţă multe lucruri despre el în acei doi ani fericiți cu 
zâna lui. Şi anume că, atunci când iubea, iubirea lui era absolută. 
Obsesivă chiar. 

Ea îi povesti cum tatăl ei luase holeră în timp ce-și vizita un prie- 
ten într-un spital militar și că o adusese acasă. Faye Marie, sora mai 
mare a lui Farah Leigh, murise prima, iar părinții ei o urmaseră la 
intervale scurte. 

EI îi spuse că mama lui fusese menajeră în gospodăria moșierului 
clanului Mackenzie. Îl născuse pe unul dintre mulții bastarzi ai mo- 
șierului. Dougan trăise cu ea în jur de patru ani, până fusese ucisă 
violent de un alt iubit. 

Unul dintre lucrurile pe care Dougan le-a înțeles de la o vârstă 
fragedă, lucru care îl diferenţia de alți oameni, era că își amintea 
aproape orice. Își amintea chiar conversații pe care el și Zâna le avu- 
seseră în urmă cu un an și o șoca și încânta reamintindu-i de ele. 

- Uitasem de asta! spunea ea. 

- Eu niciodată nu uit, se mândrea el. 

Datorită acestei abilităţi, devenise un elev care învăţa repede și, în 
scurt timp, îi întrecuse abilitățile de citit. Cu toate astea, întotdeauna 
stătea atent când ea îl învăța ceva, chiar și când nu voia. În plus, ea 
alegea cărți de care el să fie interesat, despre corăbii, tunuri și valuri 

de războaie istorice, de la romani până la Napoleon. Preferata lui era 
o istorie maritimă a piraţilor. 

- Crezi că aș fi un pirat bun într-o zi? o întrebă o dată, în timp ce 
mânca tortul tare pe care i-l adusese ea ca trataţie specială. 

- Bineînţeles că nu, răspunse ea cu răbdare. Piraţii sunt hoți imo- 
rali și criminali. În plus, fetele nu au voie pe corăbiile lor de pirați. 
Se întoarse către el cu ochi umezi, temători. M-ai părăsi vreodată ca 
să devii pirat? 

El o trase mai aproape. 

- Nu te-aș părăsi niciodată, Zâno! 

- Serios? Ea se retrase, privindu-l cu ochii ca niște nori de fur- 
tună care amenințau cu ploaia. Nici măcar ca să fii pirat? 

- Promit! Luă o gură de tort și îi zâmbi cu obrajii plini, după care 
se întoarse la carte. E posibil să fiu totuși un bandit. Seamănă mult 
cu piraţii, doar că sunt pe pământ. 

După ce luă în consideraţie ideea, Farah încuviință. 

- Da, cred că te-ai potrivi mult mai bine vieții de bandit. 

- Zâno, va trebui să te resemnezi cu statutul de soție de tâlhar. 

Ea aplaudă, și ochii îi străluciră încântați. 

- Sună ca o aventură! 

Apoi însă expresia ei deveni serioasă, ca și cum şi-ar fi amintit 
ceva deranjant. 

- Ce e? întrebă el neliniștit. 

- Doar că... cred că ar trebui să mă căsătoresc cu altcineva. 

Dougan mârâi, zguduind-o de umerii ei mici. 

- Cu cine? 

— Cu domnul Warrington. A lucrat cu tatăl meu. El e cel care m-a 
lăsat aici. A spus că, atunci când o să devin femeie, o să vină să mă ia 
și ne vom căsători. 

O disperare rece îi inundă sângele lui Dougan. 

- Nu poţi să te căsătorești cu altcineva, Zâno. Tu îmi aparții mie. 
Numai mie. 

- Ce putem să facem? se văită ea. 

Dougan se gândi intens în timp ce tremurau unul lipit de celălalt 
în biblioteca lipsită de viață, amenințarea unei viitoare separări adu- 
cându-i împreună. Dintr-odată, avu o idee genială. 

— Du-te la culcare, Zâno. Mâine-noapte, în loc să ne întâlnim aici, 
în bibliotecă, hai să ne vedem la biserică. 

Dougan o aşteptă la biserică cu singura amintire pe care o mai 
avea de la familia lui. O bucată de pled Mackenzie. Se spălase și se 
frecase și își descâlcise părul negru și drept înainte să îl lege la spate 
cu o aţă. Buclele rebele ale lui Farah se loveau de ușile grele ale cape- 
lei și, când îl văzu stând lângă altar, luminat numai de o lumânare, 
strălucirea zâmbetului ei lumină toată capela. Purta cămașa ei de 
noapte simplă, albă, care îi plăcea lui foarte mult, și picioarele goale 
ieșeau la fiecare pas de sub tiv. 

El îi întinse o mână, și ea o apucă fără ezitare. 

- Arăți foarte bine, șopti ea. Ce căutăm aici, Dougan? 

— Sunt aici ca să mă căsătoresc cu tine, murmură el. 

- Poftim? întrebă ea, privind curioasă în jur. Fără preot? 

- Nu avem nevoie de preoți în munții Scoției, zise el și râse ușor. 
Nunţile noastre sunt legate de mai mulți zei, nu de unul singur. Și 
aceștia vin când îi chemăm noi, nu când spune un preot. 

- Asta sună și mai bine! 

Se așezară în genunchi, unul cu fața la celălalt, în fața altarului, 
și Dougan înfășură pledul șters în jurul mâinilor lor drepte, care 
erau unite. 

- Repetă ce spun, Zâno, murmură el. 

- Bine. 

Se uita la el cu ochii aceia speciali, și Dougan simți junghiul iubi- 
rii atât de intens și de feroce, încât avu sentimentul că locul lui nu 
era în acea cameră sfântă. Începu să rostească incantaţia pe care și-o 
amintea de la o ceremonie pe care o urmărise cândva, de după fus- 
tele mamei lui, când era mic. 

- Eşti sânge din sângele meu, și os din osul meu./ Îţi dau ţie corpul 
meu, încât noi doi să devenim unul./ Îți dau ție spiritul meu, până când 
viața noastră se va termina. 

Farah avu nevoie de puţină încurajare ca să-și amintească toate 
cuvintele, dar le spuse cu atâta pasiune, că Dougan fu impresionat. 

Îi puse pe deget un inel din răscoage și recită jurămintele vechi 
sacre cu claritate, apoi le traduse în engleză pentru ea: 

- Inima mea te fac/ La răsărit de lună./ Să te iubesc şi să te onorez,/ 
De-a lungul vieților noastre./ Să renaștem,/ Sufletele noastre să se întâl- 
nească și să se recunoască./ Și să iubim din nou./ Și să ne amintim. 

Ea păru pierdută şi mută de uimire pentru o clipă, după care spuse: 

— Şi eu. 

Era îndeajuns. Ea era a lui. Răsuflând ca și când ar fi scăpat de o 
mare greutate, Dougan dezlegă mâinile și îi oferi ei pledul. 

- Să ţii asta cu tine, lângă inima ta. 

- Dougan, eu nu am nimic să-ți dau ţie, se văită ea. 

- Dă-mi un sărut, Zâno, și apoi am terminat. 

Se aruncă spre el, lipindu-și în mod firesc gura mică de a lui, după 
care se îndepărtă cu un plescăit zgomotos. 

- Eşti cel mai bun soț, Dougan Mackenzie, spuse ea. Nu știu alți 
soţi care ar face o broască să sară atât de sus, sau ar găsi nume atât 
de istețe pentru vulpile care trăiesc sub zid, sau ar putea să sară 
peste trei pietre deodată. 

- Nu trebuie să spunem nimănui, zise Dougan, clătinându-se 
încă de la sărut. Nu acum... Abia când o să creștem. 

Ea încuviinţă. 

— Ar trebui să mă întorc, spuse cu părere de rău. 

El fu de acord, lăsându-și capul în jos ca să o sărute din nou pe 
gură, de data asta mai delicat. Până la urmă, era dreptul lui ca soț. 

- Te iubesc, Zâno, îi șopti, în timp ce ea mergea spre ieșire, ținând 
strâns pledul și încoronată cu flori. 

- Și eu te iubesc. 


În seara următoare, o mică ființă îl trezi pe Dougan ridicând pă- 
turile și strecurându-se în patul lui îngust. Când deschise ochii, 
băiatul văzu o bogăţie de bucle argintii lipite de pieptul lui, în lu- 
mina slabă a singurei lumânări. 

- Ce faci, Zâno? șopti el somnoros. 

Ea nu-i răspunse, doar se ţinu strâns de bluza lui, cu o disperare 
neobișnuită. Corpul îi era străpuns de fior, și scâncete mici, fără cu- 
vinte, îi evadau din gât. Instinctiv, Dougan o luă în brațe și o strânse 
tare în timp ce panica îl sfredelea până la oase. 

- Ce s-a întâmplat? Eşti rănită? 

- Nu, bâigui lipită de el. 

Dougan se calmă un pic, dar ne neliniști iar când văzu că lacri- 
mile ei udaseră cămașa lui de noapte jerpelită. Ridicându-și capul, 
verifică dacă vreunul dintre cei peste douăzeci de băieți din patu- 
rile alăturate îi observase prezența, dar totul era tăcut. Ea nu mai 
făcuse aşa ceva înainte, deci, oricare ar fi fost motivul, trebuia să fi 
fost grav. 

Răsucindu-se puțin ca să se uite la ea, Dougan văzu în lumina 
argintie a lunii ceva care îi îngheţă sângele în vene. Ea purta cămașa 
de noapte albă, aceea pe care o purtase și când o luase de nevastă în 
noaptea anterioară, numai că, acum, nasturii mici, de la buric până 
la gât, lipseau. Ea ţinea strâns cu o mână cele două părți ale cămă- 
şuţei, în timp ce cu cealaltă se prinsese strâns de el. Un calm sumbru 
îl cuprinse în timp ce-și ținea în brațe soţia de zece ani. 

- Spune-mi, reuși să spună cu gâtul blocat de groază. 

- M-a tras în camera lui de studiu și mi-a zis niște lucruri atât de 
oribile, șopti ea, roșind de rușine, neputând încă să îl privească 
în ochi. Părintele MacLean, el mi-a zis de toate lucrurile pe care l-am 
tentat să mi le facă. A fost groaznic, și vulgar, și terifiant. Apoi m-a 
tras la el în poală și a încercat să mă sărute. 

- A încercat? 

Pumnii lui Dougan erau îngropați în spatele cămășii ei de noapte, 
tremurând cu forţa furiei lui. 

- L-am înjunghiat în umăr cu un deschizător de scrisori și am 
fugit, se confesă ea. Am fugit aici. La tine. Singurul loc sigur la care 
m-am putut gândi. Dougan, e pe urmele mele! 

Era scuturată de suspine, întregul ei corp tremurând în efortul 
de a nu face zgomot. În ciuda situaţiei, pe buzele lui Dougan apăru 
un mic zâmbet. Era încântat de curajul micii lui soții. 

- Te-ai descurcat bine, Zâno, șopti el, mângâind-o pe păr, do- 
rindu-și în tăcere ca metalul ascuţit să se fi înfipt în ochiul părintelui 
MacLean, nu în umăr. 

Applecross era o fortăreață mare, din piatră veche, cu multe locuri 
unde să te ascunzi, dar bătrânului preot nu i-ar fi luat mult să vină 
să caute în dormitorul băieților. 

- Nu știu ce să fac, spuse vocea firavă de sub pătură. 

O lumină apăru de sub ușa dormitorului, și Dougan îngheță, pu- 
nându-i fetei mâna peste gură și ţinându-și respirația până când 
trecu. Dougan se dădu jos din pat și deschise silențios geamantanul, 
scoțând două perechi de pantaloni, singurele pe care le avea. Una i-o 
aruncă ei, împreună cu una din cămăși. 

- Îmbracă-te cu asta, îi ordonă în șoaptă. 

Ea se conformă în tăcere și începu cu greu să se îmbrace pe sub 
hainele de noapte. Rapid, Dougan o ajută să răsucească tivul și 
mânecile cămășii și legă un șnur pe care-l folosea pe post de curea 
ca să fixeze pantalonii de șoldurile ei firave. Se încălță cu bocancii 

cu crăpături în tălpi și hotărî că aveau să ia pentru ea una dintre 
perechile de ghete ale bucătăresei, când aveau să fure de-ale gurii 
pentru călătorie. Nu puteau risca să meargă în dormitorul ei ca să-i 
ia lucrurile. 

Mâna ei mică era încă fragilă, dar avea greutate într-a lui în 
timp ce îşi făceau drum prin întuneric către bucătărie, făcând pauze 
ca să se uite după colțuri și plimbându-se prin umbre. Erau aproape 
cincisprezece kilometri până la Russel, în Loch Kishorn. Acolo se 
puteau odihni și mânca pe bancurile de stridii înainte să continue 
spre Fort William. Dougan spera numai ca mica lui Zână să aibă pu- 
terea să meargă atâta. 

Nu conta, dacă trebuia, o căra el tot drumul. 

Odată ajunși în bucătărie, luară pâine și niște carne uscată de 
porc, dar și puţină brânză și pierdură secunde preţioase îndesând 
tifon în ghetele bucătăresei. Ferneia avea picioare mici pentru o per- 
soană adultă, însă picioarele lui Farah erau și mai mici. 

Dougan se bucură să vadă că Zâna lui se oprise din plâns. Pe chipul 
ei se citea hotărârea. Poate și un strop de teamă. Dougan o îmbrăcă 
cu jacheta lui subţire, supărat că nu avea ceva mai gros pentru ea. 

- N-o să-ţi fie frig? protestă ea. 

- Am mai multă carne pe oase, se mândri el, deschizând ușa de 
la bucătărie și cutremurându-se când balamalele scârțâiră destul 
de tare cât să trezească jumătate dintre sufletele din cimitir. Mi- 
rosul de rouă îi reaminti că răsăritul se apropia, dar și că nopţile nu 
mai fuseseră chiar înghețate, ceea ce era un semn bun. 

Căutând în întuneric, găsi drumul spre est. Nu trebuiau decât să 
meargă într-o linie cât de dreaptă posibil și aveau să ajungă pe ţăr- 
murile Loch Kishorn. Era sigur de asta. 

Scâncetul ei sugrumat abia îl avertiză înainte ca mâna sa fie trasă 
din strânsoarea lui. Dougan se întoarse și o văzu pe sora Margaret, 
care o ţinea pe Farah. În același timp, părintele MacLean veni grăbit 
în bucătărie, cu doi călugări corpolenți în spatele lui. 

- Nu, ţipă Dougan, înghețat de groază. 

- Dougan, fugi! strigă Zâna lui. 

Părintele MacLean se apropie de sora Margaret și rânji, întin- 
zând o mână subţire, butucănoasă și pătată de sânge ca s-o ajute s-o 
ţină pe Farah, care se zbătea. 

- Nu o atinge! îi ordonă Dougan. E a mea. Băiatul scoase cuțitul 
pe care îl luase de pe tocător și îl întinse în semn de avertizare către 

ambii săi adversari. Asta dacă nu vrei să fii înțepat de două ori 
într-o noapte. 

Făcu un pas ameninţător în faţă, și părintele MacLean își trase 
buzele subţiri înapoi dintre dinţii ascuţiţi, inegali. Capul lui chel 
strălucea în lumina torței duse de unul din călugări. 

- Valorează prea mult ca s-o las. Iute ca un uliu, MacLean își 
înfășură degetele lungi și osoase în jurul gâtului delicat al fetei. Ar fi 
trebuit să alegi altă prinţesă pe care s-o ataci. 

„Prinţesă?“ 

- Nu eu sunt prădătorul aici, tu eşti! îl acuză Dougan, incapabil 
să-și ia ochii de la privirea terifiată a Zânei lui, care se agita și se chi- 
nuia să respire. Dă-i drumul! Sau vă tai pe amândoi. 

Farah scânci sugrumat, în timp ce MacLean o strângea de gât. 
Dougan clacă. Îşi luă avânt şi îl lovi pe părintele MacLean în genun- 
chiul cu probleme. Bărbatul căzu cu un țipăt de durere și uimire și, 
înainte să-și dea seama de ceea ce făcea, Dougan îi înfipse cuțitul în 
piept. Se auziră ţipete de femei, prea groase ca să fie ale Zânei, deși 
era sigur că o auzise și pe ea. Dintr-odată, toată bătăile, înfometa- 
rea și dorinţa arzătoare de răzbunare pentru ce îi făcuse Zânei lui 
trecură prin el. Dougan scoase cuțitul la timp cât să îl taie pe călu- 
gărul care se apropia, care se feri fix cât să nu-l atingă. Era atât de 
concentrat asupra celui din fața lui, că nu îl văzu pe cel care aruncă 
vătraiul spre el. Ultimul lucru pe care îl auzi fu vocea Zânei lui, soția 
lui, care îi striga numele. Ultimul lui gând fu că îi greșise. O pierduse 
pentru totdeauna. 


Capitolul 2 
CES 


Londra, 1872 
Șaptesprezece ani mai târziu 


Timp de aproape zece ani, doamna Farah L. Mackenzie a avut obi- 
ceiul să meargă pe jos până la muncă. leșea din apartamentul ei mic, 
dar cochet aflat deasupra uneia dintre multele cafenele de pe Fetter 
Lane și mergea pe Fleet Street până când dădea în Strand, infama 
stradă avangardistă a teatrului și artelor din Londra. Având pe stânga 

barul Temple și teatrul Adelphi și pe dreapta Covent Garden și 
Trafalgar Square, fiecare dimineață era un ospăț pentru simțuri. 

Deseori își bea cafeaua de dimineaţă cu administratorul ei și pro- 
prietarul cafenelei Booken, domnul Pierre de Gaule, care o desfăta 
cu povești despre poeți faimoși, romancieri, artiști, interpreți și filo- 
sofi care îi frecventau localul seara. 

În acea dimineață, conversaţia fu despre ciudatul autor parizian 
Jules Verne și neînțelegerea pe care o avuseseră despre o cunoștință 
de-a lor comună care decedase de curând, Alexandre Dumas. 

Farah era cu atât mai mult interesată cu cât era o mare admira- 
toare a muncii lui Dumas și îi era rușine să admită că nu apucase să-l 
citească pe Jules Verne, dar simțea că trebuia să îl adauge pe lista ei 
din ce în ce mai mare de cărţi pe care le avea de citit. 

- Nu te obosi, spuse De Gaule cu un puternic accent franțuzesc, 
care, în ciuda statutului lui de expatriat, nu dispăruse în cei aproape 
zece ani de când îl știa Farah. Este un alt romancier deist pretențios 
care se consideră filosof. 

Farah îl lăsă pe domnul De Gaule cu un zâmbet, chiria pe o lună 
şi un sărut pe obrazul lui proeminent, apoi își luă un corn pentru 
micul dejun și îl mâncă în timp ce își făcea loc pe aglomerata Strand. 

Singurele clădiri de pe drumul ei care nu aveau o gamă variată 
de clienţi erau cele câteva case ale plăcerii, care, la fel ca mulți dintre 
angajaţii lor, păreau amăgitor de tentante noaptea, când lumina 
era mai favorabilă. 

În ciuda agitaţiei copleșitoare de pe una dintre cele mai faimoase 
străzi ale Londrei, plimbarea de dimineaţă i se păru lui Farah deza- 
măgitor de plictisitoare. Asta până când evită Charing Cross, tăin- 
d-o pe Northumberland ca să ajungă la Whitehall Place numărul 4 
pe intrarea din spate, cunoscută în societatea engleză ca „ușa din 
dos“ a sediului poliției metropolitane din Londra sau Scotland Yard. 

Mulțimea care înconjura clădirea era mult mai mare și mai fu- 
rioasă decât de obicei, ajungând până în strada principală. 

Farah se apropie de mulţime cu grijă, întrebându-se dacă parla- 
mentul trecuse un alt amendament la Legea mariajului. Atunci fu 
ultima dată când își amintea de o asemenea zarvă la Scotland Yard, 
care împărțea o clădire cu comisariatul ce elibera autorizaţii. 

După ce îl văzu pe sergentul Charles Crompton pe un cal pătat, 
în colțul vestic al mulțimii din ce în ce mai mari, Farah se îndreptă 
către el. 

- Sergent Crompton! strigă ea, punându-și mâna pe frâul lui 
Hugo. Sergent Crompton. Pot să vă rog să mă însoțiți înăuntru? 

Crompton, un bărbat voinic, de vreo patruzeci de ani, se uită în- 
cruntat la ea, din spatele unei mustăți aspre, care atârna sub bărbiile 
în plus create de curelușa de la casca uniformei sale. 

- Zilele astea n-aveţi voie să veniţi pe ușa din spate, doamna 
Mackenzie, spuse el de pe armăsarul neliniștit. Inspectorul-șef o 
să-mi ia insigna. Ca să nu mai zic de cap. 

— Ce se întâmplă aici? întrebă Farah. 

Răspunsul lui se pierdu în urletele subite care făceau valuri 
printre corpurile înghesuite, iar Farah se întoarse la timp cât să 
vadă umbra unui bărbat care trecea de intrarea în sediu spre scă- 
rile subsolului. Nu reuși să distingă niște trăsături clare, dar văzu 
părul închis la culoare, înălțimea șocantă și un mers arogant, cu 
pași mari. 

Scurta apariţie întărâtă mulțimea în asemenea măsură, încât 
cineva aruncă un proiectil prin geamul de la biroul funcţionarilor. 

Biroul ei. 

Într-o fracțiune de secundă, Crompton se dădu jos de pe cal, o 
luă de braţ și o trase departe de mulțime, către partea din față a clă- 
dirii poziționate spre Whitehall Place. 

- Îl au pe însuși diavolul acolo! ţipă la ea. Am trimis după polițiști 
de la secţiile de pe Bow Street și St. James Street, pentru ajutor. 

— Cine era omul ăla? întrebă ea. 

Însă, cum ajunseră la colțul dintre Newbury şi Whitehall Place, 
Crompton o abandonă și se întoarse în mulțime, cu bâta în mână 
în caz de violențe. 

Aranjându-și jacheta uniformei de lână neagră peste rochie, 
Farah fu recunoscătoare pentru lipsa cutelor sub crinolina fustei. 
Cum birourile de la Scotland Yard erau din ce în ce mai mici, nu ar fi 
încăput niciodată în ele dacă s-ar fi îmbrăcat la modă. 

Farah îl salută pe secretarul de la recepţia comisariatului de auto- 
rizaţii și porni prin labirintul de holuri către intrarea care conecta 
sediile. Ea descoperi însă că haosul din Scotland Yard era doar puţin 
mai mic decât ce se întâmpla afară cu mulțimea. 

Mai fusese în astfel de situatii. Trăise revolta irlandeză din 
1868 şi momentul când o bombă fusese detonată în fața parlamen- 
tului, la o aruncătură de băț, ca să nu mai spunem de mulțimile 
constante de criminali, hoţi și prostituate care se perindau zilnic 

tei 


prin Whitehall Place numărul 4. Cu toate astea, în timp ce își făcea 
loc cu coatele prin biroul de recepţie de la Scotland Yard, nu-și 
putea aminti un moment când simţise un astfel de dezastru imi- 
nent. O trecea un fior de îngrijorare, care îi tulbura dispoziția de 
obicei imperturbabilă. 

- Doamna Mackenzie! 

Își auzi numele ridicându-se peste zarva făcută de polițiștii, 
jurnaliștii, infractorii și inspectorii înghesuiți în holul din spate. 
Când se întoarse, Farah îl văzu pe David Beauchamp, primul func- 
ţionar, cum își făcea cu greu drum către ea dinspre birouri. Consti- 
tuţia lui fizică fragilă nu respecta minimul de cerințe fizice pentru 
un ofițer al poliţiei metropolitane, așa că fusese angajat ca func- 
ţionar, spre eternul lui regret. 

Farah o luă spre el, cerându-și scuze pe drum. 

- Domnule Beauchamp. ÎI luă de brațul pe care acesta i-l întinse, 
și, împreună, se îndreptară către siguranța relativă a coridorului. 
Poţi să-mi spui, te rog, ce se întâmplă aici? 

- Te-a chemat, îi spuse Beauchamp cu o privire încruntată. 

Farah știa exact la cine se referea domnul Beauchamp. Angaja- 
torul ei, inspectorul-șef Sir Carlton Morley. 

— Imediat, răspunse ea, dându-și jos boneta și aruncând-o pe birou. 

Se uită strâmb la rămășițele ferestrei sparte aflate pe podeaua 
biroului și se simţi vinovată din cauza ușurării resimțite când văzu că 
biroul domnului Beauchamp suferise cele mai multe stricăciuni, al ei 
aflându-se mai aproape de ușă. Errol Cartwright, al treilea funcțio- 
nar, încă nu ajunsese. 

— O să ai nevoie de instrumentele tale, îi reaminti inutil Beau- 
champ. O să aibă loc un interogatoriu. Eu o să stau aici și o să mă 
ocup de presă și de coordonarea sticleţilor care vin din afară. 

Folosi denumirea de stradă pe care londonezii o dăduseră poliţiei 
metropolitane, ceea ce i se păru ridicol lui Farah. 

- Sigur că da, spuse Farah în timp ce își strângea tocul, cerneala 
și un carnețel din pergament gros pe care își lua notițe, confesiuni și 
redacta mărturii atât pentru infractori, cât și pentru polițiști. 

Avu nevoie de ceva curaj ca să ignore zgomotul mulţimii aflate 
în afara geamului spart, dar se descurcă. Biroul ei era destul de sus 
cât mulțimea să nu îi poată vedea capul ca pe o țintă, deși ea se putea 
uita la ei. 

- Eşti drăguţ să-mi spui exact care este motivul acestei nebunii? 
întrebă ea pentru ceea ce părea a suta oară. 

Domnul Beauchamp pufni plin de autoimportanță, încântat că el 
avea să fie cel care să-i dea veștile pe care ea nu le aflase încă. 

- Prinderea unui singur bărbat ar putea propulsa cariera lui Sir 
Morley. Cea mai infamă minte criminală din istoria recentă. 

- Nu, nu poate fi vorba despre... 

- Ba da, doamnă Mackenzie. Mă refer la Dorian Blackwell, Inimă 
Neagră din Ben More. 

- Dumnezeule, spuse Farah, care dintr-odată era mai mult decât 
temătoare să fie în aceeași clădire cu acel om, d-apoi în aceeași 
încăpere. 

- Te rog, spune-mi că nu te ia cu leşin sau alte isterii tipic femi- 
nine. Nu știu dacă ai observat, dar suntem în mijlocul unei crize, iar 
eu pur și simplu nu pot tolera nici un fel de comportament femeiesc, 
zise Beauchamp, privind-o cu dezgust. 

- Când m-a luat pe mine vreodată cu leșin? întrebă ea în timp ce 
își lua carnețelul, tocul și cerneala. Serios, domnule Beauchamp, 
după toţi anii ăștia! 

Trecu pufnind pe lângă el, într-un vârtej de fuste, încruntân- 
du-se dezaprobator. Deși era prim-funcționar senior, spre deosebire 
de ea, poate era momentul să îi încalce autoritatea. 

Însă prioritățile erau priorități. Farah își îndreptă umerii și își 
strânse fustele ca să coboare scările spre subsol. Deși nu era predis- 
pusă stărilor de leşin, simţi că plămânii îi apasă de corset mai tare 
decât de obicei, iar inima ei părea o vrabie captivă, care se lovea de 
pereţii pieptului ei, căutând o scăpare. 

Dorian Blackwell, Inimă Neagră din Ben More. 

În ciuda temerilor ei, Farah își dădu seama că lua parte la ceva 
fără precedent. Blackwell fusese arestat de câteva ori în trecut, dar 
cumva reușise să scape de închisoare și de spânzurătoare. Farah re- 
peta în minte informaţiile pe care le avea despre el. 

Notorietatea lui națională începuse cu puţin mai mult de un de- 
ceniu în urmă, odată cu îngrijorătoarea și misterioasa dispariție a 
jumătate dintre criminalii anchetați de Scotland Yard. În timpul in- 
terogatoriului inițial, un nume se evidenţiase din umbrele și șoap- 
tele celor mai violente și mai nesigure văgăune ale orașului, precum 
Fleet Ditch, Whitechapel și East End. 

Inimă Neagră. Un nou tip de infractor, aproape continental, care 
preluase nemilos controlul asupra lumii interlope a Londrei înainte 
să fi aflat careva de asta. Totul prin infiltrare și o organizare curioasă 
a ce se dovedise a fi o miliţie bine antrenată. 

De asemenea, incredibil de mulţi hoţi căutaţi, proxeneți, trișori, 
traficanţi, lorzi ai mahalalelor și lideri ai organizațiilor criminale 
existente dispăruseră. Cadavrele respectivilor apăreau din când în 
când, umflate, în Tamisa. 

Un război tăcut și ascuns începuse în estul Londrei, iar poliția 
auzi de el abia când râurile de sânge încetară să mai curgă. Potrivit 
unei surse din ce în ce mai nesigure, Inimă Neagră îi înlocuise pe 
criminalii dispăruţi cu agenţi loiali lui. Cei care rămasetă în funcțiile 
lor anterioare deveniseră, dintr-odată, mai bogaţi și mai alunecoși 
în fața justiției. 

Dacă tulburătorul așa-numit Inimă Neagră ar fi rămas în partea 
lui de oraș, cel mai probabil n-ar fi fost căutat de subfinanţata și su- 
pramuncita forță de poliţie. Însă, odată ce își asigură controlul abso- 
lut asupra bârlogurilor hoţilor și asupra locurilor cu jocuri de noroc, 
silueta unui bărbat ieșise din umbra, mizeria și sângele a ceea ce era 
cunoscut acum ca războiul interlop. 

Și, dintr-odată, Inimă Neagră avea un nume. Dorian Blackwell. 
Iar acel nume deveni sinonim cu un cu totul alt tip de carnagiu. 
Genul monetar. Poliţia încă încerca să facă legătura între oamenii 
aparent aleatorii pe care Blackwell îi ridicase sau îi distrusese cu o 
eficiență dură, precisă. Câmpurile lui de luptă erau băncile și came- 
rele de consiliu. Cu o singură lovitură de toc și o șoaptă de scandal, 
atrăsese ruina mai multor personaje din elita Londrei. Pentru a con- 
tracara teroarea în ascensiune care cuprindea orașul, făcea donații 
către organizaţiile caritabile, mai ales către cele pentru copii, spon- 
soriza carierele artiștilor și ale interpreților și stimula economia în 
curs de dezvoltare a clasei mijlocii prin câteva investiţii foarte bine 
gândite. Își câștigase o reputație de Robin Hood în rândul claselor 
mijlocii și de jos. 

Se zvonea că era unul dintre cei mai bogaţi oameni din imperiu. 
Avea o casă în Hyde Park, numeroase proprietăți și alte bunuri, in- 
vestite sau oprite din negocieri ostile, şi un castel destul de faimos 
pe insula Mull, de unde își câștigase restul numelor. 

Castelul Ben More se numea, un loc retras din munţii Scoției, 
unde, aparent, petrecea mult timp. 


25 


Kerrigan Byrne 


După ce ajunse în subsolul umed și rece din cărămizi și mizerie, 
Farah se uită pe fereastră, printre barele de fier care o acopereau, 
îngrijorată când văzu că mulțimea părea să se fi dublat. Nu mai dura 
mult până să ajungă la Charing Cross. Apoi ce avea să se întâmple? 

Grăbi pasul, ignorând strigătele și conversațiile entuziasmate 
ale duzinelor de inspectori care se strânseseră sub scări, în apro- 
pierea ușilor de fier ale camerelor de evidenţă, înregistrare și apro- 
vizionare. Toată atenţia lor era concentrată într-un singur punct: 
ușa îngrădită a camerei de interogatoriu, din care se auzeau o serie 
de înjurături, sunetele inconfundabile ale cărnii care face contact cu 
carnea trecând dincolo de ea. 

Toţi vorbeau despre Blackwell. Și nu în termeni fiatanţi. 

Cum era o figură publică enigmatică, toate afacerile Inimii Negre 
din Ben More erau în general legale, deși deseori lipsite de etică, și 
chiar și așa se prea poate ca poliția să-l fi lăsat în pace. 

Asta până când alte dispariții misterioase începuseră să terori- 
zeze orașul. Câţiva gardieni de închisoare. Un sergent. Comisarul 
Newgate. Și, cel mai recent, un judecător al Curţii Supreme, Lord 
Roland Phillip Cranmer al III-lea, unul din cei mai puternici judecă- 
tori din întregul imperiu. 

Dacă Farah știa ceva era că nimic nu incita poliţia la acțiune decât 
violența împotriva propriilor săi oameni. Știa, desigur, Sir Carlton 
Morley îl urmărise pe Blackwell de când Morley devenise inspector, 
cu aproape zece ani în urmă, și cei doi erau prinși într-un fel de jo” 
de-a șoarecele și pisica, un joc periculos ce escalada rapid. 

Inspectorul-șef îi adusese chiar acuzaţii lui Blackwell de câteva 
ori, însă asta se întâmplase în urmă cu mult timp, când lucra la sec- 
ţia Whitechapel. Chiar și așa, Inimă Neagră din Ben More părea să fi 
devenit o obsesie pentru șeful ei, iar Farah se întrebă dacă de data 
asta reușise în sfârșit să își încolțească prada. Spera sincer că da. 
Sentimentele ei pentru Carlton Morley deveniseră de curând mult 
mai neclare. Chiar complicate. 

Mirosul de sub scări era o combinaţie complexă între plăcut și 
respingător. Mirosurile îmbietoare de hârtie, mosc şi pământ rece 
subliniau izurile mai pătrunzătoare ale camerei din piatră și fier care 
deveneau din ce în ce mai puternice până la copleșitoare. Mirosul 
de urină, cel de trupuri și de alte mizerii care nu meritau menționate 
îi atacară simţurile, așa cum se întâmpla mereu înainte să le ignore 
pentru a-și putea face treaba. 

- Sunt surprins că Beauchamp te-a lăsat să vii aici, doamnă 
Mackenzie. 

Ewan McTavish, un scoțian scund, dar voinic și inspector de 
mult timp o salută când aceasta se opri la ușă. Se înțelegeau 
bine, deoarece se ştia printre bărbaţii din Scotland Yard că soţul ei 
defunct fusese scoţian. 

- Nu avem în fiecare zi ocazia să prindem pe cineva atât de peri- 
culos ca Inimă Neagră din Ben More. E posibil să uite să fie respec- 
tuos cu dumneata. 

O sclipire periculoasă se ivi în ochii albaștri ai lui McTavish. 

- Îţi apreciez grija, domnule McTavish, dar fac asta de mult timp 
şi sunt sigură că le-am auzit pe toate. 

Farah îi zâmbi încrezător chipeșului scoţian roșcat, își scoase che- 
ile din buzunarul fustei și deschise ușa către camera de interogatoriu. 

- Noi o să fim aici în caz că o să fii în pericol sau ai nevoie de ceva. 
McTavish spuse asta poate puţin prea tare, ca să audă și ea, dar și cei 
prezenți în încăpere. 

- Îți mulțumesc, inspectore, vă mulțumesc tuturor. Farah le 
aruncă un ultim zâmbet de mulțumire și intră. 

Mirosul deveni și mai intens în camera de interogatoriu, iar Farah 
mirosi o batistă din dantelă îmbibată cu ulei de lavandă, pe care o 
ţinea în buzunar, până când trecu valul obișnuit de greață. Apoi fu 
atentă la cei din încăpere. 

Când ridică privirea, îngheţă, șocată de ce vedea în fața ochilor. 

Inspectorul-șef sir Carlton Morley era în cămașă, cu mânecile su- 
flecate până la cot. Mâinile lui îngrijite erau strânse în pumni de-o 
parte și de alta și aveau sânge pe degete, iar părul lui de obicei aran- 
jat era dezordonat. 

Un bărbat voinic, cu părul închis la culoare, stătea pe un scaun 
din centrul camerei, cu mâinile legate și postura relaxată în mod 
înșelător. 

Amândoi respirau greu, asudau și sângerau, însă nu asta o șocă 
pe Farah cel mai mult. Ci expresiile aproape identice de pe fețele lor 
când o ptriviră, o combinaţie intensă de surprindere și tristeţe, cu o 
nuanță abia sesizabilă de... foame? 

Violenţa plutea între cei doi bărbaţi, fiind tangibilă, însă, în timp 
ce prizonierul de pe scaun o studia, totul deveni extraordinar de 
tăcut și de nemișcat. 

La un moment dat, Farah dezvoltase o fascinație pentru prădă- 
torii exotici, după ce îi văzuse expuși în cuști mari la Carnavalul 
Lumii din Covent Garden. Citise despre ei și aflase că felinele prădă- 
toare, precum leii și jaguarii, puteau să stea neobișnuit de nemișcate. 
Mergeau atât de departe încât își camuflau corpurile înfricoșător 
de puternice în umbră, copaci și iarbă înaltă în așa fel încât prada 
trecea pe lângă ele și își dădea seama prea târziu că o bestie urma 
să o sfâșie. 

Îi părea rău pentru ele și se temea de ele în același timp. O crea- 
tură atât de dinamică și de puternică, înlănţuită într-o cușcă atât 
de mică, sigur nu putea face altceva decât să urască și, în cele din 
urmă, să moară. Se uitase mai ales la un jaguar închis la culoare, 
care-și făcea cei patru pași în spatele gratiilor, în timp ce ochii lui 
galbeni și sălbatici promiteau răzbunare şi durere maselor de oa- 
meni îmbrăcaţi colorat care veniseră să se holbeze la el. Ochii lui 
Farah şi ai bestiei se întâlniseră, iar animalul stătuse nemișcat, 
susținându-i privirea o eternitate, fără să clipească. Fusese fas- 
cinată de acel animal de pradă, în timp ce lacrimi fierbinţi îi inun- 
daseră obrajii. Din cauza sorții terifiante pe care o văzuse oglindite 
în acei ochi. O marcase ca pradă, ca una dintre verigile mai slabe și 
dezirabile dintr-o turmă de oameni care se învârteau pe lângă ele. 
Iar în acel moment, Farah fusese recunoscătoare pentru lanţurile 
blestemate care țineau bestia. 

Aceeași stare de neliniște o cuprinse când întâlni privirea lui 
Dorian Blackwell. Trăsăturile lui aveau o brutalitate crudă. Ochiul 
lui bun avea acea claritate de chihlimbar a jaguarului. Pâlpâirea 
lămpii arunca o strălucire aurie pe pielea lui lucioasă. Însă celălalt 
ochi fu cel care îi captă atenţia. De deasupra sprâncenei și până la 
capătul nasului curbat era o cicatrice crestată, întreruptă de un ochi 
din care toți pigmenţii, mai puţin cel albastru, dispăruseră din 
cauza a ceea ce provocase rana. Și, într-adevăr, se uita la ea ca un 
animal care își recunoscuse prada preferată și aștepta să atace când 
ea ajungea în apropierea lui. Obrazul lui era despicat și sângera de-a 
lungul maxilarului masculin și un alt mic şiroi de sânge curgea din 
nara dreaptă. 

După ce își recăpătă răsuflarea, Farah își smulse ochii din privi- 
rea captivantă a prizonierului și căută trăsăturile familiare, chipeșe 
într-un mod aristocratic, ale șefului ei. 

Sir Morley, un bărbat de obicei controlat, părea să facă mari efor- 
turi să-și păstreze cumpătul. Nu era ceva tipic pentru Morley să bată 
un bărbat ale cărui mâini erau legate la spate. 

- Văd că ai venit pregătită, spuse el, tonul său având o nuanţă de 
căldură și dorința citindu-se în ochii lui în timp ce făcu un semn 
de curtoazie. 

- Da, sir. 

Farah încuviinţă, scuturându-se în timp ce fixa cu privirea biroul 
din fundul încăperii, și porunci picioarelor care-i tremurau să o ducă 
până acolo fără să scape ceva sau chiar mai rău. Își ascunse confu- 
zia în spatele unei măști perfecte de seninătate, în timp ce tocurile 
cizmelor ei scoteau un ecou ascuţit când călcau pietrele din sala 
de interogatoriu. 

- Morley, oricât de mult aș aproba schimbarea tacticii, etalarea 
acestei bucățele ademenitoare în fața mea nu o să aibă efectul dorit. 

Vocea lui Blackwell ajunse la ea ca primii fiori nepoftiţi ai iernii. 
Profundă, calmă, caustică și rece. În ciuda acestui lucru, accentul 
lui era surprinzător de cultivat, deși un dialect ascuns rotunjea 
„I“-urile destul cât să sugereze că Inimă Neagră din Ben More nu se 
născuse în Londra. Gâtul lui se rotea pe umerii puternici, în timp 
ce îi urmărea înaintarea către biroul aflat în spatele lui, pe diago- 
nală. Nu-și luă nici măcar o dată ochii de la ea, nici măcar când îi 
spuse lui Morley: 

- Te avertizez că bărbaţi mai brutali decât tine au încercat să-mi 
smulgă cu bătaia o mărturisire, iar femei mai frumoase decât ea au 
încercat să mă farmece ca să-mi afle secretele. Toţi au eșuat. 

Scaunul biroului îi veni în întâmpinare mult mai devreme decât 
anticipase când căzu pe el, aproape scăpând obiectele pe care le 
avea în braţe. Incredibil de încântată că stătea în spatele lui Blackwell 
și că acesta nu vedea cât era de încurcată, își puse carneţelul în faţă 
cu o mână nesigură și la fel își așeză cerneala și tocul. 

- O să afli, Blackwell, că nu există bărbaţi mai brutali decât mine, 
zise Morley dispreţuitor. 

- I-a spus musca păianjenului. 

- Dacă eu sunt musca, de ce tu ești cel prins în pânza mea? re- 
plică Morley, grăbindu-se către cătușele care îi țineau lui Blackwell 
mâinile prinse la spate. 

- Eşti sigur că asta se întâmplă aici, inspectore? Eşti sigur că eu 
sunt în mâinile tale acum? 

Comportamentul lui Blackwell rămase neperturbat, însă Farah 
observă că umerii lui lați erau tensionaţi pe sub haina bine croită, iar 
la tâmple și în spatele maxilarului se vedeau șiroaie mici de sudoare. 

- Ştiu sigur că așa e, spuse Morley. 

Sunetul fals de amuzament pe care îl scoase Blackwell îi reaminti 
din nou lui Farah de jaguarul închis la culoare. 

- Adevărata cunoaștere înseamnă să știi proporția ignoranței 
unei persoane. 

Bărbatul îl citise pe Confucius? Cât de nedrept era că un bărbat 
ca el putea fi atât de deștept, periculos, bogat, puternic și citit. Farah 
își opri un oftat, apoi, alarmată de reacţia pe care o avea când îl 
vedea, își îndreptă spatele și luă tocul în mână, gata să ia notițe. 

- Gata cu asta, o preveni Morley. Eşti gata pentru începerea inte- 
rogatoriul, doamnă Mackenzie? 

Numele ei păru să facă înconjurul camerei ca o insectă rătăci- 
toare, lovindu-se de oţel și de piatră și intorcându-se la bărbatul 
legat din mijloc. 

- Mackenzie. 

Farah nu putea fi sigură de asta, dar credea că era posibil că Black- 
well să fi absorbit cuvântul și apoi să-l fi pronunţat. Dar, în timp 
ce se uita pe sub gene la Morley, care o privea încruntat, observă că 
el nu părea să fi detectat asta. 

- Desigur, murmură ea și făcu un semn că își pregătise tocul. 

Morley se întoarse către Blackwell, pe faţa lui citindu-se o hotă- 
râre tăioasă. 

— Spune-mi ce ai făcut cu judecătorul Cranmer. Și nu te obosi să 
negi că ai fost tu, Blackwell; știu că era magistratul care te condam- 
nase la cincisprezece ani în închisoarea Newgate. 

- Așa a făcut. 

Blackwell nu mișcă nici un mușchi. 

„La Newgate, în urmă cu cincisprezece ani?“ Farah își întoarse 
capul, iar tocul îi căzu pe masă. Nu se putea să fi fost acolo în același 
timp ca... 

- Și acei gardieni care au dispărut, continuă Morley, cu vocea mai 
puternică. Fuseseră trimiși în celula ta în timpul șederii tale acolo. 

- Serios? 

- Ştii foarte bine că așa e! 

Blackwell ridică din umeri, parcă spunând: „Te-aș ajuta dacă aș 
putea“, ceea ce îl înfurie pe Morley. 

- Toţi polițiștii tăi arată la fel pentru mine, cu mustăţile alea ridi- 
cole şi pălăriile deloc flatante. E aproape imposibil să vă disting, 
chiar dacă aș vrea. 

- E o coincidenţă prea mare pentru ca tribunalele să ignore totul 
de data asta! spuse Morley victorios. E doar o chestiune de timp până 
când o să dansezi la capătul unei frânghii în fața închisorii Newgate, 
chiar gaura din care te-ai târât. 

- Arată-mi că ai o dovadă. Provocarea ușoară a lui Blackwell era 
țesută cu oțel. Și mai bine, adu un martor care ar îndrăzni să vor- 
bească împotriva mea. 

Morley dansă în jurul capcanei. 

- Toată Londra știe de dorinţa ta pentru răzbunare rapidă și ne- 
miloasă. Pot să iau orice idiot de pe stradă care ar ridica mâna către 
Dumnezeu și ar jura că tu te-ai ocupat de judecătorul care te con- 
damnase la șapte ani de închisoare. 

- Morley, și tu, și eu știm că va fi nevoie de mai mult decât erezie 
și reputaţie ca să condamni un om ca mine, spuse Blackwell batjoco- 
ritor. Întorcându-și capul ca să se uite la Farah cu ochiul lui bun, îi 
vorbi acesteia direct, motiv pentru care stomacul ei se încordă și mâi- 
nile începură să-i tremure și mai violent. Doamnă Mackenzie, adaugă 
la dosar confesiunea mea solemnă, oficială, și notează că jur că este 
adevărul absolut. 

Farah nu spuse nimic, demonstrându-și ca întotdeauna profe- 
sionalismul față de prizonier prin ignorarea acestuia. Sigur însă că 
acesta avea atenția ei deplină. Acea faţă. Acea față sălbatică, mas- 
culină. Toată unghiurile, intriga și misterul. Chipeș, cu excepţia ci- 
catricii și a ochiului albastru înspăimântător, care i se păreau 
deopotrivă respingătoare și captivante. 

- Eu, Dorian Everett Blackwell, nu am avut niciodată o antipatie 
emoțională faţă de judecătorul Marii Curți Lord Roland Phillip 
Cranmer al III-lea. Am fost vinovat de infracțiunea de furt de mărun- 
țișuri, pentru care m-a condamnat la șapte ani în închisoarea 
Newgate, și jur solemn că mi-am învăţat lecţia. 

Asta fu spus, bineînțeles, în acel mod ironic ce te făcea să ai dubii 
legate de sinceritatea fiecărui cuvânt, 

Farah putu doar să se uite la el, complet absorbită, încercând să de- 
codifice mesajul arzător trimis de ochiul lui bun, cu o disperare străină 
și alarmantă. Sirnți că însuși diavolul se juca cu ea și o avertiza. 

- Nu-i aşa că înţelegi, doamnă Mackenzie? murmură Blackwell, 
gura lui abia mișcându-se în timp ce intensitatea privirii lui o ţinu 
lipită de scaun. Faptele unei tinereți zbuciumate. 

Un fior de pericol îi traversă ei şira spinării. 

- Rahat! ţipă Morley. 

Dorian își întoarse faţa către el, iar Farah putu să elibereze aerul 
pe care nu-și dăduse seama că îl ţinuse în ea, pe măsură ce vraja pe 
care o aruncase asupra ei dispăru. 

- Ruşine, Morley, adăugă el zeflemitor. Un asemenea limbaj în 
fața unei doamne? 

- Este angajata mea, scrâșni Morley printre dinții încleștați. Și 
ţi-aș mulțumi dacă nu ţi-ai face griji pentru ea dacă vrei să-ți păs- 
trezi vederea intactă la ochiul care ţi-a rămas. 

- Abia mă pot abţine. Este o bucăţică atât de apetisantă. 

- Mușcă-ţi limba! 

Farah nu-l văzuse niciodată pe Sir Morley atât de furios. Buzele 
se retrăseseră, dezvăluind dinţii. O venă îi pulsa pe frunte. Era un 
bărbat pe care nu-l mai întâlnise până atunci. 

- Spune-mi, Morley, insistă Blackwell calm și fără scrupule. Cât 
timp petrece în biroul ei și cât sub al tău, cu buzele lipite de... 

Sir Morley izbucni, dându-i un pumn în față lui Dorian Blackwell 
cu o forţă de care ea nu îl crezuse capabil. Capul lui Blackwell se duse 
într-o parte, și o crăpătură furioasă apăru în colțul buzei de jos. Dar, 
spre surprinderea lui Farah, bărbatul voinic și misterios nu scoase 
nici un sunet de durere, nici măcar un geamăt. Pur și simplu își în- 
dreptă capul ca să îl privească pe inspectorul furios din fața lui. Sir 
Morley se uită peste părul negru al lui Blackwell, la Farah, și o lică- 
rire de rușine îi atinse privirea. 

- Strânge-ţi lucrurile, doamnă Mackenzie. Eşti liberă. Ochii lui 
albaștri se aprinseră cu furie anticipată când se uită iar la prizo- 
nierul său. Nu ai de ce să vezi asta. 

Farah se ridică brusc, scaunul ei scoțând un scrâșnit strident în 
timp ce protesta. 

— Dar, sir, nu cred... 

- Pleacă, Farah! Acum! îi ordonă el. 

Pe nerăsuflate, Farah își strânse carnetul, tocul și cerneala, sur- 
prinsă că mâinile ei reci și tremurânde o ascultară. Când trecu pe 
lângă Dorian Blackwell, acesta își întoarse capul către ea și scuipă 
sânge pe pietrele de lângă el, însă acesta nu atinse tivul fustei. 

- Da, Farah Mackenzie, ar trebui să fugi! Vocea era atât de fio- 
roasă şi de rece, că Farah crezu că mintea-i juca feste. Că poate își 
imagină că, atunci când el îi spuse numele, o nuanţă de recunoaștere 
caldă se simţi printre vorbe. Noi o să mai stăm aici o vreme. 

Întorcându-se din nou spre el, fu surprinsă să vadă că Blackwell 
nu o privea plecând. În schimb, faţa lui era întoarsă către Morley, 
care stătea deasupra lui, cu pumnii strânși. 

Din tot răul pe care îl văzuse Farah în această încăpere, zâmbetul 
lui Dorian Blackwell, plin de propriul său sânge, și dinți, și provo- 
care, era cel mai înfricoșător pe care Farah îl văzuse în toată viața ei. 
Ochii lui erau morți, goliţi de orice speranţă sau umanitate, iar cel 
de un albastru lăptos era nemișcat, cu excepţia reflexiei torței, care 
îi dădea o strălucire păgână nenaturală. 

Farah se întoarse cu spatele și ieși din încăpere, trecând pe lângă 
inspectorii tăcuţi care îi urmăreau înaintarea cu atenție. 

Avu nevoie de toată puterea ei, dar reuși să-şi ascundă tremurul 
până când fu singură. 


Capitolul 3 
SES 


Trei nopţi mai târziu, inspectorul Ewan McTavish aprinse un 
chibrit de pietrele gri ale bisericii St. Martin-in-the-Fields și se spri- 
jinea de partea din dos a clădirii, în timp ce ațâța trabucul uzat. 
Cercetă umbrele de pe Duncannon Street gândindu-se că, odată ce 
avea să termine cu asta, avea să poată face o vizită la Madame 
Regina's, pe Fleet Street. Ca întotdeauna, după aceste întâlniri 
clandestine, simţea o dorință trupească arzătoare, care lua naş- 
tere din senzaţia înălțătoare că scăpase de moarte. Urma să aibă 
nevoie de două sau trei partide cu o prostituată ca să se simtă din 
nou el însuși. 

- Te gândești la noua fată pariziană de la Madame Regina's? 

Vocea care devenise motivul coșmarurilor sale îl făcu pe McTavish 
să tresară. 

- Sfinte Sisoe ridicător de fuste, Blackwell! șuieră el, ridicându-și 
ţigara căzută de pe pământul umed cu o încruntătură iritată. Cum 
poate un bărbat de mărimea ta să se strecoare prin umbră fără să 
scoată nici un sunet? 

Dacă ar fi fost după McTavish, n-ar mai trebui să-l vadă pe Inimă 
Neagră din Ben More zâmbind, deoarece părul de pe corp i-ar 
rămâne zbârlit ore întregi după. 

— Te-ai descurcat foarte bine, remarcă Blackwell. Ai executat or- 
dinele admirabil. 

- N-a fost uşor, bombăni McTavish, fiindu-i greu să observe ex- 
presia de chibzuire amuzată de pe trăsăturile crude ale lui Blackwell. 
Împrăştierea mulțimii tale și strecurarea dosarelor în celulă în timp 
ce încercam să-mi ascund acțiunile de secție. Ești norocos că nu sunt 
singurul de la Scotland Yard care ţi-e loial. 

Dacă era dificil să te uiţi la faţa lui Blackwell, era aproape impo- 
sibil să îi susţii privirea sinistră, cercetătoare. Nimeni nu știa exact 
cât de bine putea Inimă Neagră din Ben More să vadă cu ochiul al- 
bastru, însă, atunci când te fixa cu el, simţeai că pielea îţi era jupuită 
și cele mai întunecate păcate expuse. 

- Sunt în multe feluri, inspectore, dar nu aș zice despre mine că 
sunt norocos. 

McTavish se trezi dorindu-și să fie la fel de ghinionist ca ticălosul 
îmbrăcat în negru din faţa sa. Bogat ca Midas, se spunea, puternic 
precum Cezar și nemilos ca diavolul. Chiar dacă nu avea o față fru- 
moasă de care să se îndrăgostească domnișoarele, un bărbat ca 
Dorian Blackwell atrăgea atenţia feminină oriunde mergea. Frica și 
fascinația se dovediră a fi unelte puternice de seducţie, iar femeile 
reacționau într-un fel sau altul la uriașul întunecat. 

- Până la urmă, de ce ai făcut-o? întrebă McTavish. De ce ţi-ai 
chemat oamenii pentru o răscoală, doar pentru ca după aceea să îi 
trimiți înapoi? 

Ignorându-i întrebarea, Blackwell băgă mâna în paltonul lui 
închis la culoare și scoase un cilindru de aur. Din el, luă un trabuc 
nou-nouţ, pe care i-l întinse lui McTavish. Acesta se uită la el numai 
o clipă, sperând să trăiască destul de mult cât să îl termine. 

- Îți mulțumesc, sir, spuse el ezitant, luând trabucul și ridicând 
comoara înmiresmată la mustață înainte să îi muște capătul. 
Blackwell aprinse un chibrit cu mâna cu mănușa, iar McTavish tre- 
bui să se proptească pentru a se apleca destul de aproape cât să îl 
aprindă. Nevoia lui câștigase, fiind sigur că nu urma să mai aibă oca- 
zia să fumeze vreodată ceva atât de scump. Știam că o să-l pedepsești 
pe judecătorul Singleton și că o să umbli liber ca o pisică a străzii. 
Morley n-avea nimic împotriva ta. 

- Așa e. 

Flacăra chibritului lumină trăsăturile lui Blackwell, și McTavish 
simți un mic fior de simpatie. 

- Chiar și-a făcut de lucru cu faţa ta. Observă buza care se vin- 
deca și vânătăile multiple de pe obrajii lui Blackwell. Orice ranchiună 
o avea împotriva ta, nu e o nimica toată. 

- Când vine vorba despre bătăile poliţiei, asta a fost minoră, 
spuse Blackwell aproape binevoitor. 

McTavish păli. 

- Permite-mi să fiu primul care-și cere scuze pentru... 

Blackwell ridică mâna ca să îl facă să tacă. 

- Înainte să te plătesc, am nevoie de niște informații. 

Fumând propria lui bucată de rai, McTavish încuviință. 

- Orice. 

Inimă Neagră se aplecă. 

- Spune-mi tot ce ştii despre doamna Farah Mackenzie. 

McTavish făcu o pauză în mijlocul pufăitului și întrebă: 

- Doamna Mackenzie... funcționara? 

Blackwell era nemișcat și tăcut, însă privirea lui amuzată era ușor 
de interpretat, chiar și în întuneric. 

Uluit, McTavish își scărpină ceafa, încercând să găsească ceva in- 
teresant de spus despre femeie. 

- Este acolo de când o știu. Chiar înainte de mine, și eu am început 
munca la Scotland Yard acum șapte sau opt ani. Dar, dacă stau să mă 
gândesc, nu am aflat prea multe despre ea în tot acest timp. Este 
eficientă și plăcută, însă introvertită. Tăcută. Ceea ce, în experiența 
mea, este o trăsătură feminină rară și demnă de laudă. Muncește 
mai mult decât ceilalți doi funcționari, dar e plătită mai puțin. 

- Ce fel de muncă o pune Morley să facă? 

- Lucrurile obișnuite de birou. Contabilitate, dosare, hârțogărie, 
ordine de aprovizionare, comenzi către curieri, luat notițe, comple- 
tarea documentelor la tribunal, genul ăsta de lucruri. 

Blackwell rămase nemișcat. Cu chipul lipsit de expresie. Însă 
McTavish simțea cum i se ridica din nou părul la ceafă. Fusese antre- 
nat să citească oamenii, și, deși Inimă Neagră din Ben More era o 
enigmă, inspectorul din el observă că mâna cu mănușa era încleștată 
un pic prea tare. 

- Soţul ei? 

- Un scoţian, dacă-ţi vine să crezi. 

- Ce știi despre el? 

- Aproape nimic. Povestea spune că s-a căsătorit când era tânără, 
şi el e mort de mult timp... 

— Și? îl îndemnă Blackwell, dezvăluind mai multă nerăbdare 
decât ar fi bănuit McTavish că putea simți. 

McTavish ridică din umeri. Era intrigat, însă știa că nu trebuia să 
arate acest lucru. 

- Dacă stau să mă gândesc, cam asta e tot ce știm. Sigur că am spe- 
culat de-a lungul anilor, dar niciodată nu a vrut să vorbească despre 
asta, și nu e politicos să întrebi o doamnă despre astfel de lucruri. 

— Are o relaţie cu vreunul dintre bărbaţii angajaţi la Scotland Yard? 

Ideea i se păru lui McTavish atât de absurdă, că râse în hohote. 

- Dacă nu ar fi fost atât de frumușică, mai toți am fi uitat până 
acum că e femeie. 

-= Deci... nu e nimeni? 

- Potrivit zvonurilor, a petrecut din ce în ce mai multe seri cu 
Sir Morley. 

La mențiunea inspectorului-șef, cei doi scuipară simultan pe pie- 
tre, iar buza spartă a lui Dorian se răsuci de dezgust. 

McTavish îngheță. Ceva din intensitatea crescândă a compor- 
tamentului lui Blackwell îi făcu inima să bată mai tare. 

- Cred că se ţine după fustele greșite pentru ce vrea, se grăbi să 
adauge, făcând un gest ca și cum nu ar fi existat nici o consecinţă. 

Ochiul bun al lui Blackwell privi mai tăios. 

- Ce vrei să spui? 

- În primul rând, este văduvă, și nu cunosc nici un bărbat care 
să fie atras de asta. 

- De ce anume? 

- Ştii tu. Genul de femeie intelectuală. Rece. Puritană. Frigidă, ar 
spune unii. În plus, e mai aproape de treizeci de ani decât de două- 
zeci și, deși are o față de înger, e la fel de ușor să ţi-o vâri în pat ca un 
arici, dacă vrei să știi părerea mea. 

- McTavish, dacă voiam să-ţi aflu părerea, te-aș fi informat rapid 
în acest sens. 

- De acord. 

Inima lui McTavish o luă razna, și bărbatul trase din trabuc, spe- 
rând cu fiecare respiraţie că nu avea să fie ultima. Ce voia Blackwell 
de la doamna Mackenzie? Acces la dosare? Documente? Mită? N-avea 
cum să-i fi căzut cu tronc. Bărbaţii ca Dorian Blackwell nu se uitau la 

doamne integre ca Farah Mackenzie. Umbla vorba prin oraș că angaja 
zeci de curtezane străine, exotice și le ducea în casa lui, ca un harem 
privat. Ce ar putea să-i ofere o văduvă cu comportament de fată bă- 
trână unui bărbat ca el? 

- Unde locuiește? vru să știe Blackwell. 

McTavish ridică din umeri. 

- N-aș ști să-ţi spun sigur. Undeva pe Fleet Street, în sectorul 
boem, parcă așa am auzit. 

Nările lui Blackwell se umflară și el rămase tăcut poate prea mult 
înainte ca lui McTavish să i se pară că îl aude șoptind. 

- În tot timpul ăsta... 

- Poftim? 

- Nimic. 

Inimă Neagră din Ben More părea... cutremurat, în lipsa unui cu- 
vânt mai bun. Lui McTavish nu-i venea să-și creadă ochilor. 

- Uite aici, pentru serviciile tale și pentru discreţia continuă. 

O bancnotă îi fu împinsă în palmă. McTavish se uită în jos și fu 
cât pe ce să scape trabucul din cauza șocului. 

- Dar... este jumătate din salariul pe un an! 

- Ştiu. 

- Nu pot să accept. McTavish împinse bancnota înapoi spre el. 
Nu am făcut nimic ca s-o merit. 

Dorian Blackwell făcu un pas înapoi, evitând banii și orice con- 
tact fizic. 

- McTavish, permite-mi să îți dau un sfat gratuit odată cu banc- 
nota aia. 

E incredibil cum inflexiunea crudă, rece a vocii nu se schimbă 
nici măcar o dată, și totuși pericolul se intensifică palpabil. 

- Scrupulele sunt un lucru periculos pentru bărbaţi. Dacă nu pot 
să am încredere în lăcomia ta, atunci nu pot să am încredere în nimic 
din ce ţine de tine. Și, dacă nu pot să am încredere în tine, viața ta 
nu înseamnă nimic pentru mine. 

McTavish lipi bancnota de piept. 

- Ai dreptate, Blackwell. Atunci o să-ţi mulțumesc pentru gene- 
rozitate și o să pornesc la drum. 

Dacă picioarele nu-i tremurau prea mult ca să-l poată susţine. 

Blackwell încuviință, având pe cap o pălărie din fetru de culoa- 
rea abanosului care îi ferea ochii de lumină, după care se întoarse 
spre Strand. 

- O seară bună, inspectore. Transmite-i salutările mele lui Ma- 
dame Regina. 

Era ca și cum omul îi citise afurisitele de gânduri. În mod pros- 
tesc, McTavish presupusese că obiceiurile lui erau prea jos pe lista 
de priorităţi a lui Blackwell ca acesta să le observe. Când șantajezi 
duci și mituiești judecători, cum e posibil să-ți amintești tendințele 
unui poliţist dintre cei o sută aflați în buzunarul lui Blackwell? 

Înainte să se poată stăpâni, McTavish simți mustrări de conştiinţă. 

- Nu o s-o rănești, nu-i așa? strigă el. Mă refer la doamna Mackenzie. 

Încet, Blackwell se întoarse, arătându-i ochiul de un albastru 
nenatural. 

- Inspectore, știi că nu e cazul să îmi pui întrebări. 

Înghițind în sec, McTavish își dădu jos pălăria, strivind borul 
cu mâinile. 

- Îmi cer iertare... Doar că... ei bine... e o femeie tare gingașă, cu 
sufletul bun. Nu aș putea trăi împăcat dacă aș ști că am avut vreo 
implicare în... ceva neplăcut ce i s-ar întâmpla. 

Aerul din jurul lui Blackwell păru să se întunece, de parcă um- 
brele se adunaseră ca să îl protejeze. 

- McTavish, dacă conștiința te deranjează prea tare, există alter- 
native pentru viaţă... 

Inimă Neagră făcu un pas ameninţător spre el, iar McTavish sări 
în spate. 

- Nu! Nu, sir. Nu o să-ţi stau în cale. Nu am vrut să fiu lipsit 
de respect. 

- Foarte bine. 

- Nu am vrut să chestionez... Doar că... nu toți suntem capabili 
să avem inimi atât de negre ca a ta. 

Blackwell înaintă, iar McTavish închise ochii, convins că ăsta era 
sfârșitul pentru el. În loc să-l omoare, acea șoaptă calmă, rece îl în- 
vălui, precum adierea damnării. 

- Aici te înșeli, inspectore. Fiecare om poate avea o inimă ca a 
mea. Trebuie doar să primească imboldul potrivit. 

Tremurând, McTavish își trânti pălăria înapoi pe cap. 

- D-da, sir. Deşi nu mi-aş dori un asemenea imbold, daca ăsta-i 
scopul tău. 

O satisfacţie crudă, acaparatoare se aprinse în ochii lui Blackwell, 
și, în acel moment, McTavish îl urî pe nenorocit pentru că îl făcuse 
să se simtă atât de neputincios. 

- Apropie-te, McTavish, și o să-ţi spun un secret. Un lucru despre 
mine pe care puțini oameni îl știu. 

Nu exista nici un om în viaţă care să fi vrut să fie confidentul lui 
Dorian Blackwell. Secretele lui erau genul de lucruri din cauza cărora 
mureau oameni. 

Păși către bărbatul întunecat și voinic. 

- D-da? 

- Nimeni nu vrea un asemenea imbold, inspectore. Nici măcar eu. 

Clipind rapid, McTavish încuviință din cap în timp ce îl privi pe 
Dorian Blackwell pășind în ceața și-n umbrele serii londoneze, con- 
vins că evitase nu numai moartea, ci chiar pe însuși diavolul. 


Capitolul 4 
SER 


Lui Farah îi plăcea Londra noaptea. Să se amestece cu lumea bună 
la Covent Garden sau să participe la prelegeri, concerte și la petrece- 
rile de după cu mulțimea mai degrabă trecătoare de romancieri aflați 
în Anglia de suficient de mult timp încât să devină deprimaţi și să se 
mute înapoi în Paris ca să scrie despre asta. 

Astăzi purta noua ei rochie cu corsaj, din cea mai bună mătase de 
un verde acvatic, pentru planul ei de a vedea cea mai recentă pro- 
ducţie Tom Taylor, avându-l ca însoțitor pe Carlton Morley. Cuprinsă 
de un val de nechibzuinţă, trăsese de mânecile umflate și transpa- 
rente ale corsajului ca să se vadă mai mult din claviculă și umeri. 

Când ceasul bătu ora șase, se ridică de la birou și își dădu jos 
jacheta sobră de funcţionară, înlocuind-o cu un șal cu franjuri și 
mănuși din mătase albă. Cartwright, cel mai nou funcționar, care 
era cu cel puţin cinci ani mai mic decât ea, o privea absolut fascinat. 

- Nu cred că v-am mai văzut purtând această culoare până acum, 
doamnă Mackenzie. Vă scoate în evidență ochii, sper că nu vă deran- 
jează că spun asta. 

- Mulţumesc, domnule Cartwright. 

Zâmbi, neputând să-și oprească o mică furnicătură de plăcere 
provocată de aprobarea tânărului atrăgător. 

- La cum arătaţi, Sir Morley o să vă ceară de nevastă până la 
sfârșitul serii, continuă el, netezindu-și mustaţa subțire și aurie care 

îi tachina buza, de parcă încă era încântat că în sfârșit îi crescuse. 
Dacă Morley n-o face, căutaţi-mă, și aș putea fi convins să renunţ la 
râvnitul meu statut de burlac. 

Plăcerea lui Farah se diminuă, așa că își accentuă zâmbetul. 

- N-aș visa niciodată să fac așa ceva, domnule Cartwright, din 
nici un punct de vedere. Eu, una, nu îmi doresc să fiu sursa de pro- 
bleme sau de dihonie a cuiva. 

Ea folosi termenul londonez pentru soție, în timp ce se juca cu 
marginea mănușii. O deranja din ce în ce mai mult că aproape toți 
cei pe care îi știa păreau să creadă că statutul ei de văduvă era vred- 
nic de milă. Pe parcursul ultimului deceniu, nenumărați bărbați se 
oferiseră să o ia de nevastă, chiar și pentru simplul fapt că nu supor- 
tau să se gândească la ea trăind și dormind singură. 

Ca să se apere, purtase rochii de doliu aproape patru ani, până la 
o vârstă la care ajunse să se simtă în siguranţă. Lucrurile se potoli- 
seră după o perioadă și fusese destul de norocoasă cât să fie angajată 
într-un mediu unde majoritatea bărbaţilor erau fie însuraţi, fie total 
împotriva instituţiei căsătoriei. Sau amândouă. Ceea ce îi convenea, 
pentru că ea era la fel de deziluzionată de ideea unui soț. 

Câştigurile ei, oricât de modeste ar fi fost, rămâneau ale ei. La 
fel și timpul, plăcerile, părerile și, cel mai important, voinţa ei. 
Fiind o văduvă de clasă mijlocie la o vârstă respectabilă, își permi- 
tea niște libertăţi sociale la care majoritatea femeilor puteau numai 
să viseze. Nu avea niciodată nevoie de însoțitor, i se permitea să 
aibă cea mai ciudată companie și, dacă ar fi vrut, ar fi putut chiar 
să-și facă un iubit, și nimeni, cu excepția unui preot, nu ar fi ridicat 
dintr-o sprânceană. 

Nu, scurta și tragica ei experiență matrimonială avea să rămână, 
probabil, și singura din viaţa ei. Cu atât mai bine, credea ea, pentru 
că avea lucruri mai importante cu care să-și ocupe timpul, printre 
care și aplicarea legii. 

Lăsând cu fermitate o urmă de melancolie în trecut, acolo unde îi 
era locul, Farah îi ură lui Cartwright o seară plăcută și porni spre 
holul recepţiei de la Scotland Yard, care se golea cu repeziciune. 

Sergentul Crompton și sergentul de serviciu Westridge o fluie- 
rară ușor când ieși din birou. 

- Ia uite cine s-a pregătit pentru o prezentare în fața Maiestăţii 
Sale! urlă Crompton, cu faţa bronzată după o după-amiază liniștită 
în care își făcuse rondul pe lângă râu. 

- Domnilor, zise ea zâmbind și făcu o reverență joasă impecabilă. 

- Nu te pleca în fața lor, doamnă Mackenzie! îi strigă cu o voioşie 
obscenă Gemma Warlow, o prostituată care lucra în zona docurilor. 
Nu merită nici să-ţi lustruiască pantofii! 

- Închide-ți pliscul, Warlow! strigă Crompton, deși din vocea lui 
lipsea orice urmă de conflict real. 

- Închide-mi-l tu, sergentule! îl împunse Gemma, în timp ce își 
scutură pletele de un șaten murdar. Asta dacă ai destul în pantaloni 
ca să-mi ajungi în gât. 

Farah se întoarse către centrul sălii de recepţie. 

- Gemma Warlow, ce faci aici? o întrebă blând. Nu ţi-am aranjat 
un loc la casa reformatoare? 

- Druthers m-a găsit şi m-a târât înapoi pe ponton. Am fost 
prinsă pentru că vomitam în timpul orelor de trafic. Gemma ridică 
din umeri ca și când ar fi fost o nimica toată. Mi-ai făcut un bine, 
doamnă Mackenzie, dar ar fi trebuit să știu că n-o să mă lase să plec 
așa ușor. 

Edmond Druthers era un proxenet și un traficant care controla 
cu mână de fier o parte din zona docurilor. Reputația lui pentru cru- 
zime era întrecută numai de lăcomia lui. 

- Of, Gemma. Farah se duse la ea și o luă de mână. Ce o să ne facem? 

Cătuşele femeii zăngăniră când își trase mâinile dintre ale lui Farah. 

- Nu murdări mănușile alea, o avertiză cu un zâmbet vesel care îi 
tăia obrajii ca două mere. 

Gemma era cam de vârsta lui Farah, însă anii fuseseră mai puțin 
blânzi cu ea, așa că arăta poate cu un deceniu mai bătrână. Riduri 
adânci îi porneau din zona ochilor și pielea ei alterată de vreme se 
întindea pe niște oase mici. 

- Spune-mi unde mergi îmbrăcată așa frumos. 

- M-am aranjat pentru o seară la teatru. 

- Ce grozav! O plăcere sinceră străluci în ochii femeii. Cine e no- 
rocosul care o să te însoţească? 

- Norocosul sunt eu. 

Carlton Morley apăru lângă Farah, ochii lui albaștri sclipind când 
se uita la ea pe sub borurile pălăriei de seară. 

- Ca să vezi! exclamă Gemma tare. Să nu fie chiar cel mai frumu- 
şel cuplu din Londra? întrebă ea mâna de bețivi, hoți şi alți infractori 
îngrămădiţi în boxă, așteptând să le vină rândul pentru o celulă. 

Toţi încuviințară. 

- Mergem? 

Morley, splendid în haina lui de seară, îi întinse brațul lui Farah, 
care îl prinse cu un zâmbet încântat. Întorcându-se spre Gemma 
înainte să plece, Farah îi spuse: 

- Te rog, ai grijă de tine! O să vorbim dimineață despre situaţia ta. 

- Nu-ţi bate căpșoru' pentru mine, doamnă Mackenzie! insistă 
femeia, trăgându-și un şal roșu zdrențăros peste umerii sfrijiți. O să 
petrec înc-o noapte pe spate, numai că de data asta o s-o dorm! 

Ofițerii și infractorii izbucniră într-un râs care se revărsă în aer 
în timp ce Farah îl urmă pe Morley spre Strand. Tăcură o vreme, pi- 
cioarele lor perturbând ceața apoasă care venea în vârtejuri dinspre 
râu și le ascundea tălpile. Lămpile cu gaz și felinarele țineau departe 
melancolia apusului și dădeau ceții gri o strălucire aurie. 

Noaptea era adusă la viață cu muzică și voie bună, însă lui Farah i 
se părea că ea și Morley erau departe de toate astea. În loc să fie 
impresionați de culorile vibrante și de muzica vioaie, se uitau cum 
copiii străzii alergau printre picioarele celor bogați și cum cerșetorii 
întindeau mâna către petrecăreţii nemiloși și neinteresaţi. Orașul 
era împărțit între un exces de bogăţie și sărăcie, de progres civilizat 
și afiliere criminală, iar acest lucru o apăsa pe Farah în această seară, 
când se gândea la Gemma Warlow. 

- Uneori, în nopţi ca asta, aș da orice să fiu la țară, unde e miro- 
sul atât de dulce, spuse ea, simțindu-se vinovată pentru că atenţia îi 
era distrasă. 

Sir Morley scoase un ușor sunet de încuviințare, și, când se uită 
la el, Farah văzu că sprâncenele lui de un șaten-deschis erau dese- 
nate într-o încruntare preocupată, în timp ce se uita la aglomeraţia 
de pe Strand, dar nu se concentra asupra nimănui. Era foarte chipeș 
în hainele lui de seară și cu lavaliera albă. Gentlemanul englez desă- 
vârșit. Înalt, dar nu exagerat. Dichisit, dar puternic. Chipeș într-un 
mod clasic, aristocratic, era deopotrivă plăcut și accesibil. Dinţii lui 
erau îngrijiţi și nu foarte strâmbi, și, deși avea aproape patruzeci de 
ani, părul lui auriu era încă des și nu încărunțise. Mergea într-un fel 
care îi făcea pe oameni să îi facă loc, iar Farah nu putea să nu se gân- 
dească la faptul că asta îi sporea farmecul. 

Sir Carlton Morley era un bărbat distins, dacă nu chiar de viță 
nobilă, și era respectat de majoritatea oamenilor, ca să nu punem la 

socoteală și reputaţia lui ca fiind unul dintre cei mai apreciați inspec- 
tori din istoria poliției metropolitane. 

- Cred că ar trebui să beau două sticle întregi de vin singură în 
seara asta, spuse ea, testându-l, din moment ce nici unul nu băuse 
mai mult de un pahar la cină. 

El încuviință tăcut. 

- După asta, continuă Farah, o să mă bucur de o repriză de înot 
în Tamisa. Cel mai probabil, o să fiu goală. Nu aş vrea să-mi murdă- 
resc noua rochie, înţelegi? 

- Cum vrei tu, încuviință Morley, fără să se uite la ea. 

Punându-și cealaltă mână peste braţele lor alăturate, ea îl îm- 
pinse pe o ușă, departe de traficul pietonal. 

- Carlton, spuse ea, întorcându-se cu faţa spre el. Ești absent. E 
totul bine? 

Lejeritatea cu care îi rosti prenumele îi atrase atenţia lui Carlton. 
Asta era o nouă intimitate între ei și încă se adaptau la ea. 

- lartă-mă! Îi ridică mâna la gură și o apăsă ușor ca să o sărute. 
Am fost nepermis de nepoliticos. Te rog, repetă ce ai spus! 

„Nici o șansă“, se gândi ea, însă gura i se relaxă într-un zâm- 
bet. Sărutul mâinii aflate în mănușă îi trezi o strălucire caldă și îl 
iertă imediat. 

- Am observat că Dorian Blackwell a fost achitat azi în tribunal. 
Asta te apasă atât de tare? 

La pomenirea numelui, trăsăturile lui Morley deveniră grave și 
strânsoarea în care îi ținea mâna se intensifică. 

- De fiecare dată când îl prind cu ceva, îmi scapă printre degete! 
Știu că are jumătate din poliţie într-un buzunar şi jumătate de parla- 
ment în celălalt. 

Dându-i drumul la mână, își scoase pălăria și își trecu degetele 
prin păr înainte să o așeze la loc. 

- La naiba cu el! explodă. Și știi ce a avut tupeul să facă parșivul 
judecător Singleton? întrebă Morley, după care continuă, fără să 
aștepte răspunsul ei. M-a certat public pe mine pentru comporta- 
ment ostil față de acest gunoi! 

Farah rămase tăcută. Avea propria părere despre acea ranchiună, 
dar își dădu seama că nu era momentul să o spună. Crezuse că Mor- 
ley era un bărbat cu principii foarte stricte, care nu se cobora să 

bată un om care avea mâinile legate, indiferent de cât de mult ar me- 
rita-o ticălosul. 

- Poate că în seara asta ar trebui să ne concentrăm asupra unei 
distracții mai relaxante decât teatrul, îi sugeră Farah delicat. Poate o 
plimbare prin grădini sau... 

- Nu, o întrerupse Morley, punându-și delicat un deget sub bărbia 
ei. Nu. Cred că am nevoie de diversiunea unei comedii în seara asta. 
O să mă ajute să şterg toate gândurile legate de Dorian Blackwell. 

- Bine, încuviință ea, bucurându-se de familiaritatea atingerii lui. 
i-ar prinde bine să ţi-l scoţi din minte pentru o seară. 

Deși rostise cuvintele, știa totuși că să-ţi scoţi din minte un om 
ca Dorian Blackwell era mult mai ușor de spus decât de făcut. La cum 
stăteau lucrurile, și ea încercase să facă fix același lucru în cea mai 
mare parte a celor trei zile. În tot timpul cât fusese ținut în celulă, 
Blackwell îi ocupase gândurile, invadându-le ca un cântec nepoftit 
până când prezenţa lui în camerele de sub ea îi pulsa prin nervi cu o 
vigilenţă constantă. 

- Așa o să fac. În seara asta, o să mă concentrez numai asupra 
companiei tale strălucitoare. Morley se uită la chipul ei până când 
dispoziţia i se întunecă din nou. Doar că, atunci când a spus acele 
lucruri despre tine și mine... am simțit că aș putea să îl omor. 

Farah încercă să afișeze cel mai dezarmant zâmbet. 

- Nu-l lăsa să te deranjeze prea mult. Cu siguranță am auzit lu- 
cruri mai rele de-a lungul anilor. 

Și nu era ăsta adevărul? 

- Asta ar trebui să mă liniștească? șopti el, capul lăsându-i-se mai 
jos, buzele lui stăruind în spaţiul din ce în ce mai apropiat dintre ei, 
deasupra gurii lui Farah. 

- Da, spuse ea hotărât și îl împinse din ușă și înapoi pe alee, 
ca să-și reia seara. Dorian Blackwell nu este nici măcar pe lista 
celor mai nemiloase și rele persoane care mi-au vorbit în sala de 
interogatoriu. 

„Însă a fost, într-un fel, cel mai înfricoșător“, adăugă ea în gând. 
Ce straniu! De-a lungul carierei ei, fusese ameninţată, i se făcuseră 
avansuri, fusese degradată şi implorată, iar Dorian Blackwell nu fă- 
cuse nici unul dintre aceste lucruri. Abia îi pronunțase numele. 
Poate câteva insinuări. Farah era sigură că înțelesese greșit promi- 
siunea subtilă din vocea lui, dar tot îi dădea fiori de fiecare dată când 
și-o amintea. 

- Farah, îţi place să lucrezi pentru mine? o întrebă Morley pe un 
ton aproape copilăresc din cauza șovăielii. Deseori mă întreb dacă 
nu ai prefera să ai grijă de o casă liniștită și minunată pe undeva. 

Farah făcu un gest ca și cum ar fi dat la o parte un miros neplăcut. 

- Îmi place să fiu ocupată. Cred că aș înnebuni dacă nu aș avea 
ceva productiv de făcut în timpul zilei. Îmi place să lucrez la Scotland 
Yard. Simt că sunt gardianul dosarelor Londrei și al secretelor ei 
murdare. Mă mândresc cu ceea ce fac. 

- Știu asta, încuviință Morley, care părea distras de un cu totul 
alt set de probleme. Dar vrei să lucrezi la Scotland Yard pe termen 
nedefinit? Nu ţi-ai dori o familie? Copii? 

Farah era tăcută în timp ce întrebările săpau sub coaste ca să 
ajungă la inima ei. Iniţial, nu-și dorise să fie la Scotland Yard, dar 
acceptase funcţia de acolo pentru că spera că într-o zi avea să ajungă 
la ce avea nevoie. Să dezlege secretele trecutului ei. Pe măsură ce 
timpul trecea, începuse să creadă că acest lucru nu avea să se mai 
întâmple. Cât despre cealaltă întrebare... nu-și permisese să se gân- 
dească la asta. Cuvinte ca „familie“ și „copii“ se dezintegraseră când 
era foarte tânără, și nu reușise să le reînvie fără să-și frângă inima. 
Cu toate astea, ceva înăuntrul ei se încorda și durea la ideea unui 
copil al ei. O familie. 

- Mi-e foame, spuse ea relaxată, sperând să schimbe subiectul 
conversaţiei. Hai să ne gândim la o cină timpurie înainte de teatru... 
Ceva italienesc? 

Ezitant, Morley renunță la subiect și fu de acord. 

- Știu un loc chiar lângă Adelphi. 

- Excelent! zise ea fericită. 

În timpul cinei italienești, amândoi evitară subiecte grele precum 
Inimă Neagră din Ben More și viitorul ei, acceptând cântecul unui 
violonist hoinar și mâncând niște paste excepționale cu un vin roșu 
de masă excelent. Vorbiră despre lucruri lipsite de importanţă, pre- 
cum construirea unor noi căi ferate subterane și popularitatea căr- 
ților de ficțiune cu detectivi. Piesa de la Adelphi fu distractivă și bine 
scrisă, și dispoziţia lor se îmbunătăți considerabil când se plimbară 
pe Fleet Street către apartamentul ei, aflat deasupra cafenelei dom- 
nului De Gaule. Pe măsură ce noaptea înainta și cu cât se îndreptau 
mai spre est, străzile Londrei deveneau tot mai periculoase, iar 

- Pun pariu că vor scrie romane ieftine despre tine, Sir Morley, îl 
tachină ea. Poate chiar vor include vânătoarea celui al cărui nume 
nu-l vom spune pentru restul serii. Cât de măreț ar fi? 

- E ridicol, bombăni Morley, însă, chiar și în lumina felinarelor, 
se putea vedea că roșise, iar în ochii lui se citea satisfacția în timp ce 
el o privea. 

O altă seară de citit poezii a lui De Gaule se transformase într-o 
depravare îmbibată în absint. Sunetul muzicii țţigănești și râsetele 
puternice se auzeau în stradă și se amestecau cu chemările prosti- 
tuatelor și ale vânzătorilor de droguri. 

- Niciodată nu am înțeles de ce ai ales să stai aici, după toţi 
anii ăștia. 

Morley o prinse mai protector de braţ în timp ce o însoţi pe scă- 
rile întunecate, către camera ei. 

- Aceşti... acești așa-numiţi boemi nu sunt genul de oameni 
potriviţi cu care să-și irosească timpul o femeie nobilă ca tine. 

Farah râse veselă și se întoarse către el, fiind cu o treaptă mai sus 
ca să îl poată privi direct în ochi. 

- Îți poţi imagina că mi-aş irosi timpul cu cineva, Carlton? Deși 
trebuie să recunosc că am o anumită fascinaţie pentru boemi. Sunt 
atât de creativi și de liberi. 

În loc să fie fermecat, Morley păru mai degrabă îngrijorat. 

- Nu participi niciodată... la aceste serate, nu-i așa? 

- Şi ce dacă aș participa? îl provocă ea jucăuș. Ce s-ar întâmpla 
dacă aș socializa cu cele mai iluminate și progresive minți ale timpu- 
lui nostru? 

~- Nu socializarea mă îngrijorează, ci cu totul altceva, bombăni el. 

~ Dragă Carlton. Privirea ei se îmbună, și își puse mâna pe umă- 
rul lui, mângâindu-i cu degetul mare părul de la ceafă. Sunt prea bă- 
trână ca să socializez sau să irosesc timpul sau orice alt eufemism 
vrei pentru comportamentul scandalos care te îngrijorează. Se uită 
în josul scărilor, spre pavajul pictat în pătrate aurii întretăiate de 
lângă ferestrele cafenelei. Dar îmi place această parte a orașului. 
Este plină de viață, de tinerețe, de artă și poezie. 

- Și de hoţi și destrăbălaţi, şi de prostituate. 

- Dintre care cei mai mulți mă știu de la Yard. Sunt atentă și mă 
simt destul de în siguranță aici. În plus, adăugă ea relaxată, nu toți 
ne putem permite o terasă lângă Mayfair, nu-i așa? 

Gluma despre noua lui casă cumpărată voise să fie o tachinare, 
«ur cuvintele ei îl dezmeticiră, făcându-l să o privească din umbre cu 
„nouă intensitate. 

- Te-ai... simțit bine în seara asta, doamnă... ăă... Farah? Cu mine? 

- Îmi dau seama că greu mă bucur de compania altcuiva mai mult 
decât de a ta, răspunse ea sincer. 

- Bun. Respirația lui părea să se fi precipitat, ochii lui exprimând 
indecizie. Excelent. Am un subiect pe care voiam în mod special să îl 
discut cu tine în seara asta. 

Un mic fior o încântă pe Farah, care deduse în ce direcție era po- 
sibil să o ia conversaţia. Ce ar putea răspunde? 

- Desigur. 

Și ea părea să fi rămas fără aer. 

- Ai vrea... să vii înăuntru pentru niște ceai? 

El se uită la ușă destul de mult. 

- Mă tem că nu ar fi prudent să mă inviți în casa ta acum. Nu la 
cât de mult am... Doamne! Cred c-o s-o dau în bară. 

Degetele ei se plimbară de pe umerii lui spre obraji, în timp ce 
Farah încercă să pară cât de încurajatoare posibil, cu toate că inima 
i-o luase razna împreună cu gândurile ei. 

— Spune-mi la ce te gândești! 

Mâinile lui le acoperiră pe ale ei pe obraz. 

- Vreau să îți fac curte ca la carte, Farah, spuse el grăbit. Condu- 
cem împreună o companie care se bucură de atâta succes; imagi- 
nează-ţi cât de bine ne-am descurca conducând o casă. Ne bucurăm 
unul de compania celuilalt. Și cred că, de-a lungul anilor, am dezvol- 
tat sentimente mai puternice decât prietenia. Mâna lui o strânse pe 
a ei și o duse la piept, deasupra inimii. Nici unul nu mai trebuie să 
fie singur, și nu mă pot gândi la compania altcuiva care să-mi facă 
mai multă plăcere în fiecare noapte pentru restul zilelor. 

Acea căldură plăcută se întoarse în stomacul ei, deși Farah fu oa- 
recum neimpresionată de declaraţia lui. Deci nu era vreun Rossetti 
sau Keats. Ar trebui să fie ăsta un dezavantaj? 

- Gândește-te la ce oferi, spuse ea uniform. Sunt o văduvă care a 
trecut bine de vârsta măritișului. Un bărbat cu poziţia ta și nevoile 
tale are nevoie de o nevastă tânără, care va fi fericită să îi facă un loc 
confortabil la care să se întoarcă. Cineva care să îi ofere bebeluși 
grăsuți şi o tovărășie respectabilă. Toţi cei pe care îi cunosc eu sunt 
fie criminali, fie boemi. Zâmbi înainte să adauge: Uneori, ambele. 

- Ai douăzeci şi şapte de ani, spuse el amuzat. Nu poți spune 
că ai dat în senilitate. 

- Douăzeci și opt luna trecută, îl corectă ea. Și cred că încerc să 
te avertizez că sunt prea prinsă în rutina mea ca să-ți fiu o 
soție supusă. 

Cu toate astea, stomacul ei tresări la gândul de a avea copii. Morley 
tăcu o clipă, deşi păru mai degrabă gânditor decât insultat. Întinse 
mâna și îi dădu o buclă de pe umărul gol pe spate, lăsând la iveală 
pielea albă neacoperită de șalul ei. 

- Primul tău mariaj... Ezită. A fost atât de groaznic? 

- A fost, de fapt, chiar opusul. Zâmbi trist. Doar că... tragic 
de scurt. 

- Mi-ar plăcea să-mi povesteşti despre asta într-o zi. 

- Poate, minţi Farah în timp ce se concentra la căldura degetelor 
lui care zăboveau deasupra pielii ei. 

Dorinţa plutea între ei precum ceața Londrei, o formă delicată, 
masculină care era liniștitoare și tulburătoare în același timp. 

- Mi-ar plăcea să am și șansa să concurez cu soțul tău defunct 
pentru afecțiunea ta. Chiar aș încerca să mă ridic la nivelul amin- 
tirii lui. Acele degete elegante și delicate se opriră în sfârșit pe ume- 
rii ei, trăgând-o lângă el. Perspectiva nu mă sperie cum s-ar întâmpla 
cu alți bărbați. 

Emoţionată, Farah își permise să se rezeme de corpul lui subțire. 

- Eşti un bărbat unic, îl complimentă, genele ei lăsându-se în jos 
în fața acestei intimităţi neașteptate. Și destul de chipeș. Lucrurile 
astea nu e bine să fie decise în grabă. Îmi dai o noapte sau două ca 
să-mi examinez sentimentele? 

- Trebuia să ştiu că o femeie eficientă și greu de mulțumit ca tine 
nu o să fie dată pe spate. Dă-mi o speranţă, Farah, o rugă, strân- 
soarea lui trăgându-i corpul lângă al lui și mâna sa plimbându-se 
în jurul curburii spatelui ei. Ceva de care să se poată ţine inima 
mea singură. 

- Nu pot spune că nu e o propunere grozavă, spuse ea sincer. 
Chiar tentantă. 

Ochii lui se aprinseră cu speranţă. Cu căldură. 

- Tentantă? Nici măcar pe jumătate ca tine. Dumnezeule, Farah, 
nu știi cum mă incită acel cuvânt pe buzele tale. Deși, având în ve- 
dere că ai fost măritată, presupun că e posibil să știi. La naiba, soțul 

tău trebuie să fi fost cel mai fericit bărbat din imperiu, chiar dacă 
numai pentru o perioadă scurtă. 

Își puse degetul sub bărbia ei, iar cu cealaltă mână îi trase corpul 
și mai aproape de al lui. Farah încercă să ţină tristeţea departe de 
chipul ei. 

- Am fost amândoi fericiţi, pentru o perioadă. Deși probabil nu 
în modul în care sugerase el. 

- Farah, pot să te sărut? Pasiunea din întrebarea lui era deopo- 
trivă înspăimântătoare și incitantă. 

Ea se gândi, după care își înălță capul. 

Primul lor sărut fu delicat, nesigur și, în același timp, plăcut. 
Farah era recunoscătoare pentru întunericul relativ, astfel că nu tre- 
bui să-și facă griji pentru cum arăta chipul ei sau dacă ochii ar trebui 
să fie deschişi sau închiși. Se bucură pur și simplu de fierbințeala 
apropierii lui. De senzaţia jachetei presate de vârfurile degetelor. De 
abilitatea gurii lui, care dansa și o explora pe a ei cu atingeri ușoare, 
intrigante. Fu o insistență de moment, după care își relaxă din nou 
apăsarea. O urmă de umezeală când limba lui se apropie de gura ei, 
dar nu mai mult decât o șoaptă. 

Dorian Blackwell probabil săruta cu totul diferit, se surprinse 
Farah gândind. Probabil era sălbatic și înfometat. Poate prea viguros 
şi mistuitor în pasiunile sale. Gura lui părea atât de dură. O tăietură 
cinică pe un maxilar îndărătnic. Nu, Inimă Neagră din Ben More era 
egoist și exigent. Cu siguranţă nu era reținut sau respectuos ca.. 
Dumnezeule! Ce făcea, gândindu-se la gura unui criminal în timp ce 
atingea buzele unui gentleman? Supărată, mai mult pe Blackwell 
decât pe ea, îl blestemă pe bărbatul care îi invadase neinvitat gân- 
durile. Din nou. Cât tupeu! 

Tocmai când căldura din stomac îi înflori într-o fierbințeală 
acaparatoare care îi îmbujora pielea, curiozitatea și vinovăția o îm- 
pinseră spre explorare. Farah îl prinse strâns de umeri și se gândi 
să-și folosească propria limbă. Era permis? Avea să se retragă el 
oare din cauza manierei franțuzești de sărutat? Auzise de ea numai 
de la prostituate, dar ideea o intriga de ceva timp. Ar trebui să-l in- 
vite din nou înăuntru? Poate că, indiferent de ce răspuns avea 
să hotărască să-i dea, nu avea să ajungă la vârsta de treizeci de 
ani neatinsă. 

Tocmai când acel gând splendid îi trecu prin minte, Morley se re- 
trase, respirația lui rapidă producând vagi nori de abur în frigul care 
se lăsa. 

- Vino mâine cu mine la biserică, rosti el gâfâind. Nu vreau să 
aștept până luni să te văd. 

Farah răsuflă dezamăgită la auzul celei mai banale cereri pe care 
şi-o putea imagina. Cum se putea gândi la biserică într-un asemenea 
moment? Se gândi că, dacă el insista să fie un gentleman, și ea ar 
trebui să fie o lady. 

- Nu sunt religioasă, recunoscu ea. În plus, nu îmi plac bisericile. 
Dar dacă vrei să ne întâlnim la un ceai când se termină slujba, poţi 
să mă suni după-amiază. 

Ideea o făcu să zâmbească, plăcându-i gândul explorării acestor 
săruturi plăcute cu el. Și gândul la viitor. După ce făcu un pas înapoi, 
el îi dădu drumul, dar nu înainte să îi ridice mâna cu mănușa încă o 
dată la buze. 

- Mi-ar plăcea asta mai mult decât pot spune. 

Pe cât de repede se aprinsese pasiunea în sufletul ei, pe atât de 
repede o stinse frigul serii, iar Farah începuse să se întrebe dacă sen- 
zația fusese ca răspuns la sărut... sau la gândurile intruzive pe care 
le avea despre celălalt bărbat. Deranjată, își strânse pe lângă ea ro- 
chia, își trase șalul mai strâns în jurul umerilor și, încet, începu să 
urce scările. 

- Noapte bună atunci, Carlton. 

- Vise plăcute, Farah Leigh! 

Oprindu-se, se întoarse foarte încet către locul de unde el o privea. 

- Cum mi-ai zis? 

- Farah Leigh. Ce credeai că am spus? 

- Mi s-a părut că am auzit Fairy. 

Şopti cuvântul. Părul lui Sir Morley strălucea arămiu când își 
dădu capul pe spate și râse. 

- Probabil sărutul te-a afectat la fel de mult ca pe mine. 

- Într-adevăr. 

Farah se întoarse și urcă restul scărilor până la ușă, nedorind să-i 
arate tristețea subită care o cuprinse. Pentru că el greșise: faptul că 
auzise greșit nu avea nimic de-a face cu sărutul. 

Când deschise ușa apartamentului, inima îi era mai grea decât 
fusese de luni întregi. O durere veche și familiară trecea prin ea, 
lama ei fiind la fel de ascuţită ca în urmă cu un deceniu. Închizând 

ușa, se sprijini de ea și un moment stătu nemișcată în întunericul 
rece, degetele ei tremurânde atingându-i buzele. 

Cum era posibil ca, după atâţia ani, să se simtă atât de... deru- 
tată? Ca şi cum, într-un fel, fusese infidelă. Nu, era un cuvânt prea 
puternic. Dar, cumva, tot se aplica. 

„Termină cu asta, Farah“, se certă singură. Trecuseră zece ani 
de când băiatul pe care îl iubise murise. Șaptesprezece de când se 
separaseră. Avea aproape treizeci de ani. Merita să își construiască 
o viaţă cu cineva, dacă și-ar fi dorit. Cu siguranță Dougan ar 
fi înţeles. 

Vinovăţia intensifică durerea, până când Farah se simţi atât de 
mizerabil, încât știu că nu avea să doarmă în noaptea aceea. Trecând 
prin salonul ei confortabil, îi luă mai mult decât de obicei să aprindă 
lumânarea de pe cămin ca să aibă destulă lumină cât să aprindă fo- 
cul în șemineul de piatră. 

Ridicând lumânarea, întinse mâna după coșul ei cu aprinzătoa- 
rea. O mișcare rapidă din zona periferică o făcu să sară și să se în- 
toarcă. Flacăra lumânării pâlpâi, dansă și sfârâi nebunește, ca și cum 
ar fi încercat să fugă de diavol, a cărui faţă se contura deasupra ei. 
Cu ochiul lui întunecat, plin de păcat, și cu cel albastru plin de rău- 
tate, se uită în jos la ea cu buzele trase cât să dezvăluie dinţii albi, de 
prădător, ca să formeze un rânjet dezgustat. 

Țipetele lui Farah i se înghesuiră în gât, prevenind materializarea 
lor în timp ce bâjbâia în spatele ei după vătrai. Spre șocul și dispera- 
rea ei, alte două forme imense se topiră din umbră și înaintară din 
ambele părți. 

- Sper că te-ai bucurat de acel sărut, doamnă Mackenzie. 

Dorian Blackwell își linse degetul și stinse flacăra lumânării, în- 
văluindu-i din nou în întuneric. 

- Pentru că o să fie ultimul. 


Capitolul 5 
(Oa E) 


„— Ai putea să mă iubești... Asta dacă vrei. 
- Bineînţeles că o să te iubesc, Dougan Mackenzie, spuse ea sim- 
plu. Cine altcineva o s-o facă? 

- Nimeni“ 

Farah alunecă într-o ceață de amintiri punctate de un ritm rapid, 
dar îndepărtat, care tăia prin negura plăcută cu o consistență zgo- 
motoasă și uluitoare. 

„— Nu te-aș părăsi niciodată, Zâno! 

- Serios? Nici măcar ca să fii pirat? 

- Promit! E posibil să fiu totuși un bandit.“ 

Tic-tac. Tic-tac. 

Capul și-l simțea neatașat de restul corpului, în timp ce ceața care 
plutea ușor începea să se disipeze, și realitatea pătrunse în plăcu- 
tul vis. 

- Suntem destul de aproape de Glasgow, sir, putem s-o adormim 
din nou ca să nu fie conștientă pe feribot. 

O voce scoțiană aspră, care îi amintea de un fierăstrău, și o bău- 
tură puternică trecură dincolo de vocile dulci ale tinereţii ei. 

- Imediat, Murdoch. 

Acea voce. Întunecată și calmă cu o nuanță de... ceva străin și 
totuși familiar. Unde mai auzise vocea aia? 

- „O să încerci și tu să mă iubești? 

- O să încerc, Zâno, dar nu am mai făcut-o înainte. 

- O să te învăţ și asta.“ 

- Chiar crezi c-o să te ajute? 

Vocea aspră părea mai aproape acum, laolaltă cu acele zgomote 
ritmice exasperante care păreau să-i miște corpul dintr-o parte 
într-alta. 

- N-o să-i dau de ales. 

Vocea întunecată era și ea aproape. Terifiant de aproape. 

Farah era furioasă pe amândoi. Aceşti bărbaţi nu aveau ce căuta 
aici, printre amintirile de preț ale trecutului ei. Într-un fel, îl coru- 
peau. Mai ales cel calm și întunecat. Voia să-i spună s-o lase în pace. 
Dougan Mackenzie fusese o tragedie prețioasă care îi aparținuse 
numai ei, și voia să-i ordone vocii periculoase să stea departe de el. 
Cu toate astea, nu putea, deoarece intrase în atmosfera ciudatului 
ei vis treaz. 

„Dragostea este pentru basme... Nu există așa ceva." 

Se iubiseră, nu? Farah simți nevoia să întindă mâna, în timp ce 
ochii solemn de întunecaţi ai lui Dougan începură să dispară. Vocea 
lui dulce de băiat era înlocuită cu ceva crud și înspăimântător. 

„Da, Farah Mackenzie, ar trebui să fugi.“ 

- Ce o să-i spui când se trezește? întrebă cel numit Murdoch. 

- Murdoch, întrebarea pe care ar trebui s-o pui este ce informaţii 
de folos îmi poate da ea. 

Îngrijorată, Farah încercă să găsească sensul conversației auzite, 
însă gândurile ei păreau să-i fie duse ca frunzele căzute în prima fur- 
tună a iernii. Membrele ei erau rigide ca un trunchi de copac, gre- 
oaie și inflexibile. Cu toate astea, se legăna ca o ramură în timpul 
unor rafale neregulate de vânt. 

Tic-tac-tic-tac. 

- Adică, n-o să-i spui... 

- Niciodată. 

Vocea întunecată avea o nuanţă de pasiune în jurământ, dar se 
dădu înapoi de lângă ea. 

- Dar credeam că... 

- Credeai că ce? 

Rece. Bărbatul ăsta era rece. Ca Tamisa în ianuarie. Sau precum 
cel mai adânc nivel al iadului, unde mergeau sufletele prea întune- 
cate ca să ardă și îi ţineau companie diavolului. 

Un oftat profund, plin de suferinţă, răzbătu în ciuda sunetului 
trenului. 

- Nu contează ce gândeam. 

Murdoch părea irascibil și dezamăgit, nu înfricoșat, și Farah îl 
considera cel mai curajos bărbat din lume. 

Trenul! Revelația o lovi pe Farah cu duritate. Clinchetul ritmic, 
legănatul, mirosul vag de fum de cărbuni și umezeală. Ţinându-se 
de informaţiile despre loc cu frica disperată că avea să le piardă din 
nou, Farah jeli pierderea suferită, în timp ce rămășițele visului 
ei se risipiră în neant. Ceaţa pe care plutea se materializă într-o 
pernă moale din catifea, cu buzunare adânci pe alocuri pentru nas- 
turii moderni. 

Când se hotărâse să plece într-o călătorie? Anxietatea izbucni 
în timp ce Farah își aminti lucruri mai recente. Își făcuse bagajul? 
Călătorea pentru muncă? De ce nu reușea să iasă din această ceață 
destul de mult cât să-și deschidă ochii sau să-și miște membrele 
greoaie? 

Șuieratul trenului crestă aerul, și Farah observă că începuse să 
încetinească. Dumnezeule, trebuia să se miște. Doar nu putea fi 
prinsă dormind odată ce ajungea la destinaţie, nu-i așa? Mai exact, 
cine erau însoțitorii ei? 

Un alt cuvânt o lovi în timp ce își recăpăta cunoștința. 

„Glasgow.“ 

Ce căuta în Scoţia? 

Pleoapele începură să i se miște, și își simți mușchii încordați, 
considerând asta un semn că începea să iasă din starea de confuzie 
în care fusese prinsă. Nu îi era deloc caracteristic. Niciodată nu luase 
substanţe care să o ajute să doarmă. Și nici nu bea în exces tocmai 
de teamă că avea să ajungă fix în această situație. Ce se întâmplase 
mai exact? Fusese otrăvită? 

Frica erupse prin golurile din memorie, și simţi că se grăbeşte 
către adevăr cu viteza locomotivei trenului. 

„Permite-mi să te sărut, Farah.“ 

Fusese cu Carlton. O ceruse — oarecum ~, și ea îi răspunsese... ce? 

- Atunci, bine. Vocea îmbătrânită a lui Murdoch îi întrerupse 
concentrarea. Mă duc să pregătesc totul, Blackwell, cât te ocupi tu 
de domniţă. 

„Blackwell.“ Inima lui Farah o luă razna, și mintea ei încercă să țină 
pasul. Era aproape, acolo. Blackwell... Scoţia... Sărut... Of, de ce nu 
putea face legătura? 

„Sper că te-ai bucurat de acel sărut, doamnă Mackenzie... Pentru 
că o să fie ultimul.“ 

Dorian Blackwell, Inimă Neagră din Ben More. El o avea. El 
o luase! 

Ochii lui Farah se deschiseră la timp să vadă un flacon argintiu dat 
de la un gentleman la altul, ambii îmbrăcaţi în negru; odată ce se uită 
mai atentă la fețele lor, constată că nu păreau să fie deloc gentlemeni. 

Erau singuri într-un vagon privat, de un lux cum nu mai văzuse. 
Imagini neclare cu damasc de mătase, de culoarea vinului roșu, și 
catifeaua tapițeriei și a draperiilor de la ferestre îi surprinseră 
simțurile copleșite. Culoarea sângelui. În afară de umbrele masive 
ale bărbaţilor din mijlocul vagonului, culoarea umplea decorul până 
la exces. 

„Nu are sens“, se gândi Farah. Dacă era cineva îmbibat în sânge, 
acela era Dorian Blackwell. Din tot ce auzise, acesta înota în râuri 
pline cu sângele dușmanilor săi. Așa că de ce părea atât de greșit că 
lavaliera lui de mătase și gulerul se ridicau atât de imaculat sub ma- 
xilarul lui puternic? 

Pleoapele lui Farah se închideau, dar senzația de grabă care alerga 
prin ea îi spunea să fugă. Să se lupte. Să tipe. 

- Nu uita să-i dai doza înainte să ajungă trenul în staţie, îi rea- 
minti Murdoch înainte ca umbra lui să deschidă ușa către vagon, lă- 
sând înăuntru o rafală de aer rece și lumina zilei. 

- Nu-ţi face griji! 

Dorian se întoarse spre ea, trăsăturile feței lui fiind pierdute 
în umbrele ochilor ei ce n-o mai ascultau. 

- Nu uit niciodată. 

Următoarea dată când Farah se trezi, tranziţia dintre vis și reali- 
tate se dovedi mult mai lină, deoarece nu fură voci alarmante sau 
mișcări care să îi afecteze corpul. Senzaţia de plutire pe un nor dură 
ceva timp, și stătu cât de mult putu în acel spaţiu dulce și sigur din- 
tre stări. Nu era încă trează. Nu era nici adormită. 

Prima informaţie pe care o înregistră fu sunetul oceanului, care 
era tulburat de o furtună. În depărtare se auzeau tunete. Vântul care 
gemea izbea ploaia de fereastră cu rafale puternice, iar aerul greoi și 
rece aducea o umezeală curată, dar sărată. Farah trase aer în piept, 
amintindu-și de un loc pe care-l lăsase în urmă cu șaptesprezece 
ani înainte. 

Scoţia. 

Ochii i se deschiseră. Noaptea o întâmpină cu un întuneric greoi, 
de catifea. Ferestrele îi spuneau că avea o încăpere mare, însă nu- 
mai cu contururi minime, deoarece luna și stelele erau ascunse de 
norii furtunii. 

Încă prea confuză ca să intre în panică, Farah își îndoi membrele 
amorțite, testându-le mișcările, și, spre marea ei ușurare, descoperi 
că nu era legată sau imobilizată. Înălțând o rugăciune tăcută de 
mulțumire, încercă să-și adune gândurile. Era pe un pat cu cele mai 
moi așternuturi pe care le simţise vreodată sub obraji. Mișcându-se 
în continuare, descoperi că era încă îmbrăcată complet, deși corsetul 
ei părea să fi fost slăbit. 

Cine făcuse asta? Blackwell? 

Gândul trimise un fior prin ea, în ciuda păturii călduroase și 
grele. Trebuia să se pună în mișcare. Trebuia să-și dea seama unde 
o dusese și cum să evadeze. Mijlocul nopții părea un moment bun în 
care să încerce asta, deși furtuna putea fi o problemă. Dacă ghicise 
corect, se afla în fortăreața Inimii Negre, castelul Ben More. Ceea ce 
însemna că oceanul înconjura insula Mull, iar asta făcea evadarea 
ceva mai dificilă. 

Poate imposibilă. 

Dar să ia lucrurile pe rând. Recită o mantra, nedorind să lase frica 
să o paralizeze. O persoană trebuia să poată sta în picioare ca să scape 
de orice, așa că nu trebuia să se gândească prea mult în viitor. Între- 
bându-se ce-i dăduse, își scoase cu grijă picioarele de sub pături. 
Cum avea să-și găsească pantofii în întuneric? 

Poate putea să bâjbâie în jur după o lampă sau o lumânare. 

Braţele îi tremurau slăbite când încercă să se ridice în șezut. 
Camera se învârti. Sau era capul ei? Clipi de câteva ori și se ţinu 
strâns de pat ca să nu cadă din nou. 

O dâră argintie se arcui prin ferestrele cu model de diamante și 
lumină de mai multe ori. Văzu imaginea unui pat înalt și lat și a unui 
șemineu în care ar încăpea un bărbat voinic, după care văzu silueta 
din umbră, care stătea nemișcată în scaunul cu spătar înalt de lângă 
patul ei. 

Dorian Blackwell. O privise dormind. Fusese destul de aproape 
cât să întindă mâna și să o atingă. 

Fulgerul trecu, aruncându-i pe amândoi din nou în întuneric, iar 
Farah îngheţă în acele câteva secunde cât tunetul zgudui turnul. 
Deși nu putea vedea nimic, clipi de mai multe ori, încercând să-și 
controleze bătăile accelerate ale inimii. 

Se așteptă ca în orice moment el să sară pe ea, ca prădătorul pe 
care-l evocase în amintirea sa, şi știa că nu avea puterea necesară 
ca să se lupte cu el sau să fugă. 

- Te rog, șopti ea, nesuportând slăbiciunea din propria-i voce. Nu... 

- Nu o să te rănesc, spuse întunericul. 

Era atât de aproape, încât i se părea că-i putea simţi respirația pe 
piele. Farah nu era sigură că îl credea. 

— Atunci, ce caut aici? 

Își dorea ceva care să sugereze mișcare, însă umbrele rămaseră 
nemișcate. 

Trecură câteva momente de tăcere până când vocea se întinse 
spre ea în negrul absolut. 

- Trebuie să fac ceva foarte important. Tu poți fie să mă ajuti, fie 
să-mi stai în cale. Orice ai alege, e mai bine să fii undeva unde te 
pot observa. 

— Ce te face să crezi că te-aș ajuta vreodată? îl întrebă pe un ton 
poruncitor, în timp ce indignarea începu să îi anihileze panica. Mai 
ales după ce m-ai luat din casa mea, din viaţa mea. A fost o mișcare 
nechibzuită. Lucrez pentru Scotland Yard, și o să mă caute. 

Farah speră ca amenințarea ei să aibă efectul dorit. Își amintise 
de Blackwell în camera de interogatoriu. Fusese calm, aparent neîn- 
fricat, dar îi văzuse transpiraţia de pe linia părului, tensiunea din 
mușchi, pulsul care îi zvâcnea în vena de la gâtul lui puternic. 

- Nu cred că-ţi plac spaţiile închise, plusă ea. Dacă mă găsesc aici, 
nu o să poți scăpa de acuzaţiile de răpire. Cu siguranţă te vor trimite 
înapoi la Newgate. 

- Nu crezi că pot face în așa fel încât să nu fii găsită niciodată? 

Vocea lui rămăsese la fel — rece, nepăsătoare —, însă Farah icni ca și 
cum tocmai fusese pălmuită. Se luptă în tăcere cu un fior de teroare. 
Voia să spună că nu aveau să o găsească pe ea? Sau corpul ei? Își 
aminti că Inimă Neagră din Ben More lăsase un munte de devastare 
în urma lui, sub forma persoanelor moarte sau dispărute. Regretân- 
du-și amenințările, săpă prin gândurile ei întunecoase pentru a găsi 
ce să spună. 

- ÎI iubeşti? 

Întrebarea o luă complet prin surprindere. 

- Poftim? 

- Pe Morley. Numele ar fi putut fi la fel de bine blocat în gheață. 
Voiai să-i accepţi propunerea? 

Farah avu senzaţia ciudată că întrebarea îi luase prin surprindere 
pe amândoi. 

- Nu văd de ce e asta treaba... 

- Răspunde la întrebare! spuse el sacadat. 

Lui Farah nu îi plăcea să i se dea ordine. Cu toate astea, ceva din 
mantaua nopții o făcu neobișnuit de sinceră. 

- Nu, se confesă ea. Deși îl respect foarte mult pe Carlton și mi-e 
drag, nu îl iubesc. 

- L-ai lăsat să te sărute. Vorbele lipsite de înflăcărare trădau to- 
tuși un ton acuzator. Și-a pus mâinile pe tine. Obișnuiești să le per- 
miţi bărbaţilor pe care nu îi iubești să facă asemenea lucruri? 

- Nu! Eu... Morley e primul bărbat pe care l-am sărutat de când... 
Farah clipi rapid. Cum era posibil ca un bărbat ca Dorian Blackwell 
să o atace pentru un simplu sărut? Nu avea el un harem de curte- 
zane frumoase? Nu era el cel mai notoriu escroc? Nu trebuie să-ți 
explic ţie acţiunile mele! Nu sunt un hoț, răpitor sau criminal. Sunt 
o văduvă respectabilă, angajată, stăpână pe mine și îmi permit orice 
libertăţi mi se par potrivite. 

Capul i se tot învârtea, și, cu cât era mai implicată, cu atât se sim- 
țea mai rău. Ce îi dăduse el o făcea nechibzuită, impulsivă și emotivă. 

Întunericul tăcu și stătu nemișcat pentru atât de mult timp, că 
Farah se întrebă dacă silueta lui fusese de fapt o halucinație provo- 
cată de drogul din vene. 

- Văduvă? mârâi Dorian Blackwell amuzat. Poţi să faci pe ma- 
troana respectabilă cu alţii, doamnă Mackenzie, dar ești o femeie cu 
niște secrete teribile. Și eu se întâmplă să le știu. 

Aroganţa din ton o provocă, însă inima lui Farah lovea cu pu- 
tere la auzul cuvintelor. Era imposibil. Nu-i așa? Secretele ei muri- 
seră în urmă cu zece ani și fuseseră îngropate într-un mormânt 
superficial, nemarcat. 

Împreună cu inima ei. 

- Ce ai impresia că știi? șopti ea. Ce vrei de la mine? 

O altă fâșie de fulger se ramifică în furtună, iluminându-i 
umbra masivă, transformându-i părul negru-albăstrui și ochiul cu 
cicatrice într-un argintiu ireal. Farah îi surprinse expresia numai 
un moment, dar fu un moment de neatenție, și ce văzu o reduse 
la tăcere. 

El se apropiase, cu capul tot plecat, însă ochii lui o ardeau de sub 
genele întunecate. Mâna lui plutea în spaţiul dintre ei, expresia fiind 
un amestec de durere acută și dorință. 

Imaginea dispăru la fel de repede cum apăruse, iar Farah stătu în 
întuneric, așteptând presiunea degetelor lui. Nu o atinse, umbra lui 
fiind un contur masiv în dreptul ferestrei în timp ce stătea locului. 
Apoi se îndepărtă de ea. 

- Întrebările tale e mai bine să fie lăsate pentru dimineață! 

Confuză, Farah nu putu șterge imaginea ochilor lui când se întin- 
sese spre ea. Cicatricea strica simetria sculptată a trăsăturilor lui 
întunecate. Asta nu făcea decât să îi intensifice aura amenințătoare, 
cu siguranță, însă agonia dezgolită, plină de dorinţă pe care o zărise 
îi presără teama cu confuzie. 

Fusese un efect al furtunii sau de vină era vederea ei? 

O ușă se deschise într-o parte îndepărtată a camerei, și Farah 
fu din nou şocată. Se mișca atât de stăpân pe el în întuneric, fără să se 
lovească de mobilă și fără să scoată un sunet. 

- Cât ai de gând să mă ţii prizonieră aici, domnule Blackwell? 
întrebă ea, strângând cearșafurile și simţindu-şi pleoapele grele. 

- Nu am de gând să fii prizoniera mea, spuse Blackwell după 
O mică pauză. 

- Captivă, atunci? 

Nu ştia dacă îl amuza sau îl exaspera. Sunetul pe care îl făcuse el 
era imposibil de interpretat corect fără să-i vadă faţa. 

- Culcă-te, doamnă Mackenzie, o îndemnă el. În seara asta, eşti 
în afara oricărui pericol, și totul o să devină mai clar mâine. 

Apoi o lăsă să se gândească la ce voise să spună mai exact prin „În 
seara asta, ești în afara oricărui pericol“ 


Capitolul 6 
CES 


Farah își dădu seama că spusele lui Dorian Blackwell se dovediră 
a fi profetice când se trezi dintr-un somn fără vise, cu razele soarelui 
revărsându-se peste patul ei și încălzindu-i plăcut pielea. Gândurile 
și vederea i se limpeziseră odată cu trecerea furtunii din noaptea 
trecută, lăsând-o odihnită și nerăbdătoare. 

Clipind în lumina dimineţii, deveni conștientă de zgomotele și 
de foșnetul care veneau din camera ei. Suspinând adânc, se ridică 
imediat, în timp ce focul prinse viață în imensul șemineu, aprins de 
un bărbat scund, dar voinic, îmbrăcat mult prea bine ca să fie parte 
din personal. 

Acesta își întoarse fața către ea, barba lui cenușie desfăcându-se 
într-un zâmbet vesel. 

- Bună dimineaţa, doamnă Mackenzie! Ce plăcere să vă întâlnesc 
în sfârșit! 

Traversă camera cu o viteză uluitoare pentru un bărbat atât de 
scund și de solid. Alarmată, Farah trase păturile peste corsajul des- 
făcut, deși, de sub nasturii descheiaţi, se vedea numai cămașa ei 
de mătase. 

- Nu... nu te apropia. 

Își ridică mâna în timp ce își dădu apoi seama că era un gest ridicol 
pentru a-l opri. În mod surprinzător, se dovedi a fi eficient, iar bărba- 
tul se opri lângă piciorul patului. Ochii albaștri deveniră mai blânzi, 
asemenea ridurilor de pe obraji, oferindu-i o înfățișare paternă. 

- Nu aveţi de ce să vă temeţi de mine, domniță. Sunt aici doar ca 
să fac focul și să vă aduc micul dejun. Arătă spre tava așezată la pi- 
ciorul patului. Mai mult ca sigur vă e foame, așa că am adus budincă 
de orez, un ou de prepeliță, pâine prăjită și ceai. 

În timp ce Farah se uită la farfuria aranjată cu grijă, stomacul ei 
scoase un sunet înfometat de protest, după care începu să bolbo- 
rosească din când în când. 

Zâmbetul reveni pe fața bărbatului, strălucind cu plăcere. 

- E așa cum bănuiam. Luă tava și, atent, o duse spre ea, punân- 
du-i-o în poală. Puteţi lua micul dejun ca o adevărată doamnă. 

Zâmbi fericit, oferindu-i un șervețel. Farah se întinse automat să 
ia șerveţelul, punându-l unde îi era locul în timp ce bărbatul îi turnă 
ceai într-o ceașcă delicată de porțelan care avea cea mai minunată 
nuanţă de verde mentă. 

- Tu ești... domnul Murdoch, spuse ea, recunoscându-i vocea. 
Din tren. 

Privirea pe care i-o aruncă el pe sub gene era imposibil de 
interpretat. 

- Da, spuse el într-un final. Deși speram că n-o să vă amintiţi 
nimic din timpul călătoriei. V-am ținut drogată ca să vă provocăm 
cât mai puţin disconfort. 

Farah îl privi uimită. Disconfort? Cine nu ar simţi așa ceva dacă 
ar fi răpit și dus în această parte izolată a lumii? Și care era treaba 
cu bărbatul ăsta, care se purta cu ea de parcă ar fi fost un oaspete 
bine-venit, nu un ostatic? 

- Zahăr? Frișcă? 

Arătă cu bunăvoință spre serviciul de ceai plin cu frişcă proas- 
pătă şi spumoasă și cuburi de zahăr. 

- Nu, mulțumesc. 

Manierele îi dictau să fie politicoasă, până și cu cei care o răpi- 
seră. Îl studie pe Murdoch în timp ce își ridică ceașca la buze, 
oprindu-se când se gândi că era posibil ca în băutură să fie altceva 
decât ceai. 

- Nu vă temeţi, domniţă, e numai ceai pentru micul dejun, nimic 
mai mult. 

Îi deslușise corect gândurile. Farah bău. Dacă ar fi drogat-o din 
nou pentru a o lăsa fără cunoștință, probabil i-ar fi ţinut o cârpă 
peste gură și nas, cum făcuseră iniţial. Ceaiul era puternic și bun, și, 

deși era obișnuită să bea cafea dimineața, o ajută să împrăștie pân- 
zele rămase în colțurile minţii ei. 

- Nu e vreo slujnică pe aici care m-ar putea ajuta? întrebă, spe- 
rând la o companie feminină și la șansa de a evada. Tu ești, în mod 
evident, prea important și cu o funcţie prea bună ca să mă ajuţi să 
mă pregătesc. 

Un licăr de nebunie cunoscătoare îi alunecă în zâmbetul 
atotprezent. 

- Mi-a spus că o să fiţi atât de isteaţă pe cât sunteţi de frumoasă, 
o lăudă Murdoch, ridicând lingura și oferindu-i-o, în timp ce îm- 
pinse spre ea bolul de cristal cu budincă de orez. 

Farah speră că nu o văzuse pălind la auzul complimentului, știind 
prea bine de la cine venise. 

- Vedeţi, nu există femei la Ben More, iar eu sunt singurul bărbat 
căruia stăpânul castelului îi permite să intre în budoarul dumnea- 
voastră ca să vă ajute. Acum, mâncaţi, ca să prindeți puteri. 

Farah nu putu să nu-l asculte. Dacă voia să evadeze în circum- 
stanţele date, trebuia să-și păstreze calmul, să strângă informaţii, și, 
într-adevăr, să prindă puteri. 

- De ce tu? întrebă, înainte să ia prima gură din budinca dulce 
ca mierea, care se topi într-un amestec de condimente în gura ei. 
Nu se putea opri din a savura gustul dulce a ceea ce părea un prepa- 
rat banal. 

Murdoch își schimbă poziția, ușor incomodat. 

- Ei bine, domniţă, asta este din cauza lipsei de... înclinații ro- 
mantice... către femei... 

- Preferi bărbaţii, deduse Farah la a doua lingură. 

Bărbatul clipi, evident neașteptându-se ca ea să fie atât de directă. 

- Cam așa, recunoscu el. Sper că asta nu vă jignește. 

- Nu mă jigneşte absolut deloc, spuse Farah. Deși fac o excepție 
pentru partea din tine care răpește oameni și cine știe ce altceva face 
pentru cel mai notoriu criminal de pe insulă. 

La auzul acestor vorbe, Murdoch râse ținându-se de lateralele 
hainei, de parcă voia să evite să-i crape pe la cusături. 

- Sunteţi o femeie curajoasă pentru o persoană atât de mică, 
spuse el. Cred c-o să aveţi nevoie de asta în zilele care urmează. 

Acest lucru făcu inima lui Farah să bată și mai tare, și ei îi fu greu 
să înghită următoarea bucată. 

— Ce vrei să spui cu asta? întrebă, amintindu-și de cuvintele lui 
Dorian Blackwell despre cum că era în afara pericolului. Sau spu- 
sese, de fapt, în pericol? Noaptea trecută era ca un vis în momentul 
acela și dispăruse la fel de repede. Cu excepţia fulgerului din ochii lui 
și a felului în care se întinsese spre ea. Ca un bărbat din deșert care 
se apleacă spre un miraj. 

- Domniţă, asta e o întrebare simplă cu un răspuns complicat. 
Cel mai bine îl las pe Blackwell să vă explice. 

Stomacul lui Farah se crispă la gândul că avea să-l revadă pe 
Dorian Blackwell. 

- Domnule Murdoch, începu ea. 

- Doar Murdoch, doamnă. 

- Bine. Murdoch. Nu poți... să-mi dai o sugestie despre motivul 
pentru care am fost adusă aici? îl imploră ea. Tot ce pot face e să-mi 
imaginez cele mai groaznice scenarii posibile, și aș vrea să fiu pregă- 
tită să-l văd pe... șeful tău. 

- Îmi pare rău, domniţă, dar ordinele sunt ordine. Spre meritul 
lui, bărbatul părea să regrete în mod sincer. Dar vreau să știți că nici 
unul din locuitorii castelului Ben More nu o să ridice un deget să 
facă altceva decât ce veți cere. 

- Atât timp cât nu evadez, sublinie Farah, tăindu-și oul de prepelită. 

Zâmbetul lui Murdoch dispăru. 

- Într-adevăr. Da. 

- Şi doar dacă mă port ca un ostatic cuviincios. 

Înghiți o bucată, încântată să descopere că oul fusese gătit în unt. 

- Ei bine... nu asta... vreau să spun... toți v-am fi recunoscă- 
tori dacă... 

- Și atât timp cât cererea mea nu contrazice ordinele lui Blackwell. 

- Şi asta. Simţindu-se din ce în ce mai incomod, Murdoch se în- 
dreptă spre ușă. Dar sunteţi în siguranță, asta voiam să spun, oricât 
de înfricoșători par bărbaţii de pe aici. 

- Ei bine, atunci, o să mă străduiesc să fiu cel mai bun prizonier 
pe care l-a avut acest castel vreodată. 

Farah luă o gură de ceai, bucurându-se de confuzia lui Murdoch. 
O merita, ticălosul, în ciuda felului lui atent de a fi. Fusese implicat 
în răpirea ei, şi ea ar face bine să-și amintească asta. Asta o putea 
ajuta să se lupte cu dorința din ce în ce mai mare de a-l plăcea. 

- Vai, domniță! V-aș ruga să nu vedeţi lucrurile astfel, spuse el 
serios, o cută de preocupare apărându-i între sprâncene. Daţi-i o 
șansă lui Blackwell să vă explice situaţia și poate... o să vedeţi lucru- 
rile puţin diferit. 

Ţinând mâna pe mânerul ușii, o privi în timp ce mânca micul 
dejun, ca și cum ar fi așteptat un răspuns. 

- Foarte bine, Murdoch, spuse Farah, sperând că fusese destul 
de convingătoare. 

Bărbatul păru să se relaxeze. 

- În pod sunt niște haine pentru femei, spuse el. Ce-ar fi să mă 
duc să le caut până mâncaţi și beţi ceaiul, după care o să mă întorc și 
o să iau rochia ca să o spăl. Aţi vrea să mă interesez dacă vi se poate 
pregăti o baie? 

Ea mestecă o bucată de pâine prăjită, iar scoţianul voinic ieși 
din cameră. 

Farah ascultă sunetul bocancilor lui care îl duceau departe de 
ușă, apoi își băgă în gură bucăţile de pâine prăjită rămase și le înghiţi 
cu guri fierbinți de ceai. Nu încuiase ușa în urma lui. Asta era posibil 
să fie singura ei șansă. Dacă ştia ceva era că femeile care dispăreau 
erau rareori găsite, și, deși cele mai pricepute și iluminate minţi ale 
poliției aveau să o caute, nimeni nu și-ar fi imaginat că fusese dusă 
la castelul Ben More. Eliberarea era responsabilitatea ei, numai a ei, 
şi avea de gând să-și asume riscul decât să-și aștepte soarta în luxul 
cu draperii fine al camerei ei din castel. 

După ce termină din două înghiţituri oul de prepeliță gătit per- 
fect, puse tava pe jos și sări din pat, degetele ei grăbindu-se să închidă 
nasturii corsajului. Era chiar păcat că trebuia să încerce să evadeze 
în minunata ei rochie de seară, dar cel puţin straturile în plus ale 
fustelor aveau să-i țină de cald. 

Își găsi geanta, șalul și pantofii așezați pe un scaun din catifea 
albastră moale, lângă şemineu, și se uită în geanta din satin ca să 
găsească destui bani cât să-și asigure trecerea înapoi pe țărm. După 
asta, avea să încerce să găsească un poliţist local și urma să vadă 
dacă nu se putea întoarce în Londra apelând la un strop de curtoa- 
zie profesională. 

După ce scotoci fără rezultat în șifonierul din lemn alb, căută cu 
disperare o capă sau o manta și se rugă ca soarele să mai aștepte 
câteva ore. Trecând la ferestrele mari, studie zona castelului. 

Priveliştea năucitoare care o întâmpină îi fură un oftat. Castelul 
Ben More avea vedere către o peninsulă imensă, de pe o fundaţie for- 
mată din piatră abruptă gri cu negru. Farah urmă cu privirea panta 
ușoară a dealului, în timp ce iarba de smarald se întindea către coasta 
unde soarele lumina apele calme cenușii-albastre ale strâmtorii. Oile 
care pășteau completau priveliștea idilică, iar frumuseţea locului îi 
distrase atenţia de la importanța momentului. Munţii Scoției erau 
vizibili peste canalul îngust, aproape și totuşi de neatins. 

Ferestrele erau îndreptate către est, ceea ce însemna că țărmul 
era în partea de vest și spre nord. Unde era un castel era mereu și un 
sat în apropiere, și, dacă avea vreo șansă să găsească pe cineva care 
s-o ajute să treacă canalul, acest cineva se afla printre pescarii și gar- 
dienii care sigur locuiau acolo. 

Farah își strânse șalul în jurul buclelor ciufulite și se încălță în 
drum spre ușa dormitorului. Se uită peste umăr o singură dată, 
oprindu-se ca să-și evalueze opțiunile. În ciuda grabei de-a evada, 
o curiozitate supărătoare pusese stăpânire pe ea. De ce o adusese 
Inimă Neagră din Ben More aici? Cu ce i-ar fi putut fi ea de folos? 

O temere întunecată îi șopti că cel mai probabil nu voia să stea 
destul cât să afle. Cu inima bătându-i tare și cu o mână surprinzător 
de stabilă, Farah întredeschise ușa și verifică dacă era vreun gardian. 
Cum nu era nici unul, alunecă prin deschizătură și închise ușa ușor 
în urma ei. 

În loc de piatră gri rece, holurile castelului Ben More aveau co- 
voare de lux bordo și podele din marmură italienească. Farah urmă 
în tăcere plăcile de lemn închis la culoare aflate de-a lungul holului, 
către o scară ce ducea spre o galerie deschisă. Covoarele îi amortizau 
pașii ușori, însă la fel ar fi stat lucrurile și pentru cineva care ar fi 
vrut să-i dea de urmă, așa că era cu ochii după Murdoch sau după 
alte personaje înfricoșătoare care ar fi putut fi în subordinea lui 
Blackwell. Sala frontală trebuie să fi fost o aripă mai veche a struc- 
turii, deoarece ar fi putut fi sala cea mare a oricărui castel medieval. 
Piatra rece era încălzită de tapiserii de lux ţesute și de un candelabru 
din fier care se legăna deasupra unei scări late din piatră. 

Farah abia de aruncă o privire la lucrurile scumpe din jur în timp 
ce se ghemui la nivelul balustradei sculptate din piatră când o ușă 
laterală se deschise la etajul de sub scara arcuită din piatră și vocile 
puternice a doi bărbaţi răsunară în sală. Pedestrași, își dădu ea 

seama, în timp ce aceștia traversară camera cu bocancii lor greoi 
și ieșiră pe ușile impresionante din faţă. 

Doar nu se aștepta să evadeze pur și simplu ieșind pe ușile din 
față, nu-i așa? Își aminti de o altă încercare de evadare... 

Bucătăriile. Trebuiau să fie la parter sau mai jos și aveau locuri 
unde te puteai ascunde dacă aveai nevoie. Și, dacă era prinsă în drum 
spre ele, putea să spună că pur și simplu căuta mâncare. 

Farah își ţinu răsuflarea în timp ce cobori în vârful degetelor pe 
scara măreaţă și ţâșni de-a lungul intrării late din piatră. Bucătăriile 
trebuiau să fie în partea din spate a turnului, asta dacă acest castel 
fusese construit asemenea castelelor din Anglia, iar asta ar fi, din 
fericire, în partea de nord-vest. Simţind că providenţa era cu ea, își 
făcu loc printr-un labirint de holuri, trecând de o bibliotecă, o capelă 
neglijată și numeroase camere. Când ajunse în sufragerie, știa că o 
luase în direcţia bună. Cu excepţia pedestrașilor, nu mai întâlnise 
pe nimeni. 

Un ibric mare, înmiresmat, fierbea deasupra unui cuptor în bu- 
cătărie, iar pe masa acoperită cu făină erau tarte cu fructe puse în 
rânduri frumos aranjate. Lui Farah îi lăsă gura apă când simţi miro- 
sul și fu tentată să ia tartele, dar rezistă, știind că șansa ei pentru 
evadare se micșora cu fiecare secundă care trecea. La un moment dat, 
Murdoch avea să se întoarcă în camera ei și să constate că ea fugise, 
și până atunci ea trebuia să fie la cel puțin un kilometru depărtare. 

Ușa bucătăriei mari și bine aprovizionate era lângă ușa deschisă a 
unei cămări adiacente. Poate bucătarul era în pivniță sau în cămară. 

Sincronizarea nici că putea fi mai potrivită. 

Cu degetele de la picioare abia atingând podeaua, trecu de masă, 
de cuptoare și de mâncarea care se gătea, ducându-și șalul la bărbie 
și ridicându-și fustele voluminoase. Soarele se revărsă asupra pie- 
trelor, și îi atinse faţa preț de o secundă minunată când deschise 
ușa greoaie destul de mult cât să se poată strecura. 

Umărul lui Farah aproape fu smuls din încheietură când singura 
ei speranță de a evada fu năruită de o mână cărnoasă. 

— Nu, spuse uriașul cu ochi migdalați, mișcând dintr-un deget ca 
și cum ar fi certat un câine de vânătoare neascultător. Fără plecat. 

Farah sări în spate, lovindu-se de muchia ascuţită a unui blat. 
Oprindu-și o înjurătură și un plânset, se apucă strâns de șold și 
încercă să nu dea înapoi în fața bărbatului chel, imens și diform care 
semăna cu monstrul lui Frankenstein, cu tot cu cicatrici, semne și 
ochi căprui foarte blânzi. 

- Te rog, îl imploră ea disperată. Te rog, lasă-mă să plec! Sunt ți- 
nută aici împotriva voinței mele. Nimeni n-o să știe că tu m-ai lăsat 
să plec. Fie-ţi milă de mine! 

Ca răspuns la rugămințile ei, bărbatul închise ușa cămării și se 
așeză în fața uşii bucătăriei, o strajă tăcută împotriva evadării ei. 

- Am bani, își încercă Farah norocul, răsturnând monedele din 
geantă pe tejghea. Sunt ai tăi dacă mă lași să trec. 

Frankenstein rămase tăcut, încrucișându-și braţele deasupra 
burţii și privind-o în continuare cu un amestec de răbdare și milă. 

Aruncând un ochi la tacâmuri, Farah se repezi după cel mai mare 
cuțit și îl îndreptă spre el. 

- O să mă lași să plec, în momentul ăsta. 

Mișcarea exasperantă a buzelor lui îi spuse numai că-l amuzase. 

- Vorbesc serios. Nu vreau să te rănesc. 

Gândul că ar putea răni pe cineva îi făcea rău, dar încercă să-și 
pună cea mai înverșunată expresie de care era capabilă. 

Amuzamentul lui se transformă într-un zâmbet deranjant care 
dezvălui dinţi ascuţiţi alarmant de distanțați. 

- N-o s-o faci, spuse el cu vocea relaxată a unui nătâng. 

Un englez nătâng. Ciudat! 

- Cu siguranţă o s-o fac daca nu te dai la o parte și... 

Cu o mișcare mult prea rapidă pentru o bestie care vorbea atât de 
greu, îi luă cuțitul fără ca măcar să o atingă și îl puse pe tejghea, un- 
deva unde ea nu putea ajunge. 

Ce avea să facă acum? Farah simțea cum sângele i se scurgea din 
faţă, însă ochii bărbatului luceau în vreme ce o privea ca și cum toc- 
mai îl mulțumise cu ceva. 

- Are nevoie de tine, o informă Frankenstein binevoitor. Du-te 
la el! 

- Mai degrabă m-aș duce la diavol! tună ea, fără să aibă nevoie de 
clarificări despre cine era el. 

Întorcându-se cu spatele, ajunse cu fața la masa de gătit, clocotind 
de indignare și nu puţin de frică. Bărbatul cu statură de taur din spa- 
tele ei scoase un oftat care te ducea cu gândul la un personaj bovin. 

- Tu ai fost Zâna lui Dougan, spuse el, în vocea lui simțindu-se o 
nuanță de admiraţie. 

Farah se întoarse la loc. 

- Ce? întrebă ea. 

- Mi-a spus că arăţi ca una. Cu bucle argintii, ochi argintii și pis- 
trui mici. 

Arătă cu degetul spre părul ei, ca și cum i-ar fi arătat culoarea. 
Farah clipi rapid la bărbatul imens din faţa ei, în timp ce lacrimi i se 
strângeau în colțurile ochilor. 

- L-ai cunoscut pe Dougan Mackenzie? 

- Am fost în închisoare cu el. Toţi am fost. Acum mult timp. 

- Spune-mi, îl rugă ea, toate gândurile despre frică și evadare 
evaporându-se la auzul numelui lui Dougan. Te rog, sir, poți să-mi 
spui ce a zis? Zi-mi de... 

- Du-te mai întâi la el. Mâna cărnoasă a lui Frankenstein scăr- 
pină o cicatrice mare de pe cap. În birou. Asta o să-mi dea timp să-mi 
amintesc cuvintele. 

- Pot să stau aici cât îți amintești. 

Farah încercă să tragă de timp, întrebându-se dacă acest bărbat 
se născuse cu un handicap sau ajunsese așa din cauza numeroaselor 
răni la cap. Căutând un mod de a-i distrage atenţia, văzu tartele. 

- Tu mi-ai făcut micul dejun, nu-i așa? 

Bărbatul încuviinţă. 

- A fost foarte bun, spuse ea cu sinceritate. Crezi că poate... 

- Du-te! Acum! Vorbim mai târziu. 

Expresia bucătarului deveni încăpățânată în timp ce arăta cu de- 
getul spre ușă. 

- Nu vreau să mă duc la Blackwell. Vreau să merg acasă! 

— Are nevoie de tine, Zâno. 

Clipi la ea și dădu încurajator din cap. 

- Să nu-mi mai spui niciodată așa! 

Fără să-și dea seama de ceea ce făcea, Farah înaintă ameninţător 
către el, iar bărbatul se dădu în spate, intrând în ușă, ochii lui mărin- 
du-se de uimire. 

- M-ai înțeles? Nu ai dreptul să-mi spui așa! 

Farah bănuia că intensitatea reacției ei îi surprinsese pe amândoi, 
însă situaţia o înfuria și, trebuia să recunoască, o şi intriga. Atâtea 
întrebări despre trecutul ei rămăseseră fără răspuns, şi acum afla că 
era posibil ca acele răspunsuri să o aștepte în acest castel izolat. Și 
totuși, dacă nu era nimic decât pericol pentru ea aici? Dacă în spatele 
personalului binevoitor și al decorului plăcut o aștepta un prădător 
machiavelic care pur și simplu se juca cu ea înainte de următoarea 
lui masă? 

Nu mai suporta suspansul. 

- O să mă duc la el, se răsti Farah. Nu-mi dai de ales. 

Uriașul încuviință din nou, ca și cum ar fi uitat totul și era 
satisfăcut. 

- Poţi să iei niște tarte dacă vrei, se oferi el. 

- Nici o șansă. 

Farah își puse monedele înapoi în geantă și se grăbi către ușă, 
exasperată. De ce de fiecare dată când se apropia de răspunsuri, de ade- 
văr, era împiedicată de niște bărbaţi idioţi? Era incredibil de iritant. 

Făcând o pauză, se întoarse. 

— Ce fel de tarte? 

- Cu căpşune. 

Frankenstein își șterse mâinile de șorț și îi întinse tava. Bles- 
temându-și incapacitatea de a refuza produse de patiserie, Farah luă 
o bucată. 

- Asta nu înseamnă că te iert pentru faptul că ești un infractor 
care răpește oameni. 

- Bineînţeles că nu, încuviinţă el. 

- Asta ca să fie clar. 

Înghiţi tarta, și imediat untul, zahărul și gustul înțepător al căp- 
șunelor îi desfătară papilele gustative. 

- Dumnezeule, exclamă ea, incapabilă să se abțină. 

Dinţii lui, sau mai degrabă lipsa lor, apărură din nou după ce bu- 
zele dezvăluiră un zâmbet sincer. În timp ce mesteca, Farah îl cercetă 
pe bărbatul din fața ei. Nu părea deloc la locul lui în acea bucătărie 
în stil parizian dotată cu cele mai noi și mai scumpe instrumente, 
ci părea să se potrivească mai degrabă în grajdul unui fierar sau... ei 
bine... ca matahala închisorii. Lăsând însă la o parte acest lucru, era 
un bucătar foarte talentat. 

- Cum te cheamă? 

Farah nu se putu opri să întrebe. 

- Walters. 

- Walters. Luă încă o tartă, apoi încă una. E numele tău mic sau 
de familie? 

Sosirea răspunsului dură mai mult decât ar fi fost de așteptat. 

- Nu pot să spun că-mi amintesc. Doar Walters, deși cred că 
mi-ar plăcea să am un prenume. 

lia se pânuli la asta si se hotărî. 

- Ce zici de Frank? sugeră ea, mutând a treia tartă în cealaltă 
mână înainte să ia o a patra. 

- Frank Walters. 

Savură numele așa cum savură ea tartele făcute de el. 

- Un nume ca la carte, îi spuse ea. „Pentru un Frankenstein ca la 
carte.“ Acum, dacă mă ierți, se pare că am o întâlnire cu o minte cri- 
minală cu suflet negru. 

Până să ajungă în camera de studiu, Farah se pierdu după ce coti 
de prea multe ori prin holurile șerpuite. Petrecu câteva minute în 
bibliotecă, fiind distrasă de rafturile de la podea până în tavan. Așa 
cum bănuise, camera de studiu era într-o sală splendidă lângă marea 
intrare. Deşi, când băgă capul înăuntru - se părea că nimeni nu 
închidea ușile în turnul ăla blestemat —, găsi minunata cameră ma- 
sivă goală. 

Nu, nu goală la propriu. Deși nu era nimeni în ea, o prezenţă stra- 
nie și dinamică plutea în fiecare colț la camerei masculine de studiu. 
Farah putea mirosi acest lucru în notele ascuţite de fum de trabuc 
care persistau în mobila din piele închisă la culoare. Aroma se ames- 
teca cu uleiul de cedru și de citrice folosit la curăţarea biroului 
enorm, flancat de și mai multe rafturi din lemn închis la culoare. 
Nici o rază de soare nu trecea prin draperiile din catifea de culoarea 
vinului roșu care erau trase. Singura lumină din cameră provenea de 
la două lămpi aflate pe biroul aranjat și de la un alt șemineu care ar fi 
putut găzdui o familie mică din Cheapside. 

Atrasă de mâini nevăzute, Farah făcu un pas ezitant în camera 
de studiu, apoi un altul. Foșnetul fustelor și iritarea respirației ei 
distruseră puritatea senină a aerului neclintit. Bătăile inimii ei avură 
un ecou puternic, precum bubuiturile tunurilor, când intră în ca- 
mera privată a lui Dorian Blackwell. 

Farah încercă să-și imagineze un bărbat ca Inimă Neagră din Ben 
More în această cameră, făcând ceva banal ca scrisul unei scrisori 
sau monitorizarea registrului contabil. Plimbându-și degetele mâi- 
nii libere peste un prespapier de bronz în forma unei flote, aflat dea- 
supra biroului său enorm, imaginea i se păru imposibil de reprodus. 

- Înţeleg c-ai încercat deja să evadezi. 

Trăgându-și mâna înapoi, Farah o tinu la piept când ajunse față 
în față cu cel care o răpise, care acum stătea în ușă. 

Era chiar mai înalt decât și-l amintea. Mai întunecat. Mai mare. 

Mai rece. 

Chiar și când stătea în lumina lăsată înăuntru de ferestrele din 
sală, Farah știa că bărbatul acela aparţinea umbrelor din această 
cameră. Parcă special ca să-i demonstreze ideea, acesta păși în ca- 
meră și închise ușa în urma lui, oprind astfel toate sursele de lu- 
mină naturală. 

Un petic îi acoperea ochiul cu probleme, lăsând la iveală numai 
marginea cicatricii, însă mesajul iluminat de foc nu avea nevoie de 
ambii ochi pentru a fi transmis. 

„Acum te am.“ 

Cât de adevărat era! Viaţa ei depindea de mila acestui bărbat care 
era faimos pentru lipsa lui de milă. 

Haina neagră care abia îi cuprindea umerii lati se întindea odată 
cu mișcările lui, însă ce îi atrase atenția lui Farah fu modelul fami- 
liar, cu albastru, auriu și negru al kiltului său. Tartanul Mackenzie. 
Nu știa că genunchii unui bărbat pot fi așa musculoși sau că, sub 
umbra de păr negru, picioarele puternice băgate în bocanci negri 
mari puteau fi atât de captivante. 

Se rezemă de biroul lui când bărbatul porni spre ea, evocând din 
nou imaginea unui jaguar la vânătoare. Lumina focului dansa pe tră- 
săturile late ale feței sale enigmatice și făcea umbră unui nas rupt de 
prea multe ori ca să mai poată fi catalogat drept aristocratic. Desi- 
gur, în ciuda lavalierei scumpe, a hainelor croite impecabil și a păru- 
lui negru ca abanosul tăiat în scări și la modă, nimic din Dorian 
Blackwell nu te ducea cu gândul la un gentleman. O vânătaie care se 
vindeca îi colora maxilarul și o tăietură se vindecase pe buză. Ratase 
acea ultimă noapte în furtună, dar știa că pumnii lui Morley îl răni- 
seră. Se întâmplase asta în urmă cu numai câteva zile? 

Ce îi spusese? Ceva despre evadare? 

- Nu ştiu la ce te referi. 

Ochiul lui bun se fixase pe tartele pe care Farah uitase că le strân- 
gea în mână. 

- Bănuiala mea e că ai încercat să fugi prin bucătărie, și planurile 
ti-au fost dejucate de Walters. 

La naiba! Aerul din camera de studiu era dintr-odată prea închis. 
Prea dens și plin, și de... de el. Hotărâtă să nu se lase intimidată, Farah 
își ridică bărbia și făcu ce putu ca să-l privească direct în ochi — în 
singurul ochi. 

- Dimpotrivă, domnule Blackwell, mi-era foame. Nu am vrut să 
te întâlnesc fără să fiu... întărită. 

Replica îl făcu să ridice dintr-o sprânceană. 

- Întărită? Lipsa oricărei inflexiuni îi ridică părul de pe ceafă. 
Cu... produse de patiserie? 

- Ei bine, da! insistă ea. Cu produse de patiserie. 

Ca să-și demonstreze punctul de vedere, băgă o tartă în gură și o 
mestecă furioasă, deși regretă instantaneu acest lucru, deoarece 
moliciunea părea să o fi părăsit. Înghițind bucata seacă, Farah în- 
cercă să-și ascundă grimasa, în timp ce mâncarea își făcea drumul 
încet și neplăcut spre stomacul ei. 

Blackwell se apropie puţin. Dacă nu se înșela, masca lui rece căzu 
într-un moment de neatentie, și o privi cu ceva asemănător tandreţei, 
asta dacă o faţă ca a lui ar fi putut exprima o asemenea emoție. 

Farah credea ca nu e posibil să fie și mai confuză. Cât de mult se 
înșelase! Însă scăparea se dovedi a fi trecătoare, şi, până clipi, chib- 
zuirea calmă se întorsese, făcând-o să se întrebe dacă ce văzuse fu- 
sese un truc al luminii de la foc. 

- Majoritatea oamenilor au nevoie de un întăritor mult mai pu- 
ternic decât o tartă cu căpșune înainte să mă înfrunte, spuse el sec. 

- Da, ei bine, am descoperit că un desert delicios poate face bine 
cuiva care se află într-o situație neplăcută. 

- Serios? o înconjură prin stânga, cu spatele la foc, lucru care îi 
învălui fața în umbre și mai adânci. Îmi dau seama că vreau să-ți 
testez teoria. 

Dintre toate conversațiile pe care se așteptase să le aibă cu Inimă 
Neagră din Ben More, asta era clar ultima. 

- Poftim! 

Întinse tarta către el, oferindu-i delicatesa cu degete tremurânde. 
Blackwell ridică o mână mare. Respiră adânc. Apoi o cobori din nou, 
încleștându-și pumnii. 

- Pune-o pe birou, o instrui el. 

Nedumerită de cerința lui ciudată, așeză cu atenţie tarta pe lem- 
nul care strălucea, observând că Blackwell așteptă până când mâna 
ei ajunse lângă corp și abia apoi luă desertul. Tarta dispăru în spa- 
tele buzelor lui, iar Farah nu respiră în timp ce privea mușchii maxi- 
larului mestecând produsul de patiserie încet, metodic. 

— Ai dreptate, doamnă Mackenzie, chiar a îndulcit momentul. 

O arsură la plămâni o făcu să expire, și încercă să imprime în 
sunet o parte din exasperarea ei anterioară. 

- Hai să lăsăm nimicurile, domnule Blackwell, și să vorbim des- 
pre situația de față. 

Îşi puse în voce tot profesionalismul britanic concis pe care-l 
dobândise în ultimii zece ani, potolindu-și tremurul de teamă cu o 
abilitate născută din practică migăloasă. 

— Şi anume? 

- Ce vrei mai exact de la mine? întrebă ea. Credeam că azi-noapte 
te-am visat, dar n-a fost așa, nu-i așa? Și acolo, în întuneric, ai pro- 
mis că o să-mi spui... o să-mi spui de ce m-ai adus aici. 

Blackwell se așeză, ochiul lui concentrându-se la fiecare detaliu al 
feţei ei, ca și cum ar fi vrut să memoreze totul. 

- Așa am făcut. 

- Vrei nişte scotch? întrebă Dorian, mișcându-se către o masă pe 
care se afla o tavă plină cu carafe și pahare puse între două scaune 
înalte de piele. 

Recunoscătoare pentru spațiul dintre ei, primul instinct al lui 
Farah fu să refuze, dar se răzgândi și spuse: 

- Da, mulțumesc. 

- E din partea legăturii tale, marchizul de Ravencroft. 

Farah clipi. 

~ Legătură? 

Privind-o cu atenţie, scoase două pahare identice, în care turnă 
lejer un lichid gros, de culoarea caramelului. 

- Liam Mackenzie, actualul moșier al clanului Mackenzie. Sunt 
sigur că e o rudă a soţului tău defunct. 

În timp ce se gândea, Farah se strădui să-și liniștească inima care 
i-o luase razna. 

- Nu am avut ocazia să îl întâlnesc, spuse ea. 

Ceea ce era adevărat. Blackwell îi aruncă o privire enigmatică. 

- Te rog, ia loc! 

Arătă către scaunul cel mai apropiat de foc. 

Precaută, Farah se așeză, fără să-și poată lua ochii de la el nici 
măcar pentru un moment, doar ca să fie sigură. Să fie sigură că... ce? 

Avea să-l cuprindă o frenezie criminală? Avea să îi ofere o senzaţie 
falsă de siguranţă și apoi... 

- Nu trebuie să mai încerci să evadezi, spuse el pe un ton relaxat. 

În loc să îi dea băutura, o așeză pe măsuţa din fața ei, după care 
își așeză trupul înalt pe un scaun din faţa ei. Era ca și cum ai fi stat 
față în față cu diavolul, pregătindu-te să faci o înțelegere şi încer- 
când să nu te gândești la prețul etern al unui asemenea târg. Inima 
ta. Viaţa ta. 

Sufletul tău. 

- i-am spus, începu Farah. Mi-era foame. 

Blackwell îi aruncă o privire amuzată. 

- Hai să nu ne insultăm inteligenţa unul altuia mințindu-ne. 

Pentru a-și acoperi vinovăția, Farah întinse mâna către paharul cu 
scotch și luă o gură mai mare decât ar fi trebuit. Inspirând, își ţinu 
mâna deasupra gurii în timp ce lichidul îi ardea pieptul și îi aducea 
lacrimi în ochii care clipeau rapid. Gata și cu calmul! 

Amuzamentul se juca cu colţurile buzelor lui, însă zâmbetul nu 
puse nici o clipă stăpânire peste ele. 

- L-ai speriat pe săracul Murdoch aproape până la lacrimi. 

Farah deschise gura ca să răspundă, dar ieși numai un sughiţ. Își 
apropie buzele strâns, își drese glasul și încercă din nou: 

- În alte circumstanţe, mi-ar părea rău să aud că acţiunile mele 
au provocat suferință cuiva, dar să răpești o doamnă în miezul 
nopții și să te aștepți să nu încerce să evadeze deja ridică un semn de 
întrebare în privința inteligenței tale. 

Luă încă o gură din băutura puternică, una mult mai mică de 
data asta, învăţându-și lecţia. Blackwell încă nu băuse, doar învâr- 
tise băutura în pahar, fără să-și ia un moment privirea de la ea. 

- Am anticipat dorinţa ta de a fugi și mi-am pus oamenii să su- 
pravegheze fiecare ieșire din castel, îi spuse el. Te avertizez în privința 
viitoarelor încercări, pentru propria ta siguranță. Dacă se întâmplă 
să treci de una dintre gărzi, nu o să-mi facă deloc plăcere să trimit 
câinii după tine. Ar face totul mult mai neplăcut pentru amândoi. 

- N-ai face asta! 

- Eşti sigură? 

Farah căscă gura de uimire, incapabilă să înțeleagă brutalitatea 
lui. Nu ar fi trebuit să fie şocată; fusese în preajma celor mai groaz- 
nici infractori mai mulți ani decât ar fi vrut să recunoască. Dar, 
cumva, o șoca faptul că unul atât de cultivat, relaxat, bogat și cu 

hainele bine croite putea amenința pe un ton civilizat. Criminalii pe 
care îi ştia ea erau mizerabili și detestabili, cu temperament exploziv 
şi limbaj grosolan. Blackwell amenința cu violenţa ca și cum ar fi dis- 
cutat despre preţul cartofilor irlandezi. 

- Domnule Blackwell, încep să înţeleg că nu există nici un nivel la 
care nu te-ai cobori ca să obţii ce îți dorești. 

Într-un final, Blackwell își ridică paharul la buze și bău, ascun- 
zându-și expresia. Când puse paharul jos, o privi cu un zâmbet 
încrezător. 

- Atunci, începi în sfârșit să mă cunoști, doamnă Mackenzie. 

- Nu mi-ar plăcea, spuse ea rigidă. 

- Nu ai de ales. 

Farah își termină băutura cu o înghiţitură nechibzuită, de data 
asta fiind pregătită pentru arsură. 

- Atunci, continuă, îl provocă ea, băutura adăugându-i foc în 
voce. Spune-mi totul! 

Ținându-și paharul pe genunchi, el se aplecă în faţă, uitându-se 
intens la trăsăturile ei. 

- Ştii care e acel lucru pe care un bărbat trebuie să-l facă pentru 
a reuşi tot ce am reușit eu într-un timp scurt? 

- Sunt sigură că nu știu. 

Ignoră nuanța de sarcasm din vocea ei. 

- Întotdeauna trebuie să-şi plătească datoriile și întotdeauna tre- 
buie să-și îndeplinească promisiunile. 

- Astea sunt două lucruri, îl provocă Farah. 

- Nu neapărat. 

Mușcându-și degetul, se gândi confuză la cuvintele lui. 

- Dar nu-mi datorezi nimic și nici eu ţie. Nu ne-am făcut nicio- 
dată promisiuni unul altuia. 

După asta, el rămase tăcut o perioadă incomod de lungă. Farah 
se tot mișcă în scaunul mare, simțindu-se ca un copil ale cărui pi- 
cioare abia atingeau pământul. 

- Îţi amintesti ce a spus Morley în camera de interogatoriu acum 
câteva zile? o întrebă el. 

- Ar trebui? 

Bineînţeles că își amintea fiecare cuvânt. 

Blackwell scoase din nou acel sunet, care putea fi ori de amuza- 
ment, ori de iritare. 

- Acum șaptesprezece ani, când eram puști, am fost trimis la închi- 
soarea Newgate pentru jaf. Din cauza unor abateri anterioare, am 
primit o sentinţă considerabilă de șapte ani de muncă grea. 

Acum, înţelegea de unde avea acea constituţie. Dacă își petrecuse 
o mare parte din tinereţe săpând tunele, spărgând pietre și instalând 
calea ferată pentru metroul Londrei, așa cum făcuseră mulți prizo- 
nieri englezi, asemenea muncă avea drept consecință acei umeri lați. 

- Printre colegii mei prizonieri a fost transferat un băiat orfan 
din munţii scoțieni. Un criminal prea tânăr pentru spânzurare, de- 
oarece avea treisprezece ani, iar publicul se revoltase, nu voia să 
vadă pe cineva mai mic de șaisprezece ani cu gâtul rupt în ștreang. 

Farah clipi, după care se uită atentă. 

- Dougan, șopti ea. 

- Exact, 

Își termină băutura dintr-o înghițitură, dar nu făcu nici o mișcare 
să toarne un alt pahar. 

- Cât de mult ne uram la început! Credeam că e un mucos molâu, 
numai bun ca să mă iau de el, și el credea că sunt un bătăuș ignorant. 

- Erai? 

Întrebarea provocă un vag zâmbet nostalgic. 

- Bineînțeles că eram. Obișnuiam să-i arunc cu pietre în mâini 
când căra gălețile cu gunoi. Încercam să-l fac să scape lucruri și să îi 
însângerez degetele. 

Farah simți cum fața i se încordă și un tip foarte străin, înspăi- 
mântător de furie începu să-i fiarbă în sânge. Dacă Blackwell ob- 
servă asta, o ignoră și continuă: 

- Într-o zi, piatra mea i-a ratat mâinile și l-a lovit pe Dougan între 
picioare. A căzut la pământ, a vomitat, a tremurat cel puţin cinci mi- 
nute lungi, timp în care toţi stăteam și râdeam de el, inclusiv gardie- 
nii. A întins mâna după piatră, s-a ridicat și a aruncat atât de tare spre 
capul meu, încât m-a doborât. Apoi a sărit pe mine și mi-a învinețit 
așa tare fața, că nici propria mea mamă nu m-ar fi recunoscut. 

Farah își puse paharul înapoi pe masă, deoarece tremurul mâinii 
devenise violent. 

- Foarte bine, spuse forțat printre buze, cu indignare. Începu să 
deteste să-l vadă. Dacă odată fusese intrigant și periculos, acum de- 
venise nu numai dușmanul ei, ci și al lui Dougan, și pur și simplu nu 
putea suporta acest lucru. 

În loc să îl deranjeze furia ei, o relaxare abia vizibilă a trăsăturilor 
sale îi îmbună linia dură a gurii. 

- L-am respectat după asta, destul cât să îl las în pace. Nu doar 
eu, ci toți băieţii. Era unul dintre cei mai tineri, însă ura și violența pe 
care le avea erau cele mai puternice. Într-o zi, toți am văzut asta și ni 
s-a făcut teamă. 

Gâtul lui Farah se încordă. Nu mai voia să audă nimic, nu își dorea 
ca amintirile lor minunate să fie pătate de o confirmare a detaliilor 
suferinţei lui. Și totuși, asta era pedeapsa ei, nu-i așa? Să fie con- 
fruntată cu consecințele acţiunilor nechibzuite din tinereţe. Dacă 
amintirea lui Dougan merita ceva era ca povestea lui să fie spusă, și 
ea avea să se forțeze să stea jos și să asculte. Îi datora măcar atât. 

Îi datora totul. 

- A venit ziua când ni s-au spus specializările. Iniţial, majoritatea 
dintre noi, tinerii, am fost puși în rânduri ca să fim trimiși la coră- 
biile-închisoare de pe coastă. Nişte corăbii dezafectate infecte, pe 
care nici marina, nici companiile navale nu le mai puteau folosi, 
având o mortalitate printre prizonieri de peste șaptezeci la sută. Am 
fost separați în patru rânduri, al nostru îndreptându-se către corăbii. 
Aici, Dorian făcu o pauză și se uită la ea atent. Nici unul nu știa asta 
atunci, dar Dougan Mackenzie era singurul dintre noi care știa să 
citească semnele și registrele gardienilor. Toţi ne-am fi îndreptat spre 
moarte dacă nu i-ar fi tras pe doi dintre cei mai buni prieteni ai mei, 
Argent și Tallow, în rândul muncitorilor la calea ferată. Nici până azi 
nu știu de ce a făcut asta, dar în ultima clipă m-a tras și pe mine, când 
gardianul nu era atent, și cel mai probabil mi-a salvat viața. 

Nici Farah nu știa de ce, dar încă nu-și recuperase vocea destul 
cât să vorbească. 

- După asta, eu și Dougan am devenit nedespărţiți. Am format o 
gașcă de băieţi care lucrau la calea ferată; la început eram numai noi 
patru, ne protejam unul pe celălalt cât puteam de bărbaţi mai în vâr- 
stă și uneori de gardieni. Ne învățam unul pe altul cum să supravie- 
tuim într-un asemenea loc. Timp de șapte ani, am adunat favoruri, 
datorii, aliați și câţiva dușmani printre băieţii și bărbații care veneau 
şi plecau din închisoarea Newgate. Eram liderii lor, tineri și puter- 
nici, temuți și respectaţi. Ne cunoșteau pe Dougan și pe mine ca 
„Fraţii Inimă Neagră“, pentru că amândoi eram bruneţi, aveam ochi 
închiși la culoare și pumni tăioși. 

Acum, că Farah se uită la el cu adevărat, încercă să suprapună 
amintirea pe care o avea cu trăsăturile băiețești ale lui Dougan peste 
faţa sculptată, crudă a bărbatului din faţa ei. Nu se putea. Deși părul 
era brunet și ochiul bun era închis la culoare, asemănarea se oprea 
acolo. Înghițind, își forță limba înghețată să formeze cuvinte. 

- De unde ştiu că nu mă păcălești? 

- Nu știi, răspunse el simplu. Și nici nu contează, pentru că aici 
devin toate aceste informaţii relevante pentru tine. 

- Nu reușesc să văd cum. 

- Permite-mi să te întreb ceva, spuse Blackwell atent. Cum crezi 
că a murit Dougan Mackenzie? 

Un nod de groază i se formă în stomac. 

- Mi s-a spus că tuberculoza a fost de vină, că s-a îmbolnăvit și 
nu şi-a mai revenit. 

- Și cine ţi-a spus asta? 

- Gardianul de la recepţia închisorii Newgate, răspunse ea sincer. 
În ziua când s-a întâmplat. 

Blackwell rămase nemișcat, mâna de pe pahar devenind albă. 

- Ce căutai la închisoarea Newgate acum zece ani, în ziua când a 
murit Dougan Mackenzie? întrebă el, emoția colorându-i vocea pen- 
tru prima oară de când se întâlniseră. 

- Asta nu e treaba ta. 

- O să-mi spui, Farah, chiar dacă trebuie să te forțez, zise el prin- 
tre dinţii încleștați. 

Albi la auzit modului convingător în care îi rosti numele, însă își 
lipi cu încăpățânare buzele și mai tare. 

- La naiba, de ce ai fost acolo? strigă el, ridicându-se și arun- 
cându-și paharul de cristal în șemineu. 

Farah tresări când acesta explodă la atingerea pietrelor. El merse 
ţanţoș către scaunul ei și, spre rușinea ei eternă, Farah se dădu îna- 
poi de frica lui. Nu o atinse însă, doar se aplecă deasupra ei, gâfâind 
și răcnind: 

- De ce ai pune piciorul în acel loc blestemat fix în acea zi din 
toate zilele? 

- Eu... eu... 

Abia putea formula un gând, ce să mai vorbim de cuvinte. 

- Răspunde-mi! ţipă el cu o voce care ea era convinsă că făcuse 
ferestrele să se zguduie. 

Farah nu îl mai putu privi; nu se putea uita la furia care o ardea 
cu precizia unui arcaș. Nu îi putea confrunta minciunile sau, și mai 
groaznic, adevărurile. 

- Nu a fost doar acea zi. Am mers la Newgate în fiecare noapte 
timp de șapte ani și i-am lăsat lui Dougan brânză și pâine. 

- Nu. 

Se dădu un pas în spate, șocat, oferindu-i momentul de care avea 
nevoie ca să-și adune curajul. Farah se ridică, capul ei abia ajungând 
la lavaliera lui, așa că trebui să-și întindă gâtul ca să îl poată privi. 

- Vezi tu, domnule Blackwell, oamenii ca tine nu sunt singurii 
care își respectă promisiunile. Și eu am promis, în urmă cu mulți 
ani, că nu o să-l las pe Dougan Mackenzie să facă foamea și mi-am 
păstrat promisiunea până în ziua când el... ziua... el... 

Într-un final, își pierdu cumpătul şi se retrase în fața biroului, 
înghițind guri frenetice de emoție. El o lăsă, strângându-și propria 
armură în fața ei sub forma calmului cavaleresc. 

- Nu a știut niciodată că mâncarea în plus era de la tine. Cre- 
deam că familiile celorlalţi prizonieri o lăsau ca ofrandă sau ca un 
fel de plată pentru favorurile noastre continue ori pentru bună- 
voința noastră. 

- Dar i-am scris scrisori în fiecare săptămână și le-am trimis 
odată cu mâncarea, protestă ea. 

- Nu le-a primit niciodată. 

Doar acest lucru era îndeajuns să-i frângă inima. Umerii lui Farah 
își pierdură abilitatea de a-i susține capul, și se prăbuși. 

- Credeam că i-am dat măcar puţină speranță. Că știa că, deși în- 
chis, nu era singur pe lume. 

Nu se uită la el decât o dată, când îi aruncă o privire pe sub gene. 

Încă stătea unde fusese înainte, cu mai multe informații pe care 
nu le voia, dar pe care trebuia să le descopere, închise în spatele bu- 
zelor lui crude. 

- Spune-mi cum a murit, îi ordonă ea delicat. Dacă nu de o boală, 
atunci cum? 

- A fost ucis. 

Cu acele trei cuvinte reci, îi frânse inima. 

- Cum? șopti ea. 

- A fost bătut până a murit, în miezul nopții, de trei gardieni. 

Farah își puse mâna peste gură, în timp ce tartele se agitau în 
stomacul ei și îi urcau în gât cu o arsură acidă. Înghiți apoi din nou, 

recunoscătoare că mâncarea nu putea trece de nodul de lacrimi din 
gât ca să ajungă peste covoarele scumpe din camera din studiu. 

- De ce? întrebă ea. 

- Asta e eterna întrebare, nu-i așa? 

Farah era prea şocată, prea inconsolabilă, ca să fie supărată pe 
lipsa de emoție din vocea lui. Nu știu cât se uită la tivul rochiei ei, 
una pe care o avea de prea mult timp, atât de mult că acum era 
strâmtă și îi mușca din piele. Voia să scape de ea. Să scape de camera 
asta, de trecut, de tot. Voia să fie înapoi în birou, unde ar fi trebuit 
să fie, ocupându-se de hârtii și făcând ordine în haos. Prefăcându-se 
că nu avea timp pentru emoție, durere, vinovăţie, ci numai pentru 
responsabilitate și o listă interminabilă de lucruri de făcut care 
țineau disonanța din gândurile ei ocupată. 

Nu îl auzi pe Blackwell apropiindu-se decât când acesta se afla 
lângă ea. 

- De ce îmi spui asta acum? 

Întrebarea ei ieși mai mult ca o acuzaţie. 

Blackwell o supuse la o altă tăcere prelungită până să-i răspundă 
într-un final: 

- Pentru că aveam o datorie în faţa lui Dougan Mackenzie, una 
care mi-a luat zece ani de executare atentă ca să o pot plăti. Când 
te-am văzut în sala de interogatoriu, când mi-am dat seama cine 
ești, mi-am zis: „Ce persoană ar fi mai potrivită decât tine să împart 
răzbunarea lui?“ Mă poţi ajuta să mă răzbun pe toți cei care ne-au 
distrus viețile acum mulți ani. 

Farah se uită la el, căutând o minciună pe faţa lui nemiloasă. Nu 
găsi nici una, și se îndoi în continuare de instinctele ei. Dorian 
Blackwell era un hot, un mincinos și un criminal. Putea să aibă în- 
credere în el? Sau și acum juca un joc crud? 

- la-mă de mână, privește-mă în ochi și jură-mi că nu mă minţi! 

Sună mai mult ca o rugăminte decât ca o comandă. Morley îi spu- 
sese cândva că o minciună se poate detecta prin tensiunea mâinii 
unei persoane, dilatarea pupilelor și direcţia privirii. Farah nu avea 
experiență cu această practică, dar voia să încerce. 

Blackwell se uită la mâna întinsă de parcă îi arătase un melc sau 
un păianjen. 

~ Nu, spuse scurt. 

- Atunci minți, insistă ea. 

- Nu. 

- Demonstrează-mi, îl provocă Farah. De ce ai nega această ce- 
rere inofensivă dacă nu ai nimic de ascuns? 

Își întinse mâna și mai mult spre el, iar acesta cu greu ascunse 
o tresărire. 

- Ascund multe lucruri, dar te asigur că, în privinţa asta, 
sunt sincer. 

- Nu aș putea niciodată să am încredere în cineva care nici măcar 
nu acceptă să dea mâna pentru a-și apăra onoarea. 

Blackwell se uită la mâna ei întinsă deranjant de mult timp. 

- Mă tem că nu te voi putea ajuta. 

Farah își lăsă mâna în jos. 

- Nu pot spune că sunt surprinsă. 

Deci mințise în legătură cu moartea lui Dougan? Cu tot? Ce putea 
să creadă? După o perioadă, Blackwell păru să ia o decizie. 

- O să-ţi ofer, însă, un gest de încredere. O să-ți dau informații 
despre mine pe care puțini în afară de noi doi le știu sau le vor 
afla vreodată. 

Farah consideră gestul ciudat, dar stătu tăcută, așteptându-l 
să continue. 

- Anii petrecuţi în închisoare m-au... cum să spun... m-au făcut să 
nu suport nici un fel de contact cu carnea umană. De asta nu dau 
mâna cu tine. Spuse informația de parcă ar fi vorbit despre vreme, 
dar, pentru prima oară, ochiul lui nu se uită la ea. Mai recunosc și că 
nu mă dau în lături de la a minţi ca să obţin ce vreau; cu toate astea, 
în această privință, sunt sigur că scopurile noastre coincid; prin ur- 
mare nu am de ce să te manipulez. Cred că vrei ca persoanele care i-au 
făcut rău lui Dougan ~- și ție - să plătească pentru nelegiuirile lor. 

- Răzbunare. 

Testă cuvântul, un ideal pe care mereu îl disprețuise și după care 
tânjea în același timp. 

- Și tu te consideri ce, un fel de conte de Monte Cristo? 

Bărbatul ridică nonșalant din umeri. 

— Nu neapărat, deși cartea e una dintre preferatele mele. 

Farah se încruntă. 

- Credeam că ai spus că nu știi să citeşti. 

Faptul că Dorian Blackwell putea râde într-un asemenea moment 
o şocă. Dar el fix asta făcu. Un sunet atât de lipsit de bucurie, că îi 
zbârli părul din cap, și sfârcurile i se întăriră dureros. Era un sunet 
întunecat, ca întreaga ființă a lui Blackwell. 

- Nu văd ce-i așa amuzant; era doar o întrebare. 

- Probabil crezi că sunt un prost, spuse el. 

- Cred că ești în multe feluri. 

Se apropie de ea. Aripa unei molii n-ar fi rezistat în spaţiul dintre 
ei, și totuși el nu o atinse deloc, deși ea putea simţi senzaţia prezen- 
tei lui cu fiecare părticică a pielii. 

- O să-ţi spun asta, începu el întunecat, ochiul său umplându-se 
de toată intensitatea furtunii din noaptea trecută. Există diferențe 
enorme între contele de Monte Cristo și Inimă Neagră din Ben More. 
Edmond Dantes și-a primit comoara. Niciodată nu a trebuit să re- 
curgă la lucrurile pe care le-am făcut eu ca s-o ia. În închisoare, era 
bătut numai de ziua lui de naștere. Era izolat în propria sa celulă, 
despre care Alexandre Dumas nu și-a imaginat că ar fi preferabilă 
chinului pe care a trebuit să-l îndurăm noi. Nu a fost niciodată în- 
junghiat, violat, biciuit public, umilit, bătut până la un pas de moarte 
sau lăsat să zacă bolnav. 

Cu fiecare cuvânt, ochii lui Farah se mărită, și începu să se re- 
tragă din nou, însă el nu îi dădu voie, aplecându-se până când fața 
lui captivantă se afla la doar câţiva milimetri de a ei. 

- Şi asta e exact ce mi-au făcut gardienii mie. 

Până în acel moment, Farah reușise să-și controleze lacrimile, 
însă răbufni. Lacrimile i se revărsară peste gene și se scurseră pe 
obraji, făcându-i respiraţia să îi tremure în piept și să îi răsune 
pe buze. Să nu mai poţi tolera confortul contactului uman. Cum de 
îndurase asta? Nici nu era de mirare că stătea atât de izolat. Cum 
ar putea căldura să-ţi atingă inima când ea nici măcar nu avea voie 
lângă pielea ta? 

Poate regretul fu cel care îi îmbună trăsăturile, însă încă era im- 
posibil pentru ea să-și dea seama. 

- Te gândești la Mackenzie, murmură el. 

Rușinată că se gândise la Blackwell și nu la Dougan al ei, Farah 
încuviinţă, neavând încredere în ea să scoată nici un sunet. Pentru a 
doua oară de când se întâlniseră, el își ridică mâna către faţa ei, 
numai ca să o retragă. 

- Nu e pic de milă pentru mine în sufletul tău? 

Farah se întoarse cu spatele la el, lipindu-și mâinile de obraji. 
Bineînțeles că era, dar nu îndrăznea să îi arate acest lucru. 

- Meriţi mila mea? întrebă ea, vocea fiindu-i plină de lacrimi. 

- Probabil că nu, răspunse el sincer. Dar băiatul care eram poate 
că o merita. 

Următoarea lacrimă care curse fu pentru el, deși Farah ar fi murit 
înainte să-i spună și lui asta. 

- Dougan. Era atât de mic pentru vârsta lui. Atât de slăbuț și de 
înfometat. Ar fi fost ușor pentru oricine să... să-l exploateze. 

- S-a întâmplat, confirmă Dorian. Dar a învăţat repede. 

Suspinele cu care se lupta Farah atât de curajos începură să erupă 
în explozii mici în piept. l-ar fi tăiat respiraţia dacă nu le-ar fi dat 
drumul într-un șuvoi de lacrimi fierbinţi și oftat disperat. 

- A murit acum mulți ani. Vocea lui Dorian se înmuiase, și ea nu 
îndrăzni să se întoarcă către el. A trecut cel puţin un deceniu. Du- 
rerea nu poate fi chiar atât de proaspătă. 

Farah încuviință. Crezuse că, odată cu trecerea timpului, durerea 
înțepătoare și vinovăția copleșitoare aveau să dispară, dar nu fusese 
aşa. Era ca și cum Dougan Mackenzie refuza să moară și, din cauza 
acestui lucru, ea era blestemată să retrăiască la nesfârșit binecuvân- 
tările și ororile timpului petrecut împreună. 

- Nu întelegi, se plânse ea. A fost vina mea. Vina mea pentru tot 
ce i s-a întâmplat. Nu ţi-a spus de ce a fost închis în primul rând? 

- A ucis un preot. 

- Pentru mine! Se întoarse, șocată de cât de aproape era el. L-a 
omorât pe acel preot pentru mine. A fost supus la toată suferința 
și nedreptăţile pe care le-ai descris doar pentru că a încercat să mă 
protejeze. Nu înţelegi cât de mult regret asta în fiecare zi a vieţii! 
Mă gândesc la asta tot timpul. Mă urăsc pentru asta! 

- El nu te-a învinovăţit niciodată. 

Pentru prima oară de când îl întâlnise, Dorian părea să nu știe ce 
să spună. Era, poate, nesigur cum să se poarte cu o femeie suferindă. 
Însă lui Farah nu-i păsa; se elibera de ceva atât de groaznic în fața 
cuiva care putea fi un dușman sau se putea dovedi a fi aliat. 

- Nu ai de unde să știi asta! insistă ea. Au fost doar câteva săru- 
turi de la preot, o atingere odioasă sau două. Dacă nu m-aș fi dus la 
Dorian în noaptea aia... Dacă m-aș fi supus acestei rușini... poate 
i-aș fi salvat viața. Poate încă am fi... împreună. 

- Niciodată. Trăsăturile lui Blackwell se înăspriră din nou, și o 
privi ca și cum ar fi vrut s-o zdruncine. Dougan ar fi preferat să fie 

supus la o mie de torturi decât să treci tu printr-una singură. Nu ar 
fi supraviețuit suferinței tale. Atât de mult te iubește. 

- Mă iubea, suspină ea. M-a iubit și, din cauza acestui lucru, n-a 
supravieţuit. Dragostea pe care mi-o purta l-a omorât. 

Fu copleșită de o greață sufocantă, imagini cu băiatul pe care îl 
iubise suferind în modurile pe care Blackwell le descrisese agre- 
sându-i imaginaţia până când dori să se târască afară din propria ei 
piele ca să scape de ele. Trebuia să iasă din camera asta, să fugă de 
întuneric și de bărbatul care era în acel întuneric. 

- lartă-mă, oftă ea. Trebuie... să plec. 

Cu privirea învolburată de lacrimi, porni în direcția ușilor, ușu- 
rată că Blackwell nu făcu nici o mișcare să o oprească. Lumina pă- 
trundea prin ferestrele intrării principale și o orbea, din moment ce 
se obișnuise atât de mult cu întunericul. Simti mirosul brioșelor sau 
al pâinii prăjite venind din direcţia siluetei masive șocate de deschi- 
derea subită a ușii camerei. 

Farah se agăță cu disperare de lumina soarelui și deschise ușile 
turnului. Doi bărbaţi stăteau ca santinele de ambele părți și se miş- 
cară să o prindă, însă apoi se opriră, ca și cum cineva le dăduse ordin 
să stea pe loc. 

Farah alergă cu disperare către un foișor aflat pe marginea celor 
mai înalte stânci umbrite de un crâng. De acolo putea vedea dincolo 
de canal, spre piatra neagră și mușchii verzi ai țărmurilor munților 
Scoției. Se uită cum valurile învolburate se spărgeau de stânci cu o 
putere destul de mare încât să distrugă cea mai măreaţă corabie. 
Fărâmele emoţiilor ei tulburate erau azvârlite la fel înăuntrul ei. Și, 
pentru prima oară de la acele luni de după moartea lui Dougan 
Mackenzie, plânse cu toată forța pe care o putea strânge inima ei frântă. 


Dorian stătea pe aleea castelului și privea cum femeia fugea ca și 
cum viața îi depindea de asta. 

- Las-o, Walters, ordonă el, oprindu-și bucătarul să se ducă după 
ea și s-o aducă înapoi. 

- Mă cheamă Frank, insistă Walters, deşi se întoarse ascultător 
lângă Dorian. 

Dură puţin ca vorbele să ajungă la Dorian, care era foarte concen- 
trat la silueta care fugea cu un abandon disperat către foișor, fustele 

de culoarea spumei mării ondulându-se în spatele ei. Într-un final, 
se uită la cel mai mare angajat al său. 

- Frank? 

Walters arătă cu capul către foișor. 

- Ea mi-a dat numele de dimineață. 

- Bineînţeles c-a făcut asta, bombăni Dorian. 

Walters se uită după ea, ochii lui mari căprui devenind foarte 
îngrijorați. 

- Ce s-a întâmplat cu Zâna ta, Dougan? 

Dorian oftă, lovindu-se de această problemă mai des decât ar 
fi vrut. 

- Sunt eu, Walters. Sunt Dorian. Dougan a murit, îţi amintești? 

- Of! 

Confuz, uriașul îi studie destul de mult trăsăturile și sprâncenele 
încruntate. 

- Am uitat. Nu sunt bun să-mi amintesc lucruri. 

- Nu e nimic, îl consolă Dorian. 

- Îi e dor de Dougan, spuse uriașul, mirosindu-și brioșele. 

- Da, îi e. 

- Și mie, Dorian. 

Dorian simţea cum un întuneric familiar îi creștea în vene. Zilele 
astea, era pătat cu roșu, de la sânge, mai mult ca oricând. Nu îl 
mai deranja, își spuse lui însuși în timp ce se retrăgea în camera 
de studiu. 

- Tuturor ne e, Frank, spuse înainte să închidă ușa. Tuturor ne e. 


Capitolul 3 
SL 


Murdoch fu cel care îi înghionti silueta moleșită, abătută, de pe 
podeaua foișorului și o bătu la cap până îi dădu voie să o ajute să se 
întoarcă înapoi în castel. Brațul care o ţinu dreaptă era solid sub 
haină și mai că o cără în braţe pe scări. 

- Am pregătit o baie caldă, domniţă, și am găsit niște haine po- 
trivite, pe care să le purtaţi cât spăl rochia. 

În mod absurd, o duse cu gândul la o cloșcă grijulie care își supra- 
veghea agitată puiul. Farah dădu din cap în semn de mulțumire, gâtul 

ei fiind prea dureros ca să poată spune ceva. Bărbatul continuă preo- 
cupat, hotărând să ignore sau să uite încercarea ei de evadare. Ba 
chiar mai mult acum, că lacrimile îi brăzdară obrajii și îi înroșiseră 
ochii. Odată ce o duse înapoi în dormitor, Murdoch îi luă salul și 
geanta și le puse pe scaunul de culoarea unei bijuterii albastre. 

- V-a speriat Blackwell? întrebă cu falsă voioșie. Pentru că, deși e 
un nemern... adică... un răufăcător cu o înfățișare periculoasă, nu este 
atât de... 

- Ai fost în Newgate cu Dougan Mackenzie. 

Nu formulă ca pe o întrebare, ci mai degrabă ca pe o declarație 
delicată, una pe care bărbatul nu o putea nega. 

Murdoch îngheţă. Silueta lui impresionantă mai că fu cuprinsă 
de un tremur, și se concentră la ceva de pe șalul ei aruncat pe scaun. 

- Da, confirmă el brutal. Timp de cinci ani. 

- Pentru ce ai fost închis? 

Se întoarse încet către ea, faţa lui fiind o mască a rușinii și a durerii. 

- Singura mea crimă a fost dragostea. Probabil citi lipsa de com- 
pasiune de pe faţa ei, deoarece continuă: Am avut o aventură de du- 
rată cu fiul unui conte din Surrey. Când tatăl lui a aflat, mi s-au adus 
acuzaţii, şi bărbatul pe care îl iubeam m-a turnat la tribunal, descri- 
indu-mă ca pe un... prădător. 

Inima deja rănită a lui Farah tresări când un alt junghi o seceră, 
de data asta pentru chinul oglindit în trăsăturile scoțianului masiv. 

- Îmi pare rău, șopti ea, surprinsă de cât de sinceră era. 

- E parte din trecut acum, zise el și ridică din umeri, zâmbind șters. 

- Murdoch, trecutul poate sta cu noi mult timp, murmură Farah. 

- Așa e, domniţă. 

- Tu și Dougan ați fost... prieteni? îndrăzni Farah, știind că el avea 
să-i prezinte trecutul mai blând decât o făcuse Dorian Blackwell. 

Murdoch se întoarse, retrăgându-se către ușa dinspre baie. 

- Îi datorez viața mea, și nu numai o dată. Prin urmare, vă dato- 
rez viața. 

- De ce? șopti ea, simțindu-se inconfortabil din cauza venera- 
tiei de pe fața lui blândă. 

- Ei bine, sunteţi Zâna lui, bineînţeles, soţia lui. l-am promis lui 
Dougan Mackenzie că o să vă găsim. Că o să vă protejăm. Că, dacă 
putem, o să vă dăm înapoi viața care vi se cuvine, viața pe care ar fi 
vrut-o pentru dumneavoastră. 

Lacrimile amenințară din nou, și Farah clipi repede ca să le 
îndepărteze. 

- Ţi-a zis despre logodna noastră de când eram mici? 

- Da, era una dintre poveștile noastre preferate. 

- Serios? O mirare delicată începu să se întindă prin pieptul ei, și 
se agăţă de ea. Vrei să zici că Dougan v-a spus poveşti despre mine? 
Trebuie să fi fost foarte plictisitor și neinteresant. 

Murdoch păși în față și îi luă delicat mâna, trăgând-o către spălă- 
toria de alături. 

- Domniţă, nu puteţi să înţelegeţi cum e viața în închisoare. 
Când o singură noapte trece cu frică și disperare, o săptămână poate 
să pară o viaţă întreagă și un an devine o eternitate. 

Degetele goale de la picioare i se crispară când simţi podeaua rece 
de marmură albă cu striaţii argintii și albastre. Oglinzi împodobite 
cu argint și mobilă albă elegantă tapiţată în cel mai îndrăzneț albas- 
tru cobalt umplură camera până la exces. Lumina se revărsa prin 
perdelele delicate de culoarea safirului, care fluturau în briza primă- 
verii. O cadă de porțelan se afla pe un podium înconjurat de cele mai 
moi covorașe albastre de lână. 

Murdoch își ocupă timpul trăgând un paravan din mătase și fier 
din colț și punându-l lângă cadă, vorbind în tot acest timp: 

- La Newgate, o poveste care face timpul să treacă mai repede e 
mai valoroasă decât aurul. 

Trase o mantie mare dintr-un material albastru greoi peste mă- 
tasea paravanului. Atracția băii fierbinţi întrecu îndoielile lui Farah 
despre dezbrăcatul în aceeași cameră cu un bărbat oarecum străin. 
Bineînţeles, asta nu s-ar fi întâmplat niciodată în Londra, însă, când 
erai prizonierul lui Inimă Neagră din Ben More, nu îţi făceai griji 
pentru scandaluri neînsemnate. 

- Mulţumesc. Pășind în spatele paravanului, Farah își desfăcu șnu- 
rul corsajului şi își împinse rochia de pe umeri. Îl auzi pe Murdoch 
făcând treabă prin cameră, ținându-se ocupat de dragul ei, bănuia ea. 
Ai putea să-mi povestești despre asta, Murdoch, despre perioada ta 
la Newgate cu Dougan? 

Mișcarea agitată se opri, și bărbatul oftă iritat - sau poate era 
numai sunetul trist produs când se așeză pe unul dintre scaunele 
elegante. 

- Așa cum spuneam, nopțile erau cele mai groaznice. Orele de în- 
tuneric îi distrug până și pe cei mai curajoși bărbaţi, d-apoi pe băieții 

mici și îngroziți. Terminam ziua de muncă la calea ferată și ne întor- 
ceam în lumea noastră de gratii de fier prea obosiţi ca să ne mișcăm, 
cu atât mai puţin să ne putem apăra de pericolele pe care le putea 
aduce noaptea. Sunetele. Plânsetele. Șoaptele din umbră... sunt cum- 
plite. Dacă nu aveai prieteni care să te ajute și să te protejeze... 

Vocea i se stinse treptat, lăsând restul în seama imaginaţiei ei. 

- Îmi pare rău, șopti Farah, ieșind din fustele ei și punând rochia 
tigidă peste paravanul masiv. 

- Mulţumesc, răspunse Murdoch. Când am ajuns eu la Newgate, 
Blackwell și Mackenzie erau deja acolo de trei ani. Apropiaţi ca fraţii 
și de două ori mai șireţi, fiecare din ei fiind întunecat ca diavolul și la 
fel de nemilos. Întotdeauna m-a uimit că niște ființe atât de tinere 
ar putea învăța asemenea cruzime. 

- Mi-e greu să mi-l imaginez pe Dougan crud, recunoscu ea. Dar... 
a fost bun cu tine? 

- Într-un final, spuse Murdoch evaziv. Dar, odată ce m-am dove- 
dit folositor, am fost luat sub protecţia bandei lor, și asta mi-a ușurat 
viața mult, mai ales noaptea. Așa cum probabil știți, Dougan avea 
un dar cu cuvintele și o memorie înfricoșător de precisă. În cele mai 
întunecate și friguroase nopţi, ne povestea despre cărţile pe care le 
citeați și deseori era distras de la amintirea cărții și povestea pur 
și simplu despre vreo aventură în care aţi fost amândoi. 

— Serios? 

Farah respiră, făcând o pauză înainte să-și dea jos cămășuţa și 
să-și expună sânii aerului rece. Odată cu asta, se aplecă și își scoase 
singura ei comoară, ascunzând-o sub covorul din baie, nedorind să o 
găsească cineva. 

Căldura se strecură în vocea lui Murdoch când își aminti, iar inima 
lui Farah se ţinu strâns de imaginea lui Dougan care nu era încă băr- 
bat, însă nu era nici băiat, fermecând o cameră plină de prizonieri 
înrăiți cu poznele din cimitir și cu aventurile unei fete de zece ani 
din munții Scoției. 

- V-a descris de atâtea ori, încât am impresia că oricare dintre 
noi v-ar fi recunoscut dacă v-ar fi văzut pe stradă. Ne-a povestit des- 
pre bunătatea, inocenţa, felul blând de a fi și curiozitatea fără limite. 
Fiica noastră. Sora noastră. Zâna noastră. Fără să știe măcar, ne-a dat 
o rază de soare și de speranţă într-o lume a umbrelor și a durerii. 

Farah pierdu din nou lupta cu lacrimile și stătu în spatele parava- 
nului, goală și tremurând, cu brațele înfășurate în jurul corpului în 
timp ce se desfăta cu amintirile lui Murdoch de parcă ar fi putut să le 
transforme într-ale ei. Abia de își observa goliciunea, deoarece inte- 
riorul ei era cel care se simțea complet expus și vulnerabil. 

- Eşti sigur că nu a fost niciodată supărat pe mine? Că niciodată 
nu m-a învinovăţit pentru încarcerarea lui? 

Bărbatul tăcu o vreme, și fiori de panică șerpuiră prin ea. 

- Te rog! Trebuie să-mi spui adevărul, îl imploră ea. 

- Intraţi mai întâi în cadă, o îndemnă Murdoch blând. 

Farah îl ascultă, pășind în cada înmiresmată și afundându-se în 
apa cu miros de lavandă care îi ajungea până la umeri. 

- Domniţă, adevărul este că l-ar fi omorât pe Mackenzie și numai 
să vă audă punând această întrebare, continuă Murdoch când fu 
sigur că ea se afundase în apă. Doar noi, cei care îi eram apropiaţi, 
ştiam profunzimea temerilor pe care le avea în privința dumitale. 
Nu ne-a spus decât lui Blackwell și mie numele real. Pentru ceilalți, 
eraţi Zâna lui, și asta a fost singura informaţie pe care au primit-o 
vreodată. V-a păzit ca un soț gelos... ceea ce și era. 

- Căsătoria noastră nu a fost niciodată legitimă, Murdoch, măr- 
turisi Farah, lăsând apa fierbinte și lavanda să spele frigul şi durerile 
din mușchii ei rigizi. Probabil ştii și asta. 

Zgomotul grosolan scos de Murdoch avu ecou în piatra și mar- 
mura băii, amplificând disprețul pentru cuvintele ei. 

- Dougan Mackenzie v-a fost credincios și devotat ca un soț ade- 
vărat, insistă el. Și, după atâţia ani, doamnă Mackenzie, mi se pare 
că aţi rămas o mireasă adevărată în cinstea lui, cum aţi fi făcut și 
dacă ar fi trăit. 

Mâna lui Farah pluti deasupra apei liniștite și curate în timp 
ce cuvintele lui o înțepară cu ace de vinovăţie. 

- Nu e complet adevărat, recunoscu ea. Ştii că am sărutat un alt 
bărbat în noaptea în care tu și Blackwell m-aţi luat de acasă. 

- Ei bine... 

Dacă o voce ar fi putut reda un ridicat din umeri, a lui Murdoch 
asta ar fi făcut. 

~ Fiind o femeie care a fost văduvă aproape un deceniu, nimeni 
nu vă poate blama că aţi încercat să umpleţi singurătatea cu ceva 
companie. 

- Domnul Blackwell al tău nu părea să vadă lucrurile așa. 

O deranjă să se gândească la stăpânul din Ben More în timp ce era 
goală. Dintr-odată, având nevoie de un scop, Farah ridică o bucată 
de săpun care mirosea a lavandă și a miere și începu să spele viguros 
ultimele zile de pe pielea ei. 

- Blackwell este la fel de legat de Dougan Mackenzie ca noi, ceilalți, 
spuse Murdoch criptic. Poate fi mai rău decât un șarpe încolăcit și de 
două ori mai letal, dar, dintre toţi oamenii vii, e cea mai bună șansă 
pe care o aveți. 

- Ăsta e încă un lucru pe care nu-l înțeleg, spuse Farah, ridicân- 
du-și piciorul deasupra apei ca să se frece cu săpunul. Toţi păreți 
convinși de faptul că sunt într-un fel de pericol, dar nu-mi pot ima- 
gina așa ceva, și nimeni nu vrea să-mi explice. 

- Blackwell nu a ajuns la asta deci? 

Farah strânse din buze și se încruntă. 

- Cred că a fost vina mea. Am fugit înainte să termine. 

- Nu aţi fi prima, mormăi Murdoch, părând mai degrabă un tată 
exasperat decât un slujitor loial. 

Un scârțâit al mobilei o înștiință că Murdoch se ridicase și se 
apropia. Se crispă, însă, când îl auzi strângându-i lucrurile de pe pa- 
tavan, se relaxă din nou. 

- Doamnă Mackenzie..., începu el. 

- Poţi să îmi spui Farah, îi zise ea, ridicându-și braţele ca să-și 
scoată agrafele din cocul ei ciufulit și să-și lase buclele să cadă în 
apă. Murdoch, simt că suntem dincolo de constrângerile sociale 
în acest moment. 

Pauza lui greoaie sublinie o ezitare care îi atrase atenţia. 

- Când vine vorba despre pericol, nu vreau să simți că poate 
ajunge până la tine. În acest castel, nu ai de ce să te temi. 

- Da, ai spus asta deja. Farah își lăsă capul pe spate, udându-și și 
spălându-și buclele dese. 

— Ce vreau să spun e că, deși știu că nu pare, poţi să ai încredere 
în el. Noi, restul, ne-am da viaţa pentru tine, dar Blackwell... ar face 
chiar mai mult. Și-ar smulge inima din piept. Și-ar da sufletul dacă 
tu ai.... 

- E o presupunere destul de mare și de greșită că aș avea o inimă 
de scos — sau suflet. 

Vocea calmă a lui Dorian Blackwell nu răsună în baie ca ale lor. 
Alunecă în mijlocul lor ca un șarpe, lovind înainte ca vorbele lui 
Murdoch să dezvăluie alte secrete de-ale lui. 

Cu răsuflarea tăiată, Farah se cufundă în apă, recunoscătoare că 
aceasta se amestecase cu săpun, însă își trase totuși genunchii sub 
bărbie și îi înconjură cu braţele, să fie sigură. 

- leşi! insistă cu o voce nesigură. Sunt indecentă. 

- Suntem doi, în cazul ăsta. 

Se apropie. Atât de mult, că Farah știu că, dacă s-ar fi întors, ar fi 
dat peste ochii lui care o fixau de la înălțimea sa. Poate, în ciuda apei 
tulburi, putea vedea carnea care tremura dincolo de suprafață. Gân- 
dul îi provocă fiori de fierbinţeală și umilinţă. 

- Pleacă, îi ordonă Farah, fără să-l poată confrunta temându-se 
că și-ar pierde cumpătul. 

- Ridică-te și obligă-mă! 

Se afundă mai adânc în apă, respiraţia ei rapidă formând clipo- 
celi la suprafață. 

- Blackwell, încercă Murdoch să-l îmbuneze. Dacă vrei să aștepți 
în cameră, o să îi aduc rochia și... 

- Asta e tot, Murdoch, spuse Dorian. 

- Dar... sir! Nu cred că este modul în care... 

- Eşti liber. 

Numai un bărbat care-și dorea să moară ar fi stat la discuţii, iar 
Farah nu putu să-l condamne pe Murdoch pentru că o abandonă. 
Sunetul ușii de la baie fu ca închiderea gratiilor de fier, blocând-o pe 
Farah în închisoarea ei de lux cu cel mai terifiant criminal. Neaju- 
torată, închisă și goală. 

Dacă Farah învățase ceva de la locul ei de muncă, acela era că cei 
care lansau o ofensivă de obicei își păstrau poziţia superioară. 

- Ce ai putea să vrei de nu putea aștepta până termin să mă 
spăl? întrebă ea nerăbdătoare, mândră că-și putea controla panica 
şi slăbiciunea. 

Blackwell păși din spatele ei, plimbându-și degetele lungi pe mar- 
ginea căzii. Era îmbrăcat numai într-o cămașă, un kilt închis la cu- 
loare și o vestă; lipsa hainei nu luă nimic din lățimea impresionantă 
a umerilor săi. Farah observă că el își dăduse jos peticul, iar ochiul 
lui albastru strălucea în lumina primăverii. 

- În timp ce mă gândeam la întorsătura nefericită pe care a luat-o 
conversaţia noastră anterioară, mi-am dat seama că următoarea 
noastră discuţie ar fi mai reușită dacă nu te vei afla într-o ipostază 
din care să poţi fugi de mine. 

Chiar și în fierbințeala apei, sângele lui Farah se transformă în 
gheaţă, dar își îndreptă spatele și își ridică bărbia. 

- Te înșeli amarnic dacă presupui că nu o să fug sau nu o să lupt 
dacă sunt provocată. 

Blackwell se așeză la piciorul căzii, lumina soarelui aruncând o 
aură albastră deasupra negrului dens al părului, în timp ce se aplecă 
și se propti de ambele părți ale căzii. 

- Atunci, te rog, consideră-te provocată, dar ai grijă, marmura e 
alunecoasă când ești udă. 

Privirea lui atinse valurile apei cu un interes sugestiv, iar tempe- 
ratura lui Farah trecu rapid de la îngheţ la supraîncălzire. Un luciu 
de umezeală îi apăru pe linia părului și deasupra buzei de sus. 

Blackwell nu se lăsă intimidat, la naiba, și păru enervant de nea- 
fectat de puterea privirii ei disprețuitoare. Nu fusese niciodată 
foarte bună la priviri amenințătoare sau la confruntări, dar bănui că 
până când ea și Dorian Blackwell aveau să-și termine socotelile unul 
cu celălalt, urma să aibă ceva antrenament. 

- Ei bine, atunci spune ce ai de spus, îl îndemnă ea, nesuportând 
faptul că nu îl putea privi fără să se simtă copleșită. 

- Exact asta și am de gând să fac. 

Vocea lui, care avea de obicei textura marmurei reci, se înăspri cu 
o notă răgușită, intrigantă și alarmantă în același timp. O să-ți vor- 
besc în timp ce termini de făcut baia. 

- Imposibil! spuse ea țâfnoasă, strângându-și genunchii mai 
aproape de piept. 

O sprânceană întunecată se ridică. 

- Oare? 

Degetele lui se plimbară prin apa lăptoasă, trimițând către ea va- 
luri care i se loviră de genunchi. 

- Aș fi fericit să te ajut dacă ești de părere că nu poți duce la 
capăt sarcina. 

Farah își aminti ce îi spusese în camera de studiu. Că nu îi plăcea 
contactul fizic în mod special. Însă vârfurile degetelor care se jucau 
acum în apă sugerau că minţise. Sau se prefăcea? Era oare destul de 
curajoasă încât să verifice sinceritatea propriei lui confesiuni? 

- Atinge-mă, și o să... 

-O să ce? 

Vocea lui se răci, şi la fel și privirea, dar își retrase degetele 
din apă. 

Farah căută disperată ce să spună, însă, dintr-odată, mintea ei 
era goală ca o coală imaculată de hârtie. 

- O să înveţi că nu răspund bine la ameninţări, spuse el mai de- 
grabă amuzat în timp ce-și ștergea degetele de un prosop de mâini 
care atârna în cuier, la piciorul căzii. 

- Nici eu, contracară ea și se uită cum cealaltă sprânceană se ri- 
dică și se alătură primeia. Înţeleg că vrei ceva de la mine, domnule 
Blackwell. Ei bine, permite-mi să te informez că nu ăsta e modul 
prin care obţii cooperarea cuiva. 

- Și totuși, întotdeauna reușesc să obțin ce vreau de la oameni. 

- Am mari dubii că mulți dintre acei oameni sunt femei care 
se respectă. 

Blackwell zâmbi și își mângâie maxilarul, care era fin de la bărbie- 
ritul de dimineaţă, asta în timp ce gheaţa din privirea lui se mai topi. 

- Asta așa e, spuse el, întorcându-se și păşind de pe podium către 
un scaun luxos de catifea. Dar, după cum știi, lumea mea e condusă de 
multe legi, dintre care una importantă e quid pro quo. Îşi așeză silu- 
eta masivă pe scaun, cu picioarele depărtate și mâinile odihnindu-se 
pe braţele scaunului cu indolenţa unui reprezentant al regalității. 
Farah Leigh Mackenzie, pot să-ţi dau tot ce vrei, și tu nu ai de făcut 
altceva decât să te speli. 

Aruncă o privire cu subînțeles către săpun. 

Farah nu se putu gândi la nimic ce și-ar fi dorit atât de mult cât 
să justifice o asemenea umilință, însă apoi își aminti ce spusese 
Blackwell mai devreme. Era posibil ca Dougan să fi fost ucis cu bru- 
talitate. Blackwell voia să-i răzbune moartea și voia ajutorul ei. Dacă 
există vreo urmă de adevăr în acele cuvinte, Farah trebuia să le audă 
ca să se convingă. 

Pregătindu-se, își lungi picioarele pe fundul căzii și întinse mâna 
către săpun. Gâtul și maxilarul păreau un loc destul de inocent de 
unde să înceapă spălatul, atât timp cât avea grijă să ţină formele 
sânilor ei sub apa opacă. 

- Spune-mi ce vrei, îi ceru ea, supărată să audă că vocea îi deve- 
nise aspră și joasă, cuvintele părând să dea o cu totul altă comandă. 

Ordinul unei iubite. Dar amândoi știau mai bine de atât. 

Ochii anormali ai lui Blackwell străluciră în timp ce urmăreau 
drumul săpunului pe columna gâtului ei, însă, în mod surprinzător, 
se supuse. 

- Șapte ani sunt o perioadă lungă în care să petreci fiecare mo- 
ment cu cineva. În timpul petrecut împreună, eu și Mackenzie am 
devenit ca frații. Nu numai că ne băteam, munceam și sufeream 
unul lângă altul, dar împărtășeam totul ca să menţinem puternică 
legătura noastră ca lideri — ca fraţi. Și ca să treacă timpul mai ușor, 
presupun. Împărțea cu mine mâncarea pe care i-o lăsai, deși acum 
am dubii c-ar fi făcut-o dacă ar fi știut că era de la tine. Am împărtășit 
fiecare detaliu sordid al trecutului nostru, fiecare nume, fiecare po- 
veste, fiecare... secret. 

Capul lui Farah se ridică, oprindu-se cu săpunul la jumătatea 
umărului. 

— Secret? 

Capul lui Blackwell încuviinţă, în timp ce ochii lui rămaseră fixați 
la săpun. Nu continuă până când săpunul nu își reluă drumul strălu- 
citor pe pielea ei. 

- În închisoare, nevoile, emoțiile și temerile sunt numai slăbi- 
ciuni care pot fi exploatate, explică el. Principala frică a lui Mackenzie 
era legată de tine. Îl tortura faptul că nu știa ce ți se întâmplase după 
ce fusese închis. Singura lui consolare era că-l ucisese pe preotul 
MacLean și știa că acesta nu mai reprezenta un pericol pentru tine. 

Blackwell își întoarse capul ușor într-o parte, pentru ca ochiul lui 
bun să se concentreze la săpunul care îi aluneca ei pe celălalt braț. 
Farah deveni conștientă de faptul că rămânea fără porțiuni pe care 
să le mai poată spăla, și privirea plină de anticipație a lui Blackwell 
demonstra că se delecta cu acest lucru. Nu mai putea zăbovi la 
curățarea mâinilor, ci trebuia să treacă la spălatul altor părți. 

Cât de absurdă devenise situația! Amintirile umilitoare și dure- 
rea rece, crudă a închisorii Newgate nu-și aveau locul în această ca- 
meră luminată, cu căldura înmiresmată și umedă care îi învăluia și 
cu aburul încețoșând atmosfera. Pentru Farah, efectul era asemănător 
unui vis, estompând graniţa dintre realitate și imaginaţie. Blackwell 
spunea niște adevăruri grele și valide, însă felul în care privea cum 
săpunul îi transformă pielea în cărări lucioase de mătase strălu- 
citoare îi stârnea cele mai păcătoase și mai desfrânate scenarii pe 
care le puteau concepe în gândurile ei. 

- Ce noroc pentru tine că apa ascunde atât de mult! 

Blackwell se mișcă în scaun, genunchii depărtându-i-se și mai mult 
și nările umflându-i-se. 

- Crezi că Dougan Mackenzie ar ierta această constrângere? îl pro- 
vocă ea, încercând să ignore stimulii propriului corp. Dacă îi datorezi 
atât cât susţii, nu ar vrea să-mi aperi decența? 

Flacăra din ochii lui muri pentru un moment, după care arse mai 
puternic decât înainte. 

- Când o să ne întâlnim în iad, o să-i cer iertare. 

Gura i se transformă într-o linie fermă, iar pielea se strânse 
peste unghiurile dure ale obrajilor lui și ale maxilarului. Ochiul lui 
întunecat străluci triumfător și, în același timp, nesatisfăcut, cel al- 
bastru trădând conflictul și excitaţia. Amândoi erau fixați pe săpu- 
nul de pe umărul ei. 

Farah înţelese ce trebuia să facă pentru ca Blackwell să vorbească 
în continuare. Buzele i se deschiseră după ce răsuflă tensionat și în- 
cepu să se spele pe piept, după care cufundă săpunul sub suprafața 
apei, trecându-l peste sâni. 

Reacţia imediată a corpului ei fu neașteptată și zguduitoare. Sen- 
zaţiile o străfulgerară, începând de la sfârc, când fu atins de săpun, 
și trecând peste picioarele ei până se cuibăriră între coapsele încor- 
date. Farah se forță să nu clipească repede în timp ce savura această 
nouă și profundă senzaţie. Îl studie pe Blackwell, căutând să își dea 
seama dacă era conștient de efectul pe care-l avea asupra ei. Pe care 
ea îl avea asupra ei în prezenţa lui. 

Bărbatul era atât de atent la locul unde dispăruse mâna ei, încât 
avea dubii că îi observase reacţia. 

- Continuă, îi ceru ea, conștientă că rămăsese fără aer, sperând 
că îi putea distrage atenţia cât timp rezolva presiunea intensă care 
îi ardea prin sânge. 

Bărbatul se supuse. Tonul lipsit de pasiune din vocea lui era în 
contrast cu intensitatea privirii sale îndrăznețe. 

- Cum Dougan ar fi petrecut cel mai probabil douăzeci de ani la 
Newgate până când să-i fi fost rejudecat cazul, mi-a cerut să îi fac un 
jurământ pentru că îi datoram viața. 

Vocea lui se stinse când ea icni în timp ce își spălă celălalt sân. 

- Și anume? îl întrebă ea. 

- Că, atunci când aveam să fiu eliberat, aveam să îţi dau de urmă 
şi să mă asigur că ești în siguranţă și bine. 

- Așa cum poți să vezi, sunt nevătămată. Mă poți lăsa să revin 
la viața mea cu conștiința împăcată. Farah râse ușor. Asta dacă 
ai conștiință. 

- Presupun că rămâne de văzut, spuse el blând, deși încă nu-și 
ridică privirea deasupra valurilor din apă. 

- Condamnarea mea de șapte ani s-a terminat după aproape o 
lună de la moartea lui Dougan. Și primul lucru pe care l-am făcut 
a fost să te caut pe tine. Atunci, se aplecă în faţă, ca o felină gata 
pentru lovitura finală. Știi ce am găsit? 

- Nu. O notă de teamă începu să se amestece cu fierbințeala din 
stomacul lui Farah, fix sub locul în care se afla săpunul în degetele ei 
tremurânde. Spune-mi! 

- O s-o fac. După ce începi sa te speli din nou. 

- Am... am terminat, minți ea. Sunt curată. 

Flăcările topiră gheața din ochiul lui albastru. 

- Ţi-a scăpat un loc. 

O fierbinţeală pe post de răspuns înflori în ea. Jos, în stomacul 
ei, nu, mai jos - în uter. Farah voia să-l urască. O ţinea captivă. Îi 
manipula emoţiile. Folosea această constrângere imorală pentru sa- 
tisfacerea propriilor lui perversiuni. 

Și totuși... 

În timp ce săpunul alunecă printre buclele împrăștiate și în des- 
picătura dintre coapse, fâșii neașteptate de senzaţii izbucniră din 
locul ei cel mai intim și se prelungiră pe întinderea pielii ei. Gura i se 
deschise, dar opri geamătul înainte să iasă. 

Privirile li se întâlniră, flăcările din ochii lui întunecându-i-se în 
timp ce pupilele i se dilatară. 

Știa. Deși nu putuse vedea nimic, știa exact unde se aventura- 
seră degetele ei și exact unde alunecase săpunul deasupra pielii 
deja umede. 

În ciuda umilinței pe care o simți, Farah se și minună. Făcuse 
baie aproape trei decenii și, deși găsise o urmă de plăcere în acea 
zonă, niciodată nu fusese atât de dureros de insistentă, atât de plină 
de nevoi și de promisiune. 

Acele nevoi, acele promisiuni erau oglindite în privirea lui Dorian 
Blackwell. 

Orice citi în privirea ei îl făcu să își închidă ochii, oferindu-i lui 
Farah o priveliște directă către cicatricea de pe sprânceană și 
pleoapă. Rana părea adâncă și furioasă. Era o minune că nu-și pier- 
duse ochiul. Când îi redeschise, Farah se trezi uitându-se concen- 
trată la irisul lui albastru rănit. Spre dezamăgirea ei, el își recăpătă 
stăpânirea de sine, însă își drese glasul înainte să vorbească: 

- Trebuie să-ţi spun că am descoperit că ai propriile tare secrete, 
și nu unele care e preferabil să rămână în întuneric, ca ale mele, ci 
secrete care ar zgudui întregul Imperiu Britanic. 

Săpunul îi alunecă printre degete, scurpându-se în zona femini- 
tăţii ei și dispărând în apă. Toată fierbințeala și plăcerea se risipiră, 
iar Farah clătină din cap, negând șocată. 

- Nu știu la ce te referi. 

Viteza înspăimântătoare cu care atmosfera dintre ei se încinsese şi 
se răcise era epuizantă. Nu tocmai trăise unul dintre cele mai intime 
momente din viața ei? Acum, voia să reia discuţia despre trecut. Dez- 
văluind secrete. Redeschizând răni vechi. 

Farah se răzgândi. Chiar îl ura. Ura cum dădea din capul lui întu- 
necat, într-o asemănare ridiculizată a cenzurii juste. 

- Applecross a fost, bineînţeles, locul unde mi-am început căuta- 
rea. Dosarele orfelinatului arătau că o Farah Leigh Townsend murise 
din cauza holerei, rezistenţa ei fiind slăbită de boala fatală a fami- 
liei sale. 

Farah știa toate astea, dar tot fu dată peste cap, întrebându-se 
dacă Inimă Neagră din Ben More chiar avea să stea în singurele 
umbre din camera luminată și să dezvăluie singurul secret pe care 
mai credea că-l avea. Îi folosi adevăratul nume de familie. Ceva ce nu 
spusese niciodată nimănui, nici măcar lui Dougan Mackenzie. 

- Teribilă boală holera, continuă el, urmărind cu atenţie reacţia 
ei. Se întinde în locuri înguste ca Applecross, lăsând în urmă devas- 
tare. Nu s-a auzit niciodată de un singur caz. Prin urmare, cu puţină 
putere de constrângere, cum îi spui tu, am aflat că, la două săptămâni 
după moartea lui MacLean și arestarea lui Dougan, o fetiţă de zece 
ani dispăruse din Applecross, și sora Margaret ascunsese dispariţia. 
Incinerase un cadavru pentru a justifica lipsa corpului fetei. 

Nu era nimic nou pentru Farah. Cum lucrase aproape un deceniu 
lângă comisarul registrelor, reușise să se uite la propriul ei certificat 
de moarte. 

- Unde ai mers după aceea? întrebă ea. 

Dorian îi aruncă o privire ambiguă. 

— O căutare complicată ca asta necesită bani, pe care eu nu-i aveam. 
Așa că am început imediat să încerc să fac rost — și m-am bucurat 
de succes. 

Farah cuprinse cu privirea luxul din jur. 

- Toată lumea știe cum i-ai obținut. 

- Nu inițial. Câţiva ani, mi-am câștigat traiul ca bandit. În acea 
vreme, trenurile nu mergeau așa departe, și cei bogaţi călătoreau 
de obicei restul distanţei în trăsuri. 

Farah se îndreptă în apă înainte să-și dea seama că un sfârc 
întunecat ieși la suprafață, după care se afundă în apă din nou. 

- Bandit? Ai rănit pe cineva? îl întrebă, sperând că nu îi obser- 
vase greșeala. 

Dar el o observase, bineînțeles. 

- Am rănit mulți oameni, spuse el către partea bombată a pieptu- 
lui ei. Dar putem să vorbim despre asta mai târziu. Acum, vorbim des- 
pre trecutul tău. Simt că am discutat tot ce se putea despre al meu. 

Inima lui Farah tresări ca un iepure speriat. 

- Nu am trecut. Am fost orfană și apoi am fugit din Applecross, 
mi-am croit propriul drum în Londra și... 

- Farah, nu mă minţi! Vocea lui calmă era atât de înfiorătoare, că 
ea ar fi preferat să îl audă ţipând. Nu te pricepi deloc la asta. 

Își găsi o ocupaţie căutând pe fundul căzii săpunul, folosind asta 
ca o scuză să nu se uite la el. 

- Nu știu la ce te referi. 

- Știu cum ai fost... cine ești. 

- Imposibil, insistă Farah. Sunt un nimeni. 

Gata! Găsi săpunul, dar se prefăcu a-l căuta în continuare, urmă- 
rindu-l cu degete alunecoase. 

- Eşti departe de a fi un nimeni. Farah Leigh Townsend, fiica de- 
functului Robert Lee Townsend, căpitanul brigăzii prinţului consort 
în Crimeea și, cel mai important, contele de Northwalk. Ești singura 
moștenitoare în viaţă a ce a fost, până de curând, cea mai controver- 
sată şi contestată avere din Marea Britanie. 

Fiecare cuvânt o țintui de fundul căzii. Se cufundă până la bărbie, 
dorindu-și să poată aluneca sub suprafaţă și să se poată ascunde 
în siguranța murdară a apei fără ca asta să aibă consecinţe letale. El 
văzuse prea mult. Știa prea mult, și asta putea distruge totul. 

- Greșeşti, încercă ea să nege totul încă o dată, sperând să îl 
poată convinge de identitatea ei. Farah e un nume destul de comun, 
iar Leigh este un nume mijlociu uzual, așa că îţi înțeleg greșeala. 
Însă, în caz că nu ştiai, Farah Leigh Townsend a fost descoperită de 
curând într-un spital din Londra, unde și-a revenit în mod mira- 
culos din amnezie. 

Își adună, în sfârșit, puterea de a înfrunta scepticismul evident al 
lui Blackwell. 

- S-a căsătorit cu domnul Harold Warrington. Acum nici o lună. 
Îi fusese promisă de mult timp. Deci, vezi tu, domnule Blackwell, e 
imposibil să fiu cine susţii tu că sunt. 

Ochii i se micşorară în timp ce o fixă cu privirea și rosti următoa- 
rele cuvinte cu foarte multă atenţie, deși mustrarea tăioasă se scurse 
ca veninul de pe buzele lui: 

- Imaginează-ţi surprinderea mea când am văzut anunţurile în 
ziare. De mult dispăruta moștenitoare a Northwalk s-a căsătorit 
în secret, titlul de conte urmând să îi revină soţului ei, care se în- 
tâmplă să fie aghiotantul tatălui ei decedat. Un aghiotant fără 
sânge albastru. Evident, dat fiind jurământul pe care l-am făcut în 
urmă cu atâția ani, am aranjat o întâlnire cu doamna Farah Leigh 
Warrington și am știut în momentul în care am văzut-o că 
e o impostoare. 

- E ridicol, pufni Farah. Cum ai putea ști așa ceva? 

Un zâmbet secret ameninţă să frângă liniile ferme ale gurii lui. 

- Știu câte ceva despre impostori, escroci, hoţi și lăcomie. 

- Da, am auzit că ești expert la asta. 

Farah nu era temperamentală de fel, dar se părea că furia o făcea 
să se simtă mai puţin neajutorată decât frica. 

— Într-adevăr, confirmă Blackwell. Așa că ai încredere în mine când 
îți spun că recunosc un suflet negru ca al meu și la fel de prefăcut. 

- Mi se pare puţin probabil să existe așa ceva. 

Farah începu să se gândească serios la o evadare. Însă fu de 
ajuns să se uite o dată la membrele lungi și puternice ale lui Dorian 
Blackwell ca să renunţe. Nu ar fi ajuns departe, și nu putea decât 
să-și imagineze cum ar fi pedepsit-o de data asta. Farah nu-și 
dădea seama dacă înțepăturile ei îl afectaseră sau nu, dar nu se 
putea gândi la alt motiv pentru care el stătea în tăcere, studiind-o 
atâta vreme. 

- Fie că mă crezi, fie că nu, există răufăcători care sunt mai male- 
fici decât mine, spuse el într-un final. 

- Greu de crezut. 

Tapiţeria scaunului protestă când degetele puternice ale lui 
Blackwell se încleștară pe braţele scaunului. 

— Nu te-am rănit, așa e? Te-am atins măcar? Vocea lui aspră con- 
ţinea și o provocare. Ştiu bărbaţi care ar sări pe tine doar pentru 

plăcerea de a te auzi țipând. Te-ar face să cerșești moartea înainte să 
termine cu tine. Ar folosi fiecare parte a corpului și a sufletului tău 
până când ambele s-ar ofili și ar muri și te-ar lăsa într-o mocirlă, ca 
pe un gunoi. Oi fi eu rău şi ticălos, dar nu sunt ca ei. 

- Nu, tu doar te asociezi cu ei şi îi plătești. Bravada lui Farah înce- 
pea să scadă, dar se ținu de ea cu disperarea cu care cineva dus de 
curent se prinde de o funie. Mâinile tale pot părea curate, dar toată 
lumea știe că sunt pătate de râuri de sânge. 

Și ea trebuia să-și amintească asta. 

- Aici te înșeli, Farah. Dacă trebuie să curgă sânge, mâinile mele 
fac asta. 

Gerul se lăsă peste orice urmă de căldură și interes pe care le ară- 
tase înainte și, dintr-odată, apa păru rece. 

- Nu o să te ajut să rănești pe nimeni, jură ea. 

- Nu ţi-aș cere să faci asta. Se așeză din nou la piciorul căzii, ui- 
tându-se la ea cu ochii săi păcătoşi. Îți cer doar să revendici ce e al 
tău de drept. 

- Altcineva a revendicat deja asta. Deţinătorul de drept... 

- Neagă asta încă o dată, și nu o să-ţi placă consecinţele. 

Farah își dădu seama că, pe măsură ce vocea lui era mai inexpre- 
sivă, el devenea mai periculos. 

- Bine, da! șuieră ea. Eu sunt... eram... Farah Leigh Townsend. Dar 
nu crezi că există un motiv pentru care nu am spus niciodată acest 
lucru? Pentru care am luat numele altcuiva și am ales o viață de rela- 
tivă obscuritate? 

- Am presupus că din cauza lui Warrington. 

- Nu doar din cauza lui Warrington. O mare parte din averea ta- 
tălui meu a fost obţinută la fel ca a ta. Jertfe de război, moartea 
dușmanilor, minciuni și spionaj. 

- De unde știi asta? 

- Îmi amintesc cum el și mama se certau tocmai din motivul ăsta 
când s-a întors din Crimeea. Farah simţea în piept aceeași apăsare ca 
de fiecare dată când se gândea la trecut. Părinţii mei m-au iubit, cel 
puțin mi-i amintesc iubindu-mă. Nu pot înțelege de ce m-ar promite 
unui nemernic ca Warrington. 

Blackwell ridică din umeri. 

- Uneori, lăcomia e mai puternică decât dragostea. 

- Nu, nu este, susținu ea. Nu decât dragostea adevărată. Numai 
frica e mai puternică decât dragostea... și chiar şi ea e doar dacă îi 

dai voie să fie. Părinților mei trebuie să le fi fost frică de ceva; aveau, 
cumva, probleme. 

- După care au murit. 

- Exact. Așeză săpunul pe tavă și nu rată licărul de regret de pe 
chipul lui. Hotărând să ignore acest lucru, Farah își trecu degetele 
ude peste ochii obosiţi și umflaţi de lacrimi. Niciodată nu am supor- 
tat ideea unei căsătorii cu Warrington. Întotdeauna m-a neliniștit, 
pe când eram copil. Mi s-a spus că familia mea a murit de holeră... 
Deși, când am crescut, m-am întrebat dacă e posibil... 

Lăsă gândul să dispară în aburi, nedorind să îl însuflețească prin 
cuvinte. Era posibil ca soarta ei să fie atât de crudă? Toţi oamenii pe 
care îi iubise îi erau luaţi de faptele malefice ale altora? 

Distras de la furia sa, Blackwell își duse mâna la bărbie în vreme 
ce se gândea. 

- Totul începe să aibă sens. 

- Nu văd cum ar fi posibil. Mi se învârte capul. 

- Acum o săptămână, un membru al nobilimii l-a abordat pe unul 
dintre oamenii mei, Christopher Argent, în legătură cu un contract 
de afaceri de natură sensibilă. 

Blackwell îi aruncă o privire cu subînțeles. 

Argent. Numele nu îi era necunoscut lui Farah. 

- Unul dintre prietenii tăi de la Newgate. 

- Unul dintre cei mai apropiaţi asociaţi de afaceri, o corectă el 
cu viclenie. Argent m-a contactat imediat. I se oferise o avere demnă 
de un rege pentru a aranja dispariția unui anumit angajat de la 
Scotland Yard. 

Farah păru şocată. 

- Nu cred că te referi la... 

- La tine. Doamna Farah Leigh Mackenzie. Warrington te-a găsit 
până la urmă și te vrea moartă. 

- Nu. 

Farah începu să tremure în cadă, și Blackwell își strânse braţele 
aproape de piept, ca pentru a le forța să stea nemișcate. 

- Vezi tu, nu te poţi întoarce la vechea viaţă, spuse el victorios. 
Dacă nu te-aș fi făcut să dispari, ar fi angajat pe altcineva să o facă. 

- De ce m-ar vrea moartă? Deja are tot ce și-ar putea dori. Nu re- 
prezint o ameninţare pentru el. 

- Dimpotrivă, spuse Blackwell. Tu ameninţi totul. Poţi distruge 
totul și l-ai putea demasca dacă ţi-ai revendica titlul. 

- Dar... nu aveam de gând s-o fac! 

- Nu putea fi sigur de asta. E mai bine să elimini un risc înainte 
să apară amenințarea. 

Lui Farah nu-i venea să creadă ce auzea. 

- Aşa îți conduci tu afacerile? 

- Absolut. 

Spuse asta fără rușine sau remușcare, iar Farah nu mai putu să se 
uite la el. Se ascunse în spatele pleoapelor în timp ce gândurile ei o luară 
la goană. Ce urma? Fusese fericită... mă rog... mulțumită de viața ei. 
Avusese un scop și își știa locul în lume. Acum, totul se schimbase. 
Nu mai era cale de întoarcere, și totuși, nu putea vedea opţiunile ca să 
meargă înainte. 

- Nu am nimic care să demonstreze că sunt Farah Leigh Town- 
send, începu ea. Mai ales acum, când altcineva a adoptat numele. În 
plus, o femeie nu poate revendica titlul și pământurile nobilimii 
fără să fie căsătorită. lar, mai presus de asta, ar trebui să explic de 
ce, în tot acest timp, am pozat în văduvă, și nu am nici o dovadă 
de trădare legată de moartea familiei mele. Nici măcar nu știu de 
unde să încep! 

- Lasă-mă pe mine să mă ocup de asta, se oferi Blackwell. 

Farah își înălță capul. Felul în care stătea el, ca un general care 
inspectează masacrul de pe câmpul de luptă, o încurcă. 

- Şi o să te ocupi de tot pentru a plăti o datorie faţă de un prieten 
de acum un deceniu? întrebă ea circumspectă. 

- Bineînțeles că nu, spuse el în derâdere. Doar sunt, până la urmă, 
om de afaceri. Îţi pot reda averea în schimbul singurii părți a socie- 
tăţii londoneze care mi-e negată. 

- Nu înțeleg, se bâlbâi Farah. Cum o să fac asta? 

Blackwell se aplecă peste cadă, proptindu-se în mâini, umerii lui 
puternici aplecându-se în timp ce îi susțineau greutatea. 

- Simplu, toarse el. O să te căsătorești cu mine. 


Capitolul 9 
C&S 


„— Zâno, va trebui să te resemnezi cu statutul de soţie de tâlhar. 
— Sună ca o aventură!“ 

Farah se uită cu neîncredere mută la bărbatul care se apleca dea- 
supra ei, în timp ce amintirile îi fugeau prin oase ca un suflet care 
dăinuie în cimitir. 

Ochii sinceri și întunecați ai lui Dougan, aprinși de dragoste, po- 
sesie și vulnerabilitate tandră, străluciră la ea prin vălul obscur pe 
care timpul îl aruncă asupra tuturor amintirilor. Cât de romantică 
păruse această perspectivă când erau copii, fără înțelegerea realității 
care să le tempereze visurile exuberante despre viitor. Însă cu totul 
alți ochi străluciră la ea acum, aceștia afișând o chibzuire arogantă și 
deținerea unei maturităţi mult mai diferite. 

Soţia unui bandit, într-adevăr. 

- Ce te face să crezi că m-aș căsători cu cineva ca tine? declară ea 
vehement când își regăsi vocea. Este de departe cea mai ridicolă pro- 
punere pe care am auzit-o vreodată. 

- Te rog, o luă el în derâdere, cu buzele încovoiate de dispreţ. Uiţi 
că eram acolo când Morley te-a cerut. În plus, o cerere implică o în- 
trebare, iar eu nu ţi-am pus una încă. Se împinse departe de cadă și 
se întoarse cu spatele la ea, umerii lui fiind mai încordaţi decât îna- 
inte. Te-am informat că o să te căsătorești cu mine, și asta o să faci. 

Farah își opri impulsul copilăros de a-l stropi cu apă. 

- Cu siguranţă n-o s-o fac! 

- E absurd să negi inevitabilul, aruncă el peste umăr. 

Asta îi puse capac. Farah aruncă cuțite din priviri înspre spa- 
tele lui, știind că erau destul de ascuţite să le simtă, cu toate că privi- 
rea lui era îndreptată spre ferestre. 

- Explică-mi cum îmi îmbunătățește situaţia faptul că aș deveni 
soţia lui Inimă Neagră din Ben More. Pe lângă banii tăi obținuți 
murdar, ce altceva îmi poţi oferi din ce mi-aș dori eu? Ai spus singur 
că nu ai inimă, nu ai suflet. O reputaţie distrusă. Nu mă iubeşti. 
Nici nu îmi poți suporta atingerea. De ce ar vrea o femeie ca mine o 
viaţă cu un bărbat ca tine? 

- Într-adevăr, de ce? 

Își întoarse faţa spre ea, și buzele lui Farah se încleștară. Înţelese 
cum trezea el frica în sufletele dușmanilor lui. Nu copleșind cu un 
temperament vulcanic. Nu intimidând prin constituţia lui masivă și 
prin forța brutală, deși nu puteau fi ignorate. Totul se reducea la cal- 
mul absolut rigid al trăsăturilor sale captivante. Lipsite de însufle- 
tire, de emoție sau de conștientizare, de parcă ar considera făptura 
din faţa lui mai puţin demnă de atenție decât o insectă. Putea la fel 

de bine să treacă pe lângă tine sau să te strivească sub talpa bocan- 
cului și nici măcar nu s-ar fi deranjat să te răzuiască de pe talpă în 
șanț. Era dincolo de aroganță. Mai presus de condescendenţă. Putea 
privi cum un copil crud îţi scoate membrele sau putea examina mă- 
celul unei civilizaţii fără nici măcar o tresărire. 

Era oare chiar atât de rece? Cuvintele ei nu îl afectaseră deloc? Îşi 
dori să reacționeze la furia ei cu dovada unei răni, cu furie, cu pasiune, 
cu orice care să arate că nu era atât de lipsit de suflet pe cât susţinea. 

- Pot să te protejez de bărbatul care te vrea moartă, îți dau sigu- 
ranţa și statutul numelui meu și revendicarea moștenirii părinţilor 
tăi. În schimb, îmi poți oferi titlul de conte și un loc în parlament. 

Deși vocea lui și comportamentul erau ambigue, Farah bănui cât 
de mult însemna asta pentru el. 

- Odată cu răzbunarea morţii lui Dougan Mackenzie, noi am 
putea realiza destul de multe dacă ne-am uni forţele. 

Să-și unească forțele? 

- Vorbești despre căsătorie ca un comandant care discută stra- 
tegia de luptă, îl acuză Farah. 

- În cazul de faţă, nu e o comparaţie rea. Am fi doi aliați, fiecare 
cu propriul set de avantaje, aliniindu-se strategic împotriva unui 
dușman pentru un beneficiu comun. 

- Beneficiul tău pare să cântărească mai greu decât al meu. Așa 
cum sunt sigură că știi, dacă mă căsătoresc cu tine, titlul părinților 
mei, averea, proprietatea și moștenirea nu îmi vor reveni mie, ci, 
legal, ar fi ale tale. 

Blackwell flutură din mână, arătând cât de neimportant era argu- 
mentul ei pentru el. 

- Am avere și proprietăţi destule de unul singur. Ce nevoie am de 
o moșie, câteva case în Hampshire și un conac în Mayfair? Am mai 
multe proprietăți profitabile decât regina. O să semnez un document 
care îţi dă drepturi depline asupra bunurilor tatălui tău înainte să 
ne căsătorim. Vor fi ale tale și vei putea face ce vrei cu ele. 

O amorţeală ciudată, paralizantă, provenită din șoc și neîncredere, 
apăsă pe picioarele lui Farah, chiar și în apă. Răzbunarea amintirii 
dragului ei Dougan. Casa îndrăgită a tatălui ei, revendicată. Bijute- 
riile mamei ei și arta sa neprețuită ar fi din nou ale ei, să le prețuiască 
și să le admire. Să le dea mai departe generaţiilor ce vor veni. Cu ase- 
menea resurse, ar putea descoperi adevărul despre moartea părinților 

ei. Ar putea cere să se facă dreptate pentru uzurpatorul Warrington și 
impostoarea lui nevastă. 

Dumnezeule! Chiar lua în considerație... nebunia asta? Îl măsură 
pe bărbatul din faţa ei, un exemplu de putere, mohoreală și control 
nemilos. Ce implica mai exact statutul de soţie a celui mai infam 
bărbat din imperiu? Simplul gând îi îngheţă sângele în vene. 

Şi totuși... 

- Ce vrei de la titlu și locul în parlament? întrebă ea. 

El îi aruncă o privire amuzată. 

- Ce își dorește orice bărbat? Prestigiu. Mai multă putere. Acces 
la elită. Încă există investiții și scheme aproape imposibil de realizat 
fără un titlu în spatele numelui și binecuvântarea reginei. Până și 
americanii, așa dogmatici cum sunt când vine vorba despre lipsa 
aristocrației în rândurile lor, sunt mai deschişi să facă afaceri cu un 
gentleman englez cu titlu, ușurându-mi astfel foarte mult afacerile 
de peste ocean. 

- Nimeni nu te-ar confunda vreodată cu un gentleman, glumi ea. 

Asta produse un sunet întunecat din adâncul gâtului și o sclipire 
de amuzament din ochiul bun. Versiunea lui Dorian Blackwell pen- 
tru un zâmbet și un râset. 

- A trecut un minut întreg între insulte. Asta înseamnă că am 
reușit să te conving să îţi reconsideri refuzul? 

— Am vreo opțiune? 

- Chiar ai nevoie de una? 

Șocată, excitată, insultată, uimită, Farah nu se putu hotărî la care 
emoție să se oprească. Cum ar putea lua o decizie atât de impor- 
tantă tocmai în baie, dintre toate locurile? O femeie trebuia cel 
puţin să fie îmbrăcată potrivit când se gândea la o cerere... un ordin... 
de căsătorie sau ce o fi fost asta. Blackwell era convingător ca diavo- 
lul și tot pe atât de ademenitor. Nu exista nici o altă soluție pentru 
pericolul în care ajunsese? Refuză să accepte că măritișul cu un cri- 
minal era singura ei opțiune. Cum rămânea cu cariera ei? Viața ei? 
Cum rămânea cu Morley? Până acum începuse să o caute. Poate nu 
era prea îngrijorat de absenţa ei la ceaiul de duminică, pentru că pla- 
nurile se mai schimbă, dar, cum nu apăruse la muncă în acea dimi- 
neaţă, probabil începuse deja s-o caute. 

Morley oare putea să îi ofere protecție împotriva celui care o 
voia moartă? 

Poate, însă, în ciuda îndoielilor pe care le avea față de Inimă 
Neagră din Ben More, nu putea nega ferocitatea, inteligenţa și iscu- 
sința acestuia. Își înfrânsese dușmanii fără milă și putea să o scape 
şi de ai ei. 

Dar cine o proteja de el? 

În plus, putea să aibă încredere în el că avea să își respecte promi- 
siunea? Ce-i ascundea? Ce unghi de-al lui nu lua ea în considerație? 
Farah ştia că Dorian Blackwell avea secretele lui, unele îngropate 
atât de adânc, că puteau fi atinse de flăcările iadului. Putea ea să fie 
legată de ele, fiind soția lui? Îndrăznea? 

„Nu poţi să te măriţi cu nimeni altcineva, Zâno. Eşti a mea. 
Numai a mea.“ 

Inima ei se încordă și se cufundă, trăgându-i pleoapele în jos cu 
greutatea unei poveri vechi și apăsătoare. 

- Nu asta și-ar fi dorit el, își spuse sieși cu vocea tremurândă. 

- Te înșeli. 

Ceva din cuvintele dure spuse pe un ton mai blând o forță să se 
uite la el, dar, când deschise ochii, el se întorsese din nou cu spatele. 

- În afară de tine, eu am fost singura persoană din întreaga lume 
pe care Dougan a iubit-o și în care a avut încredere. Și, în schimb, el 
a fost singura persoană care a însemnat vreodată ceva pentru mine... 
pentru că eu n-am avut o Zână care să-mi ocupe inima. 

Asta pentru că nu avea o inimă care să-i ocupe pieptul? 

Farah voia să-l privească. Ca să vadă răceala trăsăturilor sale 
crude. Pentru că privirea lui înspăimântătoare putea răci căldura 
subtilă care îi acapară pieptul, amenințând să-i topească hotărârea. 

El rămase cu faţa spre geam, o umbră închisă într-o lumină idi- 
lică. Pentru cineva care vorbea atât de britanic, părea să facă parte 
din acest peisaj sălbatic, tăios, înșelător. 

- Ce vrei să spui? îl întrebă ea. 

- Crezi că, dacă ar fi trăit, nu ar fi vrut să ne cunoaștem? Chiar să 
ne înţelegem. Prietenul lui cel mai apropiat și îndrăgita lui soție? 

Întrebarea lui o lăsă fără cuvinte. Nu se gândi la implicații, ceva 
ce îi putea schimba, de altfel, întreaga perspectivă. 

- Ți-am spus, mi-a zis să te găsesc... Nu e nici o posibilitate ca, în 
cazul morţii lui, să fi binecuvântat căsătoria dintre noi? Poate chiar 
și-a dorit ca noi... să ţinem unul la celălalt? 

Era un argument foarte convingător. 

- Să ținem unul la altul? E posibil? răsuflă ea, dorindu-și imediat 
să fie avut prezența de spirit de-a tăcea. 

Tăcerile lui Dorian Blackwell începuseră să însemne mai mult 
decât orice cuvinte, iar mintea lui Farah se învârtea în timp ce el su- 
praveghea țărmurile de smarald sărutate de primăvară și de norii 
care se adunau în liniște. 

Farah simţi că, odată cu vârsta şi experiența, dobândise și 
conștiința de sine pe care tinerii rareori o aveau. În mare parte, con- 
sidera compasiunea și empatia ca fiind punctele ei forte. Era ea ca- 
pabilă să ţină la Dorian Blackwell? Bineînţeles. Era o persoană, nu-i 
așa? Cu nevoi, ambiţii și... sentimente. Deși ultima parte era des- 
chisă dezbaterii. Pericolul era dacă Blackwell avea să-i transforme 
abilitatea de a-i păsa atât de mult dintr-un punct forte într-o slăbi- 
ciune. Dacă era cineva capabil de asta, acela era el, cel mai probabil 
fără regret sau milă. 

- Indiferent de ce am simţi unul față de celălalt, aş jura să am 
grijă de tine. Nu ar putea fi ăsta un început? 

În sfârșit, se întoarse spre ea. În lumina soarelui, cicatricea lui 
păru cumva mai albă, mai adâncă. Chiar și în lumină, o umbră se 
ascunse în ochiul lui rănit, o umbră care sugeră o fisură adâncă, abi- 
sală în care te puteai uita fără să-i vezi fundul. O parte nechibzuită 
din ea voia să încerce, și ăsta era, probabil, cel mai înfricoșător im- 
puls pe care-l avusese în viața ei de adult. Farah se întrebă dacă avu- 
sese cineva vreodată grijă de el. 

- Aș putea să-ți domolesc câteva dintre temeri, continuă el, in- 
terpretându-i tăcerea ca fiind contemplativă. Ar fi numai o căsătorie 
cu numele și titlul. Te-aș cruța de datoriile mai intime ale unei soții. 
Nu se uită la ea când spuse asta și continuă destul de grăbit: De ase- 
menea, după ce ne ocupăm de amenințarea la adresa ta, ţi-aș cere să 
trăieşti cu mine aici în castelul Ben More o lună pe an și în Londra o 
lună pe sezon. Pentru aparente și altele de genul ăsta. În rest, timpul 
și averea ar fi ale tale, să faci cu ele ce vrei. Ai putea sta într-una din- 
tre proprietățile tatălui tău sau în oricare dintre ale mele. 

- Câte... sunt? întrebă ea curioasă. 

Îi luă ceva timp să le numere, ceea ce însemna că erau multe. 

- Presupun că vrei să includ și reședințele mele internaționale. 
Deci, dacă iau în calcul vilele mediteraneene și via din regiunea 
Champagne a Franţei... 

- Vilele? întrebă uimită. La plural? 

Fantoma unui zâmbet bântui buzele lui. Farah își puse mâinile 
pe obrajii supraîncălziţi. Soţia unui bandit. Un bandit dezgustător 
de bogat, ce-i drept, dar tot un infractor. Fuseseră ea şi Dougan 
atât de profetici în copilărie? Chiar lua în calcul așa ceva? Îl lua în 
calcul... pe el? Cuprinsă de dorința subită de împăcare, își dori să rela- 
xeze încordarea constantă a umerilor. Să domolească stratul de ger 
din privirea lui. Să producă o fisură în masca aceea calmă a tră- 
săturilor sale. Dacă era să se gândească la asta mai mult, trebuia să 
păsească ceva uman la Inimă Neagră din Ben More. Își plimbă dege- 
tele încreţite pe suprafața apei. 

- Înainte să spun orice altceva, simt că e corect să mentionez că 
nu am vrut să te insult mai devreme. Trebuie să recunosc că sunt 
destul de depășită de situație. Mă tem că faptul că mi se dau ordine 
nu scoate ce-i mai bun din mine. 

Blackwell scoase un zgomot sec. 

- Nu fi ridicolă! Sunt ultimul om în viaţă care ar condamna 
comportamentul urât. În ciuda acestui lucru, recunosc că ai toate 
motivele să te îndoieşti de mine, să mă dispreţuiești și să te temi 
de mine. 

- Nu te disprețuiesc... 

Dar nu putu nega cu sinceritate partea cu îndoielile și teama. 

- Lasă să treacă ceva timp, bombăni el pe un ton fals. 

Asta smulse un zâmbet de la ea, și îl studie pe sub gene, obser- 
vând cu plăcere că tactica ei funcţionase. Blackwell își descleștă 
pumnii, și ochii lui tulburători transmiseră, dacă nu căldură, o doză 
acceptabilă de calm. 

Inima începu să-i bată cu atâta putere, că întregul corp vibra odată 
cu ea. Bătăile puteau fi auzite în expiraţiile ei zgomotoase în timp ce 
se uitau unul la celălalt. Întreaga insulă, oceanul de după ea, aerul 
munţilor păreau să se ţină de inspiraţia ei și să aștepte cuvântul care 
plutea deasupra vârfului limbii, nerăbdător să scape din închisoarea 
buzelor ei. 

Odată eliberat, acest deținut nu ar mai putea fi niciodată che- 
mat înapoi. 

„Da.“ De obicei, nu era un cuvânt atât de terifiant, dar, în momen- 
tul de faţă, părea să fie, în același timp, salvarea și condamnarea. 

Bineînțeles, putea oricând să spună nu. 

Deși, la cum se uita Blackwell la ea acum, avea senzația că acel 
cuvânt însemna foarte puţin pentru el. Nu mulți oameni îl refuza- 
seră pe Dorian Blackwell și trăiseră să-și spună povestea. 

„Of, Dougan, de ce mi-ai trimis acest om?“ se răzvrăti Farah 
în interior. „De ce l-ai trimis pe însuși diavolul să mă găsească și să 
mă protejeze?“ 

Tânărul Dougan nu avea cum să fi știut modul în care avea să o 
afecteze bărbatul din faţa ei. Cât de periculos era de fapt, din cauza 
impulsurilor nechibzuite care îi curgeau prin vene și se așezau în 
cele mai secrete locuri. 

Nu avea cum să fi știut cât de mult o încânta, în secret, Dorian 
Blackwell. Cum privirea lui o făcea să se simtă neajutorată și puter- 
nică în același timp. 

Nu avea să-i spună niciodată lui Blackwell că vorbele lui despre 
dorințele lui Dougan o convinseră într-un final. Dacă ar fi trăit, lucru- 
rile s-ar fi întâmplat diferit? Dorian Blackwell ar fi fost în continuare 
jumătatea mai mică a așa-nurmiţilor Fraţi Inimă Neagră? Chiar și 
acum, Dougan ar mai avea trei ani până să fie eliberat din acel colț de 
iad. Oare ei trei şi-ar fi construit un soi de viaţă împreună? 

Nu avea să afle niciodată, 

Oricum, părea destinul ei să devină soţia unui bandit. 

Diavolul stătu tăcut și nemișcat în timp ce ea discuta cu ea însăși, 
însă nevoia de a respira puse stăpânire pe ambele părți ale dezbate- 
rii, și Farah îşi dădu seama că era acum sau niciodată. 

- Am o condiţie. 

Vorbele se grăbiră afară într-o expiraţie furtunoasă. 

- Ar trebui să fie interesant. Blackwell își încrucișă nerăbdător 
braţele mari peste pieptul greoi, însă în ochi i se aprinse o sclipire 
victorioasă. Să auzim. 

- Nu o să revendic averile Northwalk doar ca să le pierd din nou 
în favoarea unei rude depărtate când mor. Deci, dacă e să mă căsăto- 
resc cu tine și îţi dau titlul de conte, atunci o să-mi mai dai ceva ce 
îmi doresc. 

- Averea Townsend, titlul de contesă și o relativă autonomie. 
Le enumeră pe toate pe degete. Ce altceva ai mai putea vrea 
de la mine? 

- Cu excepția lui Dougan, n-am avut familie mai bine de douăzeci 
de ani. Farah se ridică până când se află în fața lui complet goală. 
Vreau de la tine un copil. 

Capitolul 10 
SER 


Dorian nu-și amintea când îl șocase cineva ultima dată. Trecuseră 
ani. Poate decenii. Văzuse atâtea variante de femei poale, atâtea alte 
lucruri care i-ar distruge pe majoritatea oamenilor, încât abilitatea 
de a fi surprins îl părăsise. 

Sau cel puţin asta crezuse. 

Gândurile lui deveniră la fel de împrăștiate şi fără ţintă ca pâra- 
iele care se prelingeau pe formele ei voluptoase. Era o zeiță care se 
ridica din apă. La fel ca Nașterea lui Venus a lui Botticelli, cu excepția 
părului ei argintiu des, întunecat din cauza apei, pe care, spre deose- 
bire de Venus, nu-l folosea ca să-și ascundă secretele feminine. 
Stătea cu bărbia ridicată și cu umerii drepți, iar ochii aceia cenușii și 
blânzi se uitau la el cu un amestec de hotărâre și așteptare. 

Farah îi oferea corpul ei. Voia ca el să spună ceva. Să îi răspundă 
cerinţelor. Dar cum putea face asta când toată pielea aceea splen- 
didă îi era dezvăluită lui, roz de la căldură și fără nici un pic de timi- 
ditate? Aburul estompă liniile ascuţite sau culorile puternice cu 
ambiguitatea unui vis care îl atrase mai aproape de cadă. 

Încercând să-și păstreze masca de nonșalanță, Dorian se opri 
brusc, lipindu-și ghetele de marmură și refuzând să mai facă un pas. 
Nu există o vorbă despre pierderea controlului în situaţii ca asta? 
Molia la flacără? Zburatul prea aproape de Soare? 

Sânii aceia. Globuri mătăsoase de perfecțiune palidă încununate 
cu sfârcuri tari în cea mai impecabilă nuanţă de roz. Panta delicată a 
taliei ei, curbura mică din centrul abdomenului care îi atrase privi- 
rea mai jos, spre cuibul de bucle aurii dintre... 

- Nu, spuse el printre dinţii care nu voiau să se descleșteze oricât 
le ordona. 

— Nu? repetă ea, sprâncenele ei deschise la culoare și delicate 
apropiindu-se. Nu mă vrei? 

- Nu. 

Nu era o minciună. Nu era însă nici adevărul. Din momentul în 
care intrase în încăpere și văzuse felul în care părul îi cădea pe ume- 
rii goi, corpul îl trădase. Când se spălase pentru el, mădularul lui 
devenise greoi și tare. Și acum? Acum, până și cea mai mică atingere 
a kiltului îi provoca o plăcere inimaginabilă și o durere chinuitoare. 

Ea închise ochii, expresia ei fiind singurul lucru pe care el nu-l 
putea vedea. 

— Ce anume la mine ți se pare neplăcut? 

- Nu e asta. 

Instinctul de a o proteja de durere era greu de înăbușit. 

- Atunci... Privirea ei se mută într-o parte, ridicându-și brațele 
ca să își acopere sânii, tremurând. Tu și domnul Murdoch aveţi o 
legătură... 

- Dumnezeule, nu! 

Trecându-și frustrată degetele prin păr, se îndepărtă de ea, având 
nevoie să-și umple privirea cu altceva decât abundența pielii ei splen- 
dide, după care se întoarse către ea, fiindu-i deja dor de priveliște. 
De câte ori avusese fantezii secrete cu ea de când se întâlniseră? Cât 
chin îi provocase deja femeia asta? Cât mai putea suporta? 

— Atunci... de ce? întrebă ea, îndrăzneala prelingându-i-se din voce. 

Un alt bărbat, un bărbat mai bun, ar acoperi-o ca să-i menajeze 
decenţa. Ar feri-o de frigul acum vizibil pe pielea ei delicată. l-ar lua 
corpul alunecos în braţe și ar duce-o în pat, afundându-se în moli- 
ciunea ei înainte ca umezeala de pe piele să aibă timp să se usuce. 

Însă el era singurul bărbat de acolo și era incapabil să-i dea ce ce- 
ruse, pentru că... 

- Pur și simplu, nu se pune problema, insistă el, printre dinţii 
încleștați. 

Ochii ei deveniră blânzi și aruncară pe ascuns o privire la kiltul 
lui, iar Dorian nu fu niciodată mai fericit de existența săculețului 
care ascundea ce îi făcea bărbăția. 

- Corpul tău nu poate? 

Zgomotul produs de gâtul lui ieși mult mai crud decât dorise, dar 
nu putu spune că era direcționat către el însuși. 

- Corpul meu... Nu corpul lui era problema. Chiar și acum, când 
se forță să se uite la ea, un val de plăcere dureroasă porni într-o călă- 
torie chinuitoare în josul spinării, până când fiecare mușchi se în- 
cordă și vârful bărbăţiei lui vărsă o lacrimă de dorință. Corpul meu 
s-ar putea ocupa de al tău până m-ai implora să am milă. 

Buza ei plină de jos cobori, iar argintiul din irișii ei copleşi ver- 
dele pe care îl știa. 

- Atunci, fă-o, șopti ea cu voce tremurândă. O să mă căsătoresc 
cu tine, și ai permisiunea mea să... îmi faci ce vrei, până când ră- 
mân însărcinată. 

Clipi des în timp ce spuse asta și își ținu pumnii mici încleștați, 
însă postura ei și expresia feței rămăseseră hotărâte. 

Pentru orice alt bărbat, oferta ei ar fi fost ca și cum ar fi primit 
cheile de la regatul raiului. Pentru Dorian însă, era ca și cum ar fi 
fost aruncat în cea mai adâncă groapă a iadului. Se strădui să-și păs- 
treze cumpătul, să își ia ochii de la ea, dar încercarea se dovedi a fi 
biblică. Ochii nu i se mai ospătaseră vreodată așa. Corpul nu reac- 
ţionase la nici o priveliște cum făcuse la ea. 

Şi de ce nu ar fi fost așa? Doar îi aparţinea. 

Numai lui. 

În tot acest timp, o parte din el așteptase mica zână cu păr argin- 
tiu din poveștile care încă îi bântuiau fiecare noapte. Dorian nu era 
pregătit pentru femeia curajoasă și elegantă care îi încingea sângele 
și corpul. 

Nu, nu corpul lui era problema. 

Ci mintea lui. 

Flăcările care consumară gheaţa ce îi înconjura inima fură stinse 
rapid, într-un acces de furie frustrată și autodezgust. 

- Nu o să ne culcăm împreună, spuse el clar, roșul începând să 
se strecoare la periferia privirii lui. Îi resping condiţiile. 

Sfredelindu-l cu privirea, Farah se întoarse, oferindu-i o priveliște 
asupra fundului ei în formă de inimă, după care își ridică piciorul ca 
să iasă din cadă. 

Dacă un bărbat ca Dorian Blackwell ar fi scâncit, acela era mo- 
mentul când ar fi făcut-o. Putea fi soarta mai crudă de atât? 

Farah întinse mâna după halat și îl legă deasupra goliciunii ei 
minunate. 

- Dacă îmi respingi condiția, atunci îţi refuz cererea. 

Luând un prosop, începu să șteargă apa în exces din buclele 
ei senzuale. 

- Uiţi că nu a fost o propunere, îi reaminti el. 

Nici Dorian nu se aștepta ca Farah să fie atât de puternică. Atât 
de încăpățânată. Când era copil, nu-i așa că era cel mai dulce înger? 

Îi aruncă o privire iritată, încă ocupându-se de păr. 

- Indiferent de cum îi spui, refuz. O să mă căsătoresc cu inspec- 


torul Mor... 
- N-o s-o faci! răcni el, pășind către ea. Nu îl iubeşti. 

Înnebunit, se întinse spre umerii ei, ca să o zgâlțâie de să-i vină 
mintea la loc, însă, înainte să poată face asta, degetele i se contor- 
sionară și încheieturile pocniră de forța furiei lui. 

Frica licări în ochii ei minunaţi, dar ea nu dădu înapoi. 

- Nici pe tine nu te iubesc, răspunse ea. Asta nu intra în discuţie, 
nu-i așa? 

Plămânii îi rămaseră fără aer, în timp ce o durere splendidă 
îi străpunse, și se chinui să îi umple din nou. 

- Vreau să ofer cuiva copilăria care mi-a fost furată, spuse ea 
mai blând. lar bărbatul cu care mă căsătoresc trebuie să fie de acord 
cu asta. 

- Tu nu înţelegi, zise el sacadat. 

- Înţeleg că ești cel mai curajos și mai temut om din regat. Poţi 
ucide pe cineva fără să ai remușcări și poti distruge familii întregi cu 
o singură scrijelire de peniță. Daca ești destul de curajos să faci asta, 
atunci îţi poţi aduna curajul să te culci cu soţia ta în acele câteva dăți 
neînsemnate până când voi rămâne însărcinată. 

Se uitară unul la altul, dorinţele lor ciocnindu-se cu forță palpabilă. 

- Corpul tău e promis altcuiva? întrebă ea. 

- Dumnezeule, nu. 

— Atunci, inima ta? 

— Credeam că am stabilit că nu am una. 

Farah își perfecționă privirea iritată care îi exprima nerăbdarea. 

- Atunci, explică-mi, că nu înțeleg. 

Dorian nu putea să explice. Nu ei. 

- Deja am făcut-o. 

Îl studie o clipă, după care întinse mâna spre el. Blackwell se re- 
trase cât să nu îl poată atinge. Sprânceana ei se mișcă întrebător. 

- Dorian, cât a trecut de când ai lăsat pe cineva să te atingă? 

Stomacul lui se strânse când își auzi numele pe buzele ei. Nu îi 
putu spune, nu fără să dezvăluie prea multe. 

- O viaţă, răspunse el. 

- Fii sincer, de asta nu poţi avea... relaţii cu mine? 

Blackwell își întoarse privirea de la ea, regretând că dezvăluise o 
asemenea slăbiciune. Când evita contactul vizual cu alții, trans- 
forma totul într-un joc pentru putere, insinuând că îi considera sub 
demnitatea lui pentru o strângere de mână sau un braț întins. 

Acum, lucrurile nu erau așa. Nu cu ea. 

- Cum omori oamenii dacă nu îi atingi? întrebă curioasă, după 
care clătină din cap, o expresie ciudată curbându-i buzele. Nu am cre- 
zut niciodată că o să pun o asemenea întrebare. 

- Deseori, port mănuși, răspunse el sincer. În plus, nu toate ar- 
mele necesită contact fizic. 

- Bineînţeles, spuse ea automat, deși sprâncenele i se mișcară ca și 
cum ar fi rezolvat o problemă. Dar ai intrat în contact cu alții cât 
purtai mănuși? 

- Rar, doar dacă nu putea fi evitat. 

Ea încuviință, adâncită în gânduri. 

- Deşi trăiesc ca o văduvă, încă sunt virgină. În ciuda problemei 
cu copilul, mariajul nostru ar trebui consumat, în caz că validitatea 
lui e pusă vreodată la îndoială. 

Gura lui Dorian se uscă. Credea ca se gândise la tot, dar o relație 
sexuală fusese atât de departe de tărâmul posibilităților, că acest 
detaliu îi scăpase. Dincolo de panică, un fior de plăcere străluci la 
gândul că nici un alt bărbat n-o mai atinsese. 

Ştergându-și gropița din bărbie, Farah puse prosopul jos, luă 
o perie de pe măsuța de toaletă și începu să și-o treacă prin bucle. 

- Dacă ar fi să fiu practică, mă gândesc că aș putea să îmi iau un 
amant. Asta ar rezolva problemele amândurora, nu-i așa? 

- Aș omori orice bărbat care ar îndrăzni să te atingă, o informă 
el rece. 

- Ei bine, nu e o soluţie foarte productivă, nu crezi? Oftă exas- 
perată. Ţi-ar face plăcere să te uiţi? Pare să fie o înclinaţie de-a ta. 

Făcu un pas amenințător spre ea, deranjat de insinuarea ei iscu- 
sită. Toată viața nu fusese decât un observator și un manipulator al 
voinței și al dorinței umane. Oare chiar era o surpriză că această 
tendinţă se extindea și la sexualitatea lui problematică? 

- O să te oblig să te uiţi cum dezmembrez fiecare parte a corpului 
cu care a îndrăznit să te atingă și o să-l hrănesc cu ea, declară el scurt. 

- Atunci, trebuie să o faci tu, insistă ea. 

Se uitară tăios unul la celălalt, într-un alt impas care dură câ- 
teva clipe. 

În ciuda furiei pe care o simțea, îi plăcea să o vadă așa. Îmbujorată 
după baie, cu părul, o perdea greoaie de bucle în jurul ochilor de cu- 
loarea razelor lunii. Cum putea să o refuze vreun bărbat? Voia să o 
atingă. Râvnea după ea. 

Dar nu dorea să o păteze astfel. De ce ea refuza să vadă asta? 
Cum îl putea invita pe Inimă Neagră din Ben More în pat? Căsătoria 
era o treabă. Sexul era cu totul altceva. Chiar își dorea un copil atât 
de mult încât s-ar fi înjosit să lase pe cineva ca el în corpul ei splen- 
did? Nu știa cine era el? Nu îi creionase o imagine destul de clară a 
lucrurilor pe care le făcuse? 

Sau ce i se făcuse lui? 

- Mănușile tale, șopti ea, ca și cum i-ar fi venit o idee genială. 

- Ce? 

Rozul obrajilor ei deveni mai intens, și era evident că își aduna 
curaj să explice. 

- În ultimii zece ani, am petrecut mult timp în compania prosti- 
tuatelor de pe stradă și de la docuri, începu ea. Și am învăţat de la ele 
că, pentru a-și duce la capăt afacerea în văzul lumii, așa cum o fac, 
rareori trebuie să se dezbrace. De fapt, din câte înțeleg, este nevoie 
de foarte puţin contact. 

Ideea îl înfurie pe Dorian, pentru că îl tenta. 

- Vrei să îți tratez corpul ca un afurisit trecător pe doc? 

Îi aruncă o privire amuzată, deși obrajii încă îi ardeau de stânjeneală. 

- Nu neapărat. Ideea era că putem realiza... raportul intim... fără 
prea multe atingeri. 

Buzele i se schimonosiră, însă coapsele i se încordară ca răspuns. 

- Doar nu vorbeşti serios!? 

— Ai putea să porți mănușile, cămașa, kiltul sau pantalonii chiar, 
vesta şi haina de seară dacă vrei. 

- Și asta îți doreşti? Să ţi-o trag ca unei prostituate din East End și 
pe urmă să mă debarasez de tine? Pentru că asta o să fac, o avertiză, 
întunericul adunându-se în inima lui în timp ce nori grăitori se 
adunau pe trăsăturile ei. 

Ochii ei erau argint lichid când se micșorară și îl fixară, învol- 
buraţi cu atâtea mistere câte stele sunt pe cerul nopții. 

- Vreau o familie, șopti ea. Și o să fac ce trebuie ca să o obţin. 

Sinceritatea goală și dureroasă din vocea ei îl străpunse ca o săgeată 
otrăvită, și simţi cum toxinele i se împrăștie în sânge. În curând, 
avea să fie complet paralizat, victima forţelor opuse care acum se 
certau în el ca doi lupi care se luptă pentru putere. Cele mai puter- 
nice două emoţii cunoscute omului. 

Inspiră adânc, mirosul săpunului cu miere și al apei cu lavandă 
invadându-i simţurile cu subtilitatea legiunii romane. 

- E pe răspunderea ta. Se îndreptă spre ușă. O să ne căsătorim de 
dimineaţă, anunţă, după care trânti ușa în urma lui. 


Capitolul 11 
SES 


Pe Farah o uimea faptul că Frankenstein - adică Frank Walters — 
nu-și putea aminti numele său de botez, în schimb era capabil să-și 
aducă aminte reţeta pentru un curry indian, cu tot cu detaliile des- 
pre proporţia acelor condimente exotice. 

Când Murdoch se întorsese să-i dea haine curate, chiar dacă de- 
modate, o bluză de dantelă albă și o fustă lungă și groasă din lână, 
făcuse tot ce putuse pentru a-l linişti cu privire la discuţia încinsă 
pe care o avusese cu Blackwell în baie, iar apoi se îndreptase repede 
spre bucătărie. Poate că situația cerea mai multe tarte. Îl găsi acolo 
pe Frank asudând răbdător, meșterind la un ospăț de zile mari, și 
își petrecu restul după-amiezii gustând din preparate, din vin și în- 
cercând să nu se gândească la faptul că a doua zi avea să-i jure 
credinţă diavolului într-o biserică. Și urma să fie a lui. Trupul ei avea 
să-i aparțină. 

La opt și jumătate, stătea în sufrageria opulentă, privind o pânză 
cu un peisaj din Ben More care semăna suspect de tare cu o pictură 
de Thomas Cole. Un valet pe care îl reținuse din cauza unei bâlbâieli 
accentuate - îl chema Gregory Tallow - aprinsese un număr excesiv 
de sfeșnice pentru o cină de o singură persoană. Norii şi asfinţitul 
care luminau crestele munților scoțieni din pictură aproape că ie- 
șeau de pe suprafaţa pânzei, iar Farah se apropie mai mult, sperând 
să se poată bucura de înserare. 

- Am o slăbiciune pentru americanii care pictează în stil clasic, 
spuse Blackwell, ascuns de umbrele de la intrare. 

Farah își retrase mâna și se întoarse spre el. 

- A, da? 

O scotea din sărite că, de fiecare dată când își anunța prezența, 
avea impresia că o urmărea deja de ceva vreme, iar ea devenea con- 
știentă de prezenţa lui doar când avea el chef. Luă o gură de vin, 
să-și facă adune curajul, nedând importanţă faptului că faţa deja i se 

înroșise, iar sângele i se înfierbântase de la celelalte câteva pahare 
băute în cursul după-amiezii. 

- S-stăpâne Blackw-well! Valetul interveni de parcă ar fi fost în 
prezenţa unui colonel britanic, aranjându-și lavaliera și părul blond 
zărit. A-am crezut că veți cina în birou. Ca de obi... 

- Înţeleg, rosti încet Blackwell, pe măsură ce cuvintele celuilalt se 
topeau în aer. 

Tallow, care era mic de statură, roși furios și refuză să privească 
în direcţia în care era Farah. 

- W-alters deja a pregătit tava și a trimis-o. 

Pentru un castel scoţian, pe-aici erau cam mulți englezi. Oare 
toţi erau certaţi cu legea? Lui Farah i se făcu milă de bietul om care 
tremura nervos ca o căprioară și părea gata să o ia la fugă la cel mai 
mic pericol. 

- Văd. Dar am decis să iau cina cu logodnica mea. 

Farah nu era sigură ai cui ochi se făcuseră mai mari la auzul 
cuvântului „logodnică“: ai ei sau ai valetului. Tallow se făcu nevăzut 
cu promptitudine, fără să mai scoată o vorbă. Chiar și în ţinuta lui 
impecabilă de seară, Blackwell evoca imaginea clasică a banditu- 
lui-pirat. Poate că era kiltul de vină, se gândi Farah, sau mai degrabă 
peticul de pe ochi, pe care și-l pusese iar. Sau poate faptul că părul 
lui des era o idee prea lung ca să se încadreze perfect în tendinţele 
modei. Deși mai degrabă era felul în care trona peste opulenţa lucru- 
rilor din jur, de parcă nu le privea neapărat drept ale lui, însă ar fi 
făcut moarte de om ca să le păstreze. Și pe ea o privea la fel. Ca pe o 
posesie râvnită. Deși nu-și putea explica de ce. Îi promisese că avea 
să fie a lui, nu? O soţie era o posesiune legală, iar acest detaliu o in- 
cita mai mult decât ar fi fost cazul. Așeză pe masă paharul de vin, 
hotărând că băuse suficient. 

- Ce e cu toate astea? 

Făcu un gest către masa care gemea de tăvi cu mâncare. 

- Cina. 

Pufni neîncrezătoare. 

- Asta nu e cină. E... desfrâu. 

Farah privi încruntată masa. Curry-ul indian cu miel domina masa, 
ca fel principal, înconjurat de pâine cu arome. Potârnichea în sos 
aburea lângă plăcinta cu carne tocată, aromată cu usturoi, pătrunjel, 
tarhon, cepșoară și osânză de vită, într-o crustă cu consistență pu- 
foasă. Scoici sotate pentru aperitiv, în sos de unt cu mărar. Valetul 

reapăru și, în vreme ce mai așeza un tacâm, Farah număra deser- 
turile obscen de numeroase. Poate că ar fi trebuit să nu includă și 
prăjitura cu cacao sau cornuleţele cu cremă de fructe și sos de cioco- 
lată. N-ar fi fost în stare să aleagă între tortul cu migdale cu reducție 
de vin de Xeres şi brioșele cu coriandru şi fructe de pădure... sau 
melasa și crema de zahăr ars cu vanilie. Poate că ea și Walters exage- 
raseră puţin în acea după-amiază. Îi aruncă o privire lui Blackwell, 
abținându-se de la o grimasă. Ochiul lui îi cercetă talia suplă, subli- 
niată de o curea lată neagră, de parcă și-ar fi pus întrebări cu privire 
la intenţiile ei în acea seară. 

- Îmi place mâncarea, se justifică ea, omiţând faptul că mânca 
excesiv în timpul perioadelor de stres și de neliniște. 

- Tuturor ne place mâncarea. Ne ţine în viaţă. Dar mă aşteptam 
la un stufat de miel, cum mănânc de obicei lunea. 

Se holba la tot ansamblul, de parcă nu știa ce să facă. Farah 
strâmbă din nas. 

- Sunt convinsă că e hrănitor stufatul de miel, admise ea. Dar 
trebuie să vezi diferența dintre mâncarea hrănitoare pentru corp și 
mâncarea care hrănește sufletul. 

- Doar că eu nu am suflet, ai uitat? 

Aruncă o privire spre ochii ei mijiți și un tremur îi apăru în colțul 
buzelor. Cu un gest teatral, păși pe lângă ea și îi trase scaunul înalt 
din capul mesei. 

- Milady. 

- Nu e locul tău? 

- Locul unde stau la masă nu mă face mai puțin stăpân al caste- 
lului. Ridică fața de masă și apucă scaunul cu mâna înmănușată. 
Locul ăsta a fost pregătit pentru tine în seara asta. Nu vreau să te 
alung de pe el. 

Farah făcu eforturi să nu fie uimită și sedusă. 

- Ce ciudat din partea ta, spuse în vreme ce se așeză și-și aranjă 
în poală șervetul de in. 

- Ei bine, îmi pot permite. 

Discreţia declaraţiei o amuză mai mult decât și-ar fi dorit. El se 
aşeză în stânga ei, plasându-se în așa fel încât să poată avea în câmpul 
vizual ambele intrări, şi-şi puse șervetul peste kilt. Deși masa era 
suficient de lungă încât capătul celălalt aproape să dispară din ve- 
dere, Dorian Blackwell transforma orice loc pe care îl ocupa în cel 
de căpătâi. 


Kerrigan Byrne 


- De ce nu e mâncarea pe partea valetului care te servește? în- 
trebă el, uitându-se la felurile de mâncare adunate în fața lor. 

- l-am spus că e ridicol să stea și să serveascăla o cină pentru o 
singură persoană. E târziu, și sunt convinsă că auși alte treburi. 

Își puse nişte stridii pe farfurie. 

- N-au, ripostă el, aruncând o privire dezapwbatoare către ușa 
care dădea spre bucătării. Prioritatea lor este să te servească și să-ți 
facă ţie pe plac. 

- Iar eu le-am spus că mi-ar face plăcere să cinez singură. 

- Îmi pare rău că ţi-am năruit planul, spuse elsec, întinzându-se 
spre plăcinta cu carne și spre curry. 

Farah regretă ce spusese. Nu voise să sugereze că ar fi preferat 
ca el să nu fie acolo, numai că nu avea chef ca servitorii să se uite la 
ea în timp ce cina. Și, deși era posibil să fie fiica unui conte, în mod 
cert nu fusese crescută așa. Gura i se mișca încet, și îl observă în 
timp ce își punea cu mișcări sigure o porție copicasă din ambele fe- 
luri de mâncare. Adesea era imposibil să-și dea seama dacă îl afecta 
ce spunea ea. Surprinsese doar reacții pasagere pe fațada lui, iar, în 
momente de acest fel, avea doar senzaţia vagă că-i era antipatică, 
din cauza unei răceli bruște în aer. Cu toate acestea, trăsăturile lui 
rămâneau neclintite și glaciale, făcând-o să se întrebe dacă își imagi- 
nase ea totul sau chiar era atât de lipsit de suflet pe cât pretindea. 

Se uită la ea și o surprinse ţintuindu-l cu privirea. Ochiul lui era un 
iaz adânc, plin de secrete. Grozăvia cu care fusese de acord o zdrobi, 
așa că-și luă privirea de la el și gustă o stridie, mestecând ca să per- 
mită gustului să se amplifice. 

- Dacă nu crezi că e prea mult să-mi răspunzi... ochiul tău... te 
doare? De aceea îl acoperi uneori? 

El se opri din tăiatul plăcintei și se uită la ea înainte să răspundă. 

- Nu văd bine cu el la lumină slabă, ceea ce deseori îmi provoacă 
dureri de cap. Bandajul le previne, plus că îmi e mai ușor să citesc. 

- Desigur, murmută ea, ducând o altă îmbucătură spre gură, abti- 
nându-se să întrebe cum se rănise. 

- Încă spui asta, remarcă el, iar un pic din răceala din aer dispăru. 

- Poftim? 

El făcu o pauză. 

- Dougan mi-a spus că ăsta era răspunsul tău la orice: „Desigur“ 
Ca şi când tot ce ai aflat e exact așa cum ar trebui să fie, deci accepţi. 

- Ţi-a spus el asta? 

La auzul numelui lui Dougan, alese să bea și restul de vin 
din pahar. 

- Da. 

Voi să întrebe ce altceva îi mai spusese Dougan despre ea, dar nu 
vru să pară înfumurată. Așa că își termină aperitivul, în vreme ce 
Blackwell mânca din plăcintă, cu mișcări sinuoase ale mandibulei, 
de parcă mesteca pentru a testa mâncarea. Farah își făcu de lucru cu 
niște curry și pâine. 

-În mod clar, n-am profitat la maximum de talentele lui Walters, 
observă el în cele din urmă. Tind să mănânc din necesitate, nu din 
plăcere. Cred că tocmai mi-ai demonstrat că m-am înșelat. 

- Îmi vine greu să cred că faci ceva ce nu-ţi place, spuse Farah 
înainte să ia o îmbucătură de carne suculentă și aromată, împreună 
cu una de pâine moale și pufoasă. 

Expresia lui se schimbă într-o grimasă amuzată. 

- De ce crezi asta? 

- Ai o reputaţie de hedonist. 

- Poate, dar papilele de hedonist îţi aparţin ţie în mod clar, ob- 
servă el, arătând către masa încărcată cu mâncăruri. 

Un zâmbet precaut îi apăru înainte de următoarea îmbucătură. 

-- Touché. 

Dumnezeule, oare chiar se simțea bine în compania lui? Cu doar 
o zi în urmă, îl disprețuia profund. Cu câteva ore în urmă, îi era frică 
de el, iar fiecare interacțiune cu el era plină de emoție, de revelații, de 
mărturisiri și, în cele din urmă, de supunere. Toate acestea o exte- 
nuaseră și, aparent, îi crescuseră și apetitul. Cele trei candelabre 
sclipeau de cristaluri irlandeze deasupra mesei lungi. Sunetul tacâ- 
murilor scumpe pe porțelanurile fine acompaniau muzical dansul 
flăcărilor care împrăștiau o lumină aurie. Farah descoperi cu uimire 
cum licăririle luminii învăluiau trăsăturile dure ale feței masculine a 
lui Blackwell și cum îi accentuau negrul strălucitor al părului. Oare 
cum avea să fie viața de soţie a lui Inimă Neagră din Ben More? 
Opulentă. Decadentă, chiar. Plină de intrigi și de secrete, de distrac- 
ţie și de dispute între orgolii. De amintiri ale unui trecut dureros, ale 
celor iubiţi, pierduţi acum, și de umbrele unui viitor incert. Își înde- 
părtă privirea curioasă de la el și o plecă spre masă. Ei bine, măcar 
urma să aibă parte de dulciuri și de sosul de ciocolată, adică de 
speranţă întru vremuri mai bune. 

Dând la o parte gustările aproape terminate, Farah își umplu 
farfuria de desert cu câte puţin din fiecare dulce și trase mai 
aproape sosul de ciocolată, ceea ce îmbunătăţi consistent poten- 
țialul momentului. 

Păcat că nu mai avea vin. 

Farah savură o bucăţică din tortul de ciocolată neagră, mutân- 
du-și privirea de la tovarășul său enigmatic și observând toate stră- 
lucirile opulente ale lemnăriei impecabile și luxul draperiilor vișinii 
cu auriu care împodobeau sufrageria. 

- Toată lumea se întreabă ce se întâmplă aici, la castelul Ben More, 
se aventură ea. Am rămas tare surprinsă de lipsa sacrificării ritualice 
a fecioarelor și de absenţa camerelor de tortură. Deși ai printre 
angajați multe personaje pitorești. 

- Camerele de tortură sunt de obicei la subsol. Nu cred că ai văzut 
acea parte a castelului încă. 

Zvâcnirea ștrengărească din colțul buzelor lui o făcu să se întrebe 
dacă glumea sau nu. 

- Nu inviți niciodată pe nimeni aici? întrebă ea. 

- Vrei să spui, în alte scopuri decât sacrificiile ritualice sau tortura? 
Buzele îi zvâcniră din nou, de data aceasta mai puternic decât de obi- 
cei. Îi aruncă o privire de exasperare pe deasupra linguriței cu cremă 
de zahăr ars. Oftatul îi fu înăbușit de straturile groase de cremă care 
abundau de vanilie. În ciuda a ceea ce făcuse în sala de baie, privirea 
lui se lipi de gura ei, mai fascinat de gesturile ei decât de cuvinte, după 
care adăugă: Nu. Cuvântul sunase răgușit. Nu invit pe nimeni aici. 

- Dar e așa spaţios și frumos, protestă ea, arătând spre masa la 
care putea foarte bine să se așeze un regiment întreg. 

Privirea lui trecu peste porțelanuri, peste candelabre, peste dra- 
periile somptuoase, peste operele de artă scumpe. 

- Am alte proprietăţi pentru oaspeţi. Ben More a devenit un fel 
de refugiu pentru mine și pentru cei care trăiesc aici. 

Farah încuviință din cap, ca și când ar fi înţeles dintr-odată. Părea 
că majoritatea bărbaţilor care sfârșiseră aici aveau nevoie de un re- 
fugiu. Murdoch, cu ochii lui triști și cu sufletul neînțeles. Frank, care 
era pierdut oriunde altundeva în afară de bucătărie. Și sărmanul 
Tallow, care tremura mai tare decât putea vorbi. 

— Atunci, pe mine de ce m-ai adus în refugiul tău? 

- Mi s-a părut că e cazul, spuse el criptic, urmărind-o cum își taie 
tortul cu migdale. Știu că oamenii fac tot soiul de presupuneri 

despre mine, dar sper ca tu să-ți dai seama că nu orice poveste des- 
pre răutatea mea hedonistă are și temei. 

- Desigur. De exemplu, nu văd nici urmă de vreun harem de curte- 
zane exotice în castelul tău scoțian. 

„Slavă Cerului!“, se gândi ea, apoi se întrebă de unde i se năzărise 
să se gândească la asta. 

- Aici crede lumea că le ţin? întrebă el. 

Se aplecă brusc spre el, pregătită să-i servească un răspuns ustu- 
rător, dar îi surprinse un licăr de mulțumire în ochi și prima încer- 
care credibilă de a zâmbi care îi descreţi cutele din jurul gurii. 

- Tu chiar ești cam lipsit de scrupule! Și rău! 

Ori o lua peste picior, ori spunea adevărul. Oricum ar sta lucrurile, 
merita să fie biciuit în piaţa publică. Farah aruncă spre el cu șervetul. 

El îl prinse. 

- Nu mă iubești, spuse degajat. Deci ce-ţi pasă? 

- Ei bine, n-nu-mi pasă, se bâlbâi Farah, tăindu-și strâmb o felie 
de tort. 

- Chiar nu? 

El își înfipse furculița în farfurie, descoperind că mâncase tot, 
apoi privi în jos surprins că terminase toată mâncarea. Împinse de 
lângă el farfuria goală și spuse: 

- Ce ar face un bărbat ca mine cu un harem de curtezane? 

- Sunt convinsă că nu am nici cea mai vagă idee, încercă ea să 
evite subiectul, dar poate că una dintre ele te-ar fi putut face să vrei 
și altceva decât să priveşti. 

Expresia lui deveni serioasă. 

- Eşti singura femeie pe care aș duce-o în patul meu. 

Farah clipi și îngheţă, neștiind ce să răspundă. Orice interpretare 
posibilă a intenţiei din spatele cuvintelor îi făcea inima s-o ia la 
goană, de parcă ar fi fost un iepure vânat de vulpi. 

- Şi, oricum, majoritatea lucrurilor care se spun despre mine 
sunt prostii. 

- De pildă? îl provocă ea, detestând că rămăsese fără aer și că 
asta i se simțea în voce. 

- Cum că aș fi omorât mai mult de o mie de oameni neînarmat. 
Că am evadat de la Newgate îndoind gratiile. Că l-am învins pe soțul 
ducesei de Cork dintr-o pornire nebună de gelozie. A, și preferata 
mea, că l-am asasinat personal pe căpetenia tâlharilor, Bloody Rodney 
Granger, cu o pană de scris. 

Farah se gândi puţin. 

- Rodney Granger a fost asasinat acum treizeci și cinci de ani. 

- Înainte să mă nasc, confirmă Blackwell, ducându-și paharul de 
vin la buze. 

- Şi atunci, de ce nu negi aceste minciuni? 

Făcu un gest nonșalant, în vreme ce mușchii gâtului i se mișcau 
în vreme ce înghițea 

- Pentru că mai degrabă îmi sunt utile decât să mă agaseze. Cu cât 
oamenii se tem mai mult de mine, cu atât mai mare e puterea mea. 

— Asta e îngrozitor. 

Zâmbi șmecherește. 

- Ştiu. 

Farah își puse nişte cornulete cu cremă lângă tort. Vinul o făcuse 
să nu-i mai pese foarte tare, și zâmbi peste farfuria cu desert, um- 
plându-și gura cu mult dulce decadent. Ochiul lui Blackwell îi fixa 
gura, fără a clipi, ca și când încerca să pună stavilă cremei care se pre- 
lingea din gura ei. Pielea din jurul buzelor i se întinse. Farah își căută 
șervetul. Exact, îl aruncase înspre el, pentru că o merita, iar ticălosul 
lipsit de maniere nu i-l înapoiase. Ridicând din umeri, își șterse colțul 
gurii cu degetul și linse crema de pe el cu limba. 

Paharul de vin se sparse în strânsoarea mâinii lui. Se făcu liniște 
un moment, până când unul din ei reacționă. Vinul se răspândi 
pe faţa de masă, ca un măcel de culoarea prunei. Cioburile refiectau 
luminile candelabrelor din diverse platouri. Ochiul lui Dorian stră- 
luci ca o flacără neagră. Nu de furie, ci din pricina unui sentiment 
mai complex, mai întunecat. Nasul i se mișca în ritmul unei 
respirații neregulate, la fel cum fornăie nările cailor care gonesc 
toată noaptea. 

- Sângerezi! 

Farah scoase un geamăt, în vreme ce șiroaie roșii ţâșneau din 
palma lui și adăugau petei de vin una de sânge. Se ridică și se întinse 
după mâna lui, căutând un șervet cu care să oprească sângerarea. 

- Nu! 

Blackwell sări în picioare cu atâta forță, încât își răsturnă scaunul. 
O domina ca înălţime, ascunzându-și mâna rănită în spate și averti- 
zând-o cu o privire în care sclipea pericolul. 

Ea gesticulă spre el. 

- Dacă nu te îngrijește cineva, o să... 

- Nu mă atinge! tună el, cu ambii pumni încleștaţi, unul din ei 
în mod vizibil în jurul unui rest din pahar. E clar? 

- Doar voiam să... 

- Niciodată! 

Răceala glacială din porunca lui făcu să piară orice urmă de căldură 
dintre ei. Farah se depărtă de el, deși îl sfidă ridicându-și bărbia. 

- Nu trebuie să-ți faci griji că voi repeta această greșeală, îi 
răspunse. 

Buzele lui se curbară într-un rânjet disprețuitor. 

- Să te ţii de promisiune. 

- B-Blackwell! Tallow apăru dinspre bucătării, arătând ca o speri- 
etoare în livreaua de valet, urmat îndeaproape de Murdoch, roșu la 
faţă. Am auzit niște-niște... 

La vederea paharului de vin și a sângelui, lui Tallow îi pieri graiul. 

- Am auzit că s-a spart ceva, sunteţi bine? întrebă Murdoch și 
atinse braţul lui Tallow. 

Farah nu era atât de absentă încât să nu observe gestul protector. 

- Am terminat de mâncat. Dorian făcu anunţul pe un ton glacial, 
ca și când din pumn nu i-ar fi curs fire prelungi de sânge ce sfârșeau 
pe covorul scump, iar cioburile paharului n-ar fi strălucit pe toate 
platourile. Aveţi grijă de nevoile doamnei Mackenzie și asigurați-vă 
că totul este pregătit pentru mâine. 

Ultimul ordin fusese strigat peste umăr, pentru că deja se 
îndepărta. 

- Blackwell, începu Murdoch, dă-mi voie să... 

Cu o singură privire, stăpânul îl reduse la tăcere și dispăru, lă- 
sând în urmă numai umbre și sânge. 


Pe Dorian îl dureau fălcile de cât de tare strânsese din dinți. 
Tremurul mâinilor lui n-avea nimic de-a face cu acul cu care cususe 
bucata de mușchi care îi controla degetul mare, pentru că își mai 
cususe singur răni, şi încă de atâtea ori, încât pierduse şirul, însă 
acum nu putea linişti acele spasme. După ce îndepărtă din carne cio- 
bul, sângele ieși prin cele două bandaje improvizate și coloră apa din 
micul lighean de lângă patul lui într-o nuanţă întunecată de roz îna- 
inte ca el să poată stăvili hemoragia. Simti ca pe o trădare focul din 
sângele lui. Intensitatea dorinței lui îl șocă. Iar șocul nu părea un cu- 
vânt suficient de puternic pentru energia pură care ardea pe pielea 

lui, dar nu-i trecea nimic altceva prin minte. Ceea ce era straniu, 
pentru că citise dicționarul și le memorase pe toate. Cu sensurile 
lor. Și cu sinonime, antonime, variațiuni. 

- Fir-ar să fie! înjură, pentru că își înfipsese acul prea adânc 
în carne. 

Din fericire, băuse cu stânga în momentul în care excitarea îl lo- 
vise cu toată forţa unei bâte vikinge, făcându-l să strângă pumnii, 
spulberând sticla subţire a paharului. Și o rană suturată cu ajutorul 
mâinii dominante avea să lase o cicatrice mai discretă. Măcar dacă 
n-ar fi avut atâtea răni. Unele la care nu putea ajunge nici un ac, 
atât de adânci încât rămăseseră deschise și sângerând, secretând 
puroi până când împuţiseră tot corpul cu miasmele lor. Dorian 
se concentră asupra vârfului ascuţit al acului, asupra înțepăturii pe 
care firul o provoca la trecerea prin piele și carne. Durerea îl dis- 
trăgea într-o oarecare măsură de la desfrâul care pulsa în el. Ate- 
nua durerea persistentă din vintre, dar n-o elimina. Nimic n-o 
putea face. 

Încă din prima zi când o văzuse pe Farah strălucind ca un înger 
argintiu în camera gri și ștearsă de la Scotland Yard, o dorise. Trupul 
său, pe care îl crezuse multă vreme imun la chinurile dorinței, prin- 
sese viață cu provocări și intensităţi pe care nu le simţise niciodată. 
Dorian învățase mult prea de timpuriu că iubirea și dorința nu prea 
au multe în comun. lubirea era pură, altruistă, blândă și atoatecu- 
prinzătoare. Era o cale naturală pentru cineva ca Farah. Dorinţa, pe 
de altă parte, era egoistă și pângăritoare. Învingea umanitatea și 
transforma oamenii în creaturi întunecate, impulsive și instinc- 
tuale. Femeile o foloseau pentru a manipula. Bărbaţii o foloseau pen- 
tru a domina. Pentru a umili. Chiar și acum, putea să simtă dorința 
de a o strivi sub el și de a-i arăta puterea lui superioară. Să-și reven- 
dice acea gură care îl torturase așa tare la cină. Crema onctuoasă pe 
care o linsese de pe deget îi evocă imagini nedorite cu el însem- 
nându-i gura cu dovezile nu mai puțin onctuoase ale eliberării lui, îl 
vreme ce ea le lingea cu la fel de multă poftă cum făcuse cu desertul. 
Farah avea dreptate. Era un răufăcător, un monstru, un asasin şi un 
hoț. Un om fără conștiință sau milă. Trecutul îi transformase do- 
rințele în ceva întunecat. 

Îi plăcea s-o privească. Să o vadă atunci când ea nu avea idee că era 
observată. Adora felul în care expresia ei se lumina de curiozitatea 

neconstrânsă, nativă. Felul în care lua lucruri care o intrigau, dorin- 
du-și să le atingă și cu mâinile, nu doar cu privirea. Felul în care își 
trecea degetele peste descoperirile ei într-o plăcere aproape carnală, 
ca și când, în felul ei inocent, găsise o delectare senzuală în întreaga 
lume. Priveliștea îl ațâţa peste puterea lui de înțelegere. Mâinile ei 
mici, albe și elegante, cu degetele fine și pricepute. Explorând. Des- 
coperind. Mângâind. Sexul îi pulsă și se ridică, cerând ceva ce nu-i 
putea da. Încercase și în trecut să-și ofere eliberare. Dar chiar și sen- 
zația propriei mâini îi repugna. 

Dorinţa și dezgustul îi făcură stomacul să se contracte, lăsând 
prea puţin loc pentru cina somptuoasă pe care o împărțise cu 
Farah, intensificându-i tremurul mădularelor. Seara avea să dureze 
o eternitate. 

Deja simţea arsura şi înțepăturile sub piele. Urma căldura. O tor- 
tură febrilă, pulsândă. Corpul și mintea lui prinse în remiza dintre 
dorinţă și ostilitate. Instinctul lui natural de a face sex învins de 
amintirile umbrelor agresive și ale dezmățului violent. Brutalitate. 
Neputinţă. Slăbiciune. Urlete. Amintirea șoaptelor unui nume iubit 
pe suprafața rece, fetidă a buzelor sale disperate sângerând. Avea să 
se detașeze de durere. Cum s-ar simţi mâna ei mică în a lui. Cârlionţi 
mătăsoși, din raze de lună. Ochii precum lacuri de argint lichid. Un 
zâmbet cu gropiţe care conţinea lumina întregului cosmos. O sin- 
gură datorie îl împiedica să nu se alăture întunericului, în pușcăria 
pestilențială. Un jurământ. 

Îi dăduse puterea să meargă mai departe, curajul pe care îl trans- 
formase în șiretenie și disperarea pe care o folosise ca pe tăișul unei 
săbii, până când dușmanii lui fuseseră culcaţi la pământ. 

În nopți precum aceea, înainte ca ea să vină sub acoperișul lui, 
Dorian renunța să încerce să doarmă. Dacă l-ar fi cuprins, l-ar fi cu- 
prins totodată și umbrele, înfierându-i mintea până când s-ar fi tre- 
zit transpirat și urlând, cu un cuţit în mână. În alte nopți, îl 
cuprindeau flăcările în loc de umbre. Îi ardeau pielea și îl țineau în 
încleștarea lor până când se trezea ruşinat, cu dovada umedă a elibe- 
tării lui mânjindu-i așternuturile. În acele dimineți, se spăla în apă 
fierbinte, frecându-și corpul până când flăcările dispăreau și până 
când pielea îi era roșie, zgâriată și sângerândă. În loc să mai doarmă, 
bântuia pe holuri, sfârșind de obicei în bibliotecă încercând să eva- 
deze citind o carte. 

Dorian își privi patul făcut cu mare migală și pregătit pentru con- 
fortul lui. Așternuturile roșii ca o amintire constantă a sângelui pe 
care îl vărsase. A sângelui pe care îl pierduse. Nu mai suportă să-l 
privească, cu atât mai puţin să se întindă pe el. Nu avea de gând 
să se lase pradă terorii în acea noapte. 

Terminând ultima cusătură, Dorian inspectă rezultatul. Avea să 
se vindece frumos, cu o cicatrice mică. O altă cicatrice îi atrase 
atenţia, și își trecu degetul peste rana de mult vindecată. Trebuia 
să se asigure că ea nu avea să o vadă niciodată, pentru că ar da în vi- 
leag un secret pe care nu l-ar putea dezvălui nici în ruptul capului. 
Ar însemna sfârșitul amândurora. 

Dorian înfășură rana în vreme ce se îndreptă spre ușă. Nu avea 
să doarmă deloc în acea noapte. 

În acea noapte, avea să privească. 


Capitolul 12 
SES 


Nori grei de ploaie amenințau să-i strice lui Farah ziua nunţii. Se 
luptase până târziu în noapte să ţină somnul la distanţă, așa că nu 
se trezise decât după prânz, lucru care, în mod normal, ar fi deran- 
jat-o. În schimb, stătea întinsă sub pătura moale și plăcută și privea 
pe geam cum norii de furtună se buluceau și se încălecau mânaţi de 
vânt, ca niște copii neascultători care-și fac de cap în curtea școlii. 

Întinse mâna spre paharul cu apă de pe măsuța de lângă pat, dar 
se opri când văzu că scaunul cu spătar înalt era tras foarte aproape de 
pat. Oare fusese așa când se culcase? Nu prea credea. Pe de altă parte, 
fusese destul de distrasă în acea seară, încercând să digere evenimen- 
tele petrecute în timpul cinei. Descoperise încă o fisură în fațada lui 
Dorian Blackwell, și încă una destul de mare. O fisură în platoșa de 
gheață sub care încă pâlpâia o fărâmă de umanitate. Dincolo de fap- 
tul că detesta să fie atins, dincolo de jurământul care îi adusese de 
aceeași parte a baricadei, ochii lui Blackwell o căutau și o studiau. Era 
atras de ea. Trupul lui reacţiona la vederea gurii ei. A limbii ei. 

O urmărise cu privirea în timp ce mânca, în timp ce se bucura de 
toate deliciile din farfurii, în timp ce își lingea degetele și buzele, iar 
mișcările și senzațiile ei îl incitaseră peste măsură. Nu fusese 

intenţia lui Farah să-l ademenească astfel, să-i atragă atenţia asupra 
ei, mai ales prin ce făcuse la desert. Dar își dăduse seama că avusese 
acel efect asupra lui. Ochii îl trădaseră. Citise în ei alarma. Pasiunea 
stăvilită. Și nu doar trupul lui experimentase efectele a ceea ce se 
crease între ei, orice ar fi fost acel lucru. Ceva se trezise și în ea. Ceva 
ce parcă nu existase până atunci sau, poate, existase doar în stare 
latentă, așteptând acel amestec perfect de necunoscut și curiozitate 
intrigată ca să iasă la iveală. Tot ce ştia limpede era că prinsese viață 
sub privirile scrutătoare ale lui Dorian Blackwell. O privea cu o in- 
tensitate pe care n-o cunoscuse până atunci, iar ea dorise să-i umple 
mintea insaţiabilă cu imagini pe care să nu le poată uita prea ușor. O 
înspăimântau propriile dorințe şi impulsuri. O încântau. Îi tăiau ră- 
suflarea și-i făcea inima să bată nebunește, gata să-i spargă pieptul. 
La noapte. Noaptea nunţii lor. Oare el avea să fie dispus să meargă 
până la capăt? Dar ea? 

Își făcu apariția Murdoch, aducând o rochie din mătase garnisită 
la guler și la mâneci cu dantelă scumpă, lucrată de mână, şi cu un șir 
lung de nasturi perlaţi, de la gulerul înalt la talie, acolo unde rochia 
se revărsa în straturi simple, dar extrem de elegante. 

Farah recunoscu rochia, căci o ţinuse pe umeraș, în șifonierul ei 
din Londra, unde se gândise că, dacă și când avea să se pună pro- 
blema să se mărite, avea să poarte o rochie simplă, în ton cu poves- 
tea pe care o spusese despre ea. Nu trebuia să fie o rochie de mireasă, 
iar ea știuse asta atunci când o văzuse în vitrina unui magazin de pe 
Strand Street și rămăsese vrăjită. Iar când își plimbase palma peste 
mătasea în nuanța perlelor, fusese complet fascinată de ea. 

Așadar, Blackwell îi umblase în șifonier. Îi umblase prin haine. I le 
atinsese. Îl văzu cu ochii minții cum își plimbase degetele peste hai- 
nele ei, peste lenjeria mătăsoasă, și fu deodată nevoită să se concen- 
treze ca să se îmbrace și să poată face conversaţie cu Murdoch fără să 
trădeze direcția în care îi zburau gândurile. Își împleti părul și îl prinse 
în coc, lăsând libere câteva șuvițe ca să-i încadreze chipul și gâtul. 

Era gata. Chiar dacă nu era neapărat pregătită să se mărite, măcar 
părea pregătită. Arăta întocmai ca o mireasă. 

Capela castelului Ben More arăta de parcă ar fi fost părăsită 
de ani buni, ceea ce, de altfel, era destul de adevărat. Farah își 
anunţă prezența printr-un strănut care făcu să fâlfâie voalul alb 
din dantelă pe care i-l aranjase Murdoch. Fără vreun preludiu muzi- 
cal, ea și Murdoch păşiră spre altar, iar singurele sunete ce se auzeau 

în capelă erau cele ale tocurilor ei atingând vechea podea pietruită, 
răpăitul constant al ploii pe acoperiș și bătăile inimii ei. Murdoch îi 
șopti ceva neînțeles. Farah încuviință din cap, iar răspunsul ei păru 
să îl mulțumească. Toţi proscrișii castelului erau aliniați în faţa ei 
până la altarul lângă care se afla un preot destul de tinerel. Purta 
o pereche de ochelari rotunzi, iar părul roșcat și rebel îi amintea lui 
Farah de puii de găină care începeau să-și piardă puful în smocuri 
şi să-l înlocuiască cu pene. 

Bărbaţii se ridicară când ea își făcu intrarea, iar, când strănută, 
Frank îi ură „Sănătate“ cu vocea lui tunătoare, într-un mod pe cât de 
curtenitor, pe atât de nepotrivit. Era îmbrăcat cu un costum care 
probabil îi venea pe vremea când mânca mai puţine plăcinte și prăji- 
turi. Alături de el, Tallow îi privea apropiindu-se de altar, dar se uita 
spre Murdoch, nu spre ea. Farah identifică alți cinci membri ai per- 
sonalului casei, inclusiv pe domnul Weston, grăjdarul, și pe ajutorul 
lui. Mai erau prezenţi grădinarul, un tip cu privire alunecoasă și 
nume cu rezonanţe grecești, și alte câteva persoane pe care Farah nu 
le știa. Era mulțumită că, din cauza voalului, nu le distingea prea 
bine expresiile și că ei, la rândul lor, nu îi vedeau chipul. 

Mirele ei stătea nemișcat la dreapta preotului. Înalt, semeţ, în- 
tunecat. Vedea umbrele și unghiurile maxilarului său puternic și 
părul ca de abanos, dar cam atât. Voalul se dovedea un aliat neaș- 
teptat în această încercare. O ajuta să treacă mai ușor prin întreaga 
poveste. Se putea preface că trăia o zi fericită pe care o aștepta de 
multă vreme, o zi a speranței, a promisiunilor și a viitorului, când 
știa bine că, în realitate, era o zi umbrită de răzbunare, de simţul 
datoriei, de trecut. 

Când ajunse în dreptul preotului, iar Murdoch se retrase de lângă 
ea, Farah se întoarse spre Dorian. Amândoi rămaseră tăcuţi pe du- 
rata ceremoniei. Și nemișcaţi — sau, în cazul lui Farah, aproape 
nemișcată, căci picioarele îi tremurau incontrolabil. Preotul le citi 
din Scriptură cu accent scoțian și își aranjă de atâtea ori ochelarii pe 
nas, încât gestul începea să aducă a tic nervos. Când preotul ceru 
inelul, Frank făcu un pas în faţă, strângând o cutiuță din lemn de 
parcă avea în mână Sfântul Graal. Blackwell deschise cutia și scoase 
dintre faldurile de catifea neagră un inel din aur alb cu un diamant 
în formă de lacrimă. O lacrimă a lui Goliath, dacă uriașul ar fi plâns. 
Sau poate a Ciclopului. Uriașul diamant nu era alb, ci avea o nuanță 
de pri arpintiu, si în fiecare dintre faţetele sale lumina se reflecta în 

străluciri și, în același timp, în umbre reci ce făceau ca piatra pre- 
țioasă să fie, parcă, și mai captivantă. 

- E minunat, șopti ea, întinzând o mână tremurândă. 

Dorian luă inelul în degetele-i înmănușate și îl ridică în lumină. 

- Diamantele gri sunt cele mai rare din lume. Și cele mai valo- 
roase, spuse el. Mi s-a părut că se cuvine să ai şi tu unul. 

Farah ar fi pufnit dacă n-ar fi fost în plină ceremonie de nuntă. 
Nunta ei. Normal că, din punctul lui de vedere, soţia lui Inimă 
Neagră din Ben More trebuia să aibă un inel indecent de scump, ca 
să arate lumii cât era el de puternic și de bogat. Însă, lăsând toate 
astea la o parte, Farah se vedea nevoită să recunoască faptul că avea 
să-i facă mare plăcere să poarte inelul, căci niciodată nu avusese 
ceva atât de valoros. 

- Hai odată, băiete, pune-i naibii afurisitul ăla de inel, altfel ne-n- 
vineţim toţi la față de la cât ne ţinem respirația! 

Intervenţia nerăbdătorului Murdoch rupse vraja, iar Blackwell îi 
privi degetele răsfirate. Îi aruncă lui Murdoch o privire sumbră. 
Preotul tresărise la auzul cuvintelor nu tocmai respectuoase ale bă- 
trânului, dar cu toții priviră fascinaţi cuplul, în vreme ce Dorian tră- 
gea aer în piept și încerca, vizibil, să-și adune forțele pentru marele 
gest. Apucă inelul între degetul mare și arătător și i-l puse pe deget, 
abia atingându-i pielea cu mănusșa și retrăgându-și degrabă mâna. 
Ceremonia continuă. Farah își aminti de o altă nuntă, într-o altă bi- 
serică, una mică și prăfuită, la care luaseră parte doar cele două su- 
flete care voiseră să-și unească definitiv destinele. Farah se bucura 
că ceremonia de acum era creştină, spre deosebire de cea arhaică de 
care avuseseră parte ea și Dougan. N-ar fi putut rosti pentru altul 
cuvintele pe care le rostise atunci. 

- O iei în căsătorie pe această femeie... 

„Eşti sânge din sângele meu şi os din osul meu...“ 

„Da“-ul lui Blackwell fu mai hotărât decât al ei. Farah răspunse de 
parcă cineva ar fi întrebat-o dacă ar deranja-o să stea alături de mar- 
chizul de Sade și să discute cu el despre literatură. Până să apuce să 
se dezmeticească, preotul îi declara soț și soție. Iar ultimele cuvinte 
pe care le citi din Biblie o făcu să se înfioare de spaimă și de dorinţă. 

- Şi vor fi amândoi un trup, așa că nu mai sunt doi, ci unul singur. 

„Îţi dau ţie corpul meu, încât noi doi să devenim unul.“ 

Un trup, așa scria-n Biblie. La acele cuvinte, un val de căldură i se 
răspândi în vintre precum păcatul. În acea noapte aveau să fie uniți 

de mai mult decât nişte simple cuvinte. Aveau să fie unul. Două tru- 
puri mișcându-se ca unul. Farah nu se îndoia că era o blasfemie să 
nutrească astfel de gânduri în biserică. Dar, când te măriţi cu însuși 
diavolul, ce mai contează o blasfemie sau două? 

- [ar ceea ce a împreunat Dumnezeu omul să nu mai despartă... 

„Îți dau ţie spiritul meu, până când viaţa noastră se va termina.“ 

- Amin! spuse Dorian. 

- Amin! încuviinţă și congregația. 

- Păi... domnule Blackwell, Domnia Voastră, nu se spune „amin“ 
aici. 

- Mie mi s-a părut potrivit. 

- Ei, bine, atunci... puteți săruta mireasa. 

Trecu o eternitate până când Dorian izbuti să ridice voalul. Și 
încă una până se aplecă spre ea, cu o privire hotărâtă. Farah rămase 
absolut nemișcată, de parcă cea mai mică tresărire l-ar fi făcut să se 
răzpândească. Amândoi respirau greu, el parcă ceva mai greu. Miro- 
sea a săpun și un pic a lemn ars, de parcă și-ar fi înmuiat costumul 
perfect croit în flăcările iadului. 

Buzele lui se întredeschiseră deasupra alor ei. Răsuflarea lui îi 
mângâia buzele. Farah vedea în ochii lui cât de mult își dorea să o 
sărute. Doar că, pe lângă dorinţă, vedea îndoială. Panică. Nevoie. lar 
ea făcu atunci gestul de care el avea nevoie. Întinse ușor gâtul, aco- 
perind astfel infinitezimala distanţă dintre buzele lor, și-și lipi gura 
de a lui într-un sărut cast. Buzele lui erau calde și tari. Și nemișcate. 
Însă nu schiță nici un gest de retragere. Mai mult, nici nu se mișcă 
până când ea nu se desprinse din sărut și se întoarse spre Frank, 
care rânjea încântat, și spre Murdoch, care își ștergea o lacrimă cu 
colţul batistei pe care i-o dăduse Tallow. Farah făcuse marele pas. 
Devenise doamna Dorian Blackwell. La bine și la rău. 

Până când moartea avea să îi despartă. 


Mădularul lui Dorian era întărit. Îl apăsa dureros prin stofa pan- 
talonilor, îngreunându-i mersul. Se temuse un pic că asta nu avea să 
se întâmple, că sângele care-i năvălise în tâmple și-n piept nu avea 
cum să fie îndeajuns şi pentru bărbăţia lui. Doar i se mai întâmplase 
asta. Acum, că Farah îi era soție legitimă, tot nu o putea considera a 
lui până nu avea să-i posede trupul și să-i inunde pântecele cu să- 
mânța lui. lar ea știa asta. Mai mult, asta voia. lar mădularul lui 
dorea acelasi lucru. 

Stătu minute în șir, poate chiar o oră, în dreptul camerei lui Farah, 
cu mâna înmănușată încleștată pe mâner. Era a lui, iar numele ei n-o 
mai ținea legată de trecut, ci de el. Copila dulce și nevinovată ce de- 
venise o legendă la Newgate era acum o ferneie imposibil de sedu- 
cătoare pe cale să fie pângărită de trupul lui corupt, respingător 
și josnic. N-o putea lăsa să i-l atingă. Nici măcar să i-l privească. Ar fi 
revoltată. Dezgustată. Sau chiar mai rău. O noapte a nunții nu fu- 
sese niciodată pe lista lucrurilor la care Dorian râvnise. Și totuși, 
iată-l aproape în pragul ușii camerei miresei lui. Oare ea visase vreo- 
dată la ziua nunții? Și la prima ei noapte ca femeie măritată? Avea 
oare acele așteptări romantice și misterioase că urma să fie obiectul 
explorărilor virginale ale unui amant blând și atent? Sau acceptase 
deja că era incapabil de iubire și tandrețe? Soţia lui nu era vreo nesă- 
buită. Avea capul pe umeri. Consimţise să se mărite cu Inimă Neagră 
din Ben More, un bărbat care nu oferea niciodată nimic. Nici compa- 
siune, nici milă. Un tâlbar notoriu care nu făcea decât să ia ce voia, 
când voia și de la cine voia. 

Îi promisese că avea să o facă a lui în acea noapte, iar Dorian Black- 
well era un om de cuvânt, care își onora mereu promisiunile. 

Cu o jumătate de oră în urmă, neliniștea lui Farah se transfor- 
mase în nerăbdare. Mai întâi se așezase într-o poziție studiată, pe 
cuvertura albastru cu bej de pe pat, citind o carte. Lăsase desfăcuți 
primii doi nasturi ai gulerului înalt și-și răsfirase fusta de mătase. Își 
imagina că pozează pentru o pictură de Marie Spartali Stillman. Se 
vedea liniștită, împăcată și pierdută în gânduri, dar, în același timp, 
abordabilă. Stătuse astfel cam cinci minute. Apoi coborâse din pat, 
aprinsese câteva lumânări și le împrăștiase prin cameră, sperând ca 
lumina lor aurie să îi pună în valoare trăsăturile. Apoi se așezase 
pe marginea patului, cu mâinile în poală, decisă să nu se miște până 
la venirea lui. Dar, vai, dacă ea era cea cate trebuia să se ducă la el? 
Dacă el o aștepta chiar în acele momente? Nici unul nu adusese 
vorba despre asemenea detalii în timpul cinei în care nu se atinse- 
seră de mâncare și nu făcuseră decât să asculte pălăvrăgeala veselă a 
celor din jur. Murdoch fusese cel care o condusese, ușor abțiguit, în 
camera ei și anunţase cu voce tare că de zeci de ani aștepta această 
zi și că venise naibii momentul ca ea și Dorian să aibă parte de feri- 
cire și unul de celălalt. Farah știa foarte bine că nu avea sens să te 
contrazici cu un scoțian beat, așa că nici nu încercase să îi aducă 
aminte că ea și Blackwell se cunoșteau doar de câteva zile și că nici 

unul din ei nu era tocmai încântat de acel mariaj. Ea, una, trebuia 
însă să recunoască cinstit că nici nefericită nu era. lar asta o nedu- 
merea. Se simţea surprinzător de calmă, chiar plină de speranţă, de 
parcă... Dacă acest Dorian Blackwell n-avea să își facă apariţia re- 
pede, ea avea să-și piardă minţile. Dacă nu avea să vină la ea în acea 
noapte? Dacă o minţise când îi făgăduise că avea să o lase grea? 

„Nu mă dau în lături de la a minţi ca să obţin ce vreau.“ O, avea 
să-l jupoaie de viu! Dacă planul lui Dorian Blackwell fusese să o lase 
cu buza umflată în noaptea nunții, avea să-i zică vreo două! Farah se 
plimbă de colo-colo prin cameră preț de câteva minute, pregătindu-și 
replicile furioase și pline de dispreț pe care avea să i le arunce-n faţă. 
Se gândi la cele mai importante puncte pe care avea să fie nevoită să 
le atingă, în cronologie inversă, începând cu ultimul. Nici măcar 
Inimă Neagră din Ben More n-avea cum să rămână indiferent la un 
asemenea discurs. Când se simţi suficient de indignată, se îndreptă 
spre ușă. Chiar atunci, ușa se izbi de perete, mai-mai s-o lovească în 
față. Farah ţipă, luată prin surprindere. Blackwell stătea nemișcat 
și o fixa cu privirea. 

- Ce naiba faci? strigă ea. 

- Unde crezi că pleci? întrebă el în același timp. 

Ea răspunse prima: 

- Mă duceam să-mi caut bărbatul. 

- Ei, bine, iată-mă, spuse el aruncând o privire fugară prin cameră, 
strâmbând din nas din cauza parfumului de trandafiri pe care ea îl 
picurase pe perne și a lumânărilor atent plasate. 

- Nu știi să baţi la ușă? îl admonestă Farah. 

Blackwell intră în cameră, iar ea făcu un pas în spate. 

- Să bat la ușă la mine acasă, în castelul meu? N-ai să vezi! 

- Și dacă nu eram gata? 

El o săgetă cu privirea aceea ce putea fi deopotrivă misterioasă 
şi înflăcărată sau rece și neclintită. Ca în acel moment, 

- N-ai de ce să te pregătești pentru ce urmează să facem. 

Trecu pe lângă ea, aruncându-i o privire scurtă, și se așeză lângă 
patul ei ca un adevărat stăpân. Ceea ce și era, desigur. Camera parcă 
se întunecase la apariţia lui, în ciuda luminii împrăștiate de lumâ- 
nări. Dorian răspândea în jur o senzaţie de pericol, de răceală și 
imprevizibil. Căci era un prădător feroce, iar asta se vedea acum mai 

- Acum... Dă-ţi jos rochia, îi ceru el cu o voce glacială, privindu-și 
preocupat vârfurile mănușilor din piele fină. 


Capitolul 13 


Farah apucă strâns cămășuța, deși nasturii încă își făceau bine 
treaba, și își aținti ochii asupra bărbatului întunecat și impunător 
așezat pe scaun. El îi susținu privirea. 

- Deja îţi regreţi decizia, draga mea? 

Știau amândoi că vorbele acelea ascundeau, de fapt, o provocare 
în replică la cea pe care chiar ea o lansase. Ea fusese cea care își ofe- 
rise trupul, care aproape că-i ordonase să o posede, iar el venise acum 
să revendice ceea ce i se oferise. Era limpede că n-avea să-i ușureze 
misiunea, că nu avea de gând să o ajute să se simtă în largul ei. Farah 
își adună puterile și înălță bărbia, într-un gest de sfidare. 

- Nu regret. Mă gândeam doar că poate vrei să mă dezbraci tu. 

Juca un joc primejdios, și văzu pericolul scăpărând în ochii lui. 

- Dacă asta voiam, ţi-aș fi smuls hainele cât ai clipi. Hai, nu mai 
trage de timp! Dă-ți jos rochia! 

Bineînțeles că asta voia. Voia să privească. Îl incita. Îl excita. 

„Prea bine, domnule Blackwell“, își spuse Farah. „Cască bine ochii!“ 

Dorian o vedea cum se prefăcea că nu observă că degetele îi tre- 
murau atât de tare încât cu greu reușea să desfacă nasturii. Ea în- 
cerca să îi susțină privirea, dar pentru el devenea tot mai dificil să fie 
atent la altceva și nu la fiecare centimetru de piele care i se dezvă- 
luia. La gâtul ei suplu. La pielea care se întindea la fiecare răsuflare 
deasupra coastelor, aproape pulsând de tensiune. Naiba s-o ia, nu se 
grăbea deloc! Lumina lumânărilor se reflecta în părul ei cu tente 
aurii și argintii și asupra pieii ei de fildeș și aur, atinsă parcă de re- 
gele Midas. Simţi o undă de regret, o tresărire a umanităţii adânc 
îngropate sub straturile de lăcomie, ură, violenţă, dispreț față de 
sine și furie ce se ascundeau sub platoșa-i impenetrabilă din gheaţă. 
Femeia din faţa lui era Farah. Soţia lui. Se cuvenea oare să o reducă 
la un obiect, așa cum făcea în acele momente? 

Ea desfăcu încă un nasture, dezvăluind vederii rotunjimea sâni- 
lor. Întrebarea pe care Dorian și-o punea era dacă va reuși să se în- 
frâneze. Însă știa deja răspunsul. N-ar fi putut nici pentru toată 
averea din lume. Când ea lăsă să i se vadă mica pantă întunecată 
dintre sâni, Dorian simți amestecul înnebunitor de excitație şi 
rușine pe care își imagina că-l simțeau dependenţii de opiacee care 
bântuiau străzile din dosul magazinelor imigranţilor chinezi din 
East End. Trupul lui avea să obţină lucrul după care tânjea. Pe care 
ardea să îl aibă. Intensitatea dorinţei era atât de mare, încât îi venea 
să urle. Dar a doua zi de dimineaţă s-ar urî. S-ar detesta. La naiba, 
probabil că și ea l-ar urî. Dar ea continua să desfacă nasturii, iar 
Dorian văzu unul din sfârcuri, roz și perfect, contrastând cu albul 
cămășii de mătase. În acel moment, toată luciditatea îi dispăru cum 
dispare ceața sub razele soarelui, și totul din jur se topi. Totul în 
afară de ea. Respirația lui era deja în ton cu fiecare nasture pe care 
ea îl desfăcea. Voia să o oprească. Să-i ceară să continue. Însă rămă- 
sese fără cuvinte. Nu se mai simțea în stare să comunice în nici un 
fel. Tot ce mai putea face era să-i aștepte neajutorat următoarea 
mișcare. Să privească. 

Lui Farah i se părea ciudat că, pe măsură ce se dezgolea, devenea 
tot mai îndrăzneață. Îl vedea pe Blackwell cum strângea tot mai tare 
marginile scaunului cu mâinile-i înmănușate în timp ce rochia ei îi 
aluneca de pe trup și i se aduna în jurul gleznelor. Îl vedea cum res- 
piră precipitat când ea își ridică brațele și-și scoase acele de păr, unul 
câte unul. Părul până atunci împletit în coadă i se revărsă pe umeri, 
ondulându-se și răsucindu-se în spirale încântătoare. Farah își dădea 
seama că dorința începea să-i topească lui Blackwell platoșa de 
gheaţă, deși el se chinuia din răsputeri să se stăpânească. Pleoapele 
lui Dorian deveneau grele, iar buzele i se întredeschiseseră. Ea ezită 
o clipă înainte să-și desfacă panglicile corsetului. 

- Nu! ordonă el. Nu încă. 

Blackwell stătea precum o statuie, dar mișcările pieptului arătau 
cât de greu îi era să se ţină în frâu. Ochii lui îi parcurgeau fiecare cen- 
timetru de piele, ca o mângâiere, oprindu-se asupra pantalonașilor. 

- Dă-i jos! 

Vocea i se schimbase; abia mai semăna cu cea cu care Farah se 
obișnuise. Cu inima bătându-i nebunește, Farah prinse cu degetele 
marginea pantalonașilor și se pregăti să îi tragă în jos. 

- Așteaptă! scrâșni el. 

Farah se opri. 

- Întoarce-te cu spatele! 

Cererea o surprinse, dar se conformă. Înțelegea că, dacă Blackwell 
simţea că deținea controlul, erau șanse mai mari să meargă până la 
capăt. Farah era în același timp pregătită și nepregătită. Speriată și 
nu prea. Jenată și îndrăzneață. Dorinţa ce se întrevedea dincolo de 
răceala de gheaţă a privirii lui o împinse dincolo de limitele ei obiș- 
nuite, de timiditatea care o caracteriza. Era prea în vârstă pentru 
alintături feciorelnice, văzuse prea multe nenorociri, văzuse răul pe 
care această lume li-l rezervă multora dintre muritori. Bărbații erau 
ființe care reacționau la stimuli vizuali, iar femeile erau creaturi 
foarte plăcute ochiului. Era absolut natural ca Blackwell să dorească 
să privească ceva ce nu avusese curajul să atingă. Ea înţelegea că, 
pentru a avea familia după care tânjea, trebuia să-l ademenească să 
facă mai mult decât să o privească. Asta trebuia să facă. Să îl ade- 
menească acolo unde dorinţa era mai puternică decât teama, unde 
instinctul animalic de împerechere era mai puternic decât rați- 
unea și ajungea să-i dicteze trupului ce să facă. Așa că închise ochii, 
trase adânc aer în piept, se aplecă ușor în faţă și începu să-și dea 
jos pantalonașii. 

- Încet..., șuieră el. 

Planul ei ţinea, totuși, de hazard, își dădu seama Farah în timp 
ce-și lăsa în jos pantalonașii din dantelă, coborându-i sub fese şi apoi 
sub mușchii încordaţi ai coapselor. Ca să-l înnebunească de dorință 
pe un bărbat ca Dorian Blackwell într-atât încât să rupă legăturile cu 
trecutul, trebuia să și le rupă și pe ale ei. 

Dorian analizase în detaliu trupul femeiesc, de la cel reprezentat 
în picturi și desene până la cel expus de prostituate. Văzuse tot ce 
era de văzut. Pe unele chiar le admirase, deși nu-i plăcuse să o recu- 
noască. Dar nimeni și nimic n-avea cum să-l pregătească pentru 
imaginea trupului lui Farah, o siluetă fără cusur ce se desena în pe- 
numbră, în sclipirea flăcărilor. 

Ochiul lui beteag nu sesiza foarte bine detaliile, așa că Dorian se 
aplecă instinctiv în faţă. Trupul lui Farah se unduia și se împlinea 
acolo unde trebuia, iar curburile siluetei ei erau în contrast perfect 
cu liniile dure ale trupului bărbătesc. Cum stătea aplecată, cu fun- 
dul înspre el, conturul vag al feminității ei arăta ca un secret în 

penumbră. Dorian simți că i se usucă gura. Inima îi gonea precum 
un armăsar pe ultima linie dreaptă de dinaintea sosirii. Imposibil de 
repede. Împinsă brutal la limită. Respira cu greu, fiecare inspirație 
provocându-i durere și arsuri în piept, ca și cum ar fi gonit afară, în 
miezul iernii. Gheaţă și căldură. Prin vene îi curgea gheață, în timp 
ce vintrele îi luau foc. Trecuseră mai bine de douăzeci de ani de când 
cineva îl atinsese cu altă intenţie decât cea de a-i provoca durere și 
suferință. De a-l umili, de a-l reduce la zero, de a-l controla. Și cam 
tot atât timp trecuse de când el însuși își folosise mâinile în alte sco- 
puri decât pentru a se apăra, pentru a domina sau a ataca. Pielea lui 
Farah. Pielea ei fără cusur, fără semne, fără cicatrici. Îi aparţinea. 

„În sfârșit.“ 

Dar ce fel de bărbat ar fi putut să profaneze cu atingerea lui așa 
o piele dumnezeiască? Cum avea să se stăpânească? Mănușile lui 
Dorian scârțâiră în timp ce el se lupta fizic cu el însuși să rămână 
pironit în scaun. Nu îi era clar ce impuls era mai puternic. Cel de a o 
înșfăca sau cel de a fugi mâncând pământul. Așa că rămase așezat. Și 
continuă să privească şi să savureze mișcările înnebunitor de încete 
ale trupului ei. Nu se grăbea deloc, gusta momentul și se bucura de el 
cum făcuse și cu o seară înainte, la desert, când plăcerea nu se rezu- 
mase la gust, ci devenise o experienţă viscerală, trăită cu fiecare fibră. 
Dorian nu simţise în viața lui un atât de intens fior de anticipație și 
atâta plăcere cum sirnţise ea în fața acelei delicioase prăjituri. Nici 
bogăţia, nici luxul în care trăia, nici victoriile asupra numeroșilor lui 
dușmani nu-i provocaseră trăiri precum cele pe care le experimenta 
în acele momente, când rotunjimile ferme ale șoldurilor și ale poste- 
riorului ei i se înfățișau ca o pradă de război. O pradă pe care nu 
putea, deocamdată, să o revendice, căci bătălia nu se încheiase. Lupte 
grele se duceau în el, iar deznodământul era neclar. Prin urmare, 
continuă să stea pe scaun. Și să privească. Farah făcea tot ce putea 
pentru a ignora adierea de aer rece care aproape că o făcu să se zgri- 
bulească în momentul în care își lăsă pantalonașii să-i cadă la 
picioare. Se ridică, iar degetele-i nesigure începură să desfacă pan- 
glicile jartierelor. Urma să-și dea jos ciorapii de culoarea pielii. 

- Rămâi așa, șuieră el. 

Ea se îndreptă de mijloc, rămasă doar în corset, cămășuță și cio- 
rapi, nedumerită și nesigură de ce avea să urmeze. Chiar nu știa ce 
să facă. 

- Întinde-te pe pat, îi ordonă Dorian. Întinde-te la margine. 

Ea se uită înspre pat. Avea dimensiuni impresionante și părea 
foarte confortabil. Însă știa că în clipa în care avea să se dea jos din 
acel pat avea să fie complet schimbată. Urma să fie alta. E drept că 
Farah se simţea ușurată că Dorian îi spunea exact ce voia de la ea, 
căci era complet nepricepută în arta seducţiei și, dacă el nu-i co- 
manda ce să facă... Era o schimbare ciudată a raportului de forțe. 
Instinctul feminin îi spunea că ea deţinea controlul asupra fiecărei 
sinapse a creierului lui și asupra fiecărei bătăi de inimă, câtă vreme 
se conforma cerințelor lui, dar că, odată ce totul avea să se încheie, 
controlul urma să-i revină lui, iar ea aștepta cu răsuflarea tăiată ur- 
mătoarea lui comandă. 

Se apropie cu paşi mici de pat şi se lăsă uşor pe cuvertură. Îi căută 
privirea, încercând să găsească în ochii lui confirmarea că făcea bine 
ce făcea, dar el se uita fix la cârlionţii de păr blond de la îmbinarea 
coapselor ei, de parcă între picioarele ei ar fi păsit răspunsul la toate 
misterele lumii. Farah îngheţă. Simţea, pentru prima dată, cum o 
cuprindea panica. Blackwell avea talentul incredibil de a părea ame- 
nințător chiar și când tăcea. Lumina lumânărilor îi contura statura 
înaltă și puternică și-l făcea să pară un spectru de mușchi, beznă și 
umbre. Se înșelase. Se înșelase profund. Controlul pe care își imagi- 
nase că îl deținea nu era decât o iluzie. Dorian Blackwell nu permi- 
tea nimănui să domine în prezenţa lui. Ea îl privea fix, întrebându-se 
ce avea să urmeze. Înțelegea care avea să fie punctul culminant, știa 
cum avea să se încheie totul. Dar pentru asta era nevoie ca el să vină 
lângă ea. Să intre în ea. 

- Întinde-te pe spate! 

Vocea lui era ca pucioasa care îneacă sufletele celor blestemați. 

- Desfă picioarele! 

Asta era. Venise momentul. Tremurând, Farah se lăsă încet pe 
spate. Își încleștă degetele pe faldurile cuverturii, ca să prindă 
curaj, și închise ochii, strângând pleoapele cât putea. Nu reușea 
să-și adune curajul necesar ca să-l privească. Îi simţea, în schimb, 
privirea. Știa că se uita la ea în feluri în care n-o făcuse vreun alt 
bărbat. Trase adânc aer în piept și-și desfăcu picioarele. Secundele 
treceau într-o liniște mormântală, așa că Farah deschise ochii, pri- 
vind fix baldachinul patului. Soţul ei era, cu adevărat, nemilos. 
Barbar. De o cruzime de neiertat. O lăsa să zacă astfel, o fecioară 

dezgolită pentru prima dată, dar fără alinarea și delicatețea de care 
orice femeie în postura ei ar avea cu disperare nevoie. Farah se 
înfășură în propria-i nemulțumire și revoltă ca într-o mantie și găsi 
curajul de a privi în jos spre el. Ceea ce văzu o făcu să îngheţe și 
să se topească în același timp. 

Dincolo de dulcea pantă dintre sânii ei și V-ul coapselor sale, Farah 
îl văzu pe Dorian Blackwell, Inimă Neagră de Ben More, tremurând. 
Nu ca scuturat de un fior, ci tremurând din toate încheieturile, atât 
de tare, încât îi era greu să respire. 

Pe chipul lui se succedau expresii de care Farah nu l-ar fi crezut 
capabil. Se succedau cu o asemenea repeziciune, că nici nu le putea 
identifica pe toate. Dorinţă. Neliniște. Privaţiune. Frenezie. Control. 
Disperare. Poftă. Veneraţie. Respiră rostindu-i numele, iar el ridică 
brusc capul. 

- Vino, îndrăzni ea. Spune-mi ce să fac! 

El clătină din cap, dar privirea-i rămase fixată asupra detaliilor 
intime ale trupului ei. 

- Nu ești încă pregătită, spuse el, aproape fără să-și miște buzele. 

- Ba sunt, îl încurajă ea. Vreau să... 

- Trebuie... să fii... udă. 

Vorbea ca și cum fiecare cuvânt pe care îl rostea îi provoca durere. 
Farah se încruntă. Nu se putu abține. Nu era lucru ușor să seducă un 
bărbat care nu voia să se lase sedus, să se dezgolească pentru prima 
dată pentru un bărbat, fără a fi mai întâi sărutată sau mângâiată. 

- Și cum fac să... 

- Prin plăcere, gâfâi el. Prin atingere. 

Farah înţelegea exact la ce se referea. Descoperise plăcerea des- 
pre care pomenea el în timp ce se îmbăia pentru el. Simţise acele 
unde delicioase și umezeala ce i se formase între picioare ca o rouă. 
Trebuia să o producă din nou. Își descleștă degetele de pe faldurile 
cuverturii și le lăsă să mângâie pielea sensibilă de pe piept. Ochii lui 
se aprinseră, iar trupul ei reacționă. Degetele începură să coboare 
ușor de-a lungul conturului unui sân, apoi peste sfârcuri. Ajunse la 
marginea corsetului din mătase și își lăsă degetele să pătrundă pe 
sub el. Nu-i venea să creadă ce senzaţii o inundau. Nu-i mai păsa 
că el o privea, că îi urmărea fiecare mișcare. Voia ca el s-o privească. 
Era, în același timp, o fecioară sfioasă și o exhibiţionistă îndrăz- 
neaţă, iar asta făcea ca întreaga experienţă să fie și mai incitantă. 

Un geamăt de plăcere i se desprinse de pe buze, iar în acea clipă 
Blackwell își pierdu complet controlul, și, în loc de postura asemănă- 
toare celei a unei păsări de pradă, deveni brusc o bestie feroce, 
dezlănțuită. Cu sângele fierbând. Pândind. Urmărind. Așteptând 
saltul final. Cu dinţii dezveliţi într-un amestec de plăcere și sufe- 
rință, se încordă ca și cum ar fi fost prins într-o încleștare pe viaţă și 
pe moarte cu un monstru. Era jaguarul ei, pantera ei neagră, și era 
posibil să o sfâșie în doi timpi și trei mișcări. Dorian își dădea seama 
că tremură mai tare decât ea în clipa în care mâna ei cobori de pe 
sânii perfecţi până la nivelul șoldurilor și apoi și mai jos. O putea 
atinge și el la fel, în timp ce dorința de a domina îi pulsa în vene? 
Putea oare să înveţe și el acea blândeţe, acea delicateţe, urmărind-o 
cum se atingea singură? Căci nu încăpea îndoială că nu îi putea per- 
mite ei să îl atingă astfel. Sigur... sigur că ea n-ar vrea. Nu dacă i-ar 
vedea pielea dezgolită. Ar fi oripilată, iar el s-ar simţi respins. Nu se 
îndoia de asta. Frumoasă. Era al dracului de frumoasă. Coapsele îi 
erau prelungi, suple, cu mușchi încordaţi. Fundele albastre ale jartie- 
relor îl aduceau pe punctul de a-și pierde minţile. 

Sexul ei era roz, compus din falduri delicate de carne ascunse sub 
cârlionți bălai. Îi lăsa gura apă. Îi fierbea sângele. Mădularul îi pulsa 
sub materialul pantalonilor, într-o crispare ritmică și necontrolată. 
Degetele ei curioase se opriră preț de o clipă înainte de a se cufunda 
sub părul blond ce-i acoperea miezul feminităţii. Gemu când își des- 
făcu locul tainic, iar Dorian încetă să mai respire. Ea exploră ușor cu 
vârfurile degetelor până găsi acel loc care pulsa și zvâcnea, chiar dea- 
supra pliurilor sexului. Dorian se cutremură de uimire văzând cum 
mușchii ei cei mai intimi se contractă în același ritm cu ai lui. 

Șoldurile ei se unduiau încetișor, iar respiraţia i se accelera. Dacă 
în locul lui Dorian ar fi fost bărbatul neînvățat cu greul, cu așteptarea 
răbdătoare, cu chinul și agonia, și-ar fi slobozit sămânța atunci și 
acolo. Însă el își ținu orgasmul în frâu și își impuse să se gândească 
la mâinile ei atingându-i carnea respingătoare. 

În acel moment, ea își depărtă pliurile delicioase care-i adăpos- 
teau sexul și scoase un geamăt care l-ar fi făcut pe însuși Eros să tre- 
pideze de dorință. Degetul îi sclipea, umed, învelit în propriile ei 
sucuri, apăsând ușor acel punct care părea să ceară atenţie mai mult 
decât orice altă parte a trupului ei. Mușchii i se tensionară, iar ea își 

lăsă capul pe spate, slobozind un sunet atât de visceral, încât stăpâ- 
nirea lui Dorian dispăru pe dată. Era dezlănțuit. 
Și se năpusti asupra ei. 


Capitolul 14 
CES 


Un sunet aproape animalic o avertiză pe Farah cu o secundă îna- 
inte ca Blackwell să-i prindă brațele și să i le fixeze pe pat, pe lângă 
trup. Chipul lui pogori asupra ei când el se aplecă și își făcu loc între 
coapsele ei. Avea întipărită pe chip acea expresie sălbatică de bărbat 
pe cale să piardă bătălia vieţii sale, dar care nu era încă pregătit să 
depună armele. 

- Am să-ţi dau doar o șansă, o ameninţă el. Ai priceput? O singură 
șansă să mă refuzi, să mă oprești. Așa că gândește-te bine, nevastă. 
Eşti sigură că asta vrei? 

Privirea lui albastră o ţintui, iar ea avu ocazia să privească mai 
îndeaproape cicatricea. Dacă s-ar fi purtat așa cu ea în orice alt mo- 
ment, ar fi bătut în retragere. Dar trupul i se trezise, iar dorințele ei 
cele mai primitive prinseseră viață. Dorinţa și fierbințeala o învălui- 
seră și deveniseră mai puternice, mai intense decât teama pe care 
ştia că ar trebui s-o simtă. Nu existau prea mulți care să se fi aflat atât 
de aproape de Inimă Neagră din Ben More și să fi scăpat cu viaţă. 
Oare ea avea să supraviețuiască? 

Farah îi susținu privirea rănită. Era sigură de ce simţea. Ştia ce voia. 

— Vreau să... vreau să mă iei. 

- Atunci, Dumnezeu să aibă milă de noi. 

În ochii lui întunecați se văzu, preț de o clipă, o sclipire când gura 
lui se lipi de a ei. Sărutul lui părea o pedeapsă pentru o greșeală de 
care ea nu era conștientă. Să fi fost oare greșeala de a o dori? Greşeala 
de a-l dori? Când apăsarea deveni prea puternică, Farah scoase un 
mic geamăt de durere, iar el își desprinse buzele de ale ei. 

~ Blestemată să fii! rosti acuzator, apoi gura lui o căută din nou 
pe a ei. 

De această dată, fu mai atent. Nu neapărat blând, dar apăsarea 
buzelor lui se transformă într-o pledoarie, într-o rugăminte al cărei 
sens ea nu-l mai cunoscuse până atunci. Îi sărută buzele centimetru 


140 


Tâlharul de inimi 


cu centimetru, din colțuri până la moliciunea plină din centru, devo- 
rând-o cu siguranța experimentată a bărbatului care știe ce face. 
Apoi, în loc să se intensifice, mișcările îi deveniră mai lente. O gusta 
şi o savura ca pe un scotch de calitate. Chiar dacă buzele lui erau 
subţiri și deloc pline, compensau prin pricepere. Se deschiseră dea- 
supra buzelor ei, iar limba lui își făcu loc, cerând insistent să fie ac- 
ceptată înăuntru. Trupul lui începu să se oprească din tremurat, deși 
tensiunea pulsa în continuare, devenind chiar mai intensă sub ma- 
terialul fin al costumului lui. 

Cu un oftat de supunere, Farah își deschise ușor buzele pentru 
el. Trupul ei vibra sub al lui, dându-i ascultare, dar tensionat din pri- 
cina anticipării. Dacă actul ce avea să însemne consumarea relației 
lor urma să semene în vreun fel cu sărutul umed și scrutător, aștepta 
cu nerăbdare momentul. Degetele lui se relaxară ușor, încetând să-i 
mai pedepsească încheieturile mâinilor, iar el se îndepărtă un pic, 
doar cât să o poată privi. Tăcerea făcu loc, pentru o clipă, freneziei 
dorinţei ce se acumulase în amândoi. Era o tăcere plină de acceptare. 
O tăcere nemișcată. Ochii lui neîncrezători îi cercetară chipul, iar 
buzele i se întredeschiseră ca pentru a face loc unei mărturisiri. Însă 
cuvintele nu reușită să treacă de acea barieră nevăzută. 

- Ce este, Dorian? 

- Nu-mi spune pe nume! îi ceru el cu blândeţe. Nu aici. 

- Şi cum să-ți spun? întrebă ea, neînțelegând cum de puteau fi 
suficient de intimi în patul matrimonial, dar nu îndeajuns ca ea să-i 
spună pe numele mic. 

- Bărbate. Spune-mi bărbate! 

Cuvintele lui veniră ca o adiere ce-i mângâia obrazul. Farah simţi 
cum pe buze îi încolțea un zâmbet. 

- Atunci... Ce este, bărbate? 

- Gura ta..., mărturisi el cu adoraţia unui sfânt și supliciul unui 
martir. Am visat de-atâtea ori la ea. Nu ai cum să-ți dai seama de 
câte ori mi-am imaginat acest cuvânt rostit de buzele tale, adăugă el, 
atingându-i buza de jos cu mănușa. 

Farah își strânse buzele când simți atingerea. Era oare cu putință 
ca Dorian Blackwell să nu fi avut nevoie de ea doar pentru scopurile 
sale ticăloase? Era posibil să-și fi dorit și o viaţă alături de ea? Voia 
să-l vadă renunțând la mănuși, voia asta mai mult ca orice, dar știa 
că ar fi o greșeală să i-o spună. Voia să-i simtă pielea pe pielea ei, 
voia ca trupul ei să absoarbă fierbințeala ce răzbătea din trupul lui. 

„Poate într-o altă zi“, își spuse ea, cu un licăr de speranţă. „Dar nu în 
noaptea asta.“ 

- Vino peste mine, bărbate, îi ceru ea. Și sărută-mă din nou! 

Parcă hipnotizat de imaginea buzelor ei, el îi eliberă și cealaltă mână. 

- Să nu... Să nu încerci să mă atingi, o preveni. 

Farah încuviință din cap, strângând așternuturile în mâini. El își 
așeză mâinile de-o parte și de alta a capului ei, sprijinindu-se în 
brațul teafăr în timp ce își lăsa încet greutatea trupului peste al ei. 
Privirile le erau înlănțuite. Onix şi gheață. Se uita la ea ca un cre- 
dincios la vederea moaștelor, ca un om fără Dumnezeu care își 
caută mântuirea. Farah nici nu îndrăznea să clipească, de teamă că 
l-ar putea pierde, că vraja momentului i-ar scăpa printre degete. 
Era primul moment când Dorian Blackwell ridica vălul misterios și 
nu se mai folosea de cuvinte ca să aștearnă între ei confuzie și de- 
rută. În loc de toate astea, iată-l șoptindu-i adevăruri, cu buzele 
aproape lipite de pielea ei. Își ţinură amândoi respiraţia când piep- 
tul lui greu se lipi de al ei. Farah îi simţea forţa bine ţinută în frâu. 
Constituţia lui suplă, dar extrem de puternică se clădise în ani de 
muncă forţată și se rafinase în cei zece ani de când stăpânea prin 
violenţă acele ținuturi. Ar face bine să nu uite aceste lucruri. Să nu 
uite de lucrurile de care era capabil. Gemură amândoi când șoldurile 
lui își găsiră locul peste ale ei. Îi simţi tăria apăsând exact în despi- 
cătura picioarelor ei și îi simţi fierbințeala prin materialul pantalo- 
nilor. Îi pulsa la unison cu inima, iar cea mai mică mișcare pe care o 
făcea îi trimitea lui Farah fiori de plăcere care o răscoleau până 
în vintre. Cu ochii măriți de uimire, ea strânse așternuturile atât de 
tare, că degetele începură să o doară. 

- Ţi-e frică, Zân... Farah? 

- Dar ție? întrebă ea, rămasă aproape fără suflare. 

- Ar trebui? 

- Da. 

Ea nu avu timp să se gândească la care dintre întrebările ei îi răs- 
punsese, căci buzele lui își reîncepură asaltul asupra alor ei. 

— Vreau să te văd. Vreau să te văd toată, ceru el. 

Apoi limba sa începu să-i exploreze gura, mângâind-o pe a ei cu 
atingeri prelungi, profunde, delicioase. Fără a-și desprinde buzele 
de ale ei, el îşi ridică ușor pieptul, suficient cât să se ocupe de dante- 
lele și de panglicile care-o ţineau ca într-o platoșă. Mișcarea produse 
și mai multă frecare acolo unde sexele lor se întâlneau, apăsate unul 

de celălalt, iar Farah își dădu seama din expresia de încordare care se 
așternu pe chipul lui că simţea, și el, măcar un ecou al plăcerii 
pe care acea mișcare i-o provoca ei. Când el o eliberă din strânsoarea 
corsetului, Farah inspiră adânc, umplându-și plămânii cu aer, cu 
aroma bărbătească a trupului lui și cu căldura respirației lui. 

Apoi gâtul i se încleștă. Nu mai putea să respire. Își aminti de co- 
moara pe care o ținea ascunsă. 

- Aşteaptă, gâfâi Farah, mișcându-și capul ca să scape de sub apă- 
sarea sărutului lui. Așteaptă! 

Prea târziu. El se trăsese deja înapoi ca să privească atent ceea ce 
fusese ascuns în corset. Prinse obiectul în pumn și-l privi cu uluiala 
omului lovit în cap cu leuca. 

- Îmi... îmi pare rău, șopti Farah. 

- De ce? întrebă Dorian, în timp ce-și plimba cu o ciudată inten- 
sitate degetul înmănușat peste bucata de material decolorat. 

Nu părea nici nervos, nici mulțumit. Oare ce-o întreba, de fapt? De 
ce o păstrase? De ce îi părea rău? De ce ținuse ascunsă de el această 
amintire a unei alte căsătorii? A unei nopţi a nunții cu totul diferite, 
pecetluite cu câteva săruturi caste și jurăminte? A unei nopţi a nunţii 
complet opuse celei pe care tocmai o trăia. Priviră amândoi acea amin- 
tire a unui tânăr de mult mort și a unei iubiri ce nu fusese să fie. 

- Am promis să nu mă despart de asta, îndrăzni Farah. Te-ai 
supărat? 

Dorian o privi, apoi se uită din nou la bucata de material. 

- Nu, răspunse el, poate un pic mai ferm decât intenționase, apoi 
puse bucata lângă lampă. Ar putea deveni un simbol al uniunii noas- 
tre. Un simbol pentru ceea ce ne leagă. 

Ea se uită la bucata de stofă și, pentru prima dată în acea noapte, 
se simţi goală în fața lui. 

- Ne leagă legea. 

El se instală din nou deasupra ei și-i aruncă o căutătură întunecată. 

- Știm amândoi cât preț pun eu pe lege. 

Se sărutară din nou, zâmbind amândoi, iar dinţii li se atinseră 
ușor. El desfăcu de tot corsetul, apoi îi apucă poalele cămășii. Ea își 
arcui spatele ca să-i facă loc, dezvăluind privirii lui lacome și ultimul 
secret al trupului ei. 

- Pantalonii tăi! spuse ea, în timp ce el îi explora liniile undui- 
toare ale gâtului. Sunt uzi! 

Simţea cât de umezi deveniseră, după ce absorbiseră umezeala 
izvorâtă din dorinţa ei. Frecarea trupurilor îi provocă fiori tot mai 
puternici, urmaţi de o bruscă izbucnire de plăcere când el se apăsă 
mai tare deasupra ei. 

- Nu-mi pasă, gemu el, trecându-și vârfurile degetelor peste 
sfârcurile ei tari ca piatra, reluându-și asaltul asupra gurii ei și înă- 
bușindu-i ţipătul, în timp ce șoldurile li se întâlneau cu tot mai mare 
intensitate şi forţă, iar și iar. 

Farah simțea că îi tremurau picioarele, că stomacul i se crispează, 
iar o senzaţie delicioasă pe care nu știa să o numească o cuprinde și 
i se răspândește din cap până în picioare. 

- Îţi place? 

Repetă mișcarea, gemând, cu buzele lipite de ale ei. 

Dacă îi plăcea? Mai mult decât tartele cu căpşune și deserturile 
decadente. Mai mult decât atunci când se satisfăcuse singură, în timp 
ce el se uita. Nu crezuse că putea simți o atât de mare plăcere. Dar 
nu-i putea spune toate acele lucruri, așa că scoase doar un „Da“ abia 
șoptit, în timp ce fiecare fibră a trupului ei începea să se înfierbânte 
într-un ritm pe care nu-l experimentase până atunci. 

Cu fiecare mișcare a lui, cu fiecare sărut, minunata senzație deve- 
nea tot mai intensă, mai electrizantă, până când, într-un final, de- 
veni imposibil de controlat. Își lăsă capul pe spate și ridică șoldurile. 
Trupul îi fu cuprins de un extaz aproape dureros care aproape o făcu 
să își piardă cunoștința. Inima îi bătea nebunește, pompând sânge 
spre toate extremitățile, după care păru a se opri o clipă, pentru ca 
apoi să o ia de la capăt. Avu impresia că își aude numele. Știa că prin- 
tre buze îi scăpaseră cuvinte fără noimă. Poate chiar țipase, dar nu 
auzise nimic şi nu își amintea aproape nimic. Poate vorbise la fel 
de incoerent ca acei evangheliști habotnici. 

Simțea cum tot corpul îi pulsează și se temu că, dacă senzațiile 
aveau să continue, urma să ajungă să vadă chipul lui Dumnezeu, căci 
nu se îndoia că plăcerea risca să o ucidă. Se agăță cu disperare de 
bărbatul care îi provoca acele senzaţii incredibile, încercă să se ridice 
spre el, să își găsească un echilibru în acel tăvălug de senzații şi 
emoții care o cuprinsese. 

- Nu! 

El se trase înapoi cu violență, blestemând. Se smulse de lângă ea. 
Tocmai o redusese la o masă tremurândă, la ceva mai mult decât un 
cadavru. Simțea că murea câte puțin pe măsură ce undele de plăcere 


se domoleau. Farah deveni prea târziu conștientă de ceea ce făcuse. 
ÎI privi în timp ce-și smulgea lavaliera. 

- Îmi pare rău... 

Brusc, el o imobiliză din nou, iar mâinile lui nemiloase o apucară 
şi o traseră spre tăblia patului. 

- Ți-am spus să nu încerci să mă atingi! 

Acei ochi atât de expresivi cu câteva momente în urmă redeve- 
niseră cum îi știa. Reci. Calculati. Lipsiţi de viaţă. Cu o viteză îngrijo- 
rătoare, îi legă o mână de tăblia patului, apoi privi în jur. Când văzu 
bucata de stofă, stofa lui Dougan, rânji, o înșfăcă și o folosi ca să-i 
lege și cealaltă mână. Farah se înșelase. Nu fața lui Dumnezeu ar fi 
văzut-o, căci îl avea în faţă pe diavolul însuși, strivindu-i trupul cu al 
lui. Începu să o cuprindă panica. El nu înțelesese corect. Intenţia ei 
nu fusese să-i trădeze încrederea și-așa fragilă. Nu mai reușise să-și 
controleze propriul trup, cotropit de plăcerea pe care el i-o provocase. 

- Dorian, eu... 

El îi acoperi gura cu degetele înmănușate. 

- Așa stau lucrurile. 

Dorian simţea că trecuse de punctul fără întoarcere. Depășise 
acea graniță imaginară pe care nu intenționase să o treacă. Oricât îi 
repugna ideea de a fi atins, acea parte din trupul lui pe care o simțea 
mai dornică și mai tare ca oricând își cerea drepturile și voia să 
meargă până la capăt. Făcu un ultim nod legăturii care imobiliza 
mâinile lui Farah, fără a-și lua palma de pe gura ei ispititoare. Nu 
putea să-l atingă. Nu putea să ţipe. Nu putea să-i scape. Dorian trase 
adânc aer în piept, reușind să recupereze crâmpeie din propria-i 
umanitate din abisul negru în care simţea că se scufundase. O mi- 
reasmă aparte îi atrase atenția de la sentimentul de vinovăţie ce 
amenința să se insinueze sub platoșa cu care-și apăra sufletul. 
O simţea în vârfurile degetelor ei fine cu care îl ațâțase pe când își 
descoperea, cu inocentă uimire, propriul trup și plăcerea pe care și-o 
putea provoca. 

Dorian nu voia să o privească. Dacă în ochii ei ar fi citit teamă, 
risca să-i arate îndurare. Dacă ar fi citit supunere, risca să profite. 
Dar dacă ar fi citit milă... chiar nu ştia de ce-ar fi fost capabil. Înghiţi 
în sec şi privi cu atenţie unghiile bine îngrijite ale soției sale. 
Instinctul își intră în drepturi, iar buzele lui îi cuprinseră două de- 
gete încadrate de stofa Mackenzie. Le simţea răcoroase, o răcoare ce 
contrasta cu fierbințeala gurii lui. Ea avu o tresărire de surpriză, 

apoi degetele-i rămaseră nemișcate. lar el le savură. Aveau gust de 
sare, de mosc... și de femeie. Le cuprinse cu toată gura și le despărți 
cu limba. Spre marea lui uimire, ea gemu încet, iar șoldurile i se în- 
cordară și se ridicară de pe pat. Îi eliberă degetele, iar ea le strânse 
imediat în pumn. Evita în continuare să o privească. În schimb, era 
concentrat cu toată fiinţa asupra trupului ei în nuanţe aurii. Con- 
tinuă să-și ţină mâna peste gura ei și se aplecă până când buzele îi 
atinseră lobul delicat al urechii. 

- i-am gustat păsărica, o preveni. Și vreau și mai mult. 

Ea începu să respire atât de precipitat, încât coșul pieptului părea 
pata să se spargă. Sfârcurile tari ca piatra aproape că vibrau. El era la 
fel de șocat ca ea de ceea ce-i spusese, dar nu tocmai surprins. Cu doar 
o oră în urmă, simpla idee de a atinge altă ființă umană îi provoca re- 
pulsie. Dar ea nu era orice ființă. Era Farah. Și îi făcuse o promisiune. 
În prezenţa ei, trupul lui reacţiona cum n-o făcuse niciodată în 
prezenţa cuiva. Aproape că înnebunise când o văzuse atingând cul- 
mea plăcerii. Ce bine-ar fi fost dacă nu l-ar fi atins. Dacă pielea lui nu 
ar fi simţit atingerea ca pe un fier înroșit. Dacă nu ar fi simțit că toate 
rănile care-l chinuiseră se redeschideau. Peste dorința trupească du- 
reros de intensă simţise că se preling şuvoaie de sânge. Avea să-i 
spună într-o bună zi că nu era supărat pe ea. Că o legase pentru si- 
guranţa ei. Pentru că, dacă l-ar fi atins din nou, fără să își dea seama, 
luată de valurile extazului, el nu și-ar fi putut controla reacția. 

Gândul la ce-ar fi capabil să facă era în măsură să-i îngheţe din 
nou sângele în vene. Numai că mirosul e un simţ extrem de puter- 
nic, iar mirosul ei se impregnase în el. Ca să ajungă la sexul ei, tre- 
buia să-și desprindă mâna de buzele ei. 

- Dacă scoţi un sunet, îți pun căluș! 

Dumnezeule! Era un monstru. Însă Dorian ştia că, dacă ea i-ar fi 
cerut îndurare, n-ar fi putut să o refuze. Știa și că n-ar mai putea să 
dea ochii cu ea dacă l-ar respinge. Așa că nu-i putea îngădui nici unul 
din aceste lucruri. Doar o prevenise, nu-i așa? Înainte ca ea să-i ceară 
să petreacă această noapte împreună. 

Ea încuviință din cap. Pentru el era suficient. Îi eliberă gura, iar 
ea nu scoase un sunet. „Slavă Cerului!“ 

Dorian simţea că inima îi bătea de să-i sară din piept, iar mădula- 
rul îi pulsa de dorinţă. Fu bucuros că ea nu-i opuse rezistență aproape 
deloc când îi depărtă genunchii. Strălucea. Era udă toată. „Al naibii 
de frumoasă.“ Îi mângâie interiorul coapselor, desfăcându-le tot mai 

mult, desfăcându-i jartierele ce ţineau strânși ciorapii. Se întrebă 
«Incă pielea îi era la fel de fină precum părea. 

Foamea îi devenise feroce în vreme ce el se sprijini în coate și 
permise pofiei să i se încleșteze adânc în abdomen. Fu uimit de cât 
de udă, caldă și mătăsoasă era ea. Îi despică sexul cu vârful degetului 
nmănușat, iar nectarul ei îi acoperi vârful mănușii. Ea tremură, dar 
nu scoase nici un sunet, așa cum îi promisese. E] își frecă degetul mare 
şi arătătorul, curios să vadă consistenţa sevei ei. Nu peste multă 
vreme, mădularul lui avea să fie complet acoperit de acest nectar și... 

Simţea că o lua razna dacă nu o gusta cât mai repede. Dorian 
n-avea habar ce făcea, dar mireasma ei îl ademenea într-atât încât își 
lipi buzele de sexul ei. Ea își arcui șoldurile, iar el își dădu seama 
că făcea mari eforturi să rămână cât se putea de pasivă, deși trupul 
o trăda. „Prea bine.“ Pentru că și pe el îl trăda. 

Avea un gust dumnezeiesc. Avea gust de dorinţă și de plăcere. De 
împlinire. De femeie. Femeia lui. Prădătorul din el urma să ia masa 
şi să se ospăteze până avea să se simtă îndestulat. 

Și fusese înfometat o viaţă. 

Nevoia disperată de a se zbate să scape din legături dispăruse în 
clipa în care Farah simţise cum buzele soțului ei îi cuprinseseră de- 
getele. Iar la auzul cuvintelor vulgare pe care i le șoptise la ureche, 
excitaţia pusese stăpânire pe trupul și pe simţurile ei. lar acum ume- 
rii lui largi se aplecau și se ridicau ritmic dintre coapsele ei depăr- 
tate, în timp ce limba lui îi producea senzaţii care o făceau să-și 
muște buzele până la sânge. 

Limba lui o despică în două cu o atingere prelungă. El gemu lipit 
de ea, iar ea scânci drept răspuns, fără să se poată controla. 

Nu scoase un cuvânt. Nici măcar unul. 

Blackwell se transformase în acel jaguar la care se gândise în clipa 
în care îl văzuse prima dată. Umerii lui se roteau și se lăsau în jos, iar 
el se instala cât mai confortabil ca să se bucure de ospăț. Nu lăsă nici 
o părticică din ea neexplorată. Limba lui căuta cu îndrăzneală și 
găsea zone pe care ea nici măcar nu și le cunoștea. Îi desfăcu sexul 
cu vârfurile degetelor, expunând-o complet. Farah abia putea îndura 
ce simțea. Însă vedea expresia de venerație de pe chipul lui când o 
privea, când o gusta, de parcă și-ar fi dorit să îşi întipărească în me- 
morie fiecare protuberanţă și fiecare crevasă a anatomiei ei intime. 
Învăță repede ce anume o făcea să geamă, ce o făcea să se arcu- 
iască sau să se retragă. Se juca precum un bărbat care abia învăța 

jocul. Îi testa reacțiile, recrea senzațiile, îi făcea plăcere să fie un pic 
crud cu ea, așa cum numai Inimă Neagră din Ben More o putea face. 
O împingea până dincolo de limite, apoi se retrăgea, lăsând-o să 
geamă, să se încordeze, să asude. 

Ea tresări când degetul lui pătrunse în canalul îngust și mătăsos 
al feminităţii ei, iar vibraţiile geamătului lui deasupra miezului căr- 
nos pe care îl sugea cu poftă între buze și-l excita cu limba o zdrun- 
cină zdravăn. 

Farah ţipă din toate puterile. Simțea nevoia să se agaţe de ceva, 
să prindă cu degetele, să atingă, în timp ce testa rezistenţa legătu- 
rilor care o imobilizau. Și, cu cât se lupta mai tare, cu atât plăcerea 
devenea mai intensă, făcându-i sângele să fiarbă și făcând-o să simtă 
nevoia să urle de plăcere. El rămase acolo, simțindu-i zvâcnirile dis- 
perate ale șoldurilor și urmărind-o cum își înfige călcâiele în saltea și 
se arcuiește. Pentru o clipă, crezu că intensitatea orgasmului avea să 
o rupă în două, dar el era acolo, apăsându-i șoldurile și obligând-o 
să se bucure de finalul extatic. Ea închise ochii, dar în spatele pleoa- 
pelor strânse vedea milioane de lumini și culori. Farah își simțea 
mușchii sexului contractându-se și relaxându-se în jurul degetului 
înmănușat, trăgându-l parcă și mai adânc înăuntrul ei. 

Apoi el dispăru. 

Farah se prăbuși respirând greu și tremurând de epuizare. Se 
simțea prizonieră și, în același timp, mai liberă ca oricând. Își lăsă 
capul să atârne într-o parte și îl privi printre gene. Făcu ochii mari. 
Dorian își desfăcuse pantalonii și îngenunchease între genunchii ei 
tremurători, ţinându-și mădularul erect în mână. Până în acel mo- 
ment, actul la care aveau să purceadă nu o intimidase pe Farah. 

Trăsăturile lui întunecate erau deopotrivă neînduplecate și 
aproape imploratoare. El se aplecă și-i potrivi șoldurile, oprindu-se 
o clipă ca să îi atingă sfârcurile cu degetul umed, pentru ca apoi 
să le lingă. 

- Doamne, ce gust ai! Mă îmbată. El gemu, iar ochii lui aruncau 
săgeți acuzatoare în timp ce se așeza deasupra ei, complet îmbrăcat, 
dar cu sexul apăsat pe despicătura dintre coapsele ei. Ce mi-ai făcut? 

Ce-i făcuse ea lui?! 

- Eu... eu... 

El îi acoperi din nou gura cu mănușa, ca o stavilă în fața cuvin- 
telor pe care oricum n-ar fi știut să le găsească. 

- N-am vrut să-ți fac rău. N-am vrut asta niciodată. Îmi pare rău, 
îi șopti la ureche. 

Farah nici nu apucă să se gândească pentru care dintre nenu- 
măratele greșeli își cerea el scuze, căci el era deja în ea, deflorând-o. 
Mănusșa îi înăbușea strigătele în timp ce Dorian o pătrundea tare 
și fierbinte. Sexul lui îi ajungea până-n pântece sau, cel puţin, așa i se 
părea. lar în tot acest timp Dorian înjura și blestema, rostind blas- 
femii pe care Farah nu le auzise în toţi anii petrecuţi la Yard. Deși 
ea era cea a cărei carne sângera, el era cel cu chipul contorsionat ca 
într-o mască a durerii. Farah trase de legăturile care îi imobilizau 
mâinile, se zbătu sub palma care îi acoperea gura. Voia să scape de 
durere și, în același timp, să îl aline pe el. Voia să-și recapete contro- 
lul asupra trupului. 

Însă Inimă Neagră din Ben More n-avea să-i îngăduie asta. 

Dorian făcu un efort să o privească în ochi. Să vadă licăririle de 
durere. Durerea pe care el i-o provoca. Cât de crud era Dumnezeu, 
cât de crud rânduise lucrurile pe acest pământ! Căci a o pătrunde 
era, pentru el, cea mai dulce plăcere, în timp ce pentru ea era cea 
mai cruntă tortură. 

„Ea a vrut-o“, îşi aminti el. „Da, dar nu atât de mult cum ai vrut-o 
tu“, îi șopti o voce întunecată. „N-am vrut niciodată să îi fac rău. Și 
nicidecum în felul acesta“, protestă el. „Nu te-ai fi oprit până n-ai 
fi făcut-o a ta. Până n-ai fi gustat-o ca acum, până n-ai fi cotropit-o 
ca acum.“ „Nu mă va respinge niciodată“, își spuse el, înnebunit. 
„Atunci, ia-ţi mâna de pe gura ei.“ 

Dar n-o făcu. Nu putea. Prins în lupta cu sine însuși, Dorian 
aproape că nu băgă de seamă cum trupul ei ceda ușor, cum se adapta 
trupului lui, cum îl accepta și îi făcea mai mult loc, în timp ce pulsa 
încet, cu strângeri mătăsoase. Frica și încercările de a se împotrivi 
o epuizaseră pe Farah, iar corpul i se înmuiase și devenise ascultă- 
tor, supus. Nu trecu mult și expresia de panică și durere dispăru, iar 
ochii ei cenușii redeveniră ca de argint. 

El rămase nemișcat, cu mușchii încordaţi. Era la marginea abisu- 
lui și nu reușea să facă saltul final. 

Știa din experienţă că realitatea nu se ridică niciodată la înăl- 
ţimea amintirilor sau, chiar mai rău, a fanteziilor. Însă acele convin- 
geri se năruiseră în clipa în care pătrunsese trupul soției lui. Doar o 
parte din el era în ea, și totuși, căldura ei îl umplea, îl împresura, iar 
el știu, dincolo de orice îndoială, că, odată ce se pierduse în ea, se 

pierduse și în fața ei. Farah scoase un mic suspin de ușurare și flu- 
tură din gene când șoldurile i se relaxară în sfârșit şi putu să simtă 
cum era să îl simtă în ea. În acea clipă, o pulsaţie fierbinte de dorință 
străbătu trupul lui Dorian, urmată de un val de plăcere. Instinctul 
se dovedi mai puternic decât rațiunea, iar el își ridică șoldurile și se 
împinse în ea, afundându-se în ea, iar și iar. 

Plăcerea se transforma treptat în extaz, răvășindu-i toate simțu- 
rile, secându-l. Explodă adânc, umplându-i pântecele cu seva lui. lar 
la final se simţi gol, un gol întunecat, de binecuvântare și de foame, 
sătul, dar nu îndestulat. Era un bărbat în plină forță ce se lupta să 
înoate împotriva curentului și care își dădea seama prea târziu 
că încerca să se pună cu o forţă a naturii cu mult mai puternică 
decât el. 

Știa că era pierdut. 

Farah îl simţi mărindu-se în ea, forțând și mai mult canalul deja 
tensionat. Nu avu nevoie decât de câteva mișcări ca să se dezlănțuie. 
Apoi își rezemă capul de gâtul ei fără să respire câteva momente care 
ei îi părură o eternitate. Trupul lui puternic era scuturat de valuri de 
fiori. Își susținea greutatea cu o singură mână, iar palma rănită era în 
continuare lipită de buzele ei. Până și degetele i se încleştau în rit- 
mul pulsaţiilor care nu-i slăbeau trupul. 

Când furtuna simțurilor se domoli, el răsuflă adânc, cu faţa învă- 
luită în părul ei. Farah nu știa la ce să se aștepte de-acum, după ce el 
își luase porția de plăcere, Dar cu siguranţă nu se aștepta să urmeze 
ceea ce urmă. 

Blackwell nu se opri. Menţinu un ritm lent și constant, cu băr- 
băţia la fel de fermă ca la primul asalt asupra trupului ei. Gâfâielile i 
se transformară în gemete, ce lăsară locul suspinelor. Își ridică piep- 
tul ca să o privească, iar trăsăturile lui dure și neliniștitoare erau în- 
muiate de o expresie nouă: uimire. Lâna fină a vestei lui se freca ușor 
de sfârcurile ei sensibile. Pielea mănușii lui îi atingea buzele, gâtul, 
sânii. Dorian o pătrundea cu mișcări prelungi, adânci, profunde, iar 
seva lui îi ușura accesul în miezul trupului ei. Farah crezuse că rolul 
ei se încheiase și că, odată satisfăcut, trupul ei nu avea să-i mai fie de 
nici o trebuință. Spre marea ei mirare, simți cum o căldură aproape 
înțepătoare i se naște în vintre la fiecare mișcare a lui Dorian, de fie- 
care dată când sexul lui se afunda în carnea ei. Întredeschise buzele și 
scoase un mic scâncet de plăcută mirare. 


150 


Tâlharul de inimi - 


Privirea lui Blackwell se oţeli, întrebătoare. 

lar trupul ei răspunse fără ezitare. Șoldurile i se ridicară, coap- 
sele i se încordară, iar Farah lăsă să îi scape un geamăt de încurajare. 

Era tot ce-i trebuia lui Dorian. 

Nu o sărută, nici nu o gustă. În schimb, îi scrută chipul cu o in- 
tensitate înnebunitoare. Urmărea fiecare clipire a genelor, fiecare 
respiraţie, fiecare moment în care buzele ei se întredeschideau. 
Folosea toate semnalele trupului ei ca să își ajusteze mişcările. Pe 
ea o uimea faptul că el își putea susține trupul într-un singur braț, 
dar gândurile începură să i se topească unele în altele în clipa în 
care el începu să își folosească cealaltă mână ca să o exploreze, ghi- 
dându-i simţurile precum un dirijor de orchestră. Îi atingea con- 
tururile feței, pomeţii, de parcă ar fi vrut să își întipărească în 
memorie fiecare trăsătură. 

Presiunea din vintre se intensifică, gemetele ei se transformară 
în scâncete, apoi scâncetele deveniră tipete. Degetele lui alunecară 
printre buzele ei, lăsându-i pe limbă mireasma propriului sex. Sex şi 
piele. Strânse buzele și își plimbă limba pe degetele înmănușate, 
apoi le supse. El șuieră, gemu și își retrase mâna, coborând-o apoi 
spre șoldurile ei și cuprinzându-i o fesă, trăgând pentru a-și face loc, 
intensificând ritmul. 

Cu capul pe spate, între perne, cu ochii dați peste cap, Farah avea 
senzaţia că toate simțurile îi erau copleșite și-i solicitau atenția. 

Piele și sex. Întuneric. Condimente. Aer răcoros. Sânge înfierbân- 
tat. Haine. Carne moale și alunecoasă. Trup de bărbat masiv și ferm. 

O gură peste a ei. O limbă zvâcnind înăuntru, savurând esenţa de 
femeie pe care degetele lui o lăsaseră acolo. 

Farah simțea cum valuri de senzații îi străbat șira spinării. Îi era 
teamă de ele, ca de primele unde ale unui cutremur, ca de acea se- 
cundă de respiro înainte de fulger. 

Așteptă tunetul drept răspuns, convinsă că avea să răsune prin 
fiecare oscior al ei. Luptându-se cu legăturile cu mușchi slabi și 
tremurători, se îndoia că ar supraviețui unui nou val devastator 
de plăcere. 

Dar nu avea scăpare. Extazul îi răvăși ca un cutremur trupul nea- 
jutorat, purtând-o în valuri după valuri de senzații. Blackwell își 
lipi buzele de ale ei, absorbindu-i ţipetele înnebunite, până când se 
desprinse brusc din sărut și se trase îndărăt, slobozind un geamăt 

intens și profund, urmat de un altul, strigându-și cea de-a doua 
descătușare ca un prizonier eliberat după ani de temniță grea. 

Farah simțea că oasele i se dizolvă într-o delicioasă și languroasă 
senzaţie de saţietate. Dacă n-ar fi fost strânsoarea legăturilor ce-i 
apăsau încheieturile și micile pulsaţii pe care încă le resimțea în ab- 
domen, Farah s-ar fi întrebat dacă nu cumva se desprinsese de 
propriul trup. 

Dorian Blackwell, soțul ei, rămăsese deasupra ei, în vreme ce în- 
cercau amândoi să își recapete suflul. ÎI privi în ochi și, în acea clipă, 
împărtășiră un moment de uimire tăcută. Ceva se schimbase pro- 
fund în lumea lor. Ca și cum împărtășeau de acum un soi de secret 
cosmic sau un gând rătăcit, purtat de valurile mării. lar în acel mo- 
ment de tăcere și de eliberare, ea simți că îl cunoaște, în sfârşit, că 
îl vede cu adevărat așa cum era. Un băieţandru rănit și abuzat. 
O inimă plină de promisiuni şi apoi golită, un suflet rătăcit prin 
umbre în căutarea luminii. lar ea simţi că i se deschiseseră nu doar 
ochii, ci și inima. 

Afurisit să-i fie chipul! Îi trăda toate gândurile. Iar el probabil că 
le citise, căci, înainte chiar de-a se retrage din trupul ei, se ascunsese 
din nou în spatele paravanului de întuneric și gheaţă, lăsând-o acolo, 
înfrigurată, vulnerabilă și singură. 

„Nu pleca!“ îi ceru ea în gând. 

Își dădea seama că descătușase ceva. Că scosese ceva la lumină. 
Dar încă nu își dădea seama ce anume și nici ce însemna asta. Avea 
nevoie de mai mult timp, de câteva momente în plus alături de el. 
Sub el. 

- Trebuie, i-o tăie el, retrăgându-se din ea și dându-se jos din pat. 

Farah se încruntă. Îl vedea din spate, îl privea cum îşi aranja hai- 
nele și își încheia nasturii. Ea nu își dădu seama că gândise cu voce 
tare până nu îi auzise răspunsul. 

— De ce trebuie? 

Dorian nu îi luă în seamă întrebarea. Se duse spre spălător și 
turnă apă pe un prosop. „De ce?“ Răspunsuri erau cu miile. Era deo- 
potrivă protector și laş. Protector, pentru că știa că acele cosmaruri 
care pentru el erau inofensive fizic ar putea fi letale pentru ea. Dacă 
s-ar trezi cuprins de panică, încercând cu disperare să alunge amin- 
tirile, ar risca să o frângă înainte să se poată stăpâni. 

Era însă și laş, pentru că știa că a doua zi de dimineaţă n-avea să-i 
poată înfrunta furia și ura. Nu avea tăria de-a vedea urmele pe care 

legăturile aveau să i le lase în carne. Nu avea tăria să-i vadă mânia 
i dezgustul când avea să conștientizeze ce făcuse. Ce-i făcuse el. Că îi 
lurase inocenţa și-și slobozise în ea sămânța murdară. 

De două ori. 

Stoarse prosopul și se întoarse la ea. Arăta ca o zeiţă captivă. Ca o 
pradă de război din antichitate, legată și expusă pentru plăcerea no- 
ului stăpân. 

El, unul, așa o tratase. 

Și pentru asta merita să moară. 

Desfăcu lavaliera cu care îi legase o mână. Ar fi trebuit să mai 
stea cu ea. Să o ajute să se spele. Dar știa că vederea trupului ei dez- 
virginat l-ar înnebuni. Bine-ar fi să scape cât mai putea. Cât se putea 
controla, pentru că, în mod surprinzător, reușea. Era puternic. Se 
ţinuse de cuvânt. Îşi făcuse datoria. Ea se putea dezlega singură 
de aici încolo. 

„Pânza lui Dougan.“ 

Brusc își pierdu stăpânirea de sine. 

- Rămâi? întrebă ea încet, cu ochii adumbriți de genele grele. 
N-am să... n-am să încerc să te ating. 

- Culcă-te acum, îi ceru el, forțându-se să întoarcă spatele ca să 
nu mai vadă aura sublimă a cârlionţilor ei. 

În drum spre ușă, stinse lumânările și ieși fără să se uite înapoi, 
lăsând-o singură în beznă. Când ușa se închise în spatele lui, își 
pierdu controlul. Covoarele scumpe îi amortizară căderea când se pră- 
buși în genunchi. Ce nesăbuit fusese să creadă că era puternic! Un 
nesăbuit și un prost! 

Era clar că avea o slăbiciune, un nenorocit de punct vulnerabil. 
Unul cu ochi cenușii aproape lichizi și cu plete creţe argintii. 

lar dacă ea avea să afle asta, atunci Dumnezeu să-l aibă în pază! 


Capitolul 15 
SER 


- Bună dimineaţa, doamnă Blackwell! Lumina soarelui inundă 
camera, trezind-o pe Farah. Deschise ochii și-l văzu pe Murdoch, care, 
binedispus, trăgea draperiile. Sper că aţi dormit bine. 

Razele soarelui străpungeau cu greu norii și ceața, dar totuși 
reușeau să își împrăștie strălucirea. Așa ceva era posibil doar 
în Highlands. 

- Bună dimineaţa, Murdoch. Cât e ceasul? Farah căscă și clipi 
des, ca să își limpezească ochii. V-am lăsat să dormiţi cât de mult am 
putut, domniţă, da’ Blackwe... Dumnezeule! Ce v-a făcut bădăranul, 
v-a legat? 

Speriată, Farah încercă să-și miște braţele și văzu că mâna stângă 
îi rămăsese prinsă de tăblia patului, legată cu bucata de material de 
la Dougan. Adormise așa, fără să își dea seama, într-atât de epuizată 
fusese. Mâna îi era amorțită, atârnând pe lângă tăblia patului, înfășu- 
rată într-o bucată decolorată de material negru, cu auriu și albastru. 

„O amintire a legăturii noastre“, își spuse. Înţelesul cuvintelor pe 
care i le spusese soţul ei era acum alarmant de literal și își pierduse 
din sensul figurat. Murdoch se grăbi spre ea, amintindu-i că ador- 
mise aproape goală. Își strânse hainele la piept în timp ce el desfăcea 
strânsoarea care îi ținuse mâna imobilizată. 

- Nu mă mai mir că a dispărut azi-dimineaţă de parcă-l urmăreau 
toți dracii. Ştia că o să ne punem toți pe el și-o să-l jupuim de viu 
pentru că v-a tratat în halul ăsta. Și chiar în noaptea nunții! Ce-mi 
pasă că io-s cine sunt și el e afurisitul de Dorian Blackwell? Când 
dau ochii cu el, o să-l... 

- Nu-i nimic, îl linişti Farah, mișcându-și degetele ca să ajute 
sângele să circule din nou. Trebuia să facă asta ca să... Vezi tu, m-am 
întins să-l ating într-un moment de... 

Farah simţi că roșește și închise ochii. Când îi redeschise, 
Murdoch o privea cu un amestec de înțelegere și părere de rău, îna- 
poindu-i cu grijă bucata de material. 

- Nu v-a rănit, așa-i? 

Farah clătină din cap. Se ridică în capul oaselor și își privi înche- 
ieturile ușor învinețite. Simţea dureri şi înțepături în mușchi pe care 
nici nu știuse că îi avea. 

- Cred că noaptea trecută a fost mai grea pentru el decât pen- 
tru mine. 

- Zău că da! zise Murdoch încuviințând din cap. Îmi imaginez. 
Nu-i stă în obicei să... 

Farah afișă un zâmbet sardonic. 

- Ba aș zice că îi stă în obicei. 

— Nu când e vorba de dumneata, insistă Murdoch. 

- Ce vrei să spui? 

Trupeșul scoțian își feri privirea și îi adună hainele, punându-le 
la picioarele patului. 

- Zic că sunteți drăguţa lui Dougan. Trebuia să fie blând și să aibă 
grijă de dumneata. 

Amintirile nopţii trecute năvăliră și o făcură să se înfioare. Dorian 
nu fusese chiar blând, dar... 

- A avut... grijă, recunoscu Farah. N-ai de ce să fii supărat pe el. 
Sunt bine, după cum vezi. Îi zâmbi şi fu surprinsă să constate că era 
un zâmbet sincer, Însă, în clipa următoare, își aminti de cuvintele 
lui Murdoch și le pătrunse sensul. Și zici că domnul Blackwell... 
adică... soțul meu a plecat de dimineață? 

Murdoch se întoarse cu spatele și se apucă să aprindă focul ca să 
îi ofere intimitate. 

- Da. Ne aranjează plecarea la Londra cu trenul de după-amiază. 

- La Londra? Așa curând? 

Farah chiar se întrebase dacă urma să aibă parte de câteva zile 
liniștite în care să se înveţe cu viața de oameni căsătoriți. Sau, măcar, 
în care să se obișnuiască unul cu celălalt. Poate chiar să petreacă îm- 
preună câteva nopţi precum cea de dinainte și să descopere ce alte 
plăceri le mai putea oferi patul conjugal. 

- V-am pregătit o baie fierbinte, spuse Murdoch în timp ce în- 
cerca să ațâţe focul. Și aţi face bine să-i daţi zor. N-aș vrea să fiu ăla 
de-i spune lui Blackwell că planurile s-au dat peste cap. 

„Normal“, își spuse Farah în timp ce se ridica ușor și se întindea 
după halatul de mătase de lângă pat. Acum, că o avusese, Blackwell 
avea să se grăbească să obţină titlul de Northwalk. Iar asta presupu- 
nea să o târască la Londra și s-o etaleze în fața unui nemernic care o 
voise cândva de soţie, dar care acum nu urmărea decât să o elimine. 

Chiar dacă asta ar însemna să o ucidă. 

Farah își mușcă limba și se întrebă, nu pentru prima oară, dacă 
Dorian Blackwell îşi ținea promisiunile atât de riguros pe cât pretin- 
dea. Acum, că îl ajutase să obţină ceea ce-și dorise, ce însemnătate 
va mai avea viaţa ei pentru el? Oare era într-adevăr mai puţin ticălos 
decât Warrington? Ce garanţie avea ea, în afară de spusele locatari- 
lor acelui castel plin de condamnați și de criminali, că noul ei soţ și 
Dougan Mackenzie fuseseră atât de apropiaţi pe cât pretindea el? 
Farah își duse o mână la gură în timp ce urmărea mişcările lipsite de 
grabă ale lui Murdoch. Le dăduse crezare tuturor fără să clipească. 

Își dorise atât de mult o conexiune cu trecutul ei, cu acel băiat care-i 
fusese răpit, încât luase de bun tot ce i se spusese. Și, mai mult de 
atât, începuse să îi pese. Oare nu cumva făcuse greșeala vieții ei deve- 
nind soţia lui Inimă Neagră din Ben More? 

Ce fusese-n capul ei? 

Îndoiala începu să pună stăpânire pe ea. Cu greu, din cauza du- 
rerilor musculare, se uită spre pat, amintindu-și venerația de pe 
chipul soţului ei, felul în care o posedase, plăcerea prelungită încăr- 
cată de uimire și de surprindere. Astfel de lucruri nu puteau fi năs- 
cociri. Nici prefăcătorii. Sau puteau? În nici un caz nu din partea 
ei. Nu. Ce se petrecuse între ei noaptea trecută fusese cât se putea 
de real. Atât de real că el simţise nevoia să facă un pas înapoi. Să se 
îndepărteze de ea. 

Farah petrecuse o mare parte din ultimii zece ani printre crimi- 
nali și mincinoși. Și credea, atât cât îi îngăduia propria judecată, că 
Blackwell nu minţise când îi promisese că urma să aibă grijă să fie în 
siguranță. Dumnezeule, spera că așa stăteau lucrurile, pentru că, deși 
îl iubea pe Dougan Mackenzie și îi era dor de el, nu era tocmai pregă- 
tită să i se alăture în mormânt. 


Trenul care circula pe ruta Glasgow-Londra trase ultimul sem- 
nal de avertizare. Norii de abur cald se amestecau cu ceața, îngreu- 
nându-le pasagerilor vederea. Un valet o conduse pe Farah în 
vagonul privat al lui Dorian Blackwell. 

- Am urcat bagajul domnului Blackwell, dar pe al dumneavoastră 
nu l-am văzut. Să țin trenul în loc ca să aveţi timp să-l aduceţi? 

Ochii căprui ai tânărului se potriveau la fix cu constelația de pis- 
trui care-i împodobea chipul. O ajută pe Farah să urce. Pentru ni- 
meni altcineva nu s-ar fi pus problema să întârzie plecarea trenului. 
Doar pentru cineva ca Inimă Neagră din Ben More. Și, mai nou, pen- 
tru soția lui. 

- Nu, mulțumesc, domnule McFarley. Nu mi-am luat cufărul. 

Căută prin geantă și scoase o monedă pe care i-o dădu tânărului. 

- Mulţumesc, doamnă Blackwell, îi spuse el, cu ochii strălucin- 
du-i. O să faceți ceva cumpărături la Londra, așa-i? 

„Doamna Blackwell.“ Oare de ce avea impresia că numele fals 
de Mackenzie era mai puţin artificial decât numele perfect legitim de 
Blackwell? Își privi rochia de seară cu care era îmbrăcată, cea mai fru- 
moasă dintre toate rochiile pe care le avusese vreodată, și își dădu 

seama că pentru aristocrați acea rochie ar fi fost absolut decentă 
pentru o călătorie cu trenul și nimic mai mult. 

- Cred că ar cam fi cazul, nu? 

Era limpede că uniforma ei de funcționar la Scotland Yard nu era 
ce trebuia pentru o contesă. 

- O să vă-ntoarceţi curând în Scoţia, doamnă? 

- O să vin des în vizită, răspunse ea cu sinceritate. 

- Prea bine, doamnă Blackwell. Călătorie plăcută! 

O salută, apoi cobori de pe platforma vagonului și se grăbi spre 
ceilalți angajaţi care se îngrămădiseră în apropiere de linia de tren. 
Când Farah se uită spre ei, se împrăștiară care încotro, prefăcân- 
du-se că aveau treburi de rezolvat și că ultimul lucru care le trecea 
prin cap era să stea și să se zpâiască la ea. Probabil avea să fie nevo- 
ită să se obișnuiască, în timp, cu reacţia aceasta din partea oame- 
nilor. Anonimatul îi priise de minune, iar Farah regretă pierderea 
irevocabilă a acelui statut și deschise ușa vagonului. 

Un scaun uriaș se afla în centrul oricărei camere ocupate de Black- 
well. De acolo privea și controla totul. Arăta ca un dictator întunecat 
care înmuia catifea și damasc în sângele dușmanilor, apoi împodo- 
bea materialele cu ciucuri aurii și le punea în valoare cu ajutorul 
unui candelabru de cristal. Era un despot pasionat de lux. Peticul de 
pe ochi îi era prins cu legături care îi veneau peste frunte, formând 
un onduleu în părul său lucios. Cu ochiul bun fixa podeaua cu o cău- 
tătură vexată. Pe un genunchi avea, parcă uitat, un pahar de cristal 
cu lichior de culoarea caramelului, prins între degetele înmănușate 
care-i provocaseră lui Farah spasme de plăcere. Purta oare aceeași 
pereche de mănuși pe care o purtase în noaptea precedentă? 

Se ridică în clipa în care ea apăru pe culoarul îngust și trecu pe 
lângă două fotolii lungi și luxoase așezate de o parte și de alta a unei 
măsuțe cu scaune delicate tip Ludovic al XVI-lea. Dădu băutura 
peste cap și puse paharul pe masă. 

Trecu un lung moment de tăcere în care el o inspectă din cap 
până în picioare, de la părul împletit până la singura ei pereche 
de încălțări bune. O inspecta cu un aer întrebător și nerăbdător, ce 
străbătea dincolo de masca lui de gheață. Îi despărțeau câțiva metri 
buni, iar el se apropie de ea lăsând totuși o distanţă sigură, în așa fel 
încât să nu îl poată atinge. 

- Eşti... Eu... 

Nu se-ntâmpla prea des ca Inimă Neagră din Ben More să se bâl- 
bâie sau să nu-și poată găsi cuvintele, așa că Farah îl privi întrebător. 

- Da? spuse, încercând să îl încurajeze. 

El își recăpătă într-o clipită sângele-rece și se încruntă încurcat. 

- Imediat ce ajungem la Londra, mergem la croitoreasă. 

- Da? Dar de ce imediat ce ajungem? N-avem lucruri mai impor- 
tante de făcut? 

El își schimonosi buzele, așa cum făcea de fiecare dată când urma 
să spună ceva neplăcut. 

- Îmi displace profund această rochie, dar am observat că e cea 
mai bună pe care o ai. 

- Ce are rochia mea? întrebă ea privind şi mângâind materialul 
care o costase economiile pe-o lună întreagă. Mi se părea că mi se 
potrivește culoarea. 

- Da, și la fel credea și Carlton Morley. 

Farah zâmbi. Pentru un bărbat faimos pentru indiferența și aerul 
lui glacial, soţul ei se dovedea destul de gelos. Știa însă că revelația 
n-ar trebui s-o încânte atât de mult. 

- Ei bine, dacă găsești garderoba mea atât de penibilă, am să mă 
consolez cu ideea de a primi un trusou nou și scump, spuse ea, pre- 
făcându-se că oftează din rărunchi. Ce povară! 

Farah își dădu seama după privirea lui că îl zăpăcise complet. 

- Te... te deranjează ideea? 

Oare chiar conta pentru el? 

- E drept că nici unei femei nu îi place să-i fie criticate gusturile ves- 
timentare, dar cea mai bună consolare este să primească o rochie nouă. 
Sau mai multe, în cazul nostru, spuse ea cu un zâmbet îndrăzneț. 

Dorian o privi și se încruntă și mai tare, într-atât încât două cute 
adânci apărură între sprâncenele lui de abanos. Părea că buna ei dis- 
poziţie o înrăutățea și mai mult pe a lui. Că s-ar fi așteptat să o vadă 
supărată sau nervoasă. 

- Ar trebui să stai jos, îi ordonă el, arătând înspre scaunul confor- 
tabil de pe care tocmai se ridicase. 

- Nu e locul tău? 

- a-l tu, insistă el, iar privirea lui de obicei intensă și fixă era 
neobișnuit de agitată, 

Se uita ba la încheieturile ei, ba la sânul stâng, de parcă ar fi putut 
pătrunde cu privirea prin straturile veșmintelor până la bucata de 
pânză pe care o ţinea lipită în dreptul inimii. Îi studie şi restul tru- 
pului, buzele, talia, fusta. 

- Prefer canapeaua, spuse ea, intrigată de purtarea lui ciudată. 

El aruncă spre canapeaua de culoarea vinului o căutătură ce adu- 
cea cu îngrijorarea. 

- Nu poţi... nu poţi sta așezată? 

Un mușchi îi zvâcni sub ochi, apoi un altul în falcă. 

- De ce să nu pot? Farah înţelese totul, într-un moment de clari- 
tate, și fu nevoită să apuce strâns materialul rochiei ca să își înăbușe 
impulsul de a-l atinge. Soţul ei era îngrijorat de starea ei, după noap- 
tea nunţii. Revelația o înduioșă. Făcu un pas spre el și fu bucuroasă 
să constate că el nu se retrăgea. Din cauza corsetului îmi e greu să 
stau așezată mult timp, îi explică ea cu blândeţe. Mă simt mult mai 
bine dacă stau ușor întinsă. 

Se vedea în privirea lui că nu prea știa ce să creadă, dar nu apucă 
să răspundă, pentru că se simţi prima smucitură a trenului care se 
punea în mișcare. Farah, ale cărei picioare erau deja foarte slăbite, 
își pierdu echilibrul și se lăsă pe spate, fluturând din mâini. Își dădu 
seama că nu avea să se poată redresa și, exact când credea că avea să 
se prăbușească pe podea, braţele lui o prinseră, iar ea, fără să își dea 
seama, îl apucă de umeri ca să își recapete echilibrul. 

Îngheţară amândoi. 

- Îmi pare rău, spuse ea, respirând precipitat. 

Își luă ca arsă mâinile de pe umerii lui, nu înainte de a remarca în 
sinea ei că braţele lui erau chiar mai puternice decât crezuse. Spre 
uimirea ei, el n-o lăsă din braţe, ci o trase mai aproape, ţinând-o de 
coate. Apoi își cobori buzele peste ale ei. Sărutul lui era la fel de po- 
sesiv ca în noaptea anterioară. Simţea în el aceeași pasiune înfrâ- 
nată, dar parcă și ceva în plus. O reţinere plină de frustrare. Semne 
de întrebare. 

Farah gemu şi se lăsă pradă acelui sărut, deschizând buzele ca 
să-l primească și sprijinindu-se de pieptul lui puternic. 

Dacă tot nu îi plăcea rochia ei, poate urma să i-o dea jos și aveau 
să petreacă acea lungă călătorie de la Glasgow la Londra așa cum se 
cuvenea s-o facă un cuplu proaspăt căsătorit. Simţi prin materialul 
rochiei tăria bărbăţiei lui, care îi confirma că trupul lui era de aceeași 
părere. Scânci sub sărutul lui și se frecă ușor de erecţia lui fermă, ca 
să îi arate că nu era doar receptivă, ci și dornică. 

Se trezi împinsă pe canapea, în timp ce soțul ei rămase în pi- 
cioare de cealaltă parte a compartimentului, gâfâind în timp ce-și 
turna din nou băutură în pahar. Ceva mai multă, de data asta. 

- Dorian..., începu ea. 

El o țintui cu un deget tremurător și dădu peste cap paharul 
de whisky, din două înghițituri. 

- Nu te mișca! 

- Și, dacă mă misc, ce-o să faci? O să te arunci din tren? 

O, Doamne, poate nu fusese o idee bună să-i sugereze așa ceva. 
Trenul nici măcar nu începuse să prindă viteză. Ochii lui deveniră 
două fante primejdioase. 

- Fii atentă cum vorbești, nevastă! 

Farah își dădu seama că îl inflama inutil cu astfel de replici. Cu 
toate acestea, nu era genul de femeie care să evite cu orice preț 
o confruntare. 

- Când respingi o persoană nu o dată, ci de mai multe ori, e nor- 
mal să se simtă la un moment dat jignită. 

- Când resping? întrebă el, accentuând silabele. 

- Noaptea trecută m-ai părăsit. De ce? 

Chiar în clipa în care rosti cuvintele, Farah își dori să nu fi spus 
nimic. Cu ce drept se purta ca o mireasă abandonată? El îi spusese 
că avea să o lase grea, dar afecțiunea nu făcuse parte din înțelegerea 
lor. El își turnă încă un pahar și i-l dădu ei pe celălalt. 

- N-ai fi vrut să rămân. 

- Dacă nu voiam, nu-ţi ceream să rămâi. 

- Nu înţelegi. 

- Tot spui asta. Dar să știi că înțeleg mai multe decât crezi! 

Dorian se blocă. Spatele lui lat și puternic rămase imobil ca 
un munte. 

— Și cam ce crezi tu că ştii despre mine? întrebă el cu răceală. 

Farah își alese cu grijă cuvintele. 

- Știu doar că noaptea trecută a fost prima de acest fel pentru 
amândoi și a fost o experiență rară și neașteptată. Probabil m-am 
aşteptat la o... la o recunoaștere a momentelor de plăcere pe care 
le-am împărtășit. 

- Impresia mea a fost că plăcerea noastră a avut parte de o recu- 
noaștere destul de sonoră, comentă el, dând peste cap încă o înghi- 
țitură de scotch. 

- Așa este, spuse ea, înfiorându-se la amintirea senzațiilor de 
peste noapte. Și, cu toate astea, ai plecat aproape fără un cuvânt. 

- Și așa va fi mereu. Nu am să dorm cu tine. Niciodată. Și ţi-aș fi 
recunoscător dacă nu m-ai mai ruga vreodată să rămân. 

- N-ai să dormi pentru că nu vrei sau pentru că nu poţi? întrebă 
Farah cu blândeţe. 

El izbi cu zgomot paharul de masă. 

— Dumnezeule, femeie, chiar nu poți să te abţii să pui sare pe 
rană? Să nu vrei să le știi tu pe toate? Tu chiar nu ai nici o parte 
întunecată, nici un secret pe care ai prefera să nu-l știu, de teamă 
că l-aș putea folosi împotriva ta? Pentru că asta fac oamenii. Asta 
fac eu! 

Pe chipul lui se citea mai degrabă nesiguranţă decât furie, mai 
mult disperare decât pericol. 

- Eşti singura persoană în faţa căreia m-am dezbrăcat de 
secrete, spuse ea cu sinceritate. Și n-am avut de ales. Nu doar că 
am rămas complet goală în faţa ta, ci și expusă, din toate punctele 
de vedere. Făcu o scurtă pauză, în care să îi dea timp să o înțeleagă. 
Și, continuă ea, privirea fiindu-i atrasă spre creasta ce se înălța 
sub pantalonii lui strâmţi, am găsit această expunere mai curând 
eliberatoare. 

Privirea lui se întunecă și căpătă acel aer fioros despre care Farah 
aflase deja că era imprevizibil. Ei îi plăcea să îl vadă așa, totul era 
mai bine decât să se ascundă în spatele zidului de gheaţă. 

- Vezi tu, bărbate, nu-mi mai e teamă decât de moarte. 

- Aici greșești. 

Vocea lui de obicei mătăsoasă căpătă duritatea stâncilor din 
Highlands. Farah nu era sigură dacă din cauza tăriei băuturii sau a 
amintirilor întunecate care-i jucau în fața ochilor. 

- Există multe lucruri mult mai înspăimântătoare decât moartea. 

În acel moment, Farah fu convinsă că Dorian avusese parte de 
toate acele lucruri înspăimântătoare. Își lăsă capul pe spate, întin- 
zându-și și expunându-și gâtul, și-i văzu pieptul încordându-se și 
lucirea întunecată din ochii diavolești. 

- De ce anume te temi, bărbate? îl întrebă, înclinându-se aproape 
neobservat spre el. De ce-mi refuzi compania în timpul nopții? 

El o privi apropiindu-se, dar nu făcu nici un gest să o oprească. 
Nici să se retragă. 

- Din cauza lucrurilor pe care le visez, murmură el. Adesea, nu-s 
decât amintiri. Mă hăituiesc și sunt... violente. Ţi-aș putea face rău, 
Farah. Te-aș putea răni grav, fără să-mi dau seama. Iar când mi-aș da 
seama, ar fi deja prea târziu. 

Oare de aceea plecase? Ca să o protejeze? 

- Poate reuşim să facem ceva. Data viitoare am putea încerca să... 

- Nu știu dacă va exista o dată viitoare. 

- Ce vrei să spui? întrebă ea încruntată. 

- E posibil să fi rămas deja grea. 

Farah își atinse abdomenul plat. 

- Sigur, e posibil, dar asta nu înseamnă că nu vom mai... știi tu. 
Probabil e nevoie de mai multe încercări. 

- O să vorbim din nou despre asta dacă și când va fi cazul. 

- Dar tu nu vrei? 

El se aplecă spre ea, rânjetul batjocoritor schimonosindu-i 
trăsăturile. 

- Dar tu? Vrei să te pângăresc din nou? Să te leg și să fac din 
trupul tău un receptacul pentru sămânța mea, un obiect al plăcerii? 

Voia, bineînțeles că voia. Fără îndoială. Dar cuvintele pe care le 
folosise el o lăsaseră perplexă 

- Nu ești singurul care a avut parte de plăcere. 

- Şi dacă n-ai fi avut? 

- Dar am avut. 

- Nu cum ar fi trebuit, la prima ta experiență. 

Farah ridică din umeri. 

- Cine spune cum trebuie și cum nu trebuie să avem parte de plă- 
cere împreună? 

- Te-am rănit, scrâșni el printre buzele aproape lipite. 

- Da, pentru o clipă, dar, din ce am înțeles, așa e mereu pentru 
virgine. Însă plăcerea pe care mi-ai oferit-o nu poate fi descrisă în 
cuvinte. Și mi-ar plăcea să cred că... și eu aș putea face același lucru 
pentru tine, dacă m-ai lăsa. 

Farah își strânse degetele înmănușate. Era cumplit de greu să 
nu îl atingă. Vedea că trupul lui era în deplină contradicţie cu min- 
tea și cu cuvintele lui. Că, pe măsură ce încerca să o îndepărteze 
prin comportament și cuvinte, dorința lui era tot mai fermă și mai 
vizibilă. Însă promisese că nu avea să încerce să îl atingă, oricât de 
mult și-o doreau amândoi. Așa că tot ce putu face fu să se aplece 
tot mai mult înspre el, spre abdomenul lui ferm. Sub materialul în- 
chis la culoare al pantalonilor, sesiză conturul prelung al bărbăţiei 
lui semeţe. 

Noaptea trecută, soțul ei își coborâse buzele în miezul feminității 
ei, provocându-i o plăcere inimaginabilă. Oare ea putea face același 
lucru pentru el? Ce-ar fi dacă și-ar lipi buzele de sexul lui întărit? 

Cum ar reacționa el? Întoarse capul într-o parte, plimbându-și obra- 
zul peste materialul aspru al pantalonilor, simțind căldura pielii pe 
care o acoperea. 

- Farah, gemu el, în semn de avertizare. 

- Da? răspunse ea, cu pieptul deodată tensionat, umplut până 
la refuz de anticipație, în vreme ce corpul îi fu inundat de dorinţă. 

- V-am adus ceaiul și gustările, anunță Murdoch din pragul ușii, 
împingând un cărucior încărcat și lăsând aerul rece să pătrundă prin 
ușa deschisă. Dacă asta-i clasa întâi, eu îmi mănânc pălăria. Bine că 
l-aţi lăsat pe Frank acasă. Ar fi fost oripilat. 

- Domnule Murdoch! 

Luată prin surprindere, Farah sări de pe canapea, aproape lo- 
vindu-se de pieptul soţului ei, care se trase îndărăt. Dacă Dorian 
Blackwell ar putea arăta vinovat, acum făcu asta. Murdoch îi privi 
un pic mai mult decât s-ar fi cuvenit. 

- Cred că... v-am întrerupt. 

Farah își privi soțul, căutând pe chipul lui un semn, un indiciu 
cât de mic că şi-ar dori ca acel moment al lor să continue, dar masca 
de indiferență își reluase locul, iar ea nu putu decât să ofteze, 
dezamăgită. 

- Ba deloc, Murdoch. Ar fi minunat un ceai. Nu vrei să ni te ală- 
turi? îl întrebă ea pe Dorian. 

Dorian aruncă o privire spre măsuța delicată și spre scaunele și mai 
delicate din jurul ei. Dacă se așezau toţi trei, ar fi fost foarte aproape 
unii de alții. 

- Trebuie să mă ocup de niște acte și să fac aranjamente de afa- 
ceri înainte să ajungem la Londra. 

Îi lăsă să își vadă de ceai și își reluă locul pe tronul său, igno- 
rându-i cu succes, de parcă s-ar fi aflat de cealaltă parte a unei 
uși invizibile. 

Farah îl privi cu ochi cercetători cum se retrăgea. Cum de fu- 
sese capabil să-și înfrâneze reacția trupească? Oare avea să o lase la 
fel de nesatisfăcută de fiecare dată? În orice caz, ceaiul și conversa- 
ţia cu Murdoch îi ofereau un răgaz bine-venit de la intensitatea ne- 
contenită a întâlnirilor cu soţul ei. Vorbiră despre lucruri plăcute, 
despre cărți, despre teatru, despre sursele de amuzament de pe 
Strand. Farah nu se putea abține să nu-i arunce lui Blackwell pri- 
viri furișe în timp ce acesta scria la biroul său mobil, aplecat asupra 
catastifelor și dosarelor și desigilând documente ce păreau foarte 

importante. Dacă trăgea cu urechea la discuția lor, clar o făcea fără 
să se trădeze vreo secundă. 

După ceai, ea și Murdoch începură un joc de cărți, amuzându-se de 
diverse păţanii de la Scotland Yard sau de la cafeneaua lui Pierre 
de Gaule, aflată chiar sub apartamentul unde locuia ea. După ce 
Farah îi povesti despre cearta dintre un pictor parizian și un scriitor 
englez din cauza unei faimoase balerine rusoaice, Murdoch ridică 
mâinile și o imploră să se oprească. Râdea cu lacrimi, necontrolat. 
Întrerupseră conversaţia, iar el se ridică și turnă câte un pahar de 
vin pentru fiecare. 

- Milady, vă pot pune o întrebare care ne preocupă pe toţi? 

Farah duse paharul la buze și făcu o pauză. 

- Încă nu sunt o lady, Murdoch, dar mă poți întreba orice. Sunt 
ca o carte deschisă. 

„Spre deosebire de alţii“, continuă ea în gând, iar ochii îi fugiră 
spre Dorian, care stătea aplecat deasupra biroului. Noaptea trecută 
făcuseră atâtea lucruri împreună, dar acel bărbat rămânea un mister. 
În afară de fața şi de gâtul lui, nu văzuse mare lucru din el. Simţise 
însă că sub straturile de veșminte se afla un trup plin de forță și viri- 
litate. Urma să aibă oare vreodată ocazia de a-l vedea în întregime? 

- Unde-aţi plecat, domniţă? întrebă Murdoch, întrerupându-i 
șirul gândurilor. 

Farah savură licoarea roșie și dulce înainte de a o înghiţi, făcând 
eforturi să nu se mai gândească la bărbatul ei. Bărbatul ei... Avea să 
se înveţe cu acel cuvânt? 

- La ce te referi? 

- Aţi plecat de la orfelinat acum șaptesprezece ani. Unde v-aţi 
dus? Cum v-aţi descurcat? 

Dorian îi făcu pe amândoi să tresară când lovi cu pumnul în masă. 

- Murdoch! urlă el. 

- Ei, haide! Nu te preface că nu mori și tu de curiozitate. 

Murdoch era, probabil, singurul om din lume care-şi putea per- 
mite să-i vorbească astfel lui Inimă Neagră din Ben More fără să 
tragă ponoasele. 

- Nu te-ai gândit că poate nu vrea să vorbească despre asta, 
că poate îi e greu sau că nu ai suporta tu să auzi ce are de spus? 
rosti el printre dinți. 

- E în regulă, interveni Farah, așezându-și paharul pe masă. 
Povestea mea nu e nici din cale-afară de amuzantă, nici trauma- 
tizantă. Nu mă deranjează să o spun. 

- Eu nu vreau s-o aud, i-o tăie Dorian, fără a-și ridica privirea de 
la actele de pe birou. 

— Atunci, faceți-mi mie plăcere, domniță. Cum de-a ajuns o fiică 
de conte să lucreze la Scotland Yard? întrebă Murdoch. 

Farah își cobori privirea asupra vinului într-o nuanță superbă de 
purpuriu ce contrasta cu strălucirea paharului de cristal. Trecuseră 
ani buni de când nu se mai gândise la acele săptămâni de iad de după 
ce Dougan fusese luat. 

- Am aflat de la sora Margaret că Dougan fusese dus la Fort 
William. În aceeași zi, am aflat că tot ea îl anunţase pe domnul 
Warrington despre... legătura mea cu Dougan și că voiserăm să 
fugim împreună. Warrington era pe drum, venea să mă ia. 

— Așa că aţi fugit? 

- Într-un fel, admise Farah. Eram destul de mică, așa că m-am 
ascuns în spatele unui cufăr din compartimentul pentru bagaje al 
trăsurii domnului Warrington. Când au încetat să mă mai caute, am 
rămas acolo, și așa am ajuns până la Fort William. E drept că n-a fost 
o călătorie făcută în cel mai mare confort. 

Murdoch chicoti. 

- Afurisitul nici n-a știut că eraţi acolo. Ce domniţă isteață! 

Farah își ciocni paharul cu al lui Murdoch și surâse. 

- Când am ajuns la Fort William, deja îl trimiseseră pe Dougan la 
o închisoare la sud de Glasgow. Îi zicea Burgul. Așa că m-am pitit 
într-o trăsură de poștă ce mergea spre Glasgow. 

- Şi nu v-au prins? întrebă Murdoch. 

- Ba da, bineînţeles, râse ea. Eram un pasager clandestin foarte 
nepriceput. Dar, când vizitiul m-a descoperit, i-am spus că mă cheamă 
Farah Mackenzie, că eu și fratele meu suntem orfani și că vreau să 
ajung la Glasgow ca să-l găsesc. Omului i-a fost milă de mine, mi-a 
luat de mâncare și m-a lăsat să stau lângă el, ascunsă sub o pătură, 
tot restul drumului. 

Blackwell pufni din capătul celălalt al vagonului: 

- Ai noroc că nu ţi-a făcut nimic. 

— Ştiu asta acum, recunoscu Farah. Pe-atunci, eram tare naivă. 

- Nu pot să cred că ai fost atât de nesăbuită să pleci de capul tău, 
continuă el sumbru, fluturând o scrisoare. Mare minune că... 

- Credeam că nu vrei s-auzi nimic despre povestea ei, interveni 
Murdoch, făcându-i lui Farah cu ochiul. 

- Așa și e. Dar ideea unei copile de zece ani umblând singură pe 
străzile din Glasgow... 

- Dacă vrei să iei parte la discuție, vino încoace și implică-te. Altfel, 
te rog mult să-ți ţii gura și să lași doamna să termine de povestit. 

Farah era sigură că Murdoch își semnase condamnarea la moarte, 
dar tot ce făcu Dorian fu să murmure o înjurătură, să-și înmoaie 
tocul în cerneală și să își reia treburile. 

- Ce spuneaţi? întrebă Murdoch. 

- A, da. Unde rămăsesem? 

- Când aţi ajuns la Glasgow... 

- Așa e. Povestea de acolo a fost aproape la fel ca la Fort William. 
Burgul fusese construit pentru patruzeci de oameni, dar pe atunci 
erau închiși acolo peste o sută. Așa că Dougan fusese trimis la 
Newgate, să muncească la calea ferată. Vizitiul poștalionului, un in- 
divid pe nume Robert Mackenzie, mi-a zis că are la Londra un văr 
care transportă fructe și legume. Mi-a spus că, din moment ce mă 
cheamă tot Mackenzie, nu și-ar ierta dacă nu s-ar îngriji de mine, 
așa că mi-a cumpărat bilet de tren și m-a trimis la Londra. Dragul de 
el... Timp de zece ani, i-am scris lună de lună, până când a murit din 
cauza unei probleme la inimă. 

— Și vărul lui a fost bun cu dumneata? 

- O, da. Craig Mackenzie și soţia lui, Coleen, nu putuseră avea 
decât un copil, o fată destul de bolnăvicioasă, pe nume Agatha. 
Pentru că le spusesem tuturor că am același nume cu al lor, prezența 
mea în casa lor a părut normală. El avea nevoie de ajutor la livrări, și 
am făcut tot posibilul ca drumurile să mă ducă la Newgate. Lăsam 
acolo mâncare pentru Dougan, din banii pe care îi economiseam din 
ce mă plăteau ei. Am lucrat pentru domnul Mackenzie vreo șapte 
ani şi ceva şi mi-a fost destul de bine. Până în anul când a murit 
Dougan. De atunci, nimic n-a mai fost la fel. Craig a părăsit-o pe 
Coleen pentru o dansatoare spaniolă. Au fugit în America, așa că 
afacerea lui s-a dus de râpă. Sora lui Coleen a zis că a auzit că la Scot- 
land Yard făceau angajări la curățenie, așa că, la șaptesprezece ani, 
eu și Agatha ne-am dus acolo ca femei de serviciu. 

Scrijelitul tocului lui Dorian se opri, dar el tot nu se uită la ea. 

- Eu te căutam de nebun prin toți munții Scoției, iar tu frecai și 
lustruiai podelele la Scotland Yard? 

- Nu pentru multă vreme, anunţă Farah cu mândrie. Până când 
Carlton... 

Dorian ridică brusc capul și o săgetă cu privirea. 

- Vreau să spun, până când inspectorul-șef Morley a preluat con- 
ducerea, mare șef era un individ pe nume Victor Thomas James. Din 

cauza sănătății șubrede a Agathei, rămâneam de multe ori la muncă 
până târziu, ca să termin și treburile ei. Una dintre ele era să curețe 
șemineurile din toate birourile. Inspectorul-şef James era unul din- 
tre detectivii cei mai buni și decoraţi de la Scotland Yard. Deși ve- 
derea începuse să îi slăbească, el nu voia să iasă la pensie. 
Într-o seară, făceam curat la el în birou și l-am ajutat să citească un 
document foarte dezordonat scris. În seara următoare, îmi pregă- 
tise un teanc de documente și jumătate de penny pentru deranj. În 
următorii doi ani, i-am devenit indispensabilă, și, la douăzeci de ani, 
m-a angajat pe post de funcţionară văduvă, spuse Farah ridicând din 
umeri. La Scotland Yard, natura muncii nu e niciodată la fel. Oame- 
nii vin și pleacă, sunt transferați, daţi afară, uciși sau promovați. 
După vreo cinci ani, să zicem, Agatha s-a măritat, și nimeni nu mai 
știa că fusesem cândva femeia de serviciu care făcea curat prin bi- 
rouri. Eram doamna Farah Mackenzie, o funcţionară văduvă. Apoi 
inspectorul-șef James s-a pensionat, în locul lui a venit Morley, iar 
eu am rămas în funcție până... în fine, până acum câteva zile. 

Deși arătau extrem de diferit, ambii bărbaţi aveau întipărită pe 
chip aceeași expresie de mirare și neîncredere. 

- Când te gândești, Blackwell, cât ne-am chinuit să-i dăm de urmă 
zânei ăsteia, și în tot timpul acesta ea a fost chiar sub nasul nostru. 
Și ar fi fost de-ajuns să faci lucrul acela pe care ai jurat că n-ai să-l faci 
niciodată, spuse Murdoch, aruncându-i stăpânului o căutătură iro- 
nică și tristă. 

- Ce lucru? întrebă ea. 

- Să mă las arestat. 

- Pe mine așa m-ai găsit, chicoti Murdoch. Mă rog, arestarea fă- 
cea parte din plan, deci nu se pune. 

Farah se gândi câteva clipe pe cine aveau ei în interior care i-ar fi 
putut ajuta să însceneze totul. 

- Inspectorul McTavish? 

Murdoch izbucni în râs și se plesni peste picior. 

- Dougan ne-a spus mereu că sunteţi o domniță isteață! 

Ea își aminti de bătaia pe care o încasase Blackwell în celulă. 
Urmele vânătăilor și tăietura încă nevindecată de pe buză îi amin- 
teau prin câte fusese nevoit să treacă. 

- Îmi pare rău pentru cum te-a tratat Morley, spuse ea. Nu-mi 
dau seama ce l-a apucat. 

Privirea lui Dorian o atinse în locuri de unde amintirile se declan- 
șau ca mici fulgere și îi făceau pielea să ardă și trupul să tânjească. 

- Eu îmi dau seama. 

Farah simţea că nu-și mai putea controla roșeaţa din obraji, așa 
că plecă privirea asupra cărților. 

- De curiozitate te-ntreb, tu ai fost responsabil de moartea acelor 
trei gardieni de la închisoarea Newgate, așa cum te-a acuzat? 

Soţul ei nu-și ridică ochii de la documentele lui, iar tocul nu-și 
întrerupse scriitura. 

- Nu, nu eu am fost responsabil pentru asta, spuse el pe un 
ton sumbru. 

Farah scoase un mic oftat de ușurare. 

- l-am ucis cu mâna mea. 


Capitolul 16 
CSEND 


Londra pare cu totul diferită când ştii că viața îți este în pericol. 
Deși interlopii care controlau străzile îi dădeau ascultare influen- 
tului ei soț, Farah se trezea ferindu-se de aleile întunecate și verifi- 
când pe la colțuri ca nu cumva să fie urmărită de vreun criminal sau 
de însuși Warrington. 

- Încetează! îi ordonă Dorian din colțul întunecat de unde 
privea cum Madame Sandrine o transforma într-o perniță de 
ace umană. 

- Nu m-am mișcat din loc de aproape trei ore. Ca să încetez să fac 
ceva ar fi de presupus să încep să fac ceva. 

Statul în picioare o făcuse pe Farah să își piardă răbdarea și să 
devină irascibilă. De pe la a patra rochie, noutatea acțiunii începuse 
să își piardă din farmec. 

- Te tot uiţi pe geam, să nu cumva să fii în pericol, o mustră el. 

La naiba, chiar asta făcea. Se uita la eleganţii cetățeni din West End, 
încercând să își dea seama care dintre ei ar putea fi un asasin. Scrâșni 
din dinţi ca să se abţină să se scarpine, căci simţea o mâncărime cum- 
plită în zona gulerulai. Cum avea să știe cum arată un asasin? 

- Poţi să mă condamni pentru asta, în condiţiile date? Poate tu 
ești învățat să fii ținta unor dușmani puternici, dar eu mai am cale 
lungă până să mă obișnuiesc cu așa ceva. 

- N-o să fie nevoie să te obișnuiești, îi răspunse el. Nu peste mult 
timp, o să-nfigem capul lui Warrington într-o ţepușă de pe Podul 
Londrei. 

- Doar nu... doar n-o spui literal, nu? 

Trebuia totuşi să recunoască faptul că imaginea nu o dezpgusta 
chiar atât de rău cum s-ar fi cuvenit. Elo privi cu un aer exasperat. 

- Cu tine nu se știe niciodată, așa-i? 

Enervantul ei soț părea mulțumit de sine, iar Madame San- 
drine chicoti. 

- V-aţi ales bine soţia, domnule Blackwell. Este, cum zicem noi, 
femme forte. 

Farah simţi ceva remușcări pentru toate gândurile neprietenoase 
pe care le nutrise faţă de acea femeie care o întorcea, o răsucea și în- 
figea ace în ea. 

- Sunteţi foarte amabilă, Madame Sandrine. 

- Ha! Soţul dumneavoastră știe că nu-s deloc așa, nest-pas? 

Lui Farah îi pieri zâmbetul când observă căutătura șireată pe care 
delicioasa brunetă i-o aruncă lui Blackwell. În minte îi veniră din 
nou câteva gânduri deloc prietenoase când Dorian îi oferi croito- 
resei o înclinare politicoasă a capului, lucru care, în limbajul lui, 
putea echivala cu o declarare fățișă a afecțiunii. Farah o privi pe fe- 
meie cu ochii mijiţi, dar ea nu observă, ocupată fiind să calculeze 
impresionanta lăţime a umerilor lui Blackwell. Oare cât de bine se 
cunoșteau? Oare îl atinsese? Oare el îi permisese să-i ia măsurile și 
să-i croiască veșminte demne de fizicul lui impresionant? 1 se părea 
ciudat că, deși se împreunase cu soţul ei, nu-i cunoștea trupul mai 
bine decât orice croitor sau croitoreasă care îi lucrase hainele. 

El o privi pe Farah cu cea mai ciudată expresie în clipa în care ea 
se uită la el fără a-și putea ascunde dezaprobarea. Îi descifrase ciu- 
datul amestec de curiozitate și suspiciune de pe chip? Ticălosul 
se uita la ea cu un soi de satisfacţie. Părea aproape mulțumit. Cei 
mai mulţi bărbaţi nici nu s-ar fi gândit să își însoţească nevestele 
la croitor şi sigur s-ar fi refugiat în vreun ziar sau în vreo carte. 
Nu și Dorian Blackwell. El urmărea, chiar cu un anume interes, cum 
Madame Sandrine strângea, prindea cu bolduri, măsura și înfășura 

materialele. Uneori părea că nu se putea abține să n-o privească pe 
Farah. Parcă o sorbea din ochi. O savura. Intensitatea privirii lui o 
nedumerea. Soţul ei. Hoţ, bandit, criminal. Ucigaș cu sânge-rece. 
Dar ştia deja lucrurile astea. Cumva, faptul că elimina scursorile 
societăţii era scuzabil. Făcea să dispară oameni mult mai răi 
decât el: monștri, proxenețţi, asasini. Dar și oameni ai legii? Oameni 
pe care era posibil ca ea să-i fi cunoscut și cu care poate chiar să se 
fi împrietenit. 

Își aminti de prima lor discuţie, în biroul lui de la Ben More. 
Descrierea cumplită a torturilor crunte la care el și Dougan fuseseră 
supuși când erau mici. „lar acei gardieni m-au chinuit la fel.“ Farah 
se strădui să își controleze emoțiile și să îl privească în ochi. În 
ochiul rănit sclipeau scântei albăstrii. Se citeau acolo lucruri pe care 
el nu le-ar fi spus niciodată cu voce tare. Nu suporta să fie atins, 
Avea mereu nevoie să deţină controlul. Era greu de imaginat că pră- 
dătorul puternic și mortal din fața ei fusese cândva doar un băiețel, 
cu atât mai puţin un băieţel chinuit și vulnerabil. Despre bărbaţii ca 
Blackwell era mai ușor să crezi că se născuseră așa cum era acum, 
niște forțe ale naturii. Poate că, prin cine știe ce minune, apăruse pe 
acest pământ în acest corp puternic și matur, rodul unui întuneric 
mistic și atotputernic. 

Dar nu era deloc așa, își spuse Farah, cu o apăsare în piept. Era 
un produs al propriului său trecut, la fel cum era și ea. Sau poate 
chiar mai mult decât ea, căci își petrecuse anii copilăriei simțindu-se 
neajutorat, rănit și speriat. Apelase la o strategie inteligentă și își 
gândise răzbunarea, și-o construise în jurul răzbunării ei, pentru ca 
ea să nu se poată rupe de el dacă dorea cu adevărat să se răzbune. 
Dorian Blackwell nu era omul care să curme inutil o viață. Acei gar- 
dieni pe care recunoscuse să îi ucisese probabil îi chinuiseră și pe 
Dougan, și pe nenumărați alți băieţi încarcerați. Oare câţi dintre 
acei băieți erau nevinovaţi, cum fusese și Dougan? Dacă așa stăteau 
lucrurile, Farah nu doar îi înțelegea acțiunile, ba chiar i le aproba, 
într-un fel. Știa că nu era bine să simtă așa, dar nu reușea să îl con- 
damne pentru ceea ce făcuse. Ciudat era că o deranja mai mult felul 
în care se purta cu Madame Sandrine decât faptul că omorâse trei 
oameni. În ce soi de femeie se transforma? 

- Tatăl lui Madame Sandrine, Charles, e croitorul meu, explică el, 
cu un zâmbet plăcut în colţul buzelor. Am fost amândoi o vreme la 

| l«wpate. Îi cunosc familia de ceva timp, inclusiv pe Auguste, soțul 
lui Sandrine, continuă Dorian, accentuând cuvântul „soţul“ 

Înainte să se apuce de croitorie, familia mea se ocupa cu con- 
u abanda, spuse Madame Sandrine cu mândrie. Dar tata a fost rănit 
intr-o acţiune a poliției și trimis apoi la închisoare. Mi-a povestit că 
n ar fi supravieţuit într-o închisoare englezească dacă nu ar fi fost 
l'raţii Inimă Neagră. După ce și-a ispășit pedeapsa, Monsieur 
Blackwell a cumpărat și ne-a închiriat acest palat din West End, iar 
acum suntem printre croitorii de elită ai orașului. Singura plată pe 
care o acceptă sunt serviciile pe care tatăl meu i le oferă și, de acum, 
«ele pe care eu vi le ofer dumneavoastră, Madame Blackwell. 

- Mulţumesc, murmură Farah regretând furia pe care o îndrep- 
lase, în gând, către franțuzoaică. 

Uite cum începea să-l considere mai curând un filantrop decât un 
filistin. Oare o corupsese cumva și pe ea? Sau vedea, în sfârșit, ade- 
vărul? Că Inimă Neagră din Ben More avea, de fapt, o inimă mare. 

- Cred că rochia aceasta îi va uimi pe aristocrați și-i va înnebuni 
de invidie și dorință, anunță Madame Sandrine cu încântare. 

- Mă bucur că nu e purpurie, ca toate lucrurile cu care te încon- 
jori, îi spuse Farah soțului ei, în timp ce-și privea în oglindă imagi- 
nea complet transformată. 

Rochia din mătase albastră evoca cerul nopţii, îi cuprindea pieptul 
și talia în falduri, apoi curgea de pe șolduri precum o cascadă. Ma- 
dame Sandrine îi aruncă lui Blackwell o privire peste umăr. 

- Ce nimerit ca nuanţa ta preferată să fie cea a sângelui! 

- Nu și pentru ea, bombăni Dorian. 

Croitoreasa ridică dintr-o sprânceană, dar nu comentă. 

- Voilà! Cam asta e tot ce ne trebuie pentru azi, Madame Black- 
well. Vor fi toate gata până mâine-dimineață. Până atunci vă ofer 
această superbă rochie gri cu mici trandafiri roz care vă va aduce un 
pic de culoare în obraji. 

- Mulţumesc, Madame Sandrine. Îmi cer scuze că v-am răpit 
atât de mult timp. 

- Nicidecum! La noi în atelier, timpul stă în loc pentru Dorian 
Blackwell și, de-acum, și pentru a lui famme, spuse Sandrine în timp 
ce aduna de pe jos faldurile de materiale. Apoi o ajută pe Farah să își 
scoată rochia, lăsând-o doar în corset și lenjerie. Vă aduc imediat 
câteva piese de lenjerie. 

- A, nu, nu e nevoie, protestă Farah. Am o mulțime de piese res- 
pectabile care... 

- Da, adu-le, interveni Dorian. Dar să fie doar dintre cele mai bune. 

- Fără doar și poate. Într-un cuplu abia căsătorit, ultimul lucru 
pe care un soț vrea să-l vadă e lenjeria respectabilă. Croitoreasa îi 
aruncă lui Farah un zâmbet lasciv. Am exact ce trebuie ca patul 
amantei să rămână gol și rece. 

leşi din încăpere, luând cu ea și rochia albastră. Patul amantei? 
Farah se uită spre Blackwell. Doar nu și-ar lua vreodată amante! Nu, 
nicidecum. Cu greu reușea să o mintă. Dar în viitor? Dacă avea să 
înceapă să aibă dorințe sexuale pe care ea nu avea să le poată satis- 
face? Dacă urma să găsească pe cineva a cărei atingere să nu-i pro- 
voace repulsie? Simţi deodată că, din colțul întunecat unde stătea 
soțul ei, răzbate ceva luminos. O privire nu chiar plină de veselie și 
bucurie, dar cumva diferită de aerul lui obișnuit, rece și calculat. Un 
soi de relaxare... Sau să îndrăznească, oare, să o ia drept jovialitate? 

- Nu-mi spune că te distrezi, îl preveni ea. 

Rânjetul lui se lărgi într-un zâmbet. 

- Crede că ai un harem de amante. 

- Așa cum cred că ai punctat și mai devreme, e o idee pre- 
concepută destul de răspândită. 

- Sunt sigură că Madame Sandrine ar candida cu plăcere la un loc 
în harem, mormăi Farah. 

- Devii cam geloasă, nevastă. 

Simţi insinuarea din vocea lui ca o mângâiere care-i alinta tot 
trupul, coborând până în pantalonașii ei perfect respectabili. 

- Nu te flata singur! 

Nu era geloasă. Totuşi, era nevoită să o recunoască, ideea că nu 
ar putea satisface un soţ precum Inimă Neagră din Ben More îndea- 
juns cât să-l ţină departe de alte femei o rănea mai mult decât s-ar 
fi așteptat. 

- Am multe păcate, dar de flatat singur chiar nu mă flatez. 

O undă de amuzament răzbătea din glasul lui, iar Farah se abţinu 
să nu îi arunce un zâmbet amenințător. 

- Dacă acesta ar fi singurul tău păcat, ai fi un om cinstit și plin de 
virtute, glumi ea, privind în jos ca să-și ascundă satisfacția. 

- Nu erai neapărat în căutarea unui bărbat plin de virtute când 
m-ai găsit, spuse el încet. 

Ea scoase o exclamaţie de prefăcută revoltă și aruncă în el cu un 
ciorap făcut ghem, pe care el îl prinse. 

- Ştii prea bine că nu eu te-am găsit! M-ai luat prizonieră! 

- Așa zici tu că a fost? 

— Așa a fost, insistă ea. 

- Din ce-mi amintesc, eu am fost cel captivat când ne-am văzut 
prima dată, spuse el. Chiar neajutorat, pot spune. 

Farah râse. 

- Nu face pe fermecătorul! Nu te prinde. 

Scânteia din ochiul lui albastru se transformă în sclipire, iar linia 
buzelor urcă într-un... ca să vezi, era aproape un zâmbet adevărat! 

- Nimeni nu m-a mai acuzat până acum că sunt fermecător. 

- Nu mai spune! 

Cerule, nu cumva flirtau? Fosnetul fustelor anunţă sosirea lui 
Madame Sandrine. 

- Poftim! După cea mai nouă modă de la Paris. Alesese o cămă- 
şuță din dantelă extrem de subțire, într-o nuanţă pală de lavandă, 
asortată cu tot ce trebuia, de la corset la pantalonași, ciorapi și 
jartiere, plus cămăși de noapte care, la cât de puţin acopereau, 
aproape că nu își meritau numele. Această piesă merge cu acești 
ciorapi și... 

- Împachetează câte o bucată din fiecare, ceru Dorian. 

Farah se gândi că expresia de pe chipul ei era, probabil, la fel de 
uluită ca a modistei. 

- Dar asta-i o mică avere... o grămadă de bani pe niște piese de len- 
jerie de care nu am nevoie. 

- Ca să vezi, întâmplător chiar am o mică avere de cheltuit pe 
lenjerie. 

Râsul lui Madame Sandrine o făcu pe Farah să strângă din dinți. 
Își alese o rochie de noapte lungă, din dantelă neagră. Nu-i scăpă 
încordarea bruscă de pe chipul soțului ei. Poate aceste piese aveau 
să-l împingă iar dincolo de limite și aveau să-l facă să o „întineze“ 
din nou. Farah roși când se imagină purtând nimic altceva decât 
acea bucată de dantelă neagră, atrăgând privirea plină de dorință a 
soțului ei. Acea rochie de noapte era mai indecentă decât un trup 
gol. Era ceva ce-ar purta o amantă. Sau o prostituată. Un gând cum- 
plit îi veni în minte, iar Farah gemu, lăsă dantela să-i cadă și își aco- 
peri ochii cu mâinile. „Prostituată.“ 

- Gemma, șopti ea. 

O podidiră lacrimile când se gândi la tot ce suferise, probabil, acea 
femeie de la dispariția ei. Farah îi promisese bietei prostituate că avea 
să fie acolo înainte de-a fi eliberată. Îi promisese că avea să o ajute să 
scape din ghearele lui Edmond Druthers. Fusese atât de ocupată, de 
drogată, răpită și apoi măritată, că uitase complet de Gemma. 

- Ce-am făcut?! 

- Ce tot spui? Vocea lui Dorian era aproape, alertă, îngrijorată. 
Ce s-a întâmplat? 

Farah își descoperi încet fața și îl privi pe bărbatul impozant di- 
naintea ei. Undeva, în străfundul conștiinței sale, răsări un gând în- 
tunecat. Soțul ei era nimeni altul decât faimosul și formidabilul 
Inimă Neagră din Ben More. Numele lui îi făcea să tremure de frică 
pe cei mai duri infractori, ca să nu mai pomenim despre trăsăturile 
amenințătoare și statura incredibilă. 

Spera ca proscrisul ei soţ să fie dispus să-și pună priceperea la 
dispoziția ei. Trase aer în piept și se pregăti să rostească acele cu- 
vinte ce i-ar pecetlui pactul cu diavolul. 

- Dorian, am nevoie să mă ajuţi. 


O aură tăcută ridică și cele mai fine fire de păr de pe spinarea lui 
Dorian în timp ce urmărea cu atenţie docurile urât mirositoare ale 
Londrei. N-avea timp pentru așa ceva. Nici nu-i făcea plăcere să o 
aducă pe Farah aici. Pericolele cartierului Wapping nu se comparau 
cu cele ale cartierului Whitechapel, dar era nerealist să-ți aduci aici 
cele mai importante avuţii și să te aștepți să rămâi cu ele. Cel puţin 
nu la acea oră a dimineții, când piraţii și contrabandiștii luau în stă- 
pânire malurile Tamisei. 

Trei lucruri îl ajutau să meargă liniștit, în timp ce pășea pe Wap- 
ping High Street alături de Farah. Unul era faptul că-l știa pe 
Christopher Argent, cu al lui păr arămiu și cu umeri lați, de cealaltă 
parte a lui Farah. Asasinul londonez al lui Dorian avea ochi de vul- 
turi și reflexe de mangustă. Era imposibil ca vreo amenințare să 
tâșnească din umbră fără ca Argent să n-o anticipeze. Al doilea lucru 
era prezența lui Murdoch alături de Farah. Deși greoi și destul de 
în vârstă, se descurca bine cu pistoalele. Dorian prefera să se recurgă 
la pistoale doar ca ultimă variantă, căci zgomotul lor îi alerta, de 
regulă, pe polițai. Și nu de asta avea nevoie în seara asta. Sau vreo- 
dată. Iar al treilea și cel mai important lucru era că el era Dorian 
Blackwell și avea sub control peste jumătate dintre contrabandiștii 

și piraţii de pe malurile Tamisei. Era lumea lui. Nu pentru că aici 
îi era locul, ci pentru că o stăpânea. Oricine le-ar fi ieșit în cale i-ar fn 
datorat loialitate, bani sau sânge. lar dacă cineva încerca să i 
se pună-n drum, el urma să-și ceară ce i se datora. Dacă Tamisa era o 
apă a murdăriei și a scursorilor, Wapping High Street era un munte 
de cărămidă și piatră. 

Cele mai multe dintre construcţiile de aici erau foste depozite și 
manufacturi gata să cadă, cărora noua revoluţie industrială le anu- 
lase menirea. Lumina lunii nu pătrundea niciodată pe aleile înguste 
sau pe străzile ce dădeau spre docuri. Era locul ideal al celor care tră- 
iesc în umbră. Al celor ca el. 

Dorian își privi soția. Buclele ei nestăpânite străluceau în lumina 
lunii ca un far argintiu pe fundalul cenușiu, prea puţin ascunse de 
întuneric. N-ar fi trebuit să o ia cu el. Ar fi trebuit să insiste să ră- 
mână în siguranţă. N-ar fi trebuit să fie cu toţii în acel loc, căutând 
prostituate fugare. Vorbiseră cu mai bine de o duzină de fete pe dru- 
mul dintre aleea Queen's Head și locul unde se aflau acum. Farah le 
oferise bani, haine și chiar adăpost în schimbul informaţiilor despre 
prietena ei Gemma Warlow. 

Dorian nu înţelegea de ce se încăpăţâna în acea misiune. Pros- 
tituate de salvat erau nenumărate. Prea mulți orfani și ștrengari de 
adăpostit. Prea mulți flămânzi și nenorociţi de hrănit. Era posibil 
ca, după toate eforturile lor, prostituata să dea fuga înapoi la stă- 
pân în clipa în care rănile și vânătăile i se vindecau, iar el o chema 
spăsit, cerându-și scuze. 

Dorian îl cunoștea și-l detesta pe Edmond Druthers de ani buni. 
Individul era echivalentul deșeurilor toxice adunate pe malul apei, la 
reflux. Nimeni nu-l voia, dar nimeni nu știa cum să scape de el. 

La naiba, ce pierdere de timp! 

Dar supărarea lui Farah și lacrimile ei îl făcuseră să se dea bătut. 
Dorian știa deja de ceva vreme că nu-i putea refuza nimic. Nici 
măcar această misiune nebunească. 

Christopher Argent îi tot arunca lui Farah priviri neîncrezătoare. 
Albastrul ochilor lui reflecta văpaia din jur precum ochii unei pisici. 
Dorian înțelegea foarte bine de ce Argent îndrăznea să facă asta 
în prezența lui. Întâi și-ntâi, Christopher Argent era un ucigaș și un 
mercenar de primă clasă, fără inimă și fără frică. În al doilea rând, 
pentru majoritatea bărbaţilor închiși la Newgate, zâna lui Dougan 
era un fel de creatură mitică, prea frumoasă și prea scumpă la vedere 

ca să fie a unui om de rând. Poate doar o născocire a imaginaţiei care 
reușise să bântuie minţile prizonierilor. Să o privească pe această fe- 
meie era ca o fantezie devenită realitate, în timp ce în perioada 
detenţiei fusese un simbol a tot ce e frumos, bun și milos. Pentru un 
bărbat ca Argent, născut în detenţie, prezenţa ei putea să schimbe 
din temelii niște principii cinice adânc înrădăcinate. Însă, judecând 
după privirea curioasă, dar, în același timp, calculată a lui Argent, 
Dorian înţelese că era posibil să se fi înșelat. Se știau de 17 ani, și, 
chiar după atâta amar de vreme, tot nu știa aproape nimic despre 
individ, în afară de faptul că era capabil să ucidă fără ezitare și că îi 
era loial până în pânzele albe. 

Farah nici nu îl observa, absorbită de misiunea în care se implicase 
pentru a-i veni în ajutor Gemmei. Ignora și zgomotul făcut de mun- 
citorii beţi de la docuri care-și cheltuiau bruma de bani pe câte-o 
cordeală ieftină, abordând femeile de stradă suficient de curajoase 
sau de disperate să li se ofere hoților, contrabandiștilor sau piraților. 
Dădea dovadă de o remarcabilă stăpânire de sine, stătea de vorbă cu 
acele femei fără teamă și fără să le judece. Pe unele chiar le cunoștea 
și le spunea pe nume. Stăteau de vorbă ca nişte doamne absolut res- 
pectabile care se întâlnesc întâmplător în parc, nu într-un focar de 
mizerie și, în unele cazuri, de boli. 

Din păcate, ancheta lui Farah nu dădea rezultate, și, cu fiecare 
pistă care nu ducea nicăieri, umerii îi deveneau tot mai împovărați și 
speranţa din privire i se topea. Prezenţa lui Blackwell și a lui Argent 
fusese garanţia că fetele aveau să vorbească, fiindcă nimeni n-ar fi 
îndrăznit să o refuze de faţă cu ei, însă părea că Gemma Warlow era 
de negăsit. 

— Încep să mă întreb dacă nu cumva Druthers a omorât-o, zise 
Farah îngrijorată. Ar fi numai și numai vina mea. 

- Cum Dumnezeu ar fi vina ta? întrebă Dorian, cu ochii la doi 
marinari care stăteau rezemaţi de zidul unei clădiri abandonate. 

Așteptau, probabil, sosirea unui transport de marfă de contra- 
bandă și băgau în buzunar banii care, în mod normal, ar fi trebuit 
plătiți statului sub formă de taxe de import. Nu era unul dintre 
transporturile lui. Următorul pe care îl aștepta avea să sosească toc- 
mai din Orient, cam într-o săptămână. Dorian îi auzi șoptindu-i 
speriați numele și știu că cei doi n-aveau să le facă probleme. Dar nu 
îi plăcu felul în care o priveau pe soţia lui, așa că îi țintui cu privirea 

până când lăsară ochii în jos, găsind deodată ceva interesant de stu- 
diat la ghetele lor. 

- Când am plecat cu Morley de la Scotland Yard, i-am spus Gem- 
mei că o să mă întorc a doua zi dimineaţă și-am s-o ajut să facă un 
plan să scape definitiv de Druthers. Când a văzut că nu apar, cred 
că s-a simțit cumplit de... Ia stai așa! Se opri, iar însoțitorii săi fă- 
cură la fel. Farah se întoarse spre Dorian. Ochii ei care până mai 
devreme erau larg deschişi și uzi de lacrimi se mijeau acuzator. Nu e 
vina mea ce s-a întâmplat. E vina ta! 

Argent își mască zâmbetul cu ajutorul gulerului înalt al hainei 
lungi și negre, dar Murdoch nu se feri să pufnească în râs. Dorian 
clipi nedumerit. 

- Nu înţeleg de unde și până unde ar fi vina mea. 

- Dacă nu mă răpeai, aș fi ajuns la întâlnirea cu ea. Mi-aș fi res- 
pectat promisiunea. 

- La fel de bine puteai fi omorâtă în drum spre muncă, îi rea- 
minti el sec. Ştii că s-a pus un preț pe capul tău, da? 

- Da, dar poate că Gemma Warlow e ucisă chiar în clipa asta. E 
viaţa mea mai importantă ca a ei? îl provocă Farah. 

- Pentru mine este. 

Trei perechi de ochi se holbară în beznă, iar Dorian susținu 
semeț privirile uimite. Ar fi călcat peste o sută de cadavre de 
Gemma Warlow dacă asta însemna s-o salveze pe Farah și nu-i era 
câtuși de puţin rușine de asta. Expresia de pe chipul ei trecu 
de la șoc la dezaprobare, iar Dorian înțelese că cel mai înțelept lucru 
ar fi să își ţină gura. 

- Aud c-o căutaţi pe Gemma, spuse o voce dinspre scările ce du- 
ceau spre Hangman's Pub. 

Farah uită imediat că era furioasă și se grăbi pe scări, spre o fe- 
meie brunetă între două vârste, îmbrăcată în zdrențe. 

— Da! Pe Gemma Warlow. Aţi văzut-o? 

Cu un gest calculat, femeia își dădu la o parte părul care-i cădea 
în ochi. Îi privi pe Farah și Dorian și întrezări o oportunitate. 

- Ce treab-ai cu ea, Inimă Neagră? întrebă ea. Cu toții am vrea să 
ştim cât de adânci îți sunt buzunarele. Şi știi că aici, la docuri, nici 
un răspuns nu e pe degeaba. 

Dorian se apropie de ea, scoase o monedă din buzunar și i-o arătă. 

- Pentru atâta bănet, mi-aş trage-o cu voi toți, cu tuspatru, zise 
ea, cuvintele sugestive redându-i lăcomia și dorința. 

Dorian își reprimă sentimentul de repulsie și se întrebă cât timp 
trecuse de când individa nu se mai spălase. Probabil nu reușea să 
atragă decât clienţii orbi sau absolut disperaţi. Vârsta și uzura își lä- 
saseră urmele pe pielea ei și în dinţii stricați. 

- Zi-mi ce ştii despre Warlow, îi reaminti el. 

Prostituata ridică din umerii numai piele și os. 

- Are fața prea distrusă să mai lucreze, așa că ţine de șase pentru 
un transport de-al lui Druthers. Trebe să trimită pe cineva după el la 
Queen's Head Pub când vine transportul. 

Dorian încercă să ignore geamătul îngrozit al lui Farah. 

- Unde? întrebă el. 

Femeia arătă cu degetul înspre râu, acolo unde Brew House Lane 
dădea direct în Docul Călăului. 

- Excelent. 

Îi azvârli femeii moneda promisă. 

- Ai grijă, Inimă Neagră! strigă târfa prinzând moneda. În noap- 
tea asta străzile-s pline de oameni în haine negre și cu arme albe. 
D-aia toată lumea stă înăuntru, la adăpost. 

- Să sperăm că o să și rămână la adăpost și n-o să-mi stea în cale, 
replică Dorian. 

Râsetele femeii se transformară într-o tuse cumplită. 

- Când o să vă vadă pe tine și pe Argent, o să creadă toţi că-n- 
cepe războiul. 

- Dacă era pe-așa, aș fi avut o armată întreagă cu mine. Dorian 
porni mai departe, în speranţa că aveau să ajungă la Warlow înainte 
de sosirea transportului pe care-l pândea. Ține-te departe de Docul 
Călăului, pentru orice eventualitate, îi mai aruncă peste umăr femeii. 

Farah se grăbi să îl prindă din urmă, iar el încetini ca ea să-l 
poată ajunge. 

- Docul Călăului? întrebă ea. Sună terifiant. 

- Nu mai e folosit în scopurile iniţiale, spuse Dorian, încercând 
să o liniștească. Aici, erau spânzurați piraţii și contrabandiștii, cu 
secole în urmă, și lăsaţi la vedere, ca să le servească drept lecţie 
celorlalţi. Practica asta a dispărut. 

- Iar acum tocmai acel loc e folosit pentru contrabandă? 

Dorian rânji. 

- Avertismentele nu au funcționat. Infractorii l-au considerat o 
provocare. Zona Wapping și în special acel doc au devenit de atunci 
epicentrul pieţei negre. 

Când ajunseră în dreptul cheiului, iar în loc de piatră călcau acum 
pe scânduri, Dorian făcu un semn din cap către Argent, care dispăru 
în beznă pe o alee lăturalnică, într-o tăcere aproape mistică. Docul 
era paralel cu fluviul și suficient de lat ca să încapă acolo un vagon de 
marfă sau o mână de oameni. Din el porneau pontoane mai mici 
de care stăteau ancorate fel şi fel de ambarcaţiuni ce se clătinau pe 
suprafaţa ca o panglică neagră a Tamisei. Legea prevedea ca ponto- 
nul cu care se termina acel doc să rămână gol, cum și era, de altfel, în 
acele clipe. Numai că noapte de noapte ambarcaţiuni întunecate și 
bărbaţi și mai întunecaţi făceau din el punctul lor de intrare pe piaţa 
comercială a Londrei. 

- Cred că o văd. Uite-o! 

Farah arătă înspre o stivă de cutii acoperite cu o bucată de pânză 
de vele ce bloca aproape jumătate din doc. În vârful stivei stăteau un 
băiețel de vreo opt ani și o siluetă înăltuță de femeie, zgribuliţi unul 
într-altul din cauza răcorii. 

- Rămâi lângă mine până îți spun eu altceva. S-a-nţeles? îi spuse 
Dorian soţiei sale. 

Ea se întoarse să-l privească, iar el fu uimit când văzu ce răzbătea 
din frumoșii ei ochi cenușii. Recunoștință. Încredere. 

- Desigur, îi promise ea. 

Pentru o clipă, Dorian se simţi pierdut în privirea ei. Până la urmă, 
poate că nu era chiar o pierdere de vreme. Murdoch își drese vocea. 

- Piciul ne-a văzut deja și a luat-o la sănătoasa, îl preveni el pe 
Dorian. Cred că o să avem foarte curând musafiri nepoftiţi. 

Dorian își dezlipi privirea de soția lui. Îi distrăgea prea mult aten- 
ţia. Trebuia să fie atent şi nemilos. Îi blestemă, a câta oară, prezența. 
Ea insistase că Gemma nu ar merge cu el dacă n-ar vedea-o și pe ea. 
În același timp, era și singura dintre ei care o putea recunoaște. 
Chiar și așa, Dorian simțea că ar fi fost mai bine s-o ia pe târfă pe 
sus și să o ducă la Farah. Cum de reușea nevasta asta a lui să-l con- 
vingă să facă lucruri atât de nesăbuite? Va trebui să se gândească 
serios la asta după această noapte. 

Stiva de cutii era pe o alee dosită, la distanţă de felinarele cu gaz 
care se chinuiau să lumineze pontonul. Silueta sări și se pregăti să o 
ia la fugă. 

- Gemma! strigă Farah. Gemma, stai! 

Silueta îngheţă, iar Farah întinse mâna, deşi femeia era prea de- 
parte ca să o poată atinge. 

- Doamnă Mackenzie? Ce faceți aici? rosti o voce subtire și șocată 
ce ieși dintre buzele umflate și crăpate ale femeii. 

Farah grăbi pasul și ajunse lângă prietena ei, în ciuda ordinelor 
pe care i le dăduse Dorian. Cele două femei se prăbușiră una în 
braţele celeilalte, ambele ușurate, dar în feluri diferite. Prostituata 
era mai înaltă și mult mai solidă decât Farah. Cu toate acestea, 
Dorian fu uimit să vadă cum soţia lui o trage pe cealaltă la pieptul ei 
și o ţine strâns, cu un gest matern. Nu părea să-i pese nici o secundă 
de rochia-i nouă și frumoasă sau de faptul că femeia avea în păr 
urme de sânge închegat. Gemma fu cea care vorbi prima: 

- Ce de griji mi-am făcut pentru dumneavoastră! N-aţi spus la 
nimeni că plecaţi, doamnă Mackenzie. 

- Ţi-ai făcut griji? Draga de tine..., spuse Farah, mângâindu-i părul 
şi murdărindu-și, astfel, mănușa de mătase. Și nu mă mai cheamă 
Mackenzie, de-acum sunt doamna Blackwell, adăugă ea, privind scurt 
înspre Dorian. 

- Blackwell? De la Dorian Blackwell? Dacă v-aţi luat cu Inimă 
Neagră din Ben More, io-s ducesa de York! Gemma se desprinse din 
îmbrăţișare și se holbă la Dorian cu ochiul care nu-i era umflat, de 
parcă abia atunci i-ar fi observat prezența. Să fiu a naibii! exclamă ea. 

- Excelenţă! 

Dorian înclină capul în timp ce-i făcea o evaluare mentală a rănilor. 

- Of, Gemma! Uite ce ţi-a făcut nemernicul ăla! 

Farah îi dădu părul castaniu la o parte de pe răni, cu gesturi deli- 
cate. Druthers nu lăsase neatinsă nici o părticică din fața sărmanei 
femei. Dorian se simţi cuprins de o furie întunecată și, în același 
timp, de respect pentru acea femeie puternică. 

- Da’ cum se face că o așa doamnă l-a prins în laț pe afurisitul 
de Dorian Blackwell? Puteam să pun pariu că l-aţi făcut pe Morley să 
vă mănânce din palmă! 

- Mai bine-am pleca acum, dacă nu vrem să dăm de necaz, îi sfă- 
tui Murdoch. 

- Vii cu noi, îi spuse Farah Gemmei, luând-o de braț. Te luăm 
de aici. 

Gemma se retrase din strânsoarea blândă și privi cu teamă în 
ochiul cu probleme al lui Dorian. 

- E mai bine dacă nu vin, fată bună. N-ai vrea să-l asmuţi pe 
Druthers pe urmele tale. Deja s-a umplut de draci că ai ajuns la mine 
data trecută. 

- Nu sunt o fată! protestă Farah. Suntem de-o seamă. 

Gemma făcu un pas în spate când Farah încercă din nou să o 
prindă de brat. Dorian nu putu îndura să vadă expresia de confuzie 
îndurerată de pe chipul soţiei lui. El, unul, îi citise prostituatei gân- 
durile înainte de a le da glas. 

- Ba nu suntem, spuse femeia. Sunt bătrână ca viața și sătulă de 
jocul ăsta. Nu mai sunt bună nici să mi-o trag. 

- Gemma, nu vorbi așa! insistă Farah. Refuz să mă las șocată. 

Prostituata făcu încă un pas înapoi. 

- Ba așa e. Druthers nu dă niciodată la faţă când crede că mai 
poate scoate bani de pe urma ta. 

Farah nu voia să se lase. 

- Gemma, vino cu noi chiar acum! Trebuie să ne grăbim! Ple- 
căm acum. 

Gemma clătină din cap. 

- Încotro? 

- La mine acasă, desigur. Acolo o să primești adăpost și mâncare. 
Vei fi în siguranţă. 

- Și p-ormă? Cum o să fac bani? Nu vreau să trăiesc din pomeni. 
Cine-o să-i dea de lucru uneia ca mine? Tu? 

- Da, sigur că eu, îi spuse Farah. Văzu expresia de neîncredere 
de pe chipul Gemmei și continuă să vorbească: Tata mi-a lăsat o casă 
și am nevoie de personal. 

Gemma flutură din mâini. De la cât vorbise, tăietura din buză i se 
redeschisese, dar ea nu observase. 

- Io nu știu altceva decât să stau pe spate și să desfac cracii. Ce-o 
să faci cu o târfă-n casă? Plecaţi de-aici până nu se lasă cu vărsare 
de sânge. 

Doar cineva dornic să încheie socotelile cu viața ar fi îndrăznit să 
vorbească astfe! în prezenţa lui, iar Dorian văzuse acea dorinţă 
în ochii aproape stinși ai Gemmaei. 

- Gemma, te rog! o imploră Farah, cu vocea tremurând din 
cauza confuziei și a lacrimilor. Te rog, vino cu mine! N-aș suporta 
să te las aici. 

Pledoaria ei disperată și plină de frustrare îl sfâșia pe Dorian. Făcu 
un pas în față, dar se opri când prostituata se retrase, înspăimântată. 

~ O să te trimitem la Ben More ca să te vindeci, spuse el încet, 
încercând să nu o înfricoșeze și mai rău pe biata femeie. Cât vei fi 

acolo, Walters o să-ți arate rostul prin bucătărie. După ce ne termi- 
năm treburile la Londra, o să venim și noi. 

Privirea plină de adoraţie pe care i-o aruncă Farah îi făcu inima să 
bată mai puternic. Își simțea pieptul plin de fluturi ce băteau delicat 
din aripile multicolore. Gemma Warlow îl privea cu o expresie cu 
totul diferită de a soţiei lui. În ochii ei se citea scepticismul sau, mai 
bine spus, o neîncredere deplină. 

- De ce? De ce-ar vrea cel mai bogat tâlhar din Anglia să-și 
puie pielea în saramură pentru una ca mine? Lumea nu te știe de 
milos, Blackwell. 

Dorian îi susținu privirea, dar nu fu în stare să-i răspundă. Așa 
că se uită la Farah, care își împreunase mâinile, plină de speranță. Ea 
era singurul motiv. Singurul lui motiv. 

Pentru orice. 

Un fluierat îl avertiză pe Dorian că aveau companie, și la scurtă 
vreme se auzi un zgomot de pași grei. 

- Dacă nevastă-ta are chef de o păsărică, Blackwell, va trebui să 
scoată banul, ca orice alt client. 

Dorian și Murdoch se întoarseră spre locul de unde se auzise 
vocea dogită. Edmond Druthers era un șobolan de canal cu pretenții 
de mare mahăr. Dincolo de faptul că și semăna fizic cu un șobolan, 
era respingător, mirosea ca o pubelă și avea acel instinct de supra- 
vieţuire datorită căruia reușea să troneze în vârful grămezii de rahat 
din care era formată lumea lui. Druthers nu venise de unul singur. 
În urma lui pășeau trei marinari cu umeri laţi, toți trei înarmați. 

- Să nu te-apropii de ea! ordonă Farah, așezându-se ca un scut în 
fața Gemmei. 

Dorian se postă în fața soţiei lui. Nu era nevoie să-i spună lui 
Murdoch să le adăpostească pe cele două femei în spatele stivei de 
cutii. Îl auzi cum își armează pistolul. Ştia că avea șase gloanțe pre- 
gătite pentru cei patru bărbaţi. Dorian se retrase undeva între cutii 
şi zid, creând un fel de fundătură. În acea poziție, nu putea fi atacat 
de mai mult de doi indivizi în același timp și, în afară de situaţia 
puţin probabilă în care el însuși ar fi făcut ceva nesăbuit, n-avea cum 
să fie înconjurat. Când femeile fură duse la adăpost, Dorian făcu re- 
pede socoteala. Numără trei arme. Vedea cuțitul din mâinile unui 
individ pe nume Bone și o bâtă ținută de un marinar pletos de ori- 
gine sud-africană sau islandeză. lar dacă Druthers era un șobolan 

infect, atunci monstrul de lângă el, care-și mângâia amenințător 
maceta, era un urs, nici mai mult, nici mai puţin. Un individ uriaș, 
ciolănos, numai mușchi. Dimensiunile lui nu îl impresionau pe 
Dorian, căci știa prea bine reputația bărbatului. George Perth era 
unul dintre cei mai letali oameni. Când Druthers aflase că Inimă 
Neagră din Ben More intrase pe teritoriul lui, își scosese la luptă cea 
mai letală armă. Era genul de luptă de la care nimeni nu dădea îna- 
poi. Dacă era ca vreunul dintre cei patru să aibă un pistol, acela ar fi 
fost, fără îndoială, Druthers. Pe de altă parte, dacă aștepta un trans- 
port, ultimul lucru pe care ar fi vrut să-l facă ar fi fost să tragă focuri 
de armă și să alerteze sticleţii. Dorian nu avea de ales, trebuia să 
riște totul pe acest raţionament. 

- Domnilor, îi salută el ironic. 

- Ai venit să-mi adulmeci femeile, Blackwell? lătră Druthers, cu 
un accent ce-i trăda originile umile, indicând spre Farah și Gemma. 
Nu-ţi ajunge a ta? 

- Am o propunere pentru tine, spuse Dorian, încercând să folo- 
sească un limbaj pe înțelesul șobolanului nemernic. 

Druthers le făcu semn lui Bones și pletosului să facă scut în fața 
lui, iar ei se conformară. 

- Și de ce-aș negocia cu un individ prins la înghesuială și cu două 
târfe? Dacă-l dobor pe regele interlopilor din Londra, nu va mai tre- 
bui să mișc un deget, și toate docurile vor fi ale mele. 

O umbră se mișcă dinspre străduţa întunecată, iar Dorian mai 
făcu câțiva pași în spate, ca să îi atragă pe borfași înspre el. 

- În locul tău, mi-aş calcula cu atenție mișcările, Druthers, îl 
avertiză el cu acel calm de gheaţă care pusese pe fugă o mulțime de 
atacatori. E posibil ca povestea asta să se încheie cu moartea ta. 

Bones și tovarășul lui se apropiară și mai mult, aruncându-și însă 
priviri din care răzbătea un strop de îngrijorare. 

- Nu vezi prea bine cu ochii ăia ciudaţi ai tăi, Blackwell! spuse 
Druthers privind spre cele două femei care avuseseră înțelepciu- 
nea să rămână la adăpost. Păși în spatele celor două gorile, în timp 
ce namila cu maceta mergea alături de el, ca o santinelă uriașă. Să-ţi 
zic ce văd eu, continuă Druthers. Văd două târfe de doi bani care ar 
trebui să primească o lecţie. 

- Perfect de-acord cu tine, replică Dorian, punându-și mâinile 
la spate și oferindu-și pieptul pe post de ţintă. 

- Târfa mea e prea urâtă pentru noi patru, spuse Druthers, 
umezindu-și cu limba buzele crăpate și privind spre Farah. Dar, ime- 
diat ce voi scăpa lumea de Dorian Blackwell, târfulița ta frumușică și 
strâmtă o să caute pe altcineva care s-o călărească. 

Unii oameni simt flăcările scurgându-se prin ei în momentul în 
care știu că sunt pe cale să ucidă. Pielea li se înroșește, încep să tran- 
spire, mușchii li se încing, iar văpaia arde și cea mai mică urmă de 
logică și control. În cazul lui Dorian, totul devenea de gheață. Gheaţa 
îi întărea mușchii și-i pocnea prin vene, înghețând tot ce-l făcea viu 
şi uman. Se extindea, umplea spaţiile goale și le întărea pe cele fra- 
pile. Amorțea orice durere sau suferință. Răceala îl menținea alert. 
Fioros. Cu atâţia adversari în faţă, lupta trebuia să se încheie repede. 
În clipa în care un trup cădea la pământ, altul trebuia să-i urmeze 
degrabă. Nu putea să riște ca vreunul să se ridice și să reia atacul. Nu 
putea irosi timpul pedepsind sau rănind. 

Loviturile letale. Vene secționate. Fără supraviețuitori. 

Bones se năpusti asupra lui, iar lama cuţitului îi ţintea beregata. 
Dorian se ghemui și scoase două cuțite lungi din tecile ascunse sub 
haină. Mâinile lui ţineau strâns mânerele, iar lamele erau îndreptate 
spre antebraţe. Se ridică brusc, întoarse lamele spre adversar și îi 
străpunse mâna cu care ţinea cuțitul. Bones scăpă arma din mână, 
iar țipătul său pătrunzător fu repede curmat de o nouă lovitură care 
îi străpunse, de data asta, gâtul. Dorian era atât de concentrat asu- 
pra celui de-al doilea adversar și asupra măciucii cu care era înarmat, 
încât nici nu simţi când sângele cald ce țâșnea din arterele lui Bone îl 
împroșcă. Horcăind cumplit, bărbatul mai făcu doi pași şi apoi căzu 
la pământ. Cu coada ochiului, Dorian zări părul roșu ca focul al lui 
Christopher Argent care apăru brusc de pe străduţă și se năpusti 
asupra dușmanului. Cu o secundă înainte, uriașul George Perth era 
în spatele lui Druthers și își pregătea maceta. În secunda următoare, 
picioarele-i inerte dispăreau în bezna aleii. Căzuse și el victimă fai- 
mosului ștreang al lui Argent. Dorian făcu o fentă înspre pletos, 
dându-i ocazia să ridice braţul drept pentru a lovi cu forţa unei loco- 
motive cu aburi în plină viteză. Asta dacă lovitura ar fi reușit să își 
atingă ținta. Dorian îi aplică inamicului o lovitură de genunchi în 
piept, iar bărbatul rămase fără suflu și se prăbuși în genunchi. O lo- 
vitură de cuţit în ceafă fu de ajuns ca să îi frângă coloana cervicală. 

Dorian își mută privirea de la trupul în cădere și văzu că Druthers 
își scosese pistolul. 

- Nu te mișca, îl avertiză tâlharul, cu ochii măriţi de groază. Nu 
vreau să te împușc. O să ne-audă sticleții. 

- Și ce propui, întrebă Dorian, înfrânându-și dorinţa de a privi 
în spate ca să se asigure că Farah era teafără. 

Ştia că nu-l văzuse niciodată luând o viață de om. Ce avea să 
creadă despre el? 

- Dă-mi târfa înapoi. E a mea. Dă-mi-o, și îmi văd de drum. 

- Mă tem că e prea târziu pentru asta, răspunse Dorian clătinând 
din cap, ştergând cu un gest din încheietură sângele de pe lama cuţi- 
tului. N-ai cum să nu-mi dai socoteală după un asemenea atac. Nu 
dacă vreau să-mi menţin poziția. 

- Nu uita că încă-l am pe George lângă mine, amenință Druthers. 
E cel mai letal om din Wapping. N-ai cum să ne omori pe amândoi 
fără să încasezi un glonţ. 

Pumnul lui Dorian strânse plăselele cuţitului, pregătindu-se pen- 
tru ce urma să facă. 

- Când zici George, te referi la omul acela uriaș care era înarmat 
cu o macetă, nu? 

Lui Druthers nu-i scăpă faptul că Dorian vorbise despre George 
la timpul trecut. O expresie de confuzie îi apăru pe chip și în acea 
clipă făcu exact ceea ce Dorian sperase că avea să facă. Întoarse capul 
spre locul de-acum gol unde mai înainte stătuse matahala ce-i ser- 
vise drept gorilă. În secunda în care Druthers privi înapoi, Dorian 
azvârli cuțitul. Lama se înfipse în umărul drept al lui Druthers cu o 
forţă care-l făcu pe acesta să cadă în genunchi. Ticălosul încercă 
să ridice pistolul spre Dorian, dar cuțitul îi blocă mișcarea, iar 
Dorian se năpusti asupra lui și-l puse la pământ înainte să-i dea oca- 
zia de a apuca arma cu cealaltă mână. Îi strivi fața sub talpa ghetei 
și, cu un șut, trimise pistolul direct în apa Tamisei. Dorian se aplecă 
apoi asupra peștelui, cu lama cuţitului apăsată pe beregată și cu un 
genunchi pe umărul teafăr al acestuia. Lui Druthers îi curgea sânge 
din nas și din gură, prelingându-i-se în ochi și în urechi. Individul 
periculos de mai devreme se zbătea acum ca un șarpe, scoțând ge- 
mete de durere. Dorian nu-și putu înfrâna impulsul de a răsuci 
cuțitul în rana din umărul lui Druthers și se înfioră de plăcere când 
rănitul scoase un urlet cumplit. 

- O să-ţi tai beregata, îi șopti lui Druthers cu glas calm, aproape 
seducător. O să mă uit cum se scurge viaţa din tine, cum te zbaţi să 
respiri și cum, în loc de aer, plămânii ți se umplu cu sânge. 

- Nu! 

Strigătul lui Farah îi făcu mâna să se blocheze. Auzi în spatele lui 
pași ușori. 

- Dă-te înapoi, Farah! Lasă-mă să-mi închei socotelile cu el. 

- Nu poţi ucide un om neînarmat. 

- De fapt, spuse el, înțepând cu lama pielea lui Druthers, e mult 
mai ușor să-i ucid odată ce i-am dezarmat. 

- Dorian... Lăsă șoapta numelui lui să se piardă în sunetele 
înăbușite ale râului. Te rog, șopti ea. 

- Te-a ameninţat, Farah. Nu trebuie să-i îngădui să trăiască, spuse 
el și simţi cum acea furie rece îl cuprinde din nou. 

- Ar fi o crimă, replică Farah. Vocea ei suna blând în spatele lui, 
folosind căldura pentru a topi gheaţa, nu forța, pentru a o sparge. 
Dacă-l omori cu sânge-rece, acest om îngrozitor va fi încă o pată nea- 
gră asupra sufletului tău. Chiar trebuie să-i îngădui asta? 

Dorian privi chipul dezgustător al lui Edmond Druthers. Știa că 
n-ar vrea să-l aibă și pe el în rândul celor care-l bântuiau în somn. 
Mai mult, nu voia să se întoarcă spre ea cu mâinile pătate de acest 
sânge dezonorant. 

Își smulse cuțitul din umărul lui Druthers, făcându-l pe interlop 
să scoată încă un urlet de durere. Și nu se opri aici. Îi secţionă ten- 
donul braţului drept. Edmond Druthers n-avea să mai ţină vreodată 
o armă în mână. 

- Dorian! icni Farah. 

Dorian își șterse cuțitul de hainele lui Druthers, apoi se ridică și 
își privi soția. 

- Nu va fi o pată, draga mea, zise el în vreme ce își vâra la loc 
cuţitele. Dar puţină murdărie în plus nu mai contează. 

Strălucirea aproape nepământeană a lui Farah se intensifică în 
vreme ce colțurile gurii ei zvâcniră înainte ca ea să își poată înăbuși 
râsetul și să-și lipească strâns buzele, afișând o expresie serioasă. 

- Doamne, tare crud mai poţi fi! zise ea, clătinând din cap, neve- 
nindu-i să creadă. 

- Mi s-a mai spus. 

Un foc de armă se auzi în apropiere, însoţit de strigăte ce veneau 
dinspre Tamisa. Alte focuri de armă. Dorian o trase pe Farah în 

spatele lui, şi se adăpostiră amândoi în dosul stivei de cutii unde 
Murdoch își pregătea deja pistolul. 

Se enervă când văzu siluetele întunecate îmbrăcate în uniforme, 
ai căror nasturi străluceau sub razele lunii. Târfa bătrână de la ta- 
vernă avusese dreptate când spusese că în noapte mișunau mii de 
umbre. Umbrele din jurul lor erau ale Poliţiei Metropolitane. O si- 
luetă înaltă se desprinse dintre polițiști. Purta un costum gri impe- 
cabil, accesorizat cu un aer plin de superioritate. 

- Locotenente? 

Pistolul lui Carlton Morley era îndreptat spre inima lui Dorian, 
iar degetul mângâia trăgaciul ca într-o promisiune senzuală. Din 
rând ieși un malac blondin. 

- Da, domnule inspector-șef! 

- Arestează-i! 

- Pe care dintre ei? întrebă locotenentul, privirea lui trecând de 
la Farah, pe care tocmai o recunoscuse, la Dorian, pe care n-avea 
cum să nu îl cunoască. 

Privirea lui Morley nu-l săgeta pe Dorian, ci pe Farah. 

- Pe toți. 


Capitolul 17 
SER 


Cu mâinile împreunate în poală, Farah studia nenumăratele di- 
plome și certificate din spatele impresionantului birou al lui Carlton 
Morley. Alături de ea, Gemma adoptase o postură asemănătoare, 
tăcută și supusă. 

Morley nu-și ocupase locul pe scaunul cu spătar înalt, ci se plimba 
cu pași mari prin încăpere, cu privirea ațintită asupra documentelor 
din mâinile ce-i tremurau de furie. Își descheiase nasturele de la 
guler şi desfăcuse lavaliera, lăsând-o să atârne pe lângă gât. Își dă- 
duse jos haina, iar vesta gri îi scotea în evidență umerii laţi și talia 
suplă. Arăta mai neîngrijit decât îl văzuse Farah vreodată. Ea simţea 
cum vinovăția începea să i se insinueze pe sub piele și în gât. Poate 
ar trebui să înceapă prin a-și cere scuze. 

- Carlton... 

El ridică o mână ca să o reducă la tăcere, fără a se obosi să se uite 
la ea, rămânând preocupat de documentul oficial. Farah strânse din 
buze. Nu așa și-ar fi dorit să afle ce se petrecuse cu ea. 

Se gândi apoi la soțul ei și la bietul Murdoch, închiși în celula 
aflată chiar sub biroul lui Morley. Pentru ei, era un preț uriaș să fie 
întemnițați după toate chinurile prin care trecuseră, iar ea trebuia 
să-și folosească inteligenţa și priceperea ca să le obțină eliberarea, cât 
mai curând posibil. Până la urmă, din vina ei se ajunsese la această 
situație. Morley azvârli documentul pe biroul său dezordonat, cu o 
expresie de dezgust, apoi își trecu o mână prin părul răvășit. 

- Spune-mi că e o glumă, îi ceru lui Farah. Sau un coșmar. 

- Pot să-ţi explic totul, încercă ea să-l calmeze. 

- Bineînțeles că trebuie să dai explicaţii! tună el, iar ochii albaștri 
aruncau fulgere. Și poţi să începi prin a-mi spune unde dracului ai 
fost în ultimele patru zile. 

- Am fost ascunsă în castelul Ben More, mărturisi ea, ridicând 
sprâncenele de mirare la auzul înjurăturii slobozite de Morley, care 
nu obișnuia să folosească un asemenea limbaj. Viaţa mea era 
în pericol. 

- Şi acolo, la castel, te-ai... măritat cu nenorocitul acesta infam de 
Inimă Neagră? 

Farah își mușcă buza. 

- Da. 

Morley strânse pumnii și se uită în jur, în biroul în care domnea 
un haos organizat de documente, rapoarte și câteva ceasuri vechi și 
complicate pe care era pasionat să le colecționeze și să le restaureze. 
Căuta un obiect pe care să-l lovească, dar nu reușea să-și dea seama 
dacă pagubele meritau deranjul și curăţenia de după. Așa era Carlton 
Morley, cel pe care Farah îl cunoștea de șase ani. Ţinea mereu cont 
de consecinţe. Estima riscurile și evalua cauzele și efectele fiecărei 
decizii pe care o lua. 

Inspectorul-șef își băgă mâinile în buzunare, se sprijini de birou 
și o privi încruntat. 

- Te-a obligat? 

- Nu. 

Nu voia să îl mintă. Își propusese să spună adevărul. 

- Te-a rănit? 

- Nu. 

Cel puţin, nu mai mult decât fusese neapărat nevoie, și în nici un 
caz nu o făcuse deliberat. 

- Te-a forțat? 

- Nu, minți ea, înghițind în sec. 

„La naiba!“ Scopul ei era să plece toți de acolo până la sfârșitul 
nopții, fără ca ea să pară la fel de coruptă ca soţul ei. 

- Îmi pare rău că am dispărut, Carlton. Acum, în caz că nu am 
fost deja dată afară, trebuie să-mi dau demisia din postul de funcţio- 
nar la Scotland Yard, să-mi iau soţul și pe... valetul lui și să o ducem 
pe Gemma undeva unde să fie în siguranță. 

- Ba bine că nu! explodă Carlton. Jumătate din Scotland Yard l-a 
văzut pe soțul tău omorând doi contrabandiști. Mai mult de-atât, 
Edmond Druthers e cusut chiar acum, iar chirurgul îi repară falca 
fracturată. Carlton se strâmbă când pomeni despre „soţul“ ei, de 
parcă acel cuvânt îi umplea gura de amăreală. Apoi avem de elucidat 
şi moartea inexplicabilă a lui George Perth, care a fost găsit stran- 
gulat lângă Docul Călăului. Ai avut vreo legătură cu asta? 

- Serios acum, doar nu îţi imaginezi că aș putea strangula un băr- 
bat de talia lui George Perth? ripostă Farah. 

Gemma chicoti, dar se abţinu, în mod isteț, să scoată vreo vorbă. 

- Ştii cine l-a omorât? 

- Tot ce pot să spun, cu toată sinceritatea, este că persoana vino- 
vată de moartea lui George Perth nu este vreun cunoscut de-al meu, 
încercă Farah să evite un răspuns clar, conștientă că își săpa sin- 
gură groapa. 

Morley miji ochii neîncrezător. 

- Nu asta te-am întrebat. 

- În plus, continuă Farah, încercând să-i distragă atenţia spre 
teme mai importante decât cea a eluzivului, misteriosului și înspăi- 
mântătorului Christopher Argent, dacă oamenii tăi au asistat la eve- 
nimentele din această noapte, pot confirma și ei spusele domnișoarei 
Warlow, ale mele și ale domnului Murdoch cum că domnul Blackwell 
nu făcea decât să se apare pe sine și să ne apere pe noi în faţa atacului 
unor pirați ai docurilor care și-au meritat soarta cu vârf și îndesat. 

Morley strânse din dinți, și maxilarul lui ţâșni în faţă. 

- Eram prea departe ca să sesizez asemenea detalii, scrâșni el. 
Dar n-am ratat momentul în care l-ai convins cu greu să nu comită 
o crimă cu sânge-rece. Se-mpinse cu șoldul departe de birou. Să știi 

că i-ai salvat viața, pentru că, în clipa în care i-ar fi tăiat beregata lui 
Druthers, aș fi avut în sfârșit motiv să-l trimit la spânzurătoare. 

- Îi eram datoare pentru că și el mi-a salvat mie viața, răspunse ea 
cu precauţie. Pot să te-ntreb ce făceați cu toţii la docuri, la acea oră? 

- Aveam informaţii că lui Druthers urma să îi sosească un trans- 
port important de bunuri de contrabandă. Eram pe poziții pentru o 
operaţiune de arestare în masă. 

- Şi v-aţi atins scopul, spuse Farah, zâmbind. Druthers și mulți 
dintre acoliţii lui sunt fie morţi, fie în arest. Operaţiunea a fost un 
succes, și, dacă nu te deranjează, aș vrea să-i preiau pe oamenii mei 
și să mergem acasă. 

Farah se ridică și își îndreptă fusta. 

- Stai jos! îi ordonă Morley. 

„Rahat!“ își spuse ea, oftând. Se așeză. Morley o privi secunde 
în șir, iar ea îi înfruntă privirea. Nu făcuse nimic de care să îi fie 
rușine. Doar că Morley, care era un bărbat bun și corect, avusese 
de suferit de pe urma întregii nebunii, iar acesta era unul dintre 
marile ei regrete. 

- Îmi pare rău că am dispărut așa, Carlton. Îmi dau seama că și tu, 
și ceilalți de aici v-aţi făcut griji din pricina mea. Ce s-a întâmplat e 
nedrept față de tine, mai ales după acea seară petrecută împreună. 

Își amintea de acel sărut și de cererea în căsătorie. Dacă ar fi ac- 
ceptat-o pe loc, oare ar mai fi fost acum în viață? 

- Eram... de fapt încă sunt în pericol. Poţi să spui orice despre 
Dorian Blackwell, dar adevărul este că mi-a salvat viața. 

Morley îi aruncă Gemmei o privire stânjenită înainte de a zice: 

- Puteai să vii la mine. Lângă mine ai fi fost în siguranță. 

Farah își dădea seama că trebuia să gestioneze momentul cu 
mare băgare de seamă, spre binele tuturor celor implicaţi. 

- Am avut și opțiunea asta. Doar că nu sunt sigură ce ai fi putut 
face, date fiind circumstanţele. 

- Bine dar... Dorian Blackwell?! Iar acum ce, îi aparții lui? Căsă- 
toria e legitimă? 

Farah știa că întrebarea lui era, de fapt, dacă mariajul se consu- 
mase, așa că roși și încuviință din cap, incapabilă să spună o vorbă. 

- De ce? E un monstru. Un criminal. Te credeam mai deşteaptă. 
Mai bună decât cei de teapa lui. 

Farah simţi dorinţa și chiar nevoia de a-l apăra pe criminalul 
ei soț. 

- Nu îl cunosti, Carlton. 

Privirea inspectorului se umplu iar de dezgust. 

- Dumnezeule! Farah, tu te-auzi ce spui? E ca un clișeu prost. 

Cuvintele lui o răneau, pentru că știa că erau sincere. Pe Farah nu 
o deranja gândul că Morley își pierduse interesul romantic faţă de 
ea. O deranja, în schimb, că pierduse respectul lui. Era unul dintre 
cele mai dificile lucruri cărora trebuia să le facă față. 

- Poate ai dreptate, murmură ea. Dar tu nu înţelegi miza, Carl- 
ton. Alături de Blackwell, am șansa de a redobândi ceva foarte im- 
portant, ceva ce mi-a fost răpit cu mult timp în urmă. 

- Ce anume? 

- Trecutul meu. 

El pufni și se duse în spatele biroului, încheindu-și nasturii. 

- Poţi fii ceva mai puţin vagă, te rog? ceru el cu glas sec. 

- O să înţelegi cu timpul, spuse ea blând. Iar timpul pe care îl vom 
avea la dispoziţie depinde numai de tine. Nu ai nici un temei legal 
să ne ţii aici. Dacă Dorian nu i-ar fi înfruntat și învins pe acei pirați 
ai docurilor, probabil aș fi fost moartă acum. Sau mai rău. 

Adevărul propriilor spuse o făcu pe Farah să se înfioare. Furia lui 
Morley începea să se stingă. Se opri în timp ce își aranja lavaliera. 
Nu mai părea nervos, ci doar obosit și trist. 

- Îl iubești? 

Farah simţi că nu-l putea privi în ochi. Se uită înspre Gemma, 
care părea, la rândul ei, interesată de răspuns. Sentimentele ei faţă 
de Dorian deveniseră tot mai complexe și mai greu de descifrat. 
Neclare. Așa cum subliniase Morley, îl cunoștea doar de câteva zile. 
Însă începuse să ţină la Dorian. Să îl înțeleagă. De fapt, nu. Mai era 
mult până aveau să se înțeleagă unul pe celălalt. Îi era recunoscă- 
toare. Voia să îl ajute și să îl vindece. Dorinţa de a pătrunde acea 
enigmă care era soțul ei o făcea să spere că viitorul le rezerva și ceva 
lucruri bune. Cu toate că abia dacă-i atinsese trupul, îi însemnase 
inima. Dar... să-l iubească? 

- N-aș putea să-ţi spun, zise ea, oferindu-i cel mai sincer răspuns 
de care era în stare. Ce știu e că, deși te plac și te respect foarte mult, 
nu te iubesc şi nici tu nu mă iubesti. Rostise cuvintele cu delicateţe, 
fără urmă de cruzime sau de milă. Ar fi fost o greșeală să îți accept 
cererea în căsătorie. În timp, amândoi am fi regretat asta. 

Morley își termină de legat lavaliera și îşi puse haina de la cos- 
tum, cu ochii la certificatul de căsătorie ce zăcea pe birou. Îl luă și îl 
studie din nou. 

- Poate că ai dreptate. Ești o femeie cu mai multe ascunzișuri și 
secrete decât ar fi putut suporta cineva cu funcţia mea. 

Farah se încruntă, jignită. Nu se văzuse niciodată în lumina sub 
care o punea el. Dorian Blackwell era cel cu ascunzișuri și secrete, nu 
ea. Deși, dacă gândea retrospectiv, avea și ea câteva secrete destul 
de importante. Numai că făceau parte din ea de atâta vreme, încât 
începuse să le vadă drept adevăruri. Căci adevărul ar fi fost nu doar 
dureros, ci și periculos. Undeva, pe traseu, o pierduse de tot pe 
Farah Townsend și devenise doamna Dougan Mackenzie. 

Morley veni înspre ea și îi dădu certificatul, indicând numele de 
pe hârtie. 

- Townsend? întrebă neîncrezător. Ca pe viitoarea contesă Farah 
Leigh Townsend? Ce-i cu povestea asta? E vreo uneltire pe care-ai 
pus-o la cale cu delincventul ăla de bărbat al tău? 

- Nu fi crud, Carlton, replică Farah. O să-ţi pierzi noblețea. 

- Chiar și-așa, aș mai avea mult până-să ajung la nivelul lui. 

- Poate, recunoscu Farah. Dar, dincolo de toate astea, numele meu 
este Farah Leigh Townsend și, devenind o Blackwell, voi putea să 
îmi revendic drepturile ce îmi revin prin naștere. 

- Tu-ţi dai seama că ce spui e imposibil de realizat? Farah 
Townsend, femeia dispărută, a fost găsită acum câteva săptămâni. 
Deja i-a fost prezentată reginei Angliei. 

Acea bine-cunoscută senzație de teamă o cuprinse din nou pe 
Farah. Dacă totul era o greșeală? Dacă nu reușeau să își pună planul 
în aplicare? 

- Acea așa-zisă Farah Leigh Townsend e o impostoare. 

- Dovedește-o! 

- Foarte simplu, interveni Gemma, ridicând din umerii murdari 
și plini de vânătăi. Orice târfă din estul Londrei poate s-o recu- 
noască după poza din ziar. E Lucy Boggs. Eu și alte fete chiar ne fă- 
ceam planuri să o șantajăm când o să pună mâna pe ceva parale. 

Gemma tăcu în momentul în care privirile celorlalţi doi o țintuiră 
cu o expresie identică de uimire și neîncredere. Farah fu prima care 
își regăsi glasul. 

- Cum... cum ai zis că o cheamă? 

- Lucy Boggs. E o târfă ca mine și ca altele, doar că mai tinerică 
și mai frumușică. A fost luată de pe stradă ca să lucreze undeva pe 
Strand, la o matroană de-i zice Regina. Una, două, am auzit că e dita- 
mai contesa și apare prin ziare. Cu toate rănile ei, prostituata râse, 
fără să mai simtă durerea ce-i săgeta buzele făcute ferfeniţă și obra- 
jii. Dacă Lucy Boggs e vreo aristocrată, io-s Fecioara Maria! 

- Gemma! Pentru a doua oară în acea noapte, Farah o strânse 
în braţe. Cred că tocmai ai salvat situația! 

- Biiiine, biiine, spuse Gemma, încercând să scape din îmbrăţi- 
șare, căci manifestările de afecţiune și de tandrețe îi erau străine. Da’ 
să știi că mare ajutor n-am cum să-ți dau. Pe cine-o să creadă lumea? 
Pe niște târâturi ca mine și fetele ălelalte sau pe ditamai magistratu' de 
bărbat al ei, domnu' Warrington ăla. 

- Dar Madame Regina? întrebă Farah, cuprinsă de încântare și de 
nerăbdare. Ca fostă angajatoare a lui Lucy Boggs, n-o să aibă ea mai 
multă credibilitate? 

Se uită spre Morley, care, cu mâinile încrucișate la piept, le mă- 
sura pe amândouă cu o expresie uluită. I se adresă Gemmei: 

- Domnișoară Warlow, lăsaţi-ne singuri un pic, vă rog. Domnul 
Beauchamp o să vă ofere un ceai și ceva de mâncare până când medi- 
cul se va putea ocupa de rănile dumneavoastră. 

- Multam, dom! inspector. 

Gemma îi aruncă lui Farah o privire îngrijorată, dar Farah încu- 
viinţă din cap, așa că prostituata ieși din birou și închise ușa după 
ea. Morley clătină din cap, privind-o pe Farah de parcă o vedea pen- 
tru prima dată-n viaţa lui. 

- Are dreptate, să știi. Toată lumea știe că e simplu ca bună ziua 
să plătești o prostituată sau o matroană ca să facă sau să spună 
orice vrei. 

- Sunt conștientă de asta. Dar vom proceda altfel. 

- Decizia oficială a instanţei, în acest caz, va fi pronunțată mâi- 
ne-dimineață, spuse Morley, arătând spre ziarul de pe biroul lui. 

- Nu-mi aminti, răspunse Farah, apăsându-și cu o mână stoma- 
cul care părea că o luase razna. 

Lucrurile păreau să se fi pus în mișcare cu viteza unui tren scăpat 
de sub control. Regăsirea miraculoasă a unei impostoare ce se dădea 
drept Farah Leigh Townsend. Momentul când scăpase de Warrington 
şi se adăpostise la Scotland Yard. Răpirea şi apoi căsătoria cu Inimă 

Neagră din Ben More. Întoarcerea la Londra. lar a doua zi, momen- 
tul în care avea să-și ceară drepturile ce-i reveneau prin naștere. 

- Dar în tot timpul acesta... Tu, contesă? De ce n-ai... Câtă vreme 
ai... Ce s-a întâmplat?! bâigui Morley. 

- E o poveste lungă, zise Farah și-și duse o mână la cap, simțind 
o durere înțepătoare în spatele ochilor. 

- Una care are legătură cu Dorian Blackwell? 

- Într-un mod ciudat și interesant, da. Oftă și se ridică, apropiin- 
du-se de Morley și de chipul lui cu trăsături frumoase. Cu o strân- 
gere de inimă, îi prinse uşor bărbia. Îţi promit că am să-ţi povestesc 
totul când toată situaţia asta se va rezolva. 

Revenindu-și din șoc, Morley închise ochii, dar apoi se retrase și 
își reluă locul în spatele biroului. 

În realitate, n-am fost niciodată altceva decât șeful tău. Trecând 
peste ce-am spus mai devreme, chiar nu îmi datorezi o explicaţie. 

Trase adânc aer în piept și luă un dosar pe care începu să îl stu- 
dieze, deși Farah putea băga mâna în foc că în acele momente nu 
reușea să distingă literele. Nici numele de pe plăcuța de pe birou 
nu și l-ar fi putut citi. 

- Și cum ai de gând să-ţi recapeți moștenirea? întrebă el cu un 
aer voit detașat. Îmi imaginez că Blackwell a urzit un plan ticălos. 

Farah surâse slab. 

- Trebuie doar să dovedesc că eu sunt adevărata Farah Townsend 
Numai eu știu cum mi-a fost copilăria, detaliile despre părinții mei, 
despre căminul și trecutul meu. Sunt lucruri pe care nici o impostoare 
nu ar avea cum să le știe. Totul e să conving instanța. 

- Mă tem că va.fi nevoie de mai mult de atât, zise Morley și ri- 
dică din umeri. O să ai nevoie de documente, de certificat de naștere, 
de acte din care să reiasă unde ţi-ai petrecut copilăria după ce ai de- 
venit orfană. 

Farah păli. 

- De unde ai știut că am rămas orfană? 

El îi aruncă o privire din care ea pricepu că pusese o întrebare 
stupidă. 

- Farah, toate detaliile despre copilăria ta, despre regăsirea ta mi- 
raculoasă au apărut în ziare și tot apar de săptămâni bune. 

Farah auzise câte ceva, dar nu își bătuse capul niciodată cu rubri- 
cile mondene din ziare când avea o carte la îndemână. 

- Te-aş putea ajuta, îi propuse el fără să o privească. Cum bine 
ştii, arhivele naţionale sunt lângă clădirea în care ne aflăm acum și, 
dacă tot e miezul nopţii, aș putea să mă furișez acolo și să... 

- Domnul Blackwell are deja situaţia sub control, zise Farah. 

Morley miji ochii, iar Farah aproape că îi auzea gândurile. 

- Când l-am adus aici, cumva am... Trebuia să îmi fi dat seama! 
Prea ne fusese ușor să-l arestăm. Iar cei de teapa lui nu se lasă nicio- 
dată atât de ușor! pufni inspectorul, luându-se cu mâinile de cap. 

Se uită la ea, și se măsurară reciproc din priviri, apoi începură 
să râdă, un râs frustrat provocat de individul imposibil de enervant pe 
care ea îl luase de bărbat. Și, ca prin minune, tensiunea dintre ei 
se risipi, iar trecutul rămase trecut. Un gând, o nostalgie legată de 
ce-ar fi putut să fie, dar n-a fost să fie. 

- Am să-i eliberez pe soțul tău și pe valetul lui, spuse Morley, cu 
un oftat extenuat. Dar asta nu înseamnă că nu rămân cu ochii pe el. 

— Ştiu. 

Farah nu rezistă imboldului de a-l îmbrățișa, dar gestul fu scurt 
şi distant, spre binele amândurora. 

- Eşti o femeie cumsecade, Farah. Te-am admirat dintotdeauna. 
Morley tăcu o clipă, făcând eforturi vizibile să nu-i spună mai multe. 
Dacă-ţi face rău vreodată... la dracu”, dacă te face nefericită în vreun 
fel, să vii la mine. Mă ocup eu de el. 

Farah simți fiecare dram de tandreţe pe care-l oferi în acel zâmbet. 

- Mulţumesc, Carlton. Și să știi că te înșeli când spui că n-ai fost 
decât șeful meu. Mi-ai fost... ești și un prieten foarte drag. 

El zâmbi cu privirea aţintită spre birou. 

-~ Nu mai răsuci cuțitul în rană. 

- Adio, murmură ea, întinzând mâna spre mânerul uzat al ușii 
biroului. 

- Farah. 

Ea se întoarse, surprinsă de tonul extrem de serios al vocii lui. 

- Da? 

- Află mai multe despre Madame Regina. Întâmplător, îl cunoşti 
foarte îndeaproape pe patronul stabilimentului ei. 

- Nu-i adevărat. N-am văzut-o în viața mea pe această Madame 
Regina, spuse Farah. 

- Ea e doar fațada întregii afaceri. Buzele i se schimonosiră în- 
tr-un rânjet. Patronul este soțul tău, Dorian Blackwell. 

Capitolul 18 
KOND 


Farah nu se simţise niciodată atât de mică și de neînsemnată. 
Fusese la Curtea Regală de Justiţie de nenumărate ori pe parcursul 
carierei la Scotland Yard și, în drum spre muncă, trecuse zilnic pe 
lângă impresionanta clădire din piatră albă, în stil gotic. 

Însă prezenţa ei avusese mereu legătură cu munca neștiută din 
spatele proceselor aflate pe rol. Glasul ei nu răsunase niciodată 
pe holurile tribunalului Maiestăţii Sale sau din boxă. 

O uimea faptul că, până și acolo, toată lumea, femei și bărbaţi, 
nobili și oameni de rând, toată lumea se trăgea într-o parte când pe 
holuri trecea Dorian Blackwell. Chiar dacă instituţia era împânzită 
de polițiști și de alți oameni ai legii, ea și soţul ei treceau nestin- 
gheriţi. Din secolul al XI-lea și până cu un an în urmă, sediul tri- 
bunalului fusese la Westminster Hall. Printr-un decret semnat 
de însăși regina Victoria, se mutase de la Westminster în sediul de pe 
Strand, dar rămăsese epicentrul cuvântului oficial al suveranei și 
al administrației regale. Înființarea postului de președinte al com- 
pletului de judecată anulase de multă vreme nevoia implicării regen- 
tului în procedurile din instanţă, iar poziția devenise una dintre cele 
mai importante din imperiu. 

Lui Farah îi venea greu să privească pe cineva în ochi în timp ce 
înainta pe culoare spre Sala Înaltei Curți. Sala îi dădea impresia 
unei catedrale bizantine unde vocile șoptite căpătau ecouri neaștep- 
tate. Lumea șușotea la apariţia lor, și se auzeau îndemnuri șoptite 
la liniște. Nu din respect, ci din curiozitate și din dorința de a spe- 
cula pe marginea prezenţei lor în instanţă. Farah era convinsă că 
inima îi bătea atât de tare, încât toată lumea i-o putea auzi. Privea 
cum modelul geometric complicat al pardoselii de marmură dispă- 
rea sub fustele ample din mătase ale rochiei făcute de Madame 
Sandrine și care-i parvenise târziu în noaptea precedentă. De altfel, 
nici unul dintre evenimentele din noaptea aceea nu avusese darul 
de a o ajuta să scape de neliniștea care îi apăsa pieptul precum o 
bară de oţel. După ce obținuse eliberarea lui Dorian și a lui Mur- 
doch, se duseseră toți spre luxoasa reședință din Mayfair a soţului 
ei. Sângele de pe faţă se ștersese între timp, dar zeci de stropi 

rămăseseră pe gulerul cămășii și pe haină. La nenumăratele între- 
bări, scuze și mulțumiri pe care i le adresase, soțul ei nu dăduse 
decât replici monosilabice. 

- Eşti bine? întrebase ea. 

- Da. 

- Te-au bătut? 

- Nu. 

- Ne-ai salvat viața acolo, la docuri. 

- Da. 

- Îmi pare rău că te-am implicat într-o treabă atât de periculoasă, 
dar să ştii că eu și Gemma îți suntem profund recunoscătoare pen- 
tru ce aţi făcut pentru noi tu și oamenii tăi. 

- Hmm! 

Odată ce patetica tentativă de comunicare se încheiase, Murdoch 
preluase frâiele discuţiei: 

- Nu vă mai bateţi capul, domniţă, încercase el să o liniștească, 
aruncându-i lui Blackwell o privire încruntată. O s-o luăm pe dom- 
nișoara Warlow cu noi de dimineaţă. 

- Mă bucur că l-am convins pe inspectorul-șef Morley să vă elibe- 
reze așa repede. N-aș fi îndurat gândul că aţi petrece noaptea, sau 
chiar mai mult, în acea celulă. 

- Nici nu știți ce recunoscători vă suntem, mai spusese Murdoch 
și o mângâiase blând pe mână, cu un gest patern. 

Chiar în acea clipă, Blackwell se aplecase în față, deschisese por- 
tiera trăsurii, sărise și dispăruse în noapte înainte ce birjarul să poată 
opri. Farah nu-l mai văzuse până a doua zi, când venise să-i ia pe ea 
și pe Murdoch în drum spre tribunal. Murdoch o asigurase în repe- 
tate rânduri că puţinele ceasuri petrecute în celulă fuseseră nu doar 
lipsite de evenimente, ci chiar destul de plăcute. 

- Sticleţii au fost corecţi și civilizaţi, iar Dorian chiar a putut sta 
un pic de vorbă cu unul dintre contactele lui. E drept că n-am auzit 
ce şi-au zis. 

— Atunci, de ce e așa supărat? întrebase Farah. 

Murdoch ridicase din umeri și o privise cu oarece milă. 

- Nu știu, domniţă. Blackwell are din când în când niște stări mai 
ciudate. Nu vă bateţi capul! Dormiţi, mâine e o zi importantă. 

Îi fusese aproape imposibil să doarmă, chiar dacă patul era cât se 
putea de elegant și de confortabil. Într-un final, intrase într-un fel 

de stare de somnolență, pendulând între somn și trezie, întorcân- 
du-se pe toate părțile, cu stomacul crispat și cu fălcile încleștate din 
cauza imaginilor din trecut care îi bântuiau visurile. Chipul ca de 
ceară al tatălui ei la priveghi, obrajii lui supți din cauza deshidratării 
provocate de cumplita boală care îl măcinase. Warrington, care, pen- 
tru copila de șapte ani care era pe atunci, părea un uriaș... cum se 
aplecase spre ea și o informase cu privire la logodna lor... Haina 
lungă și intimidantă a sorei Margaret. Gura lascivă a părintelui 
MacLean. Ochii negri și trăsăturile ascuţite ale lui Dougan, mici, si- 
metrice, cu o permanentă expresie de neastâmpăr și curiozitate. În 
vis, îl striga și îl implora să fugă. Să scape cu viaţă. Să continue să 
trăiască pentru ca ea să nu trebuiască să înfrunte lumea mare și rea 
alături de un bărbat întunecat și dărâmat. 

„Sunt chiar aici“, îi spusese Dougan în vis, cu chipul trist și înver- 
șunat. Dar vocea lui... Vocea nu era cum își amintea ea. Devenise 
sumbră și cavernoasă. Voce de bărbat. Sinistră, periculoasă și calmă. 
Ca pucioasa alunecând peste gheață. „Nu ești aici“, își spusese Farah 
și simţise apoi că alunecă în uitare. „Sunt atât de pierdută. Atât de 
singură. Atât de... speriată.“ „Dormi, Zâna mea. Eşti în siguranţă.“ 

Simţi o atingere pe păr, ca și cum Dougan ar fi apucat cu degetele 
un cârlionț, l-ar fi desfăcut ușor pentru ca mai apoi să-l lase să își 
recapete forma. Cum făcea de fiecare dată. 

El era acolo. lar ea era în siguranță. 

Apoi adormise, iar, când se trezise, simţise pe obraji urmele să- 
rate ale lacrimilor. 

În vreme ce stăteau în fața uşilor aurite ale sălii de judecată, Farah 
știa că trebuia să se gândească la importanța covârșitoare a ceea ce 
urma să se întâmple. În schimb, nu făcea decât să studieze chipul lui 
Dorian. Se întreba dacă Dougan apărea și în coșmarurile lui. Sau 
dacă ea apărea. 

Vru să strige la el să aștepte în secunda în care deschise ușile, dar 
se forță să rămână detașată. La fel ca el. Dacă Dorian Blackwell își 
putea păstra sângele-rece și aparența calmă după tot ce îi fusese dat 
să îndure, atunci și ea putea. Își îndreptă umerii și coloana și își ri- 
dică bărbia suficient cât să aibă un aer decis, dar nu neapărat înfu- 
murat. Ignorând normele de politețe, Dorian intră în sală înaintea 
ei, în loc să-i ţină ușa ca să intre ea prima. Gest pentru care Farah îi 
fu recunoscătoare. Şedinţa de judecată începuse, iar Farah își dădu 
seama că în acele momente comiteau, tehnic vorbind, o ilegalitate: 

sfidau regulile Coroanei. Uimiţi, cei din sală șușoteau. Stăteau înghe- 
suiți pe băncile ca niște strane de lemn și se întorseseră spre intra- 
rea în sală ca și cum ar fi asistat la o nuntă unde mireasa tocmai își 
făcea apariţia. Doar că nimeni nu părea încântat să-i vadă. Șocul era 
cea mai binevoitoare expresie pe care Farah o zărea pe chipurile pri- 
vitorilor. De acolo mergea spre dezaprobare, neîncredere și, în unele 
cazuri, revoltă. Ea îl urmă pe Dorian pe culoarul lat, în vreme ce co- 
vorul gros le amortiza zgomotul pașilor. 

- Domnule Blackwell! Ce-nseamnă nesocotinţa aceasta? strigă un 
omuleţ în robă neagră, cu un cap neobișnuit de mare ce părea chiar 
și mai mare din pricina perucii lungi, cârlionțate și albe ca neaua. 

Stătea în spatele unui podium înalt, flancat de alţi doi bărbaţi 
care arătau întocmai ca el. Președintele completului de judecată, Sir 
Alexander Cockburn, îl cunoștea, fără doar și poate, pe Dorian 
Blackwell, cel puţin din vedere. Magistratul era renumit pentru 
pasiunea pentru sport, aventură, socializare și femei. Profesional 
vorbind, era un fel de geniu, dar, cu toate astea, lumea bârfea mult 
pe seama ascensiunii profesionale a acestui scoţian cu o reputaţie 
ce lăsa de dorit. Farah privea uimită și un pic amuzată spatele lat 
al soțului ei. Avusese oare Dorian vreo legătură cu traseul aproape 
stelar al judecătorului Cockburn? N-ar fi fost surprinsă dacă așa ar 
fi stat lucrurile. 

- Milord! spuse Dorian, făcând o plecăciune. Permiteţi-mi să v-o 
prezint pe onorabila Farah Leigh Townsend, contesă de Northwalk. 

Un fior străbătu sala, iar șușotelile reîncepură atât de tare, încât 
curioșii aflați pe holuri dădură buzna în încăpere ca să asiste și ei la 
acele evenimente cu totul nemaivăzute. 

- E scandalos! Cer ca acești criminali neobrăzaţi să fie arestaţi 
de îndată! 

Harold Warrington arăta mereu de parcă tocmai ar fi înghițit o 
lămâie. Dincolo de acest amănunt, avea forma robustă a cuiva năs- 
cut la fermă, nu în rândul aristocrației incestuoase. Pentru că era 
sclavul plăcerilor vieții, pielea și părul lui nu suportaseră prea bine 
anii de excese, dar statura lui aducea cu un Goliat în timp ce privea 
de-a lungul și de-a latul sălii de judecată cu aerul unui rege, nu al 
unui funcţionar public care era de fapt. Sunetul ciocanului de lemn 
răsună în sală, dar nu președintele completului de judecată fusese 
cel care îl folosise, ci magistratul care stătea în spatele plăcuței pe 
care scria „Judecător Roland Phillip Cranmer al III-lea“ E drept că 

nu era un secret pentru nimeni că judecătorul Cranmer dispăruse 
recent, în mod cu totul misterios. Farah îl recunoscu în locul lui pe 
Sir Francis Whidbey, magistrat numit recent la înalta instanță. 
Judecătorul avu un schimb tainic de priviri cu soțul ei, apoi i se 
adresă lui Sir Warrington: 

- Stai jos, Warrington! Mă văd nevoit să îți aduc aminte că încă 
nu faci parte din aristocrație. Deocamdată, ești doar un funcționar 
al acestei instanțe și ar trebuie să știi că nu se face să iei cuvântul 
neîntrebat. 

Farah era perfect conștientă că reproșul care i se făcea lui 
Warrington era valabil și pentru ea și Dorian, dar își păstră opinia 
pentru sine. Oricum n-ar fi putut scoate o vorbă nici dacă i s-ar fi 
cerut. Cam asta se alesese de autocontrolul ei. 

Dorian se apropie de completul de judecată, fără să fi fost invitat, 
lucru care le smulse celor din sală alte reacții de uimire și îi făcu pe cei 
doi aprozi îmbrăcaţi în roșu să vină spre el, gata să îl imobilizeze. 

- Domnilor, am adus documente care să susțină temeiul spuselor 
noastre, zise el, prezentându-le magistraţilor un dosar pe care îl sco- 
sese din haină. Am adus inclusiv certificatul de naștere al lui Lady 
Townsend, acte doveditoare privind șederea ei la orfelinatul Apple- 
cross, actele de deces false și, de asemenea... 

- Cum ai obţinut aceste documente, Blackwell? întrebă preșe- 
dintele completului de judecată, ridicând mâna ca să îi oprească pe 
aprozii zeloși. 

- Am inclus în dosar și o copie a certificatului nostru de căsăto- 
rie, mai spuse Blackwell, ignorând cu grație întrebarea magistratu- 
lui. Despre importanța acestui act putem discuta ulterior. 

Le aruncă membrilor completului de judecată o privire care 
stârni râsete înăbușite în sală. 

- E cu neputinţă! Am aici un contract de logodnă legal, semnat 
de tatăl ei! izbucni Warrington, care sări în picioare, ignorând reac- 
ţia de nemulțumire a avocatului său. 

Cel de-al treilea magistrat se aplecă în față. 

- Dar parcă pretindeai că deja ai luat-o de nevastă, Warrington. 
Așa că de ce obiectezi? 

~- Aveţi... aveți dreptate, milord, spuse Warrington și arătă spre o 
blondă bine îmbrăcată, cu ochi mari, albaștri și goi, care stătea așe- 
zată alături de el. Aceasta este soția mea, Farah Leigh Warrington, 
contesă de Northwalk. Farah Leigh Townsend, după numele de fată. 

Cum îndrăznești, mincinoasă uneltitoare, să încerci să îi răpești 
«lreptul legitim? vociferă Warrington, roșu la față, îndreptându-și 
mânia spre Farah. 

În schimb, Farah îl privea uluită pe cel de-al treilea judecător. Îl 
recunoștea, iar amintirile despre el proveneau din alte vremuri, altele 
decât cei șaptesprezece ani în care fusese doamna Mackenzie. 

- Rower, șopti ea, citind numele de pe plăcuţa din fața 
magistratului. 

- Mai tare, doamnă, îi ceru președintele completului. 

Farah privi cu atenţie acel chip din trecutul ei. Era cu două de- 
cenii mai în vârstă, dar ochii îi rămăseseră la fel de pătrunzători și 
trăsăturile la fel de severe. 

- Sunteţi baronetul William Patrick Rowe, iar fieful dumnea- 
voastră este în Hampshire, spuse ea. 

Mulțimea tăcu deodată ca să o asculte. Era atât de liniște în sală, 
încât se putea auzi aerul pompat afară din plămâni. 

- Sunteţi... eraţi locotenent în brigada condusă de tatăl meu, că- 
pitanul Robert Townsend, conte de Northwalk. Aţi fost colegi la 
Oxford, iar tata vă spunea „Rower“ 

Bărbatul cu perucă miji ochii uimit. 

- Vino mai aproape, îi ceru lui Farah. 

Ea se conformă. 

- Îmi amintesc petrecerea din ziua în care ați împlinit treizeci de 
ani, murmură ea, pentru că aţi fost amabil să-mi puneţi și mie deo- 
parte o felie de tort, a doua zi fiind ziua mea — împlineam cinci ani. 
Ziua dumneavoastră e pe douăzeci și unu septembrie, dacă îmi amin- 
tesc bine. A mea e pe douăzeci și doi septembrie. 

- Dumnezeule mare! exclamă judecătorul Rowe, privind-o în ochi 
și recunoscând-o treptat. Îmi amintesc! 

- Oricine ar fi putut afla astfel de informații! sări Warrington. 
Nu-i îngăduiți acestui bandit renumit și ibovnicei lui să-și bată joc 
de această onorată instanţă! 

- De-ajuns, Warrington! îl avertiză președintele. Încă o izbucnire 
ca asta, și te dau afară. 

Faţa roşie a lui Warrington căpătă nuanțe purpurii, dar War- 
rington se așeză la loc, tremurând de o furie pe care şi-o ținea cu 
greu în frâu. 

Și poate și de teamă, presupuse Farah. 

Judecătorul Cockburn se întoarse înspre Dorian, abia aruncân- 
du-i o privire lui Farah. 

- Domnul Warrington are dreptate. Ne-a adus documente iden- 
tice cu cele pe care le-ai adus dumneata, iar solicitarea sa a fost de- 
pusă prima. A fost administratorul averii regretatului conte Robert 
Townsend. O cunoaște pe Farah Townsend de când s-a născut și 
deține un contract de logodnă semnat acum mulți ani. Cu ce temei 
pui la îndoială revendicarea averii familiei Townsend pe care o face 
soția lui? 

Farah îi aruncă o privire lui Lucy Boggs, care se juca în tăcere cu 
inelul de pe un deget. 

- Am martori, Domniile Voastre, spuse Dorian, arătând cu mâna 
înspre sală. 

Avocatul lui Warrington obiectă, în sfârsit. 

- Aşa ceva este împotriva regulilor. Vă solicit o consfătuire în bi- 
roul Domniilor Voastre, ca să stabilim cum vom proceda mai departe. 

- Rahat! strigă Warrington, sărind de pe scaunul care căzu cât 
colo. Nu există nici un temei să amânăm decizia. Blackwell a mituit 
diverși indivizi ca să depună mărturie în calitate de martori 
și vreau să am dreptul de a-i desființa. Am regăsit-o pe dispăruta 
moștenitoare a domeniului Northwalk, de care nu mai știa nimeni 
nimic de douăzeci de ani, și cer să fie recunoscut de toţi ceea ce 
îmi aparține! 

Judecătorul Whidbey se întoarse ca un uliu înspre Warrington. 

- Vrei să spui că ceri ca nevestei tale să i se recunoască ceea ce îi 
aparține, nu? Ştii prea bine că persoana care nu e nobilă prin naş- 
tere, cum ar fi soțul unei contese, va primi titlul de conte doar 
onorific. Va deveni lord și va avea drept de administrare asupra pro- 
prietăților, dar celelalte drepturi și privilegii care i-ar reveni în mod 
normal unui aristocrat îi vor reveni doar moștenitorului său. 

Farah rămase cu gura căscată și se uită la Blackwell. Stătea în 
capătul culoarului, cu mâinile la spate, aparent neafectat de cuvin- 
tele judecătorului. Ochii lui îi întâlniră pe ai ei, iar Farah scoase un 
oftat de surpriză. Știa. Știuse tot timpul că nu avea să primească ti- 
tlurile și privilegiile rezervate aristocraților. Se înhămase la această 
luptă, se implicase în acest joc de șah periculos și complicat, poate 
chiar trăgând sfori la Înalta Curte a Angliei, ca să o ajute să își reca- 
pete drepturile ce i se cuveneau. Și pentru ce? Desigur, avea să își 
adauge la nume titulatura de lord, dar, din ce înțelesese ea, odată 

cu titulatura, nu îi reveneau nici măcar jumătate din puterea, res- 
pectul și averea pe care le deţinea deja. De ce făcuse toate astea? 
Care-i erau, de fapt, intenţiile? 

- Îți vom audia martorii, Blackwell, dar te avertizez că ești pe 
teren periculos. Îngăduința acestei Curți are limite. Tu şi doamna 
de faţă riscaţi să suferiți consecinţe drastice. 

Președintele completului îi avertiză din priviri, cu o expresie în- 
delung exersată. Warrington o străpungea pe Farah cu privirea, dar 
îi îngădui avocatului său să-l tragă înapoi pe scaun. 

- Așa a fost dintotdeauna, domnilor. Dorian se înclină spre 
membrii completului și făcu apoi un semn spre sală. Daţi-mi voie să 
v-o prezint pe Signora Regina Vicente, unic proprietar al unui foarte 
popular club pentru domni, aflat chiar în apropiere, pe Strand. 

Din sală se ridică o femeie înaltă și impozantă, îmbrăcată cu o 
rochie amplă de culoarea prunei. Porni pe culoarul din mijlocul sălii 
de judecată și se îndreptă spre membrii completului. Pielea în 
nuanța caramelului și osatura exotică îi trădau originea italiană. 
Arăta ca o zeiță romană din bronz, în contrast cu mulțimea de chi- 
puri palide sau rozalii. Trena îi era lungă precum a unei contese, iar 
ochii ei negri sclipeau de inteligență și voioșie. Măcar pe ea o amuza 
întreaga tărășenie. 

- Doamna e gata să depună mărturie că această femeie care pre- 
tinde că este Farah Townsend a fost una dintre angajatele stabili- 
mentului ei și că numele ei este Lucy Boggs. A lucrat timp de cinci 
luni, după care și-a oferit serviciile lui Warrington, contra unei im- 
portante sume de bani. 

Dorian arătă înspre teancul de hârtii din mâna înmănușată a fe- 
meii. Warrington izbi cu pumnul în masă, făcând eforturi uriașe să 
își ţină furia în frâu. 

- E adevărat? o întrebă judecătorul Whidbey pe femeia cunos- 
cută drept Madame Regina. 

- E adevărat, milord, toarse ea cu un accent italian delicios. Vă 
aduc drept dovadă documentele pe care le cer tuturor angajatelor 
mele, precum şi chitanța ce dovedește plata pe care mi-a făcut-o 
domnul Warrington. 

Whidbey întinse mâna, iar ea îi oferi documentele. Avocatul lui 
Warrington se ridică. 

- E o glumă proastă. Toată povestea, toate documentele, totul 
putea fi fabricat foarte ușor de infamul Inimă Neagră din Ben More 

şi de neguțătoarea aceasta de păcat și murdărie, strigă el arătând 
spre Regina, care se mulțumi să ridice dintr-o sprânceană. 

- E un argument foarte bun, Blackwell, spuse Lord Cockburn. 

- De acord, admise Blackwell cu un aer foarte serios, privindu-i 
pe Whidbey și pe Cockburn, dar ignorându-l pe Rowe. Madame 
Regina poate spune o mulțime de lucruri și întâmplări. Cine poate 
decide dacă spusele ei sunt adevăruri sau scorneli? 

Farah se întrebă dacă imaginaţia îi juca feste sau cei doi magis- 
trați respectabili păliseră brusc. Nu cumva Dorian tocmai le trans- 
misese o ameninţare voalată celor mai puternici judecători din 
Imperiul Britanic? În fața unei săli pline? Farah simți că i se face 
rău. În tăcerea care se lăsase, Dorian făcu un semn către altă femeie 
din public. 

- În caz că mai doriți un martor, ce-aţi zice despre această femeie? 

Din nou, rumoarea din sală venea ca un ecou al trăirilor inte- 
rioare ale lui Farah. O femeie în vârstă îmbrăcată în negru și alb păși 
spre completul de judecată. 

- Soră Margaret? întrebă ea aproape șoptit. 

- Acum, sunt maică stareță, veni replica, purtând amprenta ace- 
luiași ton de pietate rece. 

Farah miji ochii și își aminti toate cuvintele aspre și bătăile și mai 
aspre de care Dougan avusese parte de la femeia din fața ei. Nu voia 
să se uite la ea. Și nu înțelegea nici în ruptul capului de ce acea călu- 
găriță iute la mânie ar depune mărturie în apărarea ei. 

- Vă aparține această semnătură în calitate de martor de pe cer- 
tificatul de deces al lui Farah Leigh Townsend, certificat datat acum 
șaptesprezece ani? întrebă Dorian pe un ton din care dispăruse orice 
urmă de persiflare sau aroganță, strângând pumnul înmănușat. 

- Da, spuse ea. 

- Explicaţi-i Curţii de ce aţi falsificat acest document oficial, îi ceru 
Dorian, răspunzând privirii criminale a femeii cu una pe măsură. 

- Farah era o copilă precoce, înfierbântată, începu călugărița, 
care vorbea despre Farah de parcă n-ar fi fost chiar în faţa ei. Era 
mereu alături de acei copii-problemă care făceau numai belele — unul 
dintre ei în special, un băiat care-l avea pe diavolul în el. 

- Ba nu-l avea! îl apără Farah. 

- A ucis un preot! șuieră femeia. Nici măcar tu nu poţi nega asta. 
Erai la mine-n braţe și îi strigai numele ca o apucată în timp ce co- 
mitea crima. 

- Ştii prea bine că preotul acela era un... 

- Nu asta contează, interveni Dorian pe un ton ridicat, dar rece. Ce e 
relevant acum este că știaţi că Farah Leigh Townsend nu era moartă. 

- Fugise după diavolul acela de băiat, Dougan Mackenzie, după 
ce poliția venise și îl luase. Aveam alți cincizeci de copii în grijă. Nu 
puteam compromite reputaţia orfelinatului Applecross din cauza 
unei copile dispărute. Așa că, da, am falsificat documentul la solici- 
tarea lui Sir Warrington, spuse ea, arătându-l cu degetul șubrezit de 
artroză pe bărbat. 

Cei din sală sloboziră un oftat de uimire și se întoarseră ca unul 
înspre cel acuzat. 

- Minciuni! M-am însurat cu Farah Townsend! Averea și domeniul 
Northwalk îmi aparțin! zbieră Warrington, sărind iar în picioare. Zi-le 
tu, Farah, zi-le tu cine ești! continuă, cu ochii ieșiți din orbite, 
zgâlțâind-o pe Lucy până când femeia scoase un țipăt de frică. 

În sală se auzi din nou sunetul tunător al ciocanului mânuit de 
președintele completului de judecată. 

- Warrington, te-am avertizat că te dau afară din sală! 

Gărzile executară ordinul, iar Warrington fu târât afară din sală, 
în vreme ce riposta. 

- O să capăt ce mi se cuvine! O să-mi fac dreptate! amenință 
Warrington. Farah, dovedeşte-le! Dovedește-le cine ești! 

Lucy stătea nemișcată, cu ochii albaștri măriți de frică și de la- 
crimi, părând gata să o ia la fugă. Președintele completului o ţintui cu 
degetul, capul lui mare pivotând pe umerii aproape comic de înguști. 

- Cine vorbeşte neîntrebat va petrece o săptămână după gratii. 
Ne-am înțeles? 

Lucy încuviință din cap, iar magistraţii își îndreptară din nou 
atenţia asupra călugăriței. 

- Spuneţi-mi ceva, i se adresă Lord Cockburn. Pentru minciunile 
la care aţi fost părtașă, riscaţi să vă pierdeţi rangul și să fiţi exclusă 
din biserică. Asta ca să nu mai vorbesc despre acuzaţiile de fraudă la 
care vă expuneţi în baza legii. De ce ați decis să spuneţi adevărul? 

Sora Margaret se uită înspre Dorian înainte de a răspunde: 

- Când trăieşti cât am trăit eu, vine un moment când îţi dai 
seama că trebuie să dai socoteală în fața lui Dumnezeu pentru păca- 
tele săvârşite. Acum, am un păcat mai puțin de mărturisit. Nu-mi 
pasă de lucrurile lumești. Tot ce îmi doresc este să fiu în pace cu Cel 
de Sus. 

- Și jurați aici și acum că femeia din fața noastră este Farah Leigh 
Townsend? întrebă judecătorul Rowe, arătând înspre Farah. 

- Da. Nu s-a schimbat aproape deloc în ăştia douăzeci de ani, 
spuse călugărița, țintuindu-l apoi pe Dorian cu o privire plină de 
ură. Şi văd că tot nu poate rezista chemării diavolului. 

Farah se înfioră la auzul acelor cuvinte. Dougan spusese despre 
el că era un demon prima dată când se întâlniseră. Dacă acel băiat 
dulce fusese un demon, atunci Dorian Blackwell era, fără îndoială, 
diavolul. lar ea era incapabilă să se împotrivească întunecatei 
lui chemări. 

- Blackwell, mă văd nevoit să recunosc că nu știu ce să spun des- 
pre toată povestea asta, zise Lord Cockburn privindu-i pe Dorian 
și pe Farah. Avem de-a face cu două femei care pretind că sunt con- 
tesa de Northwalk. Fiecare din ele e măritată cu o haimana care-și 
vede doar de propriile interese. Soţia ta aproape că m-a convins. Aș 
fi dispus să îi dau dreptate, dar nu sunt sigur că decizia va rămâne în 
picioare în cazul în care cealaltă parte va face apel pe lângă lordul 
cancelar sau chiar pe lângă Maiestatea Sa. 

Dorian ridică din umeri. 

- Oricine mă cunoaște știe că n-aș lua de nevastă o impostoare. 
Milord, această femeie este Farah Leigh Townsend, devenită acum 
Farah Leigh Blackwell. Nu am nici o îndoială. Spuneţi-mi dacă aveți 
nevoie și de alte dovezi, spuneţi-mi ce să vă pun la dispoziţie și am 
să vă dau ascultare. 

Judecătorul Rowe se ridică și se scărpină pe sub perucă. 

- Pot să lămuresc eu întreaga poveste, spuse el. Dacă îmi per- 
miteţi, i se adresă el președintelui completului de judecată. 

- Desigur, încuviință Cockburn și îi făcu semn să continue. 

Nimeni din sală nu mai respira. Nu s-ar fi ridicat de la locurile lor 
nici dacă francezii ar fi invadat Londra. Stăteau toți în tăcere, aş- 
teptând să vadă ce se întâmpla în continuare. 

- Apropiaţi-vă amândouă, ceru Rowe, arătând spre covorul din 
faţa mesei lui. 

Lui Farah îi transpirau palmele înmănușate. Se strădui să înghită 
și păşi până în fața judecătorului Rowe - sau mai jos, de fapt, căci 
membrii Înaltei Curți erau plasați foarte sus - sperând că părea ceva 
mai demnă decât se simţea. Cu un foșnet de fuste, Lucy Boggs veni 
alături de ea, dar Farah nu o învrednici nici măcar cu o privire. 

- Cine îmi răspunde corect la următoarea întrebare va primi din 
partea acestei instanțe recomandarea ca Maiestatea Sa să îi retur- 
neze titlul și averea. 

Deși vorbise pe un ton jos, vocea lui străpunse liniștea din sală. 
Lord Rowe miji ochii spre Farah. 

- Ai pomenit despre petrecerea de ziua mea, când am împlinit 
treizeci de ani. 

- Da, milord, spuse Farah. 

- Care din voi își aminteşte ce i-am dat de ziua ei în acel an? Vă 
dau un indiciu, ca să vă împrospătez memoria. Cadoul era într-o 
cutie mică, o cutie de bijuterii pe care era pictată o balerină. Îmi 
aduc aminte că Farah Townsend era fascinată de balerine. 

Farah simţi că îi stă inima. Încercă disperată să își amintească, 
dar nu-i venea nimic în minte. Cercetă chipul judecătorului, dar ma- 
gistratul era la fel de rece și de distant ca Dorian. Simţi că nu mai 
putea respira. Nu putea fi adevărat. Nu era cu putinţă ca viitorul să-i 
scape printre degete pentru că fetița de cinci ani nu ţinuse ceva 
minte. Se uită la Dorian, care o privea cu intensitate. Expresia de pe 
chipul lui aproape că o făcu să leșine. Era expresia cea mai apropiată 
de neajutorare de care era capabil Inimă Neagră din Ben More. Își 
întoarse privirea către bărbatul impozant cu perucă. Nu reușea 
să rostească acele cuvinte care aveau să îi distrugă orice urmă de cre- 
dibilitate. Ochii începură să îi înoate în lacrimi. Groaza i se aduna în 
gât ca un ghem, amenințând s-o sufoce. Oh, de s-ar grăbi odată! 

— Da? ceru Rowe cu glas strident. 

- Eu... eu... 

Lacrimi fierbinţi i se prelingeau pe obraji. 

- Milord, nu îmi amintesc să fi primit vreun cadou în acea zi. Sau 
în vreun alt an de ziua mea. Nici de la dumneavoastră, nici de 
la altcineva. 

Farah nu rezistă să o privească scurt pe Lucy, care stătea alături 
de ea. Ochii ei albaștri străluceau de răutate, scăldați în senzaţia 
victoriei. 

- Era un zorzon, milord, încercă ea să ghicească, în timp ce privi- 
rea ei scruta chipul magistratului. Am amintiri foarte vagi din copi- 
lărie, s-au întâmplat atâtea de atunci... și sunt și în refacere după o 
lovitură la cap. Își duse mănușa din dantelă la frunte, cu un gest tea- 
tral. Dar... era un lănţișor, nu-i așa? Unul strălucitor... Sau o brățară? 

Eram atât de mică, iar memoria îmi e afectată de lovitură, vedeți 
dumneavoastră, și chiar nu îmi amintesc ce era. 

Farah înghiți nervos. Era o presupunere bună, bănuia ea. Con- 
vingătoare și posibilă. Iar scuza cu lovitura la cap era chiar bună. La 
naiba, de ce nu-şi putea aduce aminte? De ce eșuase în așa hal? O 
cutie de bijuterii? Balerine? Fusese un copil foarte neastâmpărat, 
orice bijuterie pe care ar fi primit-o ar fi sfârșit stricată sau pierdută. 
Faye Marie era cea care iubea... 

- Sora mea, icni ea, apoi repetă mai tare: Sora mea! Farah își îm- 
preună mâinile. Milord, îmi cer iertare, dar faceţi o greșeală. Cred că 
acea cutie de bijuterii a fost un dar pe care i l-aţi făcut surorii mele 
mai mari, Faye Marie! Ei îi plăceau balerinele. Eu, una, eram obse- 
dată de... 

- Pegas. Ochii bătrânului judecător se înmuiară, iar răceala cu 
care o privise se transformă în blândeţe. A fost o întrebare-capcană. 
Uitasem că ziua ta urmează imediat după a mea și, pentru că mă 
simțeam vinovat, ţi-am oferit acea felie de tort, spuse el, iar trăsătu- 
rile i se topiră într-un zâmbet în timp ce rememora acele momente. 
Erai un sufleţel bun, deloc răsfăţată, dacă ne gândim la luxul în care 
erai crescută. M-ai iertat pe loc și mi-ai spus că acel tort e cel mai 
bun cadou pe care îl primiseși vreodată. 

Farah începu să tremure din toate încheieturile, iar fiori de ușu- 
rare îi înmuiau picioarele. Însă Dorian era acolo, iar mâinile lui 
sigure, înmănușate, o susțineau. 

- Mulţumesc, murmură ea, fără să știe exact cui i se adresează. 
Mulţumesc. 

- Ai moștenit părul imposibil de deschis al tatălui tău și ochii 
cenușii ai mamei tale, continuă judecătorul. Am fost pe jumătate 
convins că tu ești din clipa în care ai intrat în sala de judecată. 

Președintele completului tuși scurt ca să-și mascheze șocul și, cu 
o lovitură de ciocan, îi reduse la tăcere pe cei din sală. 

- Nimic nu e definitiv până când nu e dat în scris de regină, 
anunță el. Dar nu cred că e prea devreme să vă felicit, Lady Farah 
Leigh Blackwell, contesă de Northwalk. 

- Vă mulțumesc, milord, spuse Farah, iar pe faţă îi apăru un zâm- 
bet care aproape că îi făcea obrajii să o doară. 

Apoi se întoarse spre Dorian și-l strânse în braţe. El deveni 
pe dată rigid, iar ea își aminti și se retrase. Nici nu îndrăzni să ridice 

ochii spre el, căci își aminti că încă era supărat. Faptul că se repe- 
zise așa la el în văzul tuturor sigur nu era de ajutor.. 

- Arestaţi-o pe această femeie, Lucy Boggs, și reţineți-o în vede- 
rea anchetei, ordonă Rowe. 

Președintele completului se aplecă spre Farah. 

- Dacă-mi permiteţi întrebarea, Lady Blackwell, unde aţi fost în 
tot acest timp? 

- Am... am lucrat la Scotland Yard sub un nume fals, răspunse 
ea cu sinceritate. 

- Și de ce, pentru numele lui Dumnezeu, aţi face așa ceva? în- 
trebă el râzând fără să-i vină a crede. 

Dorian interveni: 

- Milord, am adus încă doi oameni care vor să depună mărturie 
cu privire la o conspirație malefică dirijată de Sir Warrington. Lady 
Blackwell a stat ascunsă pentru că știa că viaţa ei era în pericol. 
Agentul meu Christopher Argent și inspectorul McTavish de la Scot- 
land Yard sunt dispuși să depună mărturie că Warrington a vrut să 
le ofere bani ca să o asasineze pe Lady Blackwell. Vă cer să fie ares- 
tat, atât pentru siguranţa ei, cât și pentru a lui, adăugă Dorian. 

- Să fie arestat! ordonă magistratul și-și folosi ciocanul de lemn 
pentru ultima dată în acea ședință de judecată. Și permiteţi-mi să vă 
felicit pentru căsătorie! 


Capitolul 19 
SES 


De la etajul al treilea al casei sale din Londra, Dorian privea afară 
pe geam la norii de furtună care se adunau deasupra Hyde Park. 
Încercase să deschidă fereastra și să simtă aerul răcoros de dinainte 
de furtună, dar zăvorul vechi al ferestrei nu mai fusese folosit de 
atâtea zeci de ani, încât rămăsese înțepenit. 

Dorian tânjea după Ben More, după ceața care camufla totul și 
după marea neîmblânzită. Tânjea după fortăreaţa rece din piatră 
pe ale cărei ziduri bântuia nopțile ca un spirit fără odihnă. În oraș 
erau mult prea mulți oameni. Erau prea multe culori și zgomote, 
prea multe plăceri, dureri, nevoi, dorințe și mișcare. Era un haos 
desăvârșit. Atât de mulți sufereau fără a avea parte de îngrijire. 

Atâţia trăiau fără a avea un nume. Și mulți mureau, toată lumea 
murea. Chiar și puternicul Dorian Blackwell. Deși își făcuse un 
nume recunoscut şi temut de toată lumea, soarta avea să-l pedep- 
sească într-o bună zi pentru toate nenorocirile pe care le înfăptuise. 
Iar Imperiul Britanic avea să continue să se extindă și să acumu- 
leze, poate să ajungă cumva să cuprindă întreaga lume. Nu era un 
scenariu imposibil. Cu verii întreprinzători de peste ocean și cu in- 
teresele ample din Orient, poate că peste o sută și ceva de ani aveau 
să fie cu toţii interconectaţi. Economia avea să se dezvolte. Tele- 
graful avea să se îmbunătăţească. Tehnologia avea să avanseze. lar 
lumea avea să devină un univers mic și ușor de administrat, ca o 
minge-n mâinile unor indivizi lacomi, ca el, care aveau să strângă 
pumnii și să o zdrobească. 

Și unde era el în toată povestea asta? Ce parte a inevitabilului 
era sub controlul lui? În orice caz, o parte ceva mai mare decât cele 
pe care le puteau controla alţii. Dar mai mică decât și-ar fi dorit. 
Era o cantitate neglijabilă în marea schemă universală a lucrurilor. 
Lucru teribil de enervant. Cu cât cucerea mai mult, cu atât apăreau 
mai multe alte lucruri de cucerit. Când aveau să se sfârșească 
toate astea? 

Dorian își scoase peticul și își frecă ochii obosiţi. Apoi își încleștă 
degetele în păr și trase nemilos, frustrat, după care se sprijini cu o 
mână de marginea ferestrei. 

De atâta amar de vreme nu făcea decât să controleze, să domine, 
să îi manipuleze pe cei care-i stăteau în cale. Mai întâi la Newgate. 
Apoi la Whitechapel, după care influenţa sa se extinsese peste tot în 
East End. Niciodată nu îi era de ajuns. Nici una dintre victoriile pe 
care le obținea nu îl făcea să se simtă în siguranţă, nici una nu îi os- 
toia nevoia de a obține mai mult. Nici manipularea parlamentarilor. 
Nici aranjarea numirilor de judecători. Nici ruinarea economică și 
socială a unor membri ai aristocrației. Nici extinderea peste Atlantic 
și dominaţia asupra afacerilor de pe Wall Street. 

Ce-i mai rămânea de cucerit? Atinsese, oarecum, punctul culmi- 
nant, dacă nu lua în calcul o mișcare napoleoniană de cucerire. 

Și totuși, la fel de jos ca întotdeauna. 

Privi reflexia din geam a unui ochi albastru. Era fantoma unui 
băiețel mort de multă vreme, dar care continua totuși să trăiască. 
Poate nu cu numele, sau, dimpotrivă, poate doar cu numele. 

Cine mai știa? 

Căci Dorian înţelese în acel moment că, deși controla mașinaţiuni 
greu de închipuit pentru alţii, pierduse controlul asupra unui mic 
organ format din patru încăperi. Până de curând, se îndoise chiar că 
acel organ ar exista. Nu-i vorba că Inimă Neagră din Ben More s-ar 
fi născut fără inimă, ci că trăise fără ea timp de aproape douăzeci de 
ani. Și trebuia să renunţe de tot la a o folosi, înainte ca femeia care 
i-o cucerise să descopere secretul adânc îngropat în ea. 

O înfiorare ușoară la baza gâtului și pulsul crescut îl avertizară că 
Farah apăruse în preajmă înainte să audă foșnetul fustelor ei. 

- Dorian? 

Îi răspunse tunetul bubuitor ce se auzi în depărtare. El nu scoase 
o vorbă. 

Dar Farah nu fusese niciodată genul care să se lase intimidată de 
bărbaţii furioși sau pierduţi în gânduri. Naiba s-o ia! Când trebuia 
să se îndepărteze, ea venea mai aproape. Oferea alinare când tre- 
buia să mustre. Așa fusese mereu. 

- Dorian, știu că ești supărat pe mine, începu ea. Azi am obținut 
amândoi o victorie nemaipomenită, și aş vrea să o sărbătorim ca prie- 
teni. Se opri exact în spatele lui. Aproape. Prea aproape. Spune-mi ce 
am făcut! Cu ce am greșit? Cum aș putea să îndrept lucrurile? 

Pentru început, ar putea să înceteze să-l mai tortureze purtând 
acea rochie. Să nu mai miroasă a liliac și a primăvară. Ar putea înceta 
să fie acea voce care îi răsuna mereu în minte, care îl încurajează să 
lase la iveală fărâmele de umanitate din el. 

- Ai putea să pleci, spuse Dorian. Să te duci la moșia din Hamp- 
shire a tatălui tău. Să-ţi recapeţi drepturile. 

- Și tu nu... nu vii cu mine? îndrăzni ea. 

— Aș prefera să nu. 

Farah inspiră atât de adânc, că aproape că făcu o gaură în plă- 
mânii lui. 

- Îmi dau seama că faptul că ai fost închis noaptea trecută a fost 
cumplit, spuse ea, schimbând tactica și abordarea. Îmi pare rău că a 
trebuit să înduri asta din cauza mea, pentru că te-am rugat să faci 
ceva pentru mine. Vreau să îți mulțumesc pentru că mi-ai salvat 
prietena şi sper că, odată cu trecerea timpului, o să mă ierți pentru 
suferința pe care ţi-am provocat-o. 

El nu o privea. Nu putea să o privească. Nu în acele momente. 
N-avea decât să creadă ce voia. Dacă o ignora îndeajuns, poate avea 
să renunţe și să plece. 

- Dacă stai și te gândești, continuă ea, forțându-se să adopte un 
ton vesel, totul s-a terminat cum nu se poate mai bine. Gemma ne-a 
ajutat să o demascăm pe Lucy Boggs... Ne-a ajutat asta, nu? 

Dorian continua să stea cu spatele la ea, privind fix ivărele feres- 
trei. Poate dacă ar deveni îndeajuns de rece... îndeajuns de dur... 
gheaţa din jurul lui s-ar transforma în piatră. Iar acel ceva care înce- 
puse să vibreze undeva în străfundul sufletului lui și să-i facă sân- 
gele să-i fiarbă în vene ar îngheţa și ar muri. lar el ar avea parte de 
pace. Ar scăpa de gândurile care-l torturau. De emoţiile care îl făceau 
să se încingă. De dorinţele care îl ispiteau. Toate acestea ar sfârși 
închise în fortăreața pe care avea să o ridice chiar el. El era o stâncă. 
Un ghețar. Era... 

- Dorian. Te rog! 

Farah îl prinse de braţ, în încercarea de a-l face să se întoarcă în- 
spre ea. Înainte să se poată controla, el se-ntoarse brusc și îi înșfăcă 
încheietura, strivindu-i-o între trupurile lor. 

- De câte ori trebuie să-și spun să nu încerci să mă atingi? 

Privirea lui Farah era aţintită asupra locului unde încheietura ei 
delicată era prinsă în strânsoarea pumnului lui. Dorian se uită și el. 
Și atunci își dădu seama că nu purta mănuși. Era prima dată când 
o atingea cu adevărat, și o făcuse într-o izbucnire de violenţă. 

„La dracu'!“ 

- Știu, recunoscu ea, fără a părea însă că regreta prea mult. Îmi 
pare rău, dar simt că nu mă pot abţine. Mă simt de parcă m-ai chema, 
de parcă ai nevoie să te ating. 

Își întinse degetele spre el, iar furia care mocnea în Dorian de la 
recenta lui arestare izbucni. 

- La fel simţeai nevoia să îl atingi și pe Morley? scrâșni el, înde- 
părtându-i mâna. 

Ea se încruntă în timp ce își masa încheietura eliberată. 

- Ce spui? 

Dorian simțea cum valuri de mânie i se acumulează în piept și îi 
taie răsuflarea. 

— Știu că ai fost singură cu el. 

-~ De unde știi? întrebă ea. 

- De unde crezi că știu? Am informatori peste tot. 

Nu și în acel birou. Nu dincolo de acea ușă închisă. lar gândul 
la ce-ar fi putut să se întâmple în acea încăpere îl înnebunea. 

- Te-a atins? L-ai sărutat din nou? 

Oare ce fusese nevoită să facă pentru a le obţine atât de repede 
eliberarea? Ce-i promisese inspectorului-șef Morley? Ce dorinţe îi 
îndeplinise? 

- Nu! spuse ea, cu ochii măriți de șoc. Adică... l-am îmbrățișat 
de rămas-bun. l-am atins faţa. 

Imaginea acelui gest îl înnebuni. O privi în ochii de un cenușiu 
aproape lichid, căutând urmele unei minciuni. 

- T-ai spus că îți pare rău că te-ai măritat cu mine? Că-ţi dorești 
să-i fi spus lui „Da“? Că locul tău e alături de el? 

Dorian se simţea ca un monstru. Gheaţa dispăruse din el și din 
jurul lui. Nu se topise, ci fusese dezintegrată de flăcările infernului. 
Iar acum se simțea inundat de un foc lichid. Fierbea de gelozie. Unde 
era răceala lui calculată? Unde îi era armura? De ce nu putea con- 
trola valurile de frică, furie și disperare? 

N-ar fi trebuit să îl atingă. 

- Eu... eu... 

Farah îl privea de parcă se transformase într-o creatură străină. 
Un monstru al întunericului, al furiei și al pierderii. 

Și al poftei carnale. Era atât de excitat. 

Dorian se întoarse spre fereastră și smulse fâșia de mătase aurie 
ce ținea strânsă draperia. Farah făcu un pas înapoi, dar nu suficient 
de rapid. El o prinse înainte să o poată lua la fugă. 

- N-ai să-i aparţii niciodată altuia, Farah, gâfâi el, legându-i în- 
cheieturile cu fâșia de mătase. 

- Dorian! 

O trase spre ea și îi înăbuși protestul strivindu-și buzele de ale 
ei. Pentru prima dată, îi dovedi cât de puternice îi puteau fi braţele. 
O putea frânge. Cu ușurință. Oasele ei erau mici și fragile, ca ale 
unei rândunici, iar pielea îi era mătăsoasă și translucidă. Mica rețea 
de vene albăstrui din zona încheieturilor și a gâtului era delicată, în 
contrast cu venele lui care pulsau nervos sub piele. Cum era cu pu- 
tință ca o ființă atât de fragilă să dețină puterea de a nimici un mon- 
stru ca el? 

- Eşti a mea! mârâi el. Doar a mea. 

Poate și-ar fi oprit asaltul dacă ea nu ar fi răspuns sărutului lui. 
Nici în acele momente în care se lupta cu bestia pe care o provocase, 
ea tot nu știa cât de periculos era acel joc. Nu-şi dădea seama de po- 
sibilele consecințe ale acţiunilor ei. Dorian se luptă cu disperarea 

omului pe punctul de a se îneca, dar, la final, bestia fu cea care în- 
vinse. Așa cum știuse mereu că avea să se întâmple. 

O întoarse cu spatele la el și o împinse, aplecând-o peste spătarul 
scaunului de lângă fereastră. Îi legă mâinile de ivăr, făcându-și-o pri- 
zonieră. Ea scânci când îi ridică rochia deasupra taliei și, din nou, 
când mâinile lui febrile îi sfâșiară lenjeria. 

Își desfăcu pantalonii, eliberând mădularul pulsând de tensiune, 
şi pipăi despicătura dintre picioarele ei. Seva ei îi inundă degetele, 
iar dorinţa i se amplifică. O pătrunse dintr-o singură mișcare, cu 
brutalitate. Cu o a doua mișcare, puse stăpânire pe ea. Cu a treia, o 
însemnă. Ea ţipă o singură dată. Mușchii ei cei mai intimi opuseră 
rezistență invaziei lui, dar numai pentru câteva clipe, după care se 
relaxară și îl traseră înăuntru, tot mai adânc. 

„Eşti a mea.“ Se împinse din nou în ea. „Numai a mea.“ Își înfipse 
mâinile în fesele ei netede, depărtându-le, pentru a vedea mai bine 
cum mădularul lui se avântă în ea cu mișcări adânci și pustiitoare. 
Imaginea îl copleși, iar Dorian scoase un răcnet animalic în timp ce 
sămânța lui incandescentă se revărsa în trupul ei primitor. Trans- 
piraţia îi picura pe sub haine, părul îi căzuse în ochi. Mâinile îi 
rămăseseră încleştate pe fesele ei, în timp ce torente de plăcere 
îl străbăteau. 

Tunetul îi răspunse din ceruri, iar primele picături de ploaie în- 
cepură să se izbească de geam. Îi domoliră focul, dar numai puțin. 
Când spasmele și fiorii orgasmului încetară, Dorian rămase înfipt 
în carnea ei caldă și umedă. Se aplecă deasupra ei și începu să-i 
smulgă acele din părul prins cu grijă. Îi vorbi apoi în ureche cu 
glas răgușit: 

- Așa-s mereu în preajma ta. La dracu’! Tot timpul! Urăsc asta. 
Ştiai? Îmi pierd orice control. Tot ce vreau e să ţi-o trag, să ţi-o trag, 
să ţi-o trag și nimic altceva nu contează. Vreau să ne-o tragem până 
nu ne mai simțim mădularele, până nu ne mai putem ridica. Își îm- 
pinse mai tare în ea mădularul semierect. Ar trebui să fie moale 
după ce mi-am dat drumul în tine. Dar nu e. Nu cu tine, nevastă. 
Pasiunea mea e această perversiune insațiabilă. 

Părul lui Farah îi căzuse pe umeri și pe spate, despletit, ca o perdea 
de inele argintii care curgeau până pe tapiţeria roșie a scaunului. 

- O să te distrugă, scrâșni el, înfigându-și mâna în părul ei și pe- 
netrând-o din nou cu toată forța. O să te consume. 

- Dorian... Te rog! 

Vocea ei tremura, mușchii i se încleștau în jurul sexului lui, strân- 
pându-l cu pulsaţiile lor moi, atrăgându-l, sorbindu-l. 

- Îmi pare rău, mai șopti el, cuprins din nou de patimă. Avea să îl 
urască. El se ura deja. Dar era atât de bine în ea, şi așteptase asta atât 
de multă vreme... Îmi pare rău... dar... nu mă pot opri... 

- Nu, spuse ea, cu voce guturală. Te rog... mai repede. 

Iar el o posedă întocmai cum îi ceruse. O ţinea cu o mână de 
solduri, iar cealaltă îi era înfiptă în părul ei, blocându-i orice mișcare, 
trăgându-i capul pe spate, expunându-i gâtul lung și suplu în vreme 
ce el o penetra iar și iar. 

De pe buzele lui Farah scăpau gemete scurte. Icnete de durere 
amestecată cu plăcere. Apoi se izbi de el, iar geamătul îi deveni un 
țipăt prelung. Începu să tremure și să se zbată, arcuindu-și spatele, 
în vreme ce vibraţiile de plăcere care-i făceau sexul să pulseze ritmic 
şi fierbinte îl aduseră și pe el pe culmile extazului. Dorian simţi cum 
sămânţa lui se varsă în ea. Se înfipse adânc în carnea ei, mai adânc 
decât își putea imagina. I se părea un miracol că așa ceva era cu 
putință. Ea era un miracol. Și, după atâta amar de vreme, o găsise. 

„A mea.“ 

Pentru prima dată, mintea și trupul îi erau la unison. Ea nu avea 
să poată pune niciodată la îndoială faptul că îi aparținea lui. Îi 
aparținea de la acel legământ făcut în urmă cu șaptesprezece ani. 

„Zâna mea.“ 

Cuvintele se revărsară în încăpere aproape ca un ecou. Și amân- 
doi încetară să respire. 

Un fior străbătu vizibil șira spinării lui Farah, coborî acolo unde 
trupurile lor erau încă înlănțuite, apoi urcă de-a lungul coloanei lui 
și se opri la baza gâtului. 

- Dougan? icni ea. 


Capitolul 20 
E 


Plecase. 
Farah își lăsă greutatea pe brațele legate și amortite și încercă să 
depășească șocul şi să înțeleagă ce se întâmplase și ce-i auziseră 

urechile. Auzi dinspre hol zgomot de lemn rupt și geam spart. Apoi 
se făcu liniște. 

Nu putea fi adevărat. Nu putea fi aievea. Oare chiar auzise acel 
nume șoptit în ceafă? Simţise acel fior al adevărului când recunos- 
cuse acea voce imposibil de uitat? Ultimele zvâcniri ale orgasmului 
devastator care o zguduise nu trecuseră de tot. Carnea încă îi pulsa 
și se contracta. Dârele iniţial calde ale spermei lui începeau să se ră- 
cească și să i se usuce pe coapse și pe podeaua de marmură. 

Acel nume... Nu avea să uite niciodată cum rostea el acel nume. 
Farah își dădu seama în acea clipă că Dorian Blackwell avusese mare 
grijă să nu rostească până atunci acel cuvânt. 

Iar acum înţelegea de ce. 

Trebuia să ajungă la el. Acum. 

Se scutură până când fustele îi căzură la loc și începu lupta cu le- 
găturile care îi ţineau mâinile imobilizate. Un lucru era limpede-n 
legătură cu bărbatul ei: se pricepea să facă noduri. Dar acel ivăr n-ar 
ceda oare dacă ar trage cu putere? Cuprinsă de uimire și de dispe- 
rare, se zbătu o vreme în zadar. Se trase și se răsuci dintr-o parte în 
alta, gâfâind și scrâșnind. Dacă ar fi fost mai înaltă cu câţiva centi- 
metri, ar fi ajuns la punctul cel mai de sus. Blestemate să-i fie picioa- 
rele prea scurte! Se gândi că poate, dacă și-ar sălta fustele, s-ar putea 
așeza cu genunchii pe scaun și apoi s-ar ridica și... 

Farah îngheţă la auzul pașilor grei de pe hol. 

- Milady! 

Exclamaţia de groază a lui Murdoch răsună în întreaga încăpere. 

- Eliberează-mă, te rog! îl imploră ea, zbătându-se în strânsoare. 

Când își aminti că pantalonașii îi fuseseră aruncaţi pe undeva 
prin cameră, Farah fu cuprinsă de o jenă vecină cu oroarea. Pe de 
altă parte, dacă era să o vadă cineva în acea ipostază, doar Murdoch 
putea fi acea persoană. Unde mai pui că nu era prima oară când 
se întâmpla. 

- Loialitatea mea are și ea niște limite, bombăni scoţianul în timp 
ce desfăcea legăturile dibace făcute de degetele stăpânului. Să facă el 
așa ceva... Îl omor! 

- Nu, Murdoch, îl mustră ea când mâinile îi fură în sfârșit elibe- 
rate din strânsoare. Își frecă încheieturile şi le duse apoi la piept. 
Trebuie să-l ierți pentru ce-a făcut. 

- Niciodată! 

Farah se uită în jur, căutându-și pantalonașii de culoarea oului 
de rață. 

- Ba trebuie să îl ierți, insistă ea. La fel cum și eu sunt nevoită să 
te iert pentru că mi-ai ascuns adevărul despre cine e el cu adevărat. 

Obrajii lui Murdoch deveniră stacojii. 

- Nu... nu știu la ce vă referiti, domniţă... 

- Las-o baltă, Murdoch! se răsti ea. Acum, zi-mi încotro a luat-o. 

- Hristoase, Doamne apără și păzește, gemu bărbatul. 

- Încotro a luat-o? insistă ea, amenințându-l cu mâna în care-și 
ținea lenjeria intimă. 

Murdoch arătă spre ușile dinspre partea de vest a clădirii. 

- Luaţi-vă după urmele dezastrului, spuse el ameţit. Dar trebuie 
să vă spun că, atunci când e într-o asemenea stare, nu v-aș sfătui 
să-i ieșiţi sau să îi staţi în cale. 

În ciuda tuturor celor întâmplate, Farah nu-și putu reține un 
zâmbet și-l sărută pe Murdoch pe chelie. 

- Să nu vii după mine, îi ceru, apoi se năpusti afară din încăpere. 

Pe holul casei domnea, într-adevăr, haosul. Obiecte vechi și de 
valoare fuseseră aruncate de pe piedestaluri. Tablourile fuseseră 
smulse de pe pereţi. Vase preţioase din sticlă și statui din marmură 
zăceau fărâme pe podea. Farah intră degrabă într-o cameră de 
oaspeţi, folosi lenjeria distrusă ca să se șteargă și să se curețe, apoi o 
aruncă la coș. Își reluă urmărirea. Urmele dezastrului o purtară 
până la un rând de scări. Cobori și ajunse la ușa care dădea spre gră- 
dină. Era izbită de perete și se mișca în voia vântului și a furtunii. 
Era limpede. Farah știa exact unde avea să-l găsească. 


Zidurile de piatră ale grădinii suspendate erau mai înalte și mai 
bine întreţinute decât vechile ziduri de la Applecross. Cumva, era 
logic, își spunea Farah în timp ce se îndrepta spre bărbatul care stă- 
tea acolo ghemuit, cu spatele rezemat de piatra rece și udă. Și el era 
mai înalt decât cel de odinioară. Imposibil de înalt. Numai că bărba- 
tul de acum fusese cândva un băiețel pe care ea îl cunoscuse mai 
bine ca oricine altcineva. Cu toate acestea, iată-l și acum căutând, ca 
odinioară, adăpost lângă pereţii reci și nemișcați. 

Cămașa albă și vesta neagră îi erau lipite de piept și-i scoteau în 
evidență umerii puternici și mușchii bine conturați ai braţelor. Apa 
curgea din șuviţele de păr direct pe iarba de sub el, ascunzându-i 

chipul plecat. Postura de om copleșit și învins nu îi știrbea însă cu 
nimic masculinitatea. O durere profundă îi săgetă pieptul și se extinse 
până într-acolo încât Farah simţi nevoia de a înghiți pentru a o calma. 

Iată-i, din nou, la fel ca în prima zi. O furtună rece. Un zid de pia- 
tră. Un băiat suferind. O fată însingurată. 

- De ce plângi? șopti ea, repetând acele prime cuvinte pe care i le 
adresase. 

lar el îi adresă aceleași vorbe de demult, fără a o privi: 

- Pleacă de aici! 

Ea scăpă un icnet și se repezi spre el; se lăsă să cadă în genunchi 
lângă el, iar rochia formă în jurul ei un nor de mătase scumpă de cu- 
loarea miezului nopții. 

El își trase mâinile la spate și își încleștă pumnii. 

- Vorbesc serios. Tonul lui aspru și primejdios veni parcă din 
adâncurile pieptului. Pleacă de-aici! 

Ea înghiţi nodul care i se formase în gât, un nod de bucurie gin- 
gașă și dureroasă. 

- Lasă-mă să-ţi văd mâinile! 

El își ridică încet capul ca un om care poartă pe umeri greutatea 
unui munte și se întoarse spre ea, săgetând-o cu acei ochi neliniș- 
titori, atât de diferiți unul de celălalt. Nu plângea. Nu încă. Dar muş- 
chii feţei îi zvâcneau, iar buzele strânse erau încordate în timp ce 
făcea eforturi vizibile să ţină piept șuvoiului de lacrimi ce i se adu- 
nau sub gene. 

- Te previn, Farah! 

- Cred că mă cunoști mai bine de-atât, murmură ea, mișcându-și 
ușor degetele prin iarbă către pumnii lui încleștaţi. 

Nici unul din ei nu simțea ploaia sau frigul mușcător. Îi cuprinse 
pumnul ale cărui încheieturi se albiseră din cauza strânsorii. Mâna 
ei părea atât de mică în comparaţie cu a lui. Avea nevoie de ambele 
palme ca să îi cuprindă cât de cât pumnul. Farah simțea că inima 
nu-i mai bătea, ci îi tremura anemic în piept, făcând eforturi să-i 
pompeze sângele în venele strânse de speranţă, uimire și groază. 
Degetele ei lungi și suple acoperiră degetele lui groase și pline de ci- 
catrici şi le desfăcură, unul câte unul, dezvăluind secretul pe care 
strânsoarea lor îl ascundea. Farah se auzi, ca din altă lume, cum 
scoate un suspin lung precum cicatricea care îi brăzda lui palma. 
Apoi un alt suspin. Simţea cum trăsăturile i se lichefiază în șuvoiul 

nestăvilit de lacrimi care-i curgea pe obraji, amestecându-se cu ploaia, 
lira aievea. Erau urmele rănilor lui Dougan din ziua în care se cunos- 
cuseră. Erau cicatricile peste care, copilă fiind, își plimbase degetele 
de nenumărate ori. 

- O, Doamne, șopti ea, lipindu-și buzele de palma lui. Doamne, 
Doamne! 

Exclamaţia se transformă în incantaţie. În întrebare. În rugă- 
ciune întreruptă de sărutări și mângâieri delicate, de parcă palma lui 
era o relicvă sfântă, iar ea, un discipol pios la finalul unui pelerinaj 
ce-i păruse fără de sfârșit. 

Într-un final, îi luă mâna și și-o lipi de obraji. Era în genunchi, iar 
ochii îi erau aţintiți asupra chipului băiatului căruia îi dăruise inima 
și asupra bărbatului care începuse să i-o fure. 

Trupul lui se cutremură, deși trăsăturile îi rămaseră de piatră, în 
afară de un mic tremur al bărbiei care se dovedi imposibil de contro- 
lat. O privea așa cum ar fi privit un câine straniu, nesigur dacă avea 
să fie atacat sau amușinat. 

- Eşti chiar tu, Dougan? Spune-mi că nu visez! 

El își întoarse capul într-o parte, iar o picătură de umezeală i se 
desprinse din colțul ochiului și urmă încet conturul obrazului, ames- 
tecându-se apoi cu șuvoaiele de apă care i se prelingeau pe bărbie 
și pe gât. 

- Sunt Dorian Blackwell. 

Vocea lui era aidoma pietrei: gri, plată și rece. Cu faţa lipită de 
palma lui, Farah clătină din cap. 

- Te-am cunoscut ca Dougan Mackenzie și m-am măritat cu tine 
ca Dougan Mackenzie, cu atâta amar de vreme în urmă, insistă ea. 

El se chinui să înghită și își trase mâna din strânsoarea ei. 

- Băiatul pe nume Dougan Mackenzie, băiatul pe care l-ai cunos- 
cut, e mort. A murit în închisoarea Newgate, spuse el, întorcând pri- 
virea spre ea. A murit de prea multe ori. 

Farah își simţi inima mai fragilă ca oricând. Chiar mai fragilă 
decât vasele și sculpturile făcute fărâme pe holul casei. 

- Și n-a mai rămas nimic din el? șopti ea. 

El privi câteva clipe spre un punct îndepărtat, peste umărul ei, 
apoi întinse o mână spre ea. Farah nici nu îndrăzni să se miște în mo- 
mentul în care el îi prinse un cârlionț ud și îl înfășură pe un deget. 

- Tot ce a rămas e felul în care... își aminteşte de tine. 


219 


‘Kerrigan Byrne 


Lacrimi de speranță îi inundară lui Farah genele, încețoșându-i 
vederea, până când ea clipi ca să le alunge. Se simțea ruptă în două. 
Simţea, în același timp, o suferință delicioasă și o fericire agonizantă. 
Dougan Mackenzie se întorsese în brațele ei. Era viu. Zdrobit. Puter- 
nic. Incapabil să îi îndure atingerea. Deloc dispus să îi ofere inima. 

Era oare cerul într-atât de crud? 

Întinse mâna, îi scutură părul ud și i-l dădu la o parte de pe frunte. 

- Nu semeni deloc cu el, spuse încet, cu uimire în glas. Era atât de 
mic, iar fața îi era mult mai rotundă. Mai blândă. În același timp, îi 
văd umbra în ochiul tău închis la culoare. Îl văd pe acel băiat drag, 
inteligent și pus pe rele. Așa că, vezi tu, nu poate să fi murit. Și cred 
că am știut asta, cumva, în tot acest timp. De aia n-am putut renunţa 
la tine. 

- Imposibil, spuse el. 

Farah ridică poala rochiei albastre şi găsi o bucată de căptușeală 
care încă nu era udă leoarcă. Și-o înfășură cu delicateţe pe un 
deget, așa cum făcuse când erau copii, și îi șterse şiroaiele de apă 
de pe faţă. 

El avu un moment de retragere, apoi se lăsă în voia ei. Rămase 
nemișcat. Fără să clipească. Fără să respire, în timp ce ea relua mișcă- 
rile pe care le făcuse la prima lor întâlnire, cu atâţia ani în urmă. 

- Bineînţeles că e posibil, spuse ea. Cred că a fost din cauza acelui 
legământ galic pe care l-ai rostit în capela de la Applecross. Acele ul- 
time cuvinte. „De vom renaște, fie ca sufletele să ni se întâlnească și 
să se recunoască. Să se iubească din nou. Și să-și amintească." Eu îmi 
amintesc, Dougan. Și știu că tu nu uiţi niciodată. 

Lăsă materialul să-i cadă și își plimbă delicat degetele peste tră- 
săturile aspre ale chipului lui. Atingerea ei era ușoară ca o pană, des- 
coperind și memorând noul lui chip. 

- Sufletul meu l-a recunoscut pe al tău și a renăscut. Ştiam eu că 
există ceva dincolo de acei ochi, dincolo de acele mănuși, ceva care 
să-mi readucă tot ce mi-a lipsit în acești ani. 

Farah se lipi de el și îi cuprinse gâtul cu brațele. Primul lor sărut 
avu gust de sărat și de disperare. Lacrimile li se amestecară. Buzele li 
se uniră. Trupurile li se mlădiară. Și, în final, se produse miracolul. 
Braţele lui o cuprinseră, o traseră spre el, iar mâinile i se înfipseră în 
părul ei în timp ce limba lui îi cotropea gura. Era erect și tare ca zidul 
de piatră din spatele lui, iar căldura ei topea un munte de gheaţă. 

insă gura lui nici nu pedepsea, nici nu cerea. De această dată, sărutul 
vibra de teamă de necunoscut, de ezitare. De parcă toate emoțiile de 
care era străin sau pe care nu şi le îngăduia i se adunaseră pe buze și i 
se transmiteau ei într-un tumult haotic. Iar Farah le accepta pe toate. 
Le savura. Urma să le păstreze și să-l ajute să le clarifice mai târziu, 
după ce vor fi terminat de descoperit ce și cine devenise fiecare. 

Se simțea în siguranţă în braţele omului primejdios de lângă ea. 
Se simțea de parcă s-ar fi întors acasă, o casă ce fusese distrusă și 
reconstruită din temelii. Structura era aceeași, dar inima casei părea 
chiar mai străină decât dacă ar fi fost ridicată de la zero. O casă cu 
ziduri și obstacole ridicate de mâini care nu îi aparțineau. Însă ei 
nu-i păsa. Învăţase să îl cunoască pe bărbatul în care se transfor- 
mase el, știa că dragostea ei îl putea îmbunătăți și că avea să accepte 
ceea ce nu putea schimba la el. 

- Te iubesc, Dougan, șopti ea de sub apăsarea buzelor lui. Te 
iubesc de atâta vreme. 

El își retrase mâna din părul ei, o prinse de umeri și o scutură vi- 
olent, apoi o împinse de lângă el atât de tare, că ea căzu. Cicatricea 
păru brusc adâncă precum o crevasă în care se puteau aduna picătu- 
rile de ploaie, iar expresia de pe chipul lui îi aduse sub piele răceala 
furtunii. Respira sacadat, aproape gemând, iar buzele-i erau aprinse 
de la intensitatea sărutului. Dar în rest efectul sărutului dispăruse, 
iar Farah se îngrozi când își dădu seama de asta. 

- Sunt Dorian Blackwell spuse el, scuturându-i umerii de parcă 
astfel ar fi dat cuvintelor o mai mare greutate. Acesta sunt aproape 
din clipa în care am devenit adult și acesta o să rămân până când o 
să-nchei socotelile cu viața asta mizerabilă. 

- Cum e cu putință? întrebă ea cu blândețe, sprijinindu-se cu 
mâinile de pieptul lui, ca să își ţină echilibrul. 

Simţea pe deasupra cămășii ude pante ciudate întipărite pe muş- 
chii lui ampli şi netezi. Degetele ei doreau să le atingă, să le explo- 
reze în amănunt. Erau oare cicatrici? Cusături? Deodată, se trezi 
împinsă cu forţă, iar el se pregătea să se ridice. 

- E o altă poveste plină de sânge și moarte, o preveni el. 

- Spune-mi-o, insistă ea, apucându-și strâns fustele și făgăduin- 
du-și că, oricât și-ar dori, nu avea să încerce să îl atingă până nu avea 
să termine de povestit. 

Ploaia cădea peste ei în ritm constant, scurgându-se peste pie- 
trele zidului în dâre întunecate ce semănau cu cele de sânge. 

- Înainte să fiu condamnat, i-am scris tatălui meu, marchizul de 
Ravencroft, nobilul Hamish Mackenzie. L-am implorat nu doar să îmi 
vină în ajutor, ci și să facă tot posibilul să te găsească pe tine. Să aibă 
grijă să fii în siguranță. N-am primit nici un răspuns, deși i-am tot 
scris, pe măsură ce situaţia mea devenea mai disperată. Am aflat apoi 
că, în loc să cheltuiască o sumă infimă ca să-mi plătească un avocat, 
i-a plătit de nu știu câte ori mai mult judecătorului și prietenului său 
Roland Cranmer al Ill-lea ca să scape de mine. La rândul lui, Cran- 
mer i-a plătit pe trei dintre cei mai corupți și nenorociți gardieni de 
la Newgate ca să mă omoare în bătaie. 

Farah scoase un geamăt, punându-și îngrozită o mână în dreptul 
inimii de parcă ar fi încercat să îi oprească sângerarea. 

- Şi în locul tău l-au... l-au omorât pe Dorian? 

- S-a întâmplat ca el să lucreze la un cifru care să faciliteze comu- 
nicarea cu cei de-afară, împreună cu Walters, colegul meu de celulă. 
În acea noapte, am făcut schimb, știind că gardienii ăia puturoși nu 
ne prea deosebeau. 

- Walters, adică... Frank? 

Pleoapele lui tremurară preț de o clipă. 

- Walters era strălucit, brutal și predispus la episoade de geniu 
artistic. Unul dintre cei mai buni falsificatori capturați vreodată. Au 
încercat să îl ucidă în acea noapte, dar a supraviețuit și a devenit 
personajul simplu și blând pe care l-ai cunoscut. Cred că l-au lăsat în 
viaţă pentru că nu-și mai amintește cele întâmplate, așa că nu poate 
depune mărturie împotriva lor. 

Farah nu-și mai dădea seama dacă obrajii îi erau uzi de lacrimi 
sau de la picăturile de ploaie. 

- Dumnezeule mare, suspină ea. Deci propriul tău tată a fost în 
spatele a ceea ce s-a întâmplat? 

Trăsăturile soţului ei se înviorară cu o satisfacţie sinistră. 

- A plătit scump pentru ce-a făcut. El a fost primul lovit de mânia 
și răzbunarea mea. Pe banii lui m-am ridicat. Inutil să mai spun 
că actualul marchiz de Ravencroft este urmașul lui legitim, Liam 
Mackenzie. 

Farah nu știa și nici nu voia să afle ce păţise fostul marchiz și nici 
nu simţea vreun fior de milă pentru bărbatul care plătise pentru ca 
fiul său să fie ucis. 


222 


Tâlharul de inimi — 


~ 


- Iar acest Liam Mackenzie este... fratele tău? 

- Fratele vitreg, răspunse el. Sunt unul dintre nenumărații bas- 
tarzi ai bătrânului Mackenzie. Cu toţii ne ţinem cât putem de departe 
de noul marchiz. 

— De ce? 

El privi în altă parte, dându-i astfel de înţeles că subiectul era în- 
chis. Ea avu înţelepciunea de a trece mai departe. 

- Și acum Cranmer a dispărut? 

- E mort. Și nu-i vor găsi niciodată leșul. 

Lucru care nu o mira deloc. 

- Și cum de-ai putut prelua identitatea lui Blackwell? 

El își strânse buzele într-o grimasă de dezgust. 

- Nu există cuvinte ca să descriu mizeria muncii la calea ferată 
combinată cu mizeria închisorii. Infecţiile ucideau mai mulți oameni 
decât bătăile sau alte violențe. Noi doi chiar păream fraţi. Fraţii 
Inimă Neagră. Obișnuiam să ne mânjim fețele și pielea cu funingine 
și noroi ca să le protejăm de soare sau de frig când munceam. Uneori, 
oamenii nu își dădeau seama cu care din noi vorbeau decât dacă 
eram unul lângă altul. Am renunţat la accent și i-am deprins foarte 
repede accentul și felul de a se exprima. Și, odată ce am crescut și am 
ajuns la fel de bine făcut ca el, nimeni nu ne putea deosebi. 

- Cine știe cine ești cu adevărat? întrebă ea. 

- Murdoch, Argent, Tallow și... mă rog, Walters e mai tot timpul 
confuz. Noi cinci făceam legea la Newgate. Eram degetele care for- 
mau un pumn, adăugă el, încleștându-și pumnul până când încheie- 
turile își pierdură culoarea. Știam cu toţii că eu trebuia să mor în 
acea celulă. Cu toţii voiam răzbunare, așa că am făcut tot posibilul să 
avem parte de ea. Și asta e tot ce facem de atunci. 

Lui Farah îi venea tare greu să digere povestea. Mintea ei ame- 
nința să o regurgiteze, să-i scuipe pe jos urâțenia ca pe-o bucată 
de carne stricată. 

- Nu-i spui numele, murmură ea. Lui Dorian Blackwell, băiatul 
care a murit. 

- Văd că nu pricepi. Orice-ar fi rămas din băiatul care am fost 
cândva a fost îngropat în acea groapă comună unde-a ajuns și leșul 
lui. Nu cu Dougan Mackenzie te-ai măritat. 

— Ba da, insistă Farah. 

El se ridică și se aplecă deasupra ei ca un călău ezitant gata să 
ducă la îndeplinire sentinţa dictată de un suflet negru. 

- Sunt Dorian Blackwell. Voi fi mereu Dorian Blackwell. El conti- 
nuă să trăiască în mine. 

Farah se ridică în genunchi, dar îngheță când el făcu un pas înapoi. 

- Atunci... am să te iubesc și în chip de Dorian Blackwell, spuse 
ea. Căci și cu el m-am măritat. 

O cuprinse disperarea când văzu cum trăsăturile lui se înăspresc. 

- Nu-mi vorbi despre iubire, Farah, căci nu pot să-ţi ofer așa ceva. 

Uimită, căzu înapoi pe pământul ud, de parcă vorbele lui i-ar fi 
dat un brânci. 

- Ce tot spui? 

Desigur, Dorian îi spusese deja asta. Dar... lucrurile nu mai stă- 
teau la fel ca înainte. 

- Pot să-ţi ofer protecţie. Pot să-ţi ofer răzbunare. Te-am ajutat 
deja să îți recapeţi numele și averea care ţi se cuvin. Dar nu-ţi pot 
oferi inima mea, pentru că nu pot oferi ceva ce nu am. 

Cu inima sângerând pentru el, Farah uită de mândrie şi de 
forță interioară și se prăbuși în genunchi în fața lui, cu mâinile îm- 
preunate ca la rugăciune. Era gata să îi pună totul pe tavă. Inima. 
Sufletul. Viaţa însăși. Era sufletul ei pereche, întors din morţi. Ar 
fi ucis-o să îl piardă din nou. Nu-i păsa de tot ce făcuse, de tot ce-l 
mânase viața să facă. Era gata să ia asupra ei toate păcatele lui și 
să poarte greutatea amintirilor lui cele mai cumplite pe umerii 
ei firavi. 

- Însă eu îţi ofer inima mea, spuse ea. 

- E o nesăbuinţă din partea ta să mi-o oferi, se strâmbă el, iar 
trăsăturile îi deveniră străine și înspăimântătoare. 

- Atunci, recunosc, sunt o nesăbuită. Pentru că ţi-am oferit-o deja. 

- Nu suport oamenii nesăbuiţi, șuieră el. Lui Dougan i-ai dat ini- 
ma ta, înainte să știi ce înseamnă asta. Nu-mi aparține mie. 

Ea îi luă mâna și-i sărută încheietura plină de urme de tăieturi. 

- Dar Dorian a început să o fure, ca un adevărat bandit ce este! 

~ Atunci, recapătă-ți-o! Își smuci pumnul din mâna ei, dezechi- 
librând-o și făcând-o să se prindă de iarbă cu mâinile, murdărin- 
du-şi-le cu noroi. În mâinile mele, se va otrăvi. Va deveni coruptă. 
Am s-o înnegresc până când mă vei uri la fel de mult cum te vei uri 
pe tine pentru că mi-ai dăruit-o! Îndreptă un deget spre ea pentru a o 
împiedica să spună ceva. Fiecare aspect al vieţii mele a fost mohorât, 

brutal și sângeros — în afară de tine. N-am să adaug distrugerea ta la 
lunga mea listă de păcate. 

- Putem schimba asta! strigă ea. Împreună! 

El se aplecă deasupra ei, iar chipul lui puternic și crud aproape 
că se lipi de al ei; apa se prelingea din părul lui pe obrajii ei. 

- Uite, asta refuzi tu să vezi. Nu vreau să mă schimb. Îmi place 
să fiu Inimă Neagră din Ben More. Îmi face nespusă plăcere să-i 
transform pe imbecilii care conduc imperiul acesta în marione- 
tele mele. Mă hrănesc din frica pe care le-o provoc celorlalți. Îmi 
place să îmi zdrobesc dușmanii și să fiu mereu cu un pas înaintea 
poliţiei. Nu sunt un erou, Farah. Nu sunt băiatul care te-a iubit. 
Sunt ticălosul... 

- Prea bine! zise ea și întinse mâinile murdare. Bine. Accept asta. 
Te accept așa cum ești. Dorian Blackwell, Inimă Neagră din Ben 
More. Am văzut ce fel de om ești, cum te îngrijești de cei de care pre- 
tinzi că nu îţi pasă. Sunt soţia ta. De șaptesprezece ani sunt soţia ta. 
Te iubesc. 

Următoarele lui cuvinte o făcură să se îndoiască de faptul că zărise 
cu adevărat o urmă de emoție agonizantă desprinzându-se de el îna- 
inte de a fi strivită la loc și ascunsă sub masca lui de piatră și gheață. 

- Ştiu ce-i în mintea ta, Farah. Crezi că, dacă mă iubeşti suficient 
de mult, dacă mă accepti suficient și dacă îmi oferi suficientă com- 
pasiune și bunătate, vei face din mine un om mai bun? 

Era atât de încăpățânat, atât de brutal de corect, că Farah se 
abţinu să nu se retragă de lângă el. 

- Sub asta nu zace un om mai bun, adăugă el, arătând spre ochiul 
rănit. Ba chiar, cu tine alături, devin și mai rău. În preajma ta, îmi 
pierd controlul, Farah. Mă orbești. Gândul de a te atinge mă înne- 
buneșşte. Gândul că alt bărbat te-ar atinge... O prinse de încheietu- 
rile mâinilor și i le așeză sub ochi. Uite ce ţi-am făcut! Ce te-am forțat 
să faci când eram amândoi sus. 

- Nu m-ai forțat. Te doream. 

- Te-aș fi forțat. 

- Ba nu ai fi putut. Dorian, n-am să te refuz niciodată. Sunt a ta. 
Doar a ta. Așa cum ai spus mereu. 

El se transformă atunci într-un străin, chiar sub ochii ei. Ur- 
mele posesivului și furiosului Dougan Mackenzie dispărură. Până și 
Dorian Blackwell cel rece și dominant se retrase, făcându-i loc 

altcuiva. Din ochii lui nu dispărură doar lumina și viața, ci și um- 
brele și misterul. Era ca și cum l-ar fi privit cum sărea în gol de pe o 
stâncă. Farah nu se simţise în viaţa ei atât de neajutorată. Nici când 
avusese mâinile legate de pat. Nici când îl luaseră de lângă ea pe 
băiatul pe care îl iubea. Niciodată. 

- Dar cum rămâne cu promisiunea ta? întrebă ea, cu un ultim 
efort disperat. Mi-ai promis un copil. 

- Hai să zicem că e prima dintre multele dezamăgiri pe care ţi 
le rezerv. 

- Dar spuneai că îţi respecţi mereu promisiunile. 

— Am greșit spunând asta. 

Farah intră în panică. Nu doar că se retrăgea. Era ca și cum l-ar fi 
văzut murind. Chiar acolo, în fața ei. Îl vedea tăind ultimele legături 
cu ceea ce-l făcea om. Cu acea parte din el care o căutase chiar și după 
atâţia ani. 

- De ce? întrebă ea, detestând unda de implorare din propriul glas. 

- După cum ţi-am spus mai devreme, rosti el sec, apoi se ridică și 
o privi printre șuvițele de păr care i se lipiseră de frunte, nu suport 
oamenii nesăbuiţi. 

Făcu un pas peste ea de parcă ar fi fost o băltoacă și porni spre 
casă. Farah privea cum hainele ude leoarcă se lipeau de spatele pu- 
ternic şi drept ca o săgeată. Se strădui să se ridice, deși rochia îi 
atârna greu, mustind de apă. Însă flacăra din ea nu era atât de ușor 
de stins. 

- Atunci, de ce te-ai însurat cu mine? strigă după el, îndepărtân- 
du-și cârlionţii uzi din ochi. De ce m-ai capturat, de ce mi-ai legat 
viața de a ta dacă tot urma să mă înlături? Ce sens avea? 

- Pentru că sunt un nelegiuit, răspunse el peste umăr. Din toate 
punctele de vedere. 


Capitolul 21 
KONO 


- De ce nu pleci cu ea? întrebă Murdoch pentru probabil a mia 
oară. Tot ar fi mai bine decât să stai închis aici și să muncești 
până crăpi. 

Dorian privi spre grămezile de cărți pe care le descărcase de dimi- 
neaţă și-și șterse sudoarea de pe frunte. Urcase și coborâse scara bi- 
bliotecii cam de o sută de ori în ziua respectivă și avea de gând să o 
mai urce de o sută de ori, până când fiecare carte avea să fie la locul 
ei. Abia atunci avea să se poată opri pentru a trece, de exemplu, la 
reorganizarea pivniţei de vinuri. În ciuda traumelor din trecut, avea 
momente când tânjea după senzaţia de a ţine din nou în mâini un 
baros sau un târnăcop. Poate n-ar fi o idee rea să se apuce să sape 
un tunel până în Franța. De unul singur. 

- Blackwell... 

- Ori fac asta, ori beau, îl întrerupse Dorian. Ce alegi? 

- Sigur ar fi mai plăcut să-ţi bei minţile, murmură Murdoch. 

Dorian trânti pe masă un teanc de cărți cu coperte aurite, iar un 
nor de praf umplu încăperea. 

- E ceva de care trebuie să mă ocup acum? întrebă el furios. 

- Soţia ta, îl provocă Murdoch. 

Dorian se opri o clipă, săgetat brusc de o durere care-l lovi cu 
atâta forță, încât simţi că nu-și putea îndrepta spatele aplecat asu- 
pra maldărului de cărți. 

- Ai grijă, bătrâne! 

-~ Nu vrei nici măcar să-ţi iei rămas-bun de la ea? 

- Pleacă în Hampshire, Murdoch, nu în India. E un drum de o oră 
cu trenul. Dorian se puse pe sortat cărți pe care, de fapt, aproape că 
nici nu le vedea, mutându-le dintr-un maldăr în altul doar ca să aibă 
o ocupaţie și să evite privirea stăruitoare a prietenului său. E mai 
bine așa, spuse el într-un sfârșit. 

- Eşti un idiot fără pereche, spuse Murdoch. 

- Iar tu ești la un pas să-ţi pierzi... 

- E Zâna ta, Dougan. Cum s-o lași să plece? 

- Nu-mi spune așa! Un gol nemăsurat i se deschisese în piept în 
urmă cu o săptămână, în grădină, iar Dorian își frecă ușor pieptul, 
întrebându-se când avea acel abis să-i spargă coșul pieptului, înghi- 
tind apoi în negura sa lumea întreagă. Ai văzut cu ochii tăi ce i-am 
făcut. Îşi trecu un deget pe marginea unei pagini și se alese cu o tăie- 
tură fină drept răsplată. N-am plănuit nici o clipă să o păstrez ală- 
turi de mine. Vrea să devin tată. Știm amândoi că e o idee groaznică. 
Nu sunt... complet. 

- Te iubește, interveni Murdoch. 

- Iubeşte amintirea pe care i-o poartă lui Dougan. Pe Dorian 
îl cunoaște de foarte puțin timp și deja i-am făcut prea mult rău ca 
să mai pot îndrepta lucrurile. 

- Dar dacă... 

- Dar dacă o zdrobesc? scrâșni Dorian, făcând câţiva pași spre 
Murdoch. Dacă îi fac ceva rău în timp ce dorm? Dacă îmi pierd cum- 
pătul? Dacă-mi pierd mințile? 

— Dar dacă te rupi de trecut și o lași să te facă fericit? replică 
Murdoch. Dacă-ţi aduce pace? Poate și un dram de speranţă? 

- Dorian scoase o sticlă de scotch și luă o înghițitură zdravănă, 
care îi arse măruntaiele, apoi privi pe fereastră la traficul de pe stradă. 

Poate n-ar fi o idee rea să își bea minţile până crapă. Ce încântat 
ar fi nobilul Ravencroft să afle că și-a dat duhul. Și că a murit, cul- 
mea, de la whisky-ul lui. 

— Nu mai există nici o speranță pentru cei de teapa mea, îi spuse 
Dorian reflexiei sale, iar ticălosul patetic care-l privea cu dezgust din 
geamul ferestrei părea de acord. Nici speranţă, nici pace, continuă el. 

După un moment de ezitare, Murdoch întrebă: 

- Deci ne întoarcem la Ben More? 

O trăsură neagră trasă de patru cai intră pe aleea circulară din 
fata casei și se opri sub portic. Dorian o urmări cu dezolare. 

- Eu o să mă întorc cât mai curând, dar tu o vei însoți pe Lady 
Blackwell la Northwalk. 

- Dar, domnule, protestă Murdoch, nu mi-am făcut bagajul. 

- Am cerut eu să ţi se împacheteze totul azi-dimineaţă, îl informă 
Dorian. Nu vreau să călătorească singură și nu i-l pot da pe Argent. 
E... ocupat. 

- Prea bine, acceptă Murdoch. Dar ar trebuie să se obișnuiască, 
mai devreme sau mai târziu, cu singurătatea. Tocmai ai condam- 
nat-o la o viață în izolare. Va rămâne, până la moarte, soția nedorită 
a lui Inimă Neagră din Ben More. Cât de plăcut crezi că-i va fi să tră- 
iască așa? 

- Călătorie plăcută, Murdoch, îl expedie Dorian, uitând de cărți, 
cu mintea înecată în băutură și suferinţă. 

- Sper să arzi în iad, Blackwell, îi aruncă Murdoch și ieși trân- 
tind ușa. 

Probabil că deja ardea în iad, se gândi Dorian și mai luă o înghi- 
ţitură din băutura care-l ardea pe dinăuntru. Înainte să își dea seama 

de cât timp stătea la fereastră, o văzu pe Farah ieșind din casă. Arăta 
mai elegantă și mai rafinată decât orice femeie pe care o privise 
vreodată. Arăta cum trebuia să arate o contesă. Purta o rochie verde 
cu tiv auriu, iar o pălărie în aceeași nuanţă de auriu îi acoperea părul 
aranjat cu iscusinţă. Pălăria era împodobită cu gust, cu o pană nea- 
gră asortată cu cerceii cu aur și pietre negre. Dorian dădu paharul 
peste cap la vederea ei. Își dorea să și-o întipărească pentru tot- 
deauna în memorie. Supleţea taliei ei. Faldurile rochiei. Unduirea 
delicată a gâtului și cei câțiva cârlionţi scăpaţi din acele de păr. 

„Nu te uita înapoi. Nu te uita spre mine!“ o imploră în gând, fără 
să reușească să se retragă de la fereastră. „Nu vreau încă o ocazie 
să-mi amintesc de ochii tăi, să mă bântuie nopţile.“ 

Doar el insistase ca ea să se ducă și să revendice castelul din 
Hampshire al tatălui ei. Nu-i mai putea îndura prezenţa, nu mai su- 
porta să împartă cu ea același acoperiș. Nu mai îndura să o privească 
dormind fără să fie tentat să o posede. Să o ţină în brațe. Să se ghe- 
muiască lângă ea în uitare, în uitarea pe care ea părea s-o găsească 
fără dificultate noapte de noapte. Visele nu-i erau bântuite de sân- 
gele vărsat și de oamenii uciși. lar el avea să se asigure că așa rămâ- 
neau lucrurile. 

„Nu privi înapoi!“ 

Odată ce-ar privi, n-ar mai fi în stare să o lase să plece. Ar încuia-o 
într-un turn, ca pe-o prizonieră, și... și... Ei bine, nici nu se putea 
gândi la ce-ar face. Tot felul de perversiuni înjositoare. Ar folosi-o în 
feluri crude și deviante la care cu greu s-a abținut să se gândească 
încă de la prima lor noapte împreună. Mai luă o înghițitură de al- 
cool. Murdoch îi oferi lui Farah mâna, ajutând-o să urce în trăsură. 
Ea se opri o clipă, apoi ridică ușor capul și privi exact spre fereastra 
de la care el îi urmărea fiecare mișcare. El ridică încet palma și o lipi de 
geam. În acele momente, se simţi, mai mult ca oricând, una cu acel 
băieţel orfan de la Applecross. 

„Nu te uita la mine!“ 

Iar ea n-o făcu. Pentru că nu era nimic de văzut. 


Așezată pe malul râului Avon, Farah se bucură de câteva minute 
de rară şi binecuvântată liniște. Nu că ar fi deranjat-o vizitatorii și 
cei care veneau să îi ureze toate cele bune de când ajunsese la mănăs- 
tirea Northwalk. Dimpotrivă, prezența lor îi oferea un răgaz de la 

grijile fiecărei zile. Căci n-avea timp să-și plângă inima frântă sau 
să-și aline durerea. Avea un trecut de revendicat și o gospodărie în- 
treagă de pus în ordine. Înspiră aerul răcoros și înmiresmat, îndulcit 
de mirosul zambilelor sălbatice, apoi se întoarse să admire aco- 
perișurile care se ițeau în zare. Se cam terminase cu liniștea. Mintea 
e o unealtă extraordinară, dar complet inutilă când vine vorba des- 
pre suferinţele inimii. 

Farah făcuse tot ce putuse ca să se menţină ocupată. Renovase 
proprietatea, își revendicase, transferase și descâlcise finanţele, cu 
ajutorul lui Murdoch, constatând că erau mai ample decât își imagi- 
nase. Apoi se familiarizase cu viaţa socială din Hampshire. Prezența 
îi era solicitată în toate saloanele, la toate cinele, la toate eveni- 
mentele mondene. Contesa de Northwalk devenise cea mai stilată și 
mai controversată prezenţă din zonă. Și asta nu numai pentru cine 
era, ci și pentru că soțul ei era cine era. 

Farah hotări să se întoarcă. Lovi distrată o piatră cu bombeul ciz- 
mei. Nu se simţea ca o femeie măritată. Trecuseră două luni foarte 
obositoare și încărcate de când plecase de la reședința Blackwell din 
Londra. Perioada fusese încărcată din cauza a tot ce avusese de făcut 
și obositoare din cauza noptilor însingurate în care abia pusese geană 
pe geană. Northwalk Abbey părea uriașă și goală, chiar și după ce îi 
adusese de la Ben More pe Walters și pe Tallow ca să o ajute și după 
ce o instalase pe Gemma la bucătărie, împreună cu Walters. Reali- 
tatea era că sperase să-l enerveze cu asta pe Dorian suficient cât să 
dea buzna peste ea. Dar el n-o făcuse. 

Murdoch îi spusese că Dorian era tot la Londra și se înstrăinase 
într-atât încât lumea se temea că devenise prizonier în propria 
sa casă. 

„Sau, mai curând, al propriei lui minţi“, își spunea Farah. 

- Când credeţi c-ar trebui să ne întoarcem la Londra? o întrebase 
Murdoch la sfârșitul primei luni. 

- Probabil în prima săptămână a lui niciodată, replicase ea, cu 
glasul cuprins de o asprime pe care o regreta. 

- Milady... 

- Vorbesc serios. Nu mă întorc la el. Aici e casa mea de-acum. 
N-are decât să stea-n castelul ăla al lui și să-și irosească viața. Era 
incredibil cât de mult o înfuria subiectul. Cât era de dezamăgită și 
de nemulțumită! Farah se considerase dintotdeauna o femeie calmă 

şi rezonabilă, curioasă și independentă, dar deloc termperamentală 
sau predispusă la crize de furie. Ni s-a oferit o a doua șansă la viață — 
la fericire —, iar eu am de gând să profit de ea. El n-are decât să facă 
ce vrea. 

Farah ar fi regretat acele prime cuvinte pe care i le adresase 
lui Murdoch, dar părea că acele vorbe îl electrizaseră cumva. Căci 
și el primise, la rândul lui, încă o șansă cu Tallow. Valetul devenit 
majordom zâmbea mai des în ultima perioadă şi se bâlbâia mai rar. 
Cu toate că el și Murdoch erau foarte discreți în privinţa relaţiei lor, 
lui Farah nu-i scăpa felul în care se protejau sau se încurajau unul pe 
celălalt, atingerile ușoare când treceau unul pe lângă celălalt sau fap- 
tul că Tallow nu mai dormise de o veșnicie la el în cameră. 

Abia după o lună fu în stare să recunoască faptul că nu era feri- 
cită. Nici pe departe. În momentele libere, se simţea copleșită de o 
singurătate cumplită, indiferent de numărul persoanelor din jur. 

Farah trecu prin grădină și se îndreptă spre ușa de la bucătărie, 
căci simţea mirosul inconfundabil al bunătăţilor lui Walters. Poate 
făcea o prăjitură cu fructe de primăvară și frișcă. Sau poate că, spre 
norocul ei, își pusese în practică amenințarea de a face o prăjitură cu 
ulei de măsline și compot de cireșe despre care citise într-o carte de 
reţete italienești. Tocmai primiseră un transport de ciocolată neagră 
din Spania și, cel mai probabil, o folosise la niște rețete minunate. 

Cu stomacul chiorăind de nerăbdare și curiozitate, Farah dădu 
buzna în bucătărie și rămase fără cuvinte în fața scenei ce i se derula 
în faţa ochilor. 

Frank stătea în picioare, în spatele Gemmei, și o ținea în braţe. 
Își rezernase bărbia de curba unde ceafa și umărul femeii se întâlneau. 
O urmărea transformând zahărul pentru glazură într-un soi de li- 
coare. Nici unul nu o observase pe Farah. Ingredientele erau îm- 
prăștiate pe blatul de lucru, iar Farah fu convinsă să asta era opera 
Gemmei, pentru că Frank era aproape obsedat când era vorba des- 
pre ordinea și curăţenia în bucătărie. Se ocupase de achiziționarea 
tuturor chiuvetelor, vaselor, cuptoarelor și tacâmurilor de la North- 
walk Abbey, și toate semănau tulburător de mult cu cele de la 
Ben More. 

În cele două luni de când i se alăturase, Gemma nu se schim- 
base, ci, mai curând, se adaptase. Rochiile îi erau noi, pielea și părul 
i se luminaseră, dar rămăsese la fel de încăpățânată și-și folosea 

personalitatea picantă ca pe o armă. Însă, alături de Frank, Farah 
observă la ea o expresie de care n-ar fi crezut-o capabilă. Una de 
nesiguranță și vulnerabilitate. 

- Amesteci prea puternic, îi spuse el cu blândeţe, prinzându-i 
mâna într-a lui și arătându-i ritmul potrivit. Mai încet. Uite-așa! 

— Ți-am zis că nu mă pricep, protestă ea agresiv. Pot să coc o pa- 
săre de să-i meargă fulgii, dar la dulciuri mă ia durerea de cap. 

Frank o sărută pe bărbie. 

- Te descurci bine, spuse el cu convingere. Te pricepi la o mulțime 
de lucruri. 

- Ia potolește-te, îl mustră Gemma, dar zâmbi și se relaxă în bra- 
tele lui. 

Farah se îndreptă spre ușă cu spatele și, când se asigură că nu o 
observaseră, închise ușa cu grijă. Gemma și Frank? Intră pe uşa din 
față cu un aer ușor încruntat. Fusese prea ocupată să își ignore pro- 
priile probleme ca să bage de seamă legătura ce se formase între 
ei doi. Sau poate refuzase inconștient să observe cum afecțiunea și 
speranța înfloreau la Northwalk. Toată lumea părea să profite de 
noua șansă la viaţă. Și la dragoste. Murdoch și Tallow, iar mai nou 
Gemma și Frank. 

Farah se bucura pentru ei. Frank era bărbatul cel mai potrivit 
pentru Gemma. Avea să-i ofere bunătate şi răbdare infinită. lar 
fosta prostituată n-avea să aibă vreo obiecție la micile lui defecte - 
că era cam încet și simpluţ. Un uriaș blând precum Frank Walters 
avea să-i asigure libertate și protecţie și avea să o susțină în deci- 
ziile luate. Gemma avea să ajungă în sfârșit stăpână pe propria 
viață și să se bucure de dragostea pură pe care numai un om ca 
Frank i-o putea oferi. 

Farah era nevoită să recunoască faţă de ea însăși că aerul de ro- 
mantism ce părea să plutească prin casă nu-i făcea singurătatea mai 
ușoară. Nu voia să devină o acritură. Nu voia să nu se bucure de feri- 
cirea celor la care ţinea. Asemenea sentimente erau sub demnitatea 
ei. Și totuși... Intimitatea plină de tandreţe a îmbrăţișării la care toc- 
mai asistase o zguduise și îi zgândărise dorinţa de a fi și ea atinsă 
astfel. Resimţea fiecare gest de afecţiune dintre Murdoch și Tallow 
ca pe-o săgeată care îi străpungea pieptul. Farah știa că era mai capa- 
bilă de iubire decât mulți oameni. Se simțea uneori atât de iubitoare, 
debordând de afecţiune, că ar fi putut cuprinde cu ea întreaga lume. 

Voia să-i aline pe toţi copiii nedoriți și să salveze toate sufletele ră- 
nite. Voia să îl îmbrăţișeze pe bărbatul pe care îl iubea și să se bu- 
cure, la rândul ei, de dragostea lui. 

Dar el nu i-o oferea. Nu putea. 

Lacrimile care i se adunau sub pleoape nu făceau decât să o ener- 
veze și mai tare. „Gata! Ajunge!“ își spuse. Grăbi pasul și trecu 
aproape în fugă pe lângă Tallow. 

- Unde-i Murdoch? îl întrebă. 

- Îttitînnnn birou, milady. 

Când îi multumi pentru informaţie, ajunsese deja la jumătatea 
scării de marmură. Intră și îl găsi pe Murdoch la birou. El ridică pri- 
virea și, când îi văzu expresia, se încruntă, îngrijorat. 

- Sunteţi bine, milady? 

- Da, mulțumesc, minţi ea, uitând deodată de ce anume voise 
să-l vadă. 

- Doriţi ceva? întrebă el cu băgare de seamă, urmărind-o cu pri- 
virea în vreme ce ea străbătea încăperea dintr-un capăt în altul. 

- Nu. Da. Farah se opri, apoi își reîncepu preumblarea, aproape 
dărâmând un glob pământesc ce avusese ghinionul să-i stea în cale. 
Nu sunt... nu sunt sigură. 

Se simţise atât de melancolică. Atât de... abandonată. Dar, în 
acele momente, uitându-se în ochii atenți și răbdători ai prietenului 
ei, totul îi părea brusc fără speranţă și prostesc. 

Nu înțelegerea pe care o citea în privirea lui o dăduse peste 
cap, ci mila. 

- De ce nu luaţi loc? spuse el, împingând înspre ea un fotoliu 
plușat de culoarea bronzului și sunând după slujnică. Am să cer să 
ne aducă ceaiul. 

Farah nu voia să stea jos, dar se simțea, dintr-odată, prea obosită 
ca să rămână în picioare. Murdoch ceru ceaiul în timp ce ea nu făcea 
decât să își privească mâinile, apoi se așeză lângă ea. O aşteptă în 
tăcere să-și adune gândurile și ceva curaj, știind că avea să vorbească 
atunci când urma să se simtă pregătită. 

- Mi-e dor de el, spuse ea. 

- Și lui îi e dor de tine, nu am nici o îndoială. 

- O parte din mine spera că va veni, iar cealaltă parte știa că asta 
nu se va întâmpla, spuse ea, apoi se întoarse spre el, cu lacrimi de 
furie în ochi. Avea dreptate, să ştii. Sunt o nesăbuită. 


233 


— 


Kerrigan Byrne 


- Nu spuneți asta, milady, replică Murdoch, luându-i mâna. Nesă- 
buit e el. Dragostea și teama sunt cele mai puternice sentimente ce 
încearcă inima unui bărbat. Pe Blackwell nu l-am văzut niciodată 
speriat, şi cred că asta îl și face atât de periculos. Indiferent de tot 
ce a obţinut, atitudinea lui a fost mereu a unui om care nu are nimic 
de pierdut. A unui om căruia nu-i e frică de moarte. 

Farah sări în picioare, prea mânioasă ca să mai poată sta așezată. 
Un foc se răspândi prin ea, cuibărindu-i-se aproape de inimă. 

- Nu-i e frică de moarte, dar îi e frică de viaţă? E ridicol! 

- E un om periculos, milady. Se teme că vă va răni. Îi e teamă 
să-și îngăduie să spere, crede că vă va pierde din nou. Prima dată 
aproape că n-a supraviețuit încercării. 

Farah își încrucișă brațele la piept și se rezemă de birou. 

- Toate lucrurile cumplite care i s-au întâmplat au avut o singură 
cauză: iubirea faţă de mine. Crezi că de-asta... 

- Nu. Murdoch îi făcu semn să se oprească, dar nu se duse la ea. 
La mijloc au fost mai multe circumstanțe și forțe. Cu sau fără zâna 
lui, soarta lui ar fi fost cam aceeași. E soarta celor mai mulți orfani 
şi bastarzi. 

- Dar nu are nici o noimă, se plânse ea. De ce să-ţi interzici să 
te bucuri de ceva doar pentru că îţi e teamă că-l vei pierde? Fiecare 
om are dreptul la fericire Până și Inimă Neagră din Ben More. Mai 
ales el! 

- Dar şi dumneavoastră, milady. 

- Da, și eu! Farah se ridică, parcă lovită de o revelaţie. Sunt atât 
de supărată pe el! El crede că mi-a făcut o favoare ajutându-mă să 
îmi recapăt drepturile. Și nu e ca și cum nu i-aș fi recunoscătoare. 
Dar prin felul în care a făcut-o mi-a luat singurul lucru pe care, de 
fapt, îl voiam. Singurul pe care l-am vrut vreodată. 

Gesticula furios, nebăgând de seamă că Murdoch devenea tot 
mai alarmat. 

- Și care e acel lucru? întrebă el cu prudență. 

- O familie, Murdoch! Farah se duse în spatele biroului și extrase 
un teanc de foi cu monogramă și un toc. Două cicluri lunare tre- 
cuseră de când Farah nu-și mai văzuse bărbatul, iar fiecare dintre ele 
îi reamintise că nu mai era mult până avea să împlinească treizeci 
de ani, iar anii ei de fertilitate erau numărați. Dacă e prea speriat și 
prea încăpățânat ca să mă iubească, e dreptul lui. Dar dacă Dorian 


234 


Tâlharul de înimi 


Iluckwell îşi imaginează că mă poate priva de ceea ce mi-a promis, o 
«a aibă o surpriză! 

-- Și care e planul, milady? 

— Să-i scriu o scrisoare. Am de gând să-mi trăiesc viața, Murdoch, 
| informă ea. Am de gând să-mi întemeiez o familie, cu sau fără el. 

Murdoch avea expresia unui om dus la spânzurătoare. 

- Toţi care i-au dat un ultimatum lui Dorian Blackwell au regre- 
tat amarnic, o avertiză el. 

- Nu e un ultimatum, Murdoch. E ultima lui șansă. lar dacă lui îi 
e frică să profite de ea, mie nu-mi este! 

- Asta l-ar distruge, domniţă. Nu-l zdrobiţi! 

Farah îi aruncă o privire aspră, cu toate că îi înţelegea și îi aprecia 
loialitatea faţă de recalcitrantul ei soț. 

- De mai bine de zece ani lucrez doar cu bărbați, îl anunţă ea. 
Ştiu exact cum să-i demontez și cum să-i asamblez la loc. Crezi că e 
greu? L-aș fi ajutat să își revină, Murdoch. Am fi putut avea parte de 
viitorul care ne-a fost răpit. 

Se așeză pe scaunul de la birou, iar Murdoch își mângâie un pic 
barba tunsă scurt înainte de a-i înmâna tocul de scris, cu mișcări 
lente și calculate. 

- Se pare că, din familia Blackwell, de dumneavoastră ar trebui 
să-mi fie cel mai teamă. Și când te gândești că-n tot timpul acesta 
am crezut că el e cel periculos! remarcă el gânditor. 


- Arăţi ca dracu’, remarcă relaxat Christopher Argent în timp ce 
savura un trabuc în biroul casei din Londra a lui Dorian. 

Dorian știa al naibii de bine cum arăta. Se înfiora la amintirea 
imaginii pe care o văzuse de dimineaţă în oglindă. Slăbise mult în 
ultimele două luni. Faţa i se subţiase, iar semnele, ridurile și cicatri- 
cile erau mai evidente ca oricând. Arăta ca o creatură a tenebrelor 
care se târâse la lumină. Mânca puţin. Dormea și mai puţin. Muncea 
și bea mult, iar noaptea bântuia străzile Londrei ca un apucat, cău- 
tând să dea de necaz. 

Uneori îl găsea. Alteori, dădea necazul de el. 

Şi, cu toate acestea, scăpa cu viaţă. Tânjea. Absența ei se dove- 
dise mai chinuitoare decât orice rană de pe trupul lui. Era obsedat, 
posedat. Carnea îi ardea, inima îl durea. Dorea. Râvnea. 

- Când te-ai bărbierit ultima oară? întrebă Argent, plimbându-și 
mâna îngrijită peste propria-i barbă, ceva mai deschisă decât nuanța 
roşcată a părului. 

Arăta mai curând ca un celt feroce decât ca un domn din înalta 
societate. Dorian nu-l luă în seamă. Făcuse baie după ce trudise în 
pivnița de vinuri. Mai mult nu putuse. 

- Ai reușit să-i dai de urmă? întrebă. 

De când își plătise cauțiunea, Harold Warrington se făcuse nevă- 
zut. Corupţia din sistemul juridic era o sabie cu două tăișuri. Orice 
judecător care accepta mită din partea unei personaj ca Dorian 
Blackwell n-avea să refuze mita altuia. Deşi magistratul care-l pu- 
sese în libertate pe Warrington, acuzat de conspirație criminală, ar 
fi trebuit să fie mai înțelept și să nu acționeze împotriva intereselor 
lui Inimă Neagră din Ben More, Dorian își spuse însă că avea să se 
ocupe de aceste socoteli ceva mai târziu. 

- De-asta am și venit, răspunse Argent. Sticleţii au pescuit de 
dimineaţă un cadavru din Tamisa. McTavish zice că e vorba despre 
Warrington. 

- Sunt siguri? Tu l-ai văzut cu ochii tăi? 

Argent încuviință. 

- Avea pe el haina cu monogramă pe care ticălosul o purta când a 
fost văzut ultima dată. Al naibii grăsan, era și mai greu așa, umflat 
de apă. Cinci polițiști s-au chinuit să-l scoată din râu. 

Tensiunea care-l apăsase pe Dorian în ultimele două luni se ri- 
sipi, lăsând loc unei cumplite dureri de cap. Argent îl privi cu ochii 
aceia vicleni și reci care-l făcuseră faimos. Părea că nu vedea oameni, 
ci creaturi pe care-ar vrea să le disece. 

- De ce nu te duci la ea? întrebă Argent. Din moment ce Warring- 
ton nu mai e o problemă, ce te reţine? 

- Nu pot, recunoscu Dorian. 

Trupul lui era prea tensionat ca să facă faţă unei întâlniri cu ea. 
Odată ce-i gustase dulceața, odată ce se pierduse-n farmecul ei, nu avea 
încredere că urma să se poată controla dacă ar fi fost din nou în ace- 
eași încăpere cu ea. Chiar în acele momente, trupul lui reacționa la 
simpla ei amintire. Argent clătină din cap și se ridică de pe scaun, 
strivindu-și trabucul. 

- N-aș fi crezut că o să apuc ziua-n care Dougan Mackenzie re- 
nunţă la Zâna lui. 

Îi aruncă lui Dorian o privire îngrijorată. 

- Am să-i tai limba următoarei persoane care mai folosește acest 
nume, izbucni Dorian. N-am renunţat la ea. Suntem căsătoriți. E a 
mea în continuare. 

Argent nu-și ascunse scepticismul, dar se mulțumi să ridice din 
sprâncenele-i arămii. 

— Ai o scrisoare, Blackwell, spuse majordomul, înmânându-i tava 
de argint. 

Dorian luă plicul și înlemni la vederea sigiliului de Northwalk. Se 
întrebă de ce nu folosise sigiliul lui, dar deschise iute scrisoarea și 
o despături. 

„De ce l-ar folosi?“ 

- Eu mă retrag, spuse Argent, anunțând că voia să i se aducă haina. 

Dorian parcurgea deja scrisoarea și simțea cum îl străpungeau 
săgeți de furie. 


Dorian, 

M-am gândit mult la situaţia noastră și am decis să te eliberez 
de promisiunea pe care mi-ai făcut-o. Eu, una, intentionez în con- 
tinuare să îmi întemeiez o familie. Prin urmare, am să accept un 
alt candidat care să se ocupe de demersurile necesare pentru a-mi 
atinge scopul. 

Sper din toată inima că scrisoarea mea te găsește bine, sănătos. 
Și sper că-ți vei putea găsi pacea și liniștea sufletească. 

Ata, 

Lady Farah Leigh Blackwell, contesă de Northwalk 


Dorian mototoli hârtia și o aruncă în foc. ÎL cuprinse o furie mai 
cumplită ca oricând. O resimțea fizic, profund fizic. Dincolo de lo- 
gica rece și de calculele cinice ale oricărui ticălos, zăcea o bestie 
iraţională mânată de lăcomie, furie și poftă. Data din vremurile 
vechi în care bărbaţii erau nevoiţi să lupte cu mâinile goale ca să păs- 
treze ceea ce obțineau. lar acea fiară ieșise la suprafață în el. 

Avea să-i rupă mâinile și picioarele oricărui alt bărbat care ar în- 
drăzni să se atingă de nevasta lui. 

„A mea!“ 

Sângele îi pulsa în ritmul acelor cuvinte. Le simțea și le respira. 
Inima pe care nu știuse că o avea bătea în ritmul lor din clipa în care 
o văzuse, pe acele pajiști scoțiene cu atâţia ani în urmă. 

„Doar a mea“ 

Cuvintele lui Argent îi răsunau în urechi ca bâzâitul unei insecte. 
Trecu pe lângă el, își luă haina și ceru să i se aducă degrabă calul. 

Ar fi trebuit să-și dea seama că ea nu avea să-i accepte, pur şi sim- 
plu, condiţiile. Ar fi trebuit să-și dea seama că avea să se încăpă- 
țţâneze. Dar nu-și imaginase că ar avea îndrăzneala să aducă în patul 
ei un alt bărbat doar ca să aibă un copil. Farah voia să aibă o familie? 
Ei, bine, avea s-o însămânţeze până o umplea de copii. Avea să o po- 
sede până nu avea să mai fie în stare să meargă. Încercase să facă 
ceea ce se cuvenea. Să aleagă calea onorabilă. Se străduise să o ţină 
în siguranţă, departe de pericole și ameninţări. 

„Dar gata!“ Ea pusese un pariu periculos și îl câștigase. Voise dra- 
gostea lui Inimă Neagră din Ben More? Ei, bine, urma să o aibă! Cu 
tot cu pericolele și îndoielile care veneau la pachet cu ea. 


Capitolul 22 
SER 


Farah rămase în garderobă mult timp după plecarea lui Madame 
Sandrine, privindu-și imaginea reflectată în oglindă. 

Înserarea blândă de primăvară se așternuse peste valea Hamp- 
shire ca o mantie de catifea, transformând câmpurile de smarald 
în dreptunghiuri întunecate de umbră. La orizont se mai vedea 
doar o dâră de lumină, spre apus. Farah lăsase deschise ușile de la 
balcon, ca să se bucure de aerul parfumat. Cămașa de noapte din 
dantelă de culoarea lavandei pe care o purta îi scotea în evidenţă o 
nuanţă de violet a ochilor pe care n-o remarcase până atunci. Părul 
îi curgea în spirale până pe braţe, reflectând lumina lumânărilor. 
Dintre cămășile de noapte, cea de pe ea era, de departe, printre cele 
mai scandaloase. Deși gulerul era înalt, materialul diafan îi scotea 
în evidenţă fiecare curbură. Chiar dacă se ducea singură la culcare și 
se trezea singură, refuzând, de regulă, serviciile unei cameriste, nu se 
putuse abţine să nu probeze una dintre superbele piese de lenjerie 
aduse de Madame Sandrine la pachet cu cele câteva rochii pe care le 
comandase. Le luase doar pentru plăcerea ei și savura încântată 
atingerea senzuală a materialului delicat pe piele. Își imagina o 

mână de bărbat încleștându-se pe poalele cămășii și ridicând-o pen- 
tru a expune pielea goală de dedesubt. 

Dumnezeule, la ce-i fugea mintea în ultima vreme! Își dădea 
seama că, odată ce apucase să guste din plăcerile trupești, era destul 
de greu să mai trăiască fără ele. E drept și că știa că nu toată lumea 
avea parte de experiențe sexuale extatice și că i-ar fi cumplit de greu 
să accepte în patul ei un alt bărbat decât pe soţul ei. 

ÎI dorea. Mai mult decât își dorea un copil. Mai mult decât își 
dorise titlul. ÎL voia pe Dougan al ei înapoi. Și nu doar pe el, ci și 
pe alunecosul și terifiantul criminal Dorian Blackwell. Îi era dor de 
aroganța lui, de mintea lui sclipitoare, de felul în care privirea lui 
o urmărea. 

Stăruia asupra ei. 

Ar fi vrut ca el s-o vadă în acea cămașă de noapte. Să îl tortureze 
stând în lumina lumânărilor și ridicând-o sub privirile lui, între- 
bându-se când avea să-și piardă controlul şi așteptându-l să țâş- 
nească precum un jaguar. Fantezia îi provocă fiori care o făcură să-și 
strângă coapsele și simţi un val de căldură și umezeală între ele. 
Chiar arăta ca o zână în acea rochie, și ar fi vrut ca și el să vadă efec- 
tul. Să vadă că putea fi în continuare zâna lui. Că îl putea învăța să 
iubească, așa cum făcuse și odinioară. 

Un zgomot îi întrerupse gândurile, şi, când privi în direcţia de 
unde-l auzise, i se păru că observă o umbră în bezna de dincolo 
de lumânare. Cine s-ar furișa în întuneric în camera ei? 

- Dorian? spuse cu glas întrebător. 

- Tot n-ai înțeles că bastardul ala de bărbat al tău te-a părăsit? 
Vocea din coșmarurile ei apăru din umbre. Ce patetic! 

Din instinct, sună degrabă după valet. Zgomotul unui pistol armat 
o opri. 

- Mai fă un pas, și oglinzile asta vor reflecta sângele tău. 

- Warrington, icni ea. 

Ştia că fusese eliberat și apoi dispăruse, dar Murdoch îi spusese 
că nemernicul fusese găsit mort. 

— Cum ai intrat aici? 

Ea fusese mereu cu faţa spre ușă, iar balconul era la al doilea etaj. 
Zidurile nu aveau denivelări pe care să te poți cățăra. Ochii lui erau 
ca două puncte întunecate de furie pe faţa lui mare. 

- Am locuit aici mai mulți ani decât ai tu, târfă răsfăţată! Casa 
asta ea mea! tună el, făcând amenințţător un pas înainte. 

- Ba e casa tatălui meu, nu se lăsă ea. 

Warrington pufni. 

- Dar eu îi ştiu toate secretele. 

Farah își strânse mâinile la piept, încercând să se acopere cumva. 
Își simţea picioarele vlăguite, gâtul blocat și nu putea să facă nici o 
mișcare. Era paralizată de groază. 

- Ce... ce vrei? 

- Vreau ce-mi aparţine! urlă el, apropiindu-se și lipindu-i țeava 
pistolului de tâmplă, ca o sărutare de gheață. Vreau ce mi-a promis 
tatăl tău! 

Adică pe ea. O cuprinse panica. 

- Mai bine-ai pleca de-aici până nu vine soţul meu, ameninţă ea, 
sperând să-și fi îmbunătăţit abilitatea de a minţi. E un individ peri- 
culos. N-am să-l asmut pe urmele tale dacă pleci chiar în clipa asta. 

Cu toate că se apropia de vârsta de cincizeci de ani, Warrington 
avea o constituţie robustă, ca în tinerețe. Farah își amintea că lup- 
tase alături de tatăl ei și îi salvase cândva viaţa. Oare de aceea deci- 
sese Robert Townsend să-l ţină prin preajmă? Din recunoștință? 

Acum, că ieșise din penumbră, Farah observă că arăta mult mai 
rău decât cu câteva luni în urmă. Avea urme de răni pe gât, iar 
respiraţia îi mirosea groaznic. A putreziciune și a moarte. Se crispă 
când el își apropie fața de a ei. 

- Bastardul ăla desfigurat pe care l-ai luat de bărbat nu suportă 
să te aibă-n faţa ochilor. Nu te iubește. N-o să vină să te salveze. 
Nimeni nu-ţi va observa lipsa până când va fi prea târziu. 

Avea dreptate, iar revelaţia o înspăimântă pe Farah mai ceva decât 
pistolul pe care-l avea la tâmplă. Anunţase că se retrăgea la culcare. 
Margaret, camerista, trecuse să o întrebe dacă avea nevoie de ceva. 
Nimeni nu avea să treacă pe la ea decât după ce Warrington își va fi 
făcut mendrele. 

- Nu-ţi pot da ce vrei. 

- Ştiu, rânji Warrington, dându-și ochii peste cap într-un mod 
care o făcu să se întrebe dacă nu cumva o luase razna. Crezi că nu 
ştiu? Degetele lui ca niște gheare îi înșfăcară braţul. O târî și o lipi de 
perete. Nici mort n-am să capăt ce vreau, dar pot măcar să mă răz- 
bun. Merit răzbunare. 

Farah încercă să scape din strânsoare, conștientă că, dacă pleca 
de acolo cu el, viaţa ei avea să fie terminată. La ușă se auzi un cio- 
cănit ușor. 

- Milady, se auzi glasul lui Murdoch. 

- Scapă de el, mârâi Warrington, împungându-i cu putere ţeava 
pistolului în gât. 

- Eu... m-am băgat deja în pat, Murdoch, strigă Farah cu glas 
surprinzător de calm. Vorbim mâine-dimineaţă. 

- O să vreți să auziţi ce am să vă spun acum, insistă Murdoch. Am 
primit o telegramă de la Argent în legătură cu soţul dumneavoastră. 

- Te rog, Murdoch, nu acum. Nu pot fi deranjată. Nu intra! strigă 
ea, în speranța că Murdoch avea să înțeleagă că era ceva în neregulă 
la intensitatea strigătului ei și avea să cheme ajutoare. 

Trecu doar o secundă, apoi ușa sări din țâțâni, împinsă de forța 
credinciosului ei prieten. Warrington apăsă pe trăgaci, iar Murdoch 
căzu la pământ 

Farah ţipă și încercă să scape din mâinile lui Warrington, dar băr- 
batul o strânse și mai tare. Murdoch sângera, iar vesta lui din lână 
gri devenise roșie. Respira greu. 

- Murdoch! strigă ea. Murdoch, mă auzi? 

Nici nu-i mai păsa că simțea ţeava pistolului în ceafă, rătăcită 
printre buclele dezordonate. 

- Vii cu mine sau următorul glonţ o să i se-nfigă direct între ochi. 
Panica fu înlocuită de o resemnare rece care puse stăpânire pe Farah. 
Murdoch nu-l putea părăsi pe Tallow, mai ales acum, când tocmai se 
regăsiseră. Zgomotul împușcăturii avea să alerteze pe toată lumea 
din casă, iar următorul care apărea la ușă avea să devină, la rându-i, 
victima lui Warrington. 

- Vin cu tine, spuse ea. Nu-l omori. 

Warrington o împinse spre garderobă și scotoci printre rochii 
până găsi o ușă secretă care dădea spre un culoar luminat din loc în 
loc cu torţe. Părea să se fi întors în timp cu două sute de ani. 

- Ce-i asta? întrebă ea cu glasul tremurat. 

Warrington îi dădu un brânci. 

- Mergi! îi ordonă el. 

Zidurile reci din piatră și duhoarea aspră îi pătrundeau prin 
materialul delicat al cămășii de noapte. Farah își încrucișă braţele 
la piept şi se avântă în beznă. 

- Northwalk Abbey a fost ridicată în secolul al optsprezecelea de 
un conte catolic, spuse Warrington, de parcă ar fi făcut conversație 
într-un salon. Se spune că ascundea aici preoţi catolici și îi ajuta apoi 
să fugă din ţară prin Brighton. 

- Nu cred că m-ai adus aici ca să-mi ţii un curs de istorie, comentă 
ea. Unde ai de gând să mă duci? 

Ţeava pistolului o împunse în umăr. 

- Voi, ăștia cu titluri moștenite, nici nu știți de unde provin ele. 
Nu vă gândiţi la sângele nevinovat care a curs pentru ca voi să vă 
păstraţi castelele și moșiile. 

- Eu nu-s așa, protestă Farah. Nu vreau decât ce tatăl meu voia 
să-mi lase moștenire. De ce te crezi mai îndreptăţit decât mine? 

Ajunseră la o pantă abruptă, unde o scară din lemn le servea 
drept călăuză în abis. Farah privi peste umăr. Warrington o ţintuia 
în continuare cu pistolul, iar în cealaltă mână ținea o torță pe care-o 
desprinsese de pe zid. 

- Coboară! 

Farah se uită spre hăul întunecat ce se deschidea la picioarele ei. 
Nu voia să coboare. Dacă nu mai ieșea niciodată la suprafaţă? 

- Mișcă-te odată, altfel o să le dau foc cârlionţilor ăstora drăguți. 

Farah simți în ceafă arsura făcliei. Îşi ridică rochia până la ge- 
nunchi, apucă balustrada din lemn și făcu primul pas. Lumina torţei 
o urma, iar Farah auzi în spate zgomotul greu al pașilor lui și respi- 
raţia anevoioasă. 

Brusc, simți mirosul. De moarte, de mizerie, de excremente. Își 
duse mâna la gură ca să verse. Văzu în lumina făcliei resturile unui 
animal pe care preferă să nici nu încerce să îl identifice. Apoi, privi- 
rea îi căzu asupra culcușului din pături murdare și găleata pe care 
Warrington o folosise probabil pe post de oală de noapte. Îi era 
greață și fu nevoită să scuipe saliva care-i inundă brusc gura. 

- Aici ai stat? întrebă îngrozită. În tot acest timp? 

- Ţi-am spus că Northwalk e casa mea. El puse torţa pe un suport 
de metal, fără a o scăpa pe Farah din ochi. Robert, tatăl tău, mi-a 
promis casa asta. Mi te-a promis, ca să îmi poată reveni legal. 

- De ce-a făcut așa ceva? șopti Farah, dând glas, în sfârșit, între- 
bării care o rodea de când începuse să înțeleagă ce se întâmplase. Cu 
ce-l aveai la mână de l-ai putut face să-ţi promită așa ceva? 

Warrington scuipă, iar ochii îi deveniră două fante de ură întune- 
cată pe chipul cadaveric de la lipsa soarelui. 

- Crezi că-l aveam la mână, nu? Târfă netrebnică! Se apropie de 
ea, iar Farah dădu înapoi, cu inima bătându-i gata să-i spargă piep- 
tul. Aveam optsprezece ani când te-ai născut și deja-l pupam în fund 
de mai bine de un an. Ştiai că în armată nu devii ofițer datorită 
calităţilor pe care le ai, ci doar datorită banilor? Tatăl tău era ditamai 
ofițerul când toată experiența lui se rezuma la vânătoarea de vulpi și 
de fazani, pe când eu eram infanterist de la cincisprezece ani, căci 
minţisem când mi se ceruse să-mi spun vârsta. A trebuit să îi lustru- 
iesc ghetele, să-i curăţ uniforma, să-i prind medaliile pe care nu le 
merita. În tot acest timp, m-am prefăcut că îl iubesc ca pe un frate. 
L-am convins că îi eram indispensabil. 

Farah era șocată. 

- Adică... m-a promis tie pentru că... 

- Pentru că l-am convins că sunt singurul bărbat capabil să iu- 
bească, să adore și să protejeze o afurisită de răsfăţată ca tine. 

Warrington stătea în fața ei acum, împingând ţeava pistolului 
în carnea moale de sub maxilarul ei 

- N-am știut, murmură ea, încercând să nu se concentreze la 
ce-i făcea mai rău, mirosul respirației lui sau miasmele ce răzbă- 
teau dinspre găleată. Te rog, zise, implorându-l din priviri. Nu e 
nevoie ca lucrurile să se încheie așa. Îți pot da banii care ti-ar fi re- 
venit din zestrea mea. Poţi începe o viață nouă pe continent sau 
chiar în America. Poţi avea propria ta moșie. Ceva ce nu-ți poate 
lua nimeni. 

- E prea târziu pentru asta! urlă el, iar ecoul se izbi de pereţii tu- 
nelului de piatră. Pentru mine e prea târziu, continuă el, ceva mai 
potolit, trecând ţeava pistolului peste gâtul ei și oprind-o între sâni. 
Și pentru tine e prea târziu. 

- Nu-i niciodată prea târziu, încercă ea. Câtă vreme ești în viaţă, 
poţi alege să trăieşti. Să fii fericit. Chiar dacă asta presupune să o iei 
de la capăt. 

Nu erau vorbe goale. Erau cuvinte în care chiar credea. Dar vedea 
în ochii lui cum șansele ei la viaţă se împuţinau de la o clipă la alta. 

- Nenorocita aia pe care am luat-o de nevastă m-a îmbolnăvit. 
Doctorii îmi mai dau cel mult o lună de trăit, dar mi-au spus că boala 
asta nemernică îmi va lua mai întâi minţile și abia apoi viața. 

Cu fiecare respirație, pieptul lui Farah se apăsa mai puternic de 
ţeava pistolului, iar arma prelua din căldura trupului ei. Senzația o 
îngrozea și îi paraliza trupul, însă mintea îi gonea, căutând o șansă 
de scăpare. Avea în față un bărbat care nu mai avea nimic de pierdut. 
Care mai trăia doar pentru răzbunare. 

- Voiam să te violez, o anunţă el cu o voce suavă ca suflul morții. 
Voiam să-ți dau boala. Să te macine pe dinăuntru așa cum mă ma- 
cină pe mine. Dar se pare că nu mai sunt în stare. Din cauza sifili- 
sului, mădularul mi-e inert. 

Farah îi fu recunoscătoare destinului pentru concesia pe care i-o 
făcuse, dar ameninţarea lui Warrington îi făcu bila să se revolte, și 
un suspin de dezgust îi ieși printre buze. 

Nu mai simți apăsarea pistolului în coaste când el o lovi cu palma 
peste gură atât de tare, încât fu nevoită să clipească pentru a-și recă- 
păta vederea și suflul Când ochii i se limpeziră, văzu că țeava pisto- 
lului ajunsese la câțiva centimetri de fruntea ei. Se putea concentra 
fie asupra ţevii, fie asupra chipului lui. 

- Nu te comporta de parcă nu aș fi demn să te posed, grohăi 
el. Oi fi tu contesă prin naștere, dar te-ai umplut de noroi când te-ai 
alăturat celui mai mizerabil dintre gunoaiele umane. Ţi-ai pângărit 
trupul perfect îngăduindu-i să te atingă. Ai făcut de râs titlul 
de Northwalk și numele Townsend în momentul în care ai devenit 
o Blackwell. M-ar umple de dezgust să am parte de tine după ce te-a 
avut el. 

Farah își șterse o dâră de sânge din colțul gurii. O furie rece înlo- 
cui durerea și-i limpezi vederea. 

- Să nu-ndrăznești să-l vorbeşti de rău pe soțul meu, îl avertiză 
ea, cu o voce pe care nu și-o recunoștea. Nu meriţi nici să-i lingi ghe- 
tele. Nici să îi spui numele. El e deasupra legii, mai puternic decât 
orice lord și mai bărbat decât vei fi tu vreodată! 

Warrington întredeschise buzele, scoțând la iveală rândurile de 
dinți mâncaţi de carii. 

- Mare păcat că n-o să te audă niciodată vorbind așa despre el. 
Îmi imaginez că Dorian Blackwell se va-ntreba tot restul vieții ce s-a 
ales de frumușica lui nevastă. Căci nimeni nu-ţi va găsi leșul aici. O 
să putrezim împreună, în același mormânt, pentru totdeauna. 

Degetul i se încordă pe trăgaci. 

- Adio, Lady Northwalk! 

Northwalk Abbey strălucea pe fundalul nopții, în timp ce Dorian 
gonea pe calul său pursânge. Toate ferestrele erau luminate, iar 
agitația dinăuntru îi ridică părul de pe ceafă. 

Ceva nu era în regulă. 

Ajuns pe pavajul curţii, Dorian sări de pe cal și-i aruncă ajuto- 
rului de grăjdar hamurile, atent la bărbaţii adunaţi în ogradă care 
studiau harta pe care o aveau în mâini. 


- Ce se întâmplă aici? întrebă el. 

Peter Kenwick, un angajat pe care îl pusese să-i supravegheze 
soția, conducea un grup de oameni. Ochii lui întunecaţi se măriră pe 
măsură ce Dorian se apropia. 

- Blackwell! exclamă el, mototolind harta. Murdoch a fost 
împușcat! 

-~ Trăiește? 

- Da, am trimis după un doctor şi am cerut să fii anunțat. Tallow 
e cu el acum. 

Dorian își scoase mănușile pentru călărit și urcă iute câte două 
trepte deodată. 

- Unde e soția mea? Cine a făcut asta? Presupun că v-aţi ocupat 
de el. 

Bărbaţii îl urmăriră pe scări. Tăcerea lor era un avertisment 
cumplit. 

- Murdoch a fost găsit în dormitorul lui Lady Blackwell, răspunse 
unul dintre bărbaţi, care-și adunase destul curaj. Ea e de negăsit. 

Împuns de săgeata unei temeri reci, Dorian se întoarse în vârful 
scărilor și îi fixă cu privirea. 

~ Cum adică lipsește? 

Nimeni nu îi susținu privirea. 

- Răspundeţi-mi dacă ţineţi la viețile voastre! 

Kenwick, mai obișnuit cu privirea lui Dorian, făcu un pas în față. 

- Tot ce știm e că nu o putem găsi nici pe ea și nici arma. Casa 
este controlată, sir, și o să începem să percheziționăm și zona. Nu 
avea cum să ajungă departe. 

Împunsătura de teamă se transformă într-un șuvoi de groază 
îngheţată. 

- Cât a trecut de la îimpușcătură? 

- Câteva minute, răspunse Kenwick. Cel mult. 

Dorian se întoarse cu o repeziciune care îi făcu mantia să se 
umfle, apoi intră în casă, strigându-l pe Murdoch. Dormitoarele tre- 
buiau să fie la etajul al doilea, așa că alergă pe scări atât de repede, că 
cizmnele abia atingeau covoarele. 

- Murdoch, ţipă el. Farah! 

Tallow îi ieși în cale. 

- Bbbblackwell! E aici! 

Murdoch se propti de un perete din afara ușii întredeschise, care 
abia se mai ţinea în balamale. O menajeră apăsa rana lui Murdoch 
cu o pânză groasă. 

- Murdoch! strigă, lăsându-se într-un genunchi lângă bărbatul 
rănit. Cine a făcut asta? 

- Glonţul mi-a zgâriat pielea, șopti Murdoch și îi făcu semn să 
plece. Du-te! A fost aici. Warrington. 

„Nemernicul nu e mort.“ 

- Nu! Dorian se ridică iute, răceala lui transformându-se în acel 
foc străin care îi fura gândurile odată cu respirația. Unde a dus-o? În 
ce direcţie? 

Murdoch clătină din cap. 

- Nu au ieșit din... cameră. Eu eram lângă ușă. 

Tresări și înjură când slujnica îi apăsă mai tare pe rană. Dorian 
fugi în dormitorul ei, luminat de o singură lanternă. Walters și 
Gemma deja verificau balconul și sub pat. 

- Nu e aici, strigă Gemma înnebunită de spaimă. Am căutat peste 
tot. Nimeni nu avea cum să sară de la balcon și să supraviețuiască, 
e prea sus. 

Toţi mușchii din corpul lui se încordaseră. 

- Murdoch, scrâșni el. Există vreo șansă să-ţi fi pierdut cunoșs- 
tința? Sau posibilitatea să fi trecut pe lângă tine? 

- Nu. Să leșin ar fi fost o binecuvântare. 

Panica amenința să-i sugrume furia, iar Dorian refuză să o lase. 

- Warrington e un om mort, îi anunţă pe bărbaţii care tocmai se 
înghesuiseră pe ușa dormitorului lui Farah. La fel ca imbecilul care 
l-a lăsat să intre. Care dintre voi e responsabil? 

- E imposibil, Lord Blackwell, se minună Kenwick. Am stat la 
posturile noastre, cum ne-ai comandat. Nici unul din noi n-a întâr- 
ziat și nici n-a fost neglijent. Nu am îndrăzni să te dezamăgim. 

- Soţia mea e în mâinile dușmanului meu, scrâșni el. 

Adevărul acelor cuvinte îi ardea prin sânge, făcându-l să-și do- 
rească din tot sufletul ca un om să poată muri mai mult de o singură 
dată. Avea să-l omoare pe Warrington de exact câte ori o atinsese 
pe Farah. Avea să-l facă să își dea sufletul înainte ca trupul lui să 
renunţe. Existau moduri prin care să facă asta. 

Și, de data asta, avea să rămână mort. 

— O s-o găsim, promise Kenwick. 

- O să răspunzi pentru dispariția ei, jură Dorian. 

Bărbatul păli mai rău decât Murdoch. 

- Blackwe... 

O împușcătură răsună prin castel, paralizându-i pe toți. Apoi 
încă una. 

- Farah, icni Dorian. 

Zgomotul venise din interiorul castelului, din interiorul ziduri- 
lor. Dorian merse către zidul din est și își lipi mâinile de el, apoi ure- 
chea. Era acolo. Ştia asta. Nu murise. Împușcătura nu fusese pentru 
ea. Trăia! Trăia pentru că el încă trăia. Și, dacă inima ei s-ar fi oprit 
vreodată din bătut, sufletul lui ar fi urmat-o. 

Simțindu-se ca un animal în cușcă, își izbi trupul de șifonier, zgu- 
duind lemnul. Avea să dezmembreze castelul ăsta afurisit cărămidă 
cu cărămidă. Începând cu dormitorul ei. 


— Adio, Lady Northwalk! 

Farah reacționă înainte să se gândească, lovind încheietura lui 
Warrington când acesta apăsă trăgaciul. 

Glonţul trecu fix pe lângă urechea ei. Nu mai putea auzi, dar putea 
lovi. Și asta și făcu, punându-și toată puterea în piciorul cu care 
îl izbi pe Warrington în vintre. 

Un alt glonț se lovi de pietre, însă Farah nu simţi durere și se 
aruncă spre pistol, luându-l cu ușurință din mâna lui Warrington 
în timp ce acesta era prăbușit pe jos, copleșit de durere. Bâjbâind 
pentru o clipă, îndreptă pistolul în direcția bună și se îndepărtă ușor 
de Warrington. 

- Nu mișca, ţipă ea, sunetul fiind în continuare înăbușit. 

Tremura cu o violență nemaitrăită. Urechea stângă îi țiuia puter- 
nic. Important era că trăia. 

Trăia. 

Cuvintele groaznice care se scurpeau de pe buzele lui Warrington 
concurau cu mizeria de acolo. lar Farah începu să se întrebe cum 
avea să urce scările abrupte cu pistolul îndreptat spre el. Ar trebui să 
dea fuga mai întâi și să cheme ajutoare? Sau să îl oblige să urce 
amenințându-l cu pistolul? Ar trebui pur și simplu să-l omoare pe 
nemernic și să scape de problemă? 

Ideea o tenta, însă stomacul ei protesta. 

O explozie puternică, de lemn sau cărămidă sfărâmându-se, o 
sperie. Warrington profită de moment ca să se arunce spre ea, ară- 
tându-i dinții ca și când ar fi vrut să o muşte. 

Farah sări în spate, ţipând, și apăsă pe trăgaci. 

Warrington se clătină, o ramă sângerând chiar sub stern, și căzu. 
Farah mai degrabă simţi decât auzi vibraţiile pașilor care se îndrep- 
tau spre ea. 

Țiuitul începuse să dispară, și era posibil să fi auzit un bărbat 
strigând-o pe nume, dar ea pur și simplu stătea și tremura, întrebân- 
du-se dacă nu ar trebui să golească pistolul în bărbatul prăbușit, în 
caz că se ridica din nou. 

Ochii lui Warrington clipeau rapid. Gura lui, mânjită de sânge, 
spunea cuvinte pe care ea nu le putea auzi. Lumea începuse să se în- 
vârtă, pământul de sub picioarele ei rotindu-se ca un vas care se ros- 
togolea pe marea învolburată. 

O umbră întunecată sări de pe scări, haina sa lungă fluturând în 
spatele lui ca aripile unui demon, aterizând între ea şi Warrington. 

Dorian. 

Arăta ca diavolul care venise să-și ia ucenicul. Părul lui era negru 
ca obsidianul. Ochiul cu cicatrice strălucind de sentimente pe care 
Farah nu putea să le identifice din cauza șocului. 

- Dă-mi pistolul, scrâşni el. Viaţa lui îmi aparține. 

Cuvintele lui o scoaseră pe Farah din starea care ameninţa să o 
copleşească. 

- Nu, ţipă la el. M-a atacat. 

- Farah, nu ești o criminală, o linişti Dorian, o tandreţe disperată 
strălucind din ochiul lui de onix. Acum, dă-mi arma! 

- M-am mai gândit la poziţia mea în privinţa asta. 

Se uită la spasmele piciorului lui Warrington, auzi respiraţia gâl- 
gâind prin gât și ameti din nou. 

Într-o succesiune de mișcări rapide, Dorian îi luă pistolul, o îm- 
pinse în spatele lui și îl împușcă pe Warrington direct între ochi, ca 
pe un câine căruia trebuia să îi curme suferința. Farah își luă mâinile 
de la urechi și îi împinse spatele lat, luptându-se cu bucuria adusă de 
prezența lui, care întrecea frica, șocul și furia ei. 

- Nu trebuia să faci asta, îi spuse. Nu ar fi supraviețuit împușcă- 
turii mele. 

Soţul ei se întoarse către ea, ochii lui devorându-i fiecare bucată a 
corpului abia îmbrăcat în timp ce își punea pistolul la curea. 

- Ar fi meritat să moară încet, spuse el. Dar tot este o pată pe su- 
fetul meu, nu al tău. 

Se uitară unul la celălalt timp de o clipă întunecată, cutremurătoare. 

- Dorian. 

Îi respiră numele, iar sunetul vocii ei păru să elibereze din el 
un val de emoție crudă, brutală. Era prinsă între pietre reci și 
aproape doi metri de bărbat excitat și înfierbântat. Cu un mormăit 
primitiv, îi simți buzele într-un sărut feroce, posesiv. Mâinile lui cu 
mănuși erau peste tot, parcă verificând dacă avea vreo rană, după 
care o zdrobi de el într-o îmbrăţișare care amenința să scoată tot 
aerul din ea. 

- Zâno, mormăi el pe buzele ei, și lui Farah i se păru că detec- 
tează dialectul copilăriei lor. 

El îi luă cu asalt gura. O posedă. Își conduse limba în ea cu mișcări 
adânci, care dădeau dependenţă. 

Farah voia să plece din locul ăla. Să scape de miros, de moarte și 
de frică. Dar simţi pieptul soţului ei umflându-se de inspiraţii puter- 
nice, dureroase, lipit de pieptul ei, și detectă un tremur până în 
adâncul oaselor care o străbătea, așa că stătu pasivă în braţele lui, 
lăsându-se pradă săruturilor lui arzătoare. 

Îi spunea numele aproape incoerent. 

- Zâno. Zâna mea. 

Încercă să-i răspundă, să îl liniștească, dar, de fiecare dată când 
inspira, îi lua iar buzele cu asalt. Respirația lui încetini, ajungând la 
un ritm mai puțin alarmant, ieșind din pieptul lui lat în gâfâieli 
adânci, necizelate. 

Farah nu-și dădu seama că nu erau singuri până când un zgomot 
puternic își făcu auzit ecoul. 

— Blackwell... 

Îl recunoscu pe Kenwick, unul dintre oamenii ei, care i se adresă 
soțului ei. 

- Ce crezi că ar trebui să facem cu ăsta? 

Arătă spre cadavrul lui Warrington cu gheata. 

Dorian își ridică capul, din ochii lui dispărând frenezia înceţoșată. 
Uitându-se din nou la ea, părea să observe abia acum cât de diafană 
era cămașa ei de noapte. 

- Scapă de el, Kenwick, spuse el întunecat, dându-și jos pelerina 
și așezând-o pe umerii lui Farah. 

Farah ridică dintr-o sprânceană în timp ce căldura învăluitoare 
trecu prin cămașa de noapte și direct în piele. Tremura, nu de la frig, 
ci de la senzaţia profundă, intensă, de ușurare. 

- Kenwick? ÎI știi pe omul meu bun la toate? 

Nici măcar nu avu decența să pară rușinat, iar Farah se uită 
direct la el. 

- Mai exact, câți oameni din personalul meu sunt angajaţii tăi? 

Dorian nu răspunse. În schimb, un braț puternic o ridică până 
când ea era cuibărită la pieptul lui voinic. 

- Pot să merg, îl informă ea, zbătându-se în strânsoarea lui. 

- Stai liniștită, îi ordonă, urcând scările. 

Ea făcu întocmai, doar pentru că nu voia să fi supraviețuit tutu- 
ror întâmplărilor și să moară de la o căzătură pe scări. Nu era mo- 
mentul acum. Avea câteva lucruri pe care să i le spună soțului ei. 

- Murdoch! strigă Farah când intrară prin dulapul distrus. 

Se zbătu ca să fie lăsată jos, însă Dorian o ţinea cu putere. 

O grămăjoară de rochii șifonate zăcea pe podea, victime colorate 
ale unei lupte îngrozitoare. Camera ei era distrusă, de parcă ar fi fost 
întoarsă pe dos de un hoț care căuta comori. 

— Este îngrijit, spuse Dorian. 

- Ar putea muri! strigă ea, zbătându-se în brațele lui. Trebuie 
să merg la el. 

Soţul ei îi îmblânzi rezistența cu o ușurință jenantă. Bucăţile de 
lemn scârțâiau sub cizmele lui, în timp ce o purta pe holul unde 
Murdoch stătea în picioare, susținut de Frank și de Tallow. Gemma 
îi ţinea o cârpă într-o parte, iar Farah fu încântată să vadă că materi- 
alul nu se umpluse de sânge. 

- Nu-ţi face griji pentru mine, domniţă, o mustră Murdoch. Am 
destulă carne la mijloc. Glonţul doar a luat puţin din ea, atâta tot. 

Ușurarea îi dădu o forță alarmantă, oferind sforțărilor ei vigoare. 
El încă era palid, și transpiraţia îi strălucea pe sprâncene. 

- Murdoch, ai nevoie de un doctor. 

- Ba nu. Cu o mișcare a capului, arătă că voia să fie dus în camera 
lui de la capătul holului. Nu e nimic care să nu poată fi reparat cu 
puţin alcool și câteva cusături. M-a dărâmat mai mult șocul împuș- 
căturii decât glonţul în sine. Mi-e rușine să spun asta. Devin prea 
bătrân pentru genul ăsta de lucruri. 

Disperată să vadă cu ochii ei, se împinse în pieptul ferm al sotu- 
lui său. 

- La naiba, Dorian. Lasă-mă jos! 

- Nu. Braţele lui puternice o ţineau imposibil de strâns, dar privi 
încruntat la Murdoch. O să te vadă un doctor, și cu asta, basta! 

- A fost chemat un doctor, îi informă Tallow, arătând la fel de rău 
ca Murdoch, care avea cea mai încăpățânată privire pe care o văzuse 
Farah vreodată. 

- Trimite-l la Lady Blackwell după ce termină cu Murdoch, or- 
donă Dorian tăios. Și adu un vas cu apă și săpun. 

- Nu, nu. Nu te deranja. Nu am fost rănită, insistă Farah. Ai 
vedea asta dacă m-ai lăsa jos. 

Dorian se uită la ea cu o expresie înspăimântătoare de posesivi- 
tate și confuzie. 

- Nu... pot. 

Strigătul voios al lui Murdoch îi surprinse pe toţi. 

- Du-te să ai grijă de bărbatul tău, Lady Blackwell! Cred că s-a 
speriat cel mai tare dintre noi toți în seara asta. 

Blackwell îi aruncă o privire furioasă ajutorului său, însă nu-l 
contrazise, în timp ce mulțimea tăcută se concentra la cum să-l ajute 
pe bărbatul rănit să ajungă în camera lui. 

Murdoch avusese dreptate. Deși Farah se oprise din tremurat, 
mușchii soțului ei încă aveau convulsii, de parcă ar fi fost zgâlțâiți 
de trepidaţii nedorite. Stătea în mijlocul holului, ţinând-o strâns în 
braţe, arătând ca un bărbat copleșit de prea multe forțe ca să mai 
poată îndura. 

- Camera stăpânului, ordonă Dorian. 

- Asta e, zise Farah și arătă spre haosul din camera ei. Du-mă 
acolo, zise ea și indică înspre camera contesei. 

Avea să fie frig din cauza lipsei focului, dar aveau să se descurce. 

Singura lumină venea de la luna strălucitoare de primăvară, care 
trecea prin ferestre și așternea parcă o pătură albă cu argintiu și al- 
bastru. Calmul subit și tăcerea îi izbiră pe amândoi, și le luă o clipă 
să se obișnuiască. 

Răsuflările greoaie ale lui Dorian despicară întunericul, împes- 
trițând noaptea cu o multitudine de emoții pe care Farah nu trebuia 
să le vadă pentru a le înțelege. 

- Poţi să mă lași jos acum, îl asigură cu blândețe. Sunt în 
siguranţă. 

Îi luă două respiraţii să răspundă. 

- Se pare că nu mă pot depărta. 

Întinzând mâna în întuneric, își lipi palma de maxilarul lui încor- 
dat, acoperit cu o barbă de câteva zile. 

- Nu trebuie să te depărtezi. 

Ezitant, își cobori brațul de sub genunchii ei până când picioarele 
ei atinseră podeaua, însă nu îi dădu drumul la umeri. 

— A îndrăznit să te lovească. 

Vocea sălbatică a lui Dorian nu se potrivea cu tandrețea cu care 
își plimba un deget pe buza ei ușor umflată. 

Farah spera ca el să nu observe. Ar fi trebuit să știe mai bine. 

- Nu e nimic, îl liniști ea, apăsându-și mâna de mănușa lui. 

- Aș vrea să-l pot reînvia pe nemernic și să îl distrug din nou, 
mârâi el. Şi s-o fac încet. 

Farah se lipi de el, înconjurată încă de pelerina lui aspră. El nu se 
dădu înapoi. 

- Farah, te-a atins? întrebă Dorian cu un mormăit chinuitor. Te-a 
rănit și altundeva? 

- N-a fost timp. 

- Când am auzit împușcăturile alea, am crezut... 

Farah îi opri buzele cu o apăsare blândă a degetelor. 

- Hai să nu ne concentrăm asupra terorilor zilei. Își retrase dege- 
tele. De ce ești aici, Dorian? 

Corpul lui deja tensionat se încordă lipit de ea, mâinile lui apu- 
când-o de umeri cu o strânsoare ca o pedeapsă. 

- Nu te preface că nu ştii. Scrisoarea, mormăi el. Ţi-ai găsit deja 
un amant? Pentru că îţi jur pe Hristos, Farah, dacă ţii la viața lui... 

Degetele ei îi găsiră buzele din nou, speranţa începând să se pre- 
lingă în pieptul ei. 

— Mi-ar fi imposibil să invit pe cineva în pat la atât de puţin timp 
după ce mi-ai frânt inima, recunoscu ea. 

- Dar ai fi făcut-o, o acuză el, buzele lui mișcându-se pe degetele 
ei. Într-un final. 

- Așa credeam, șopti ea. Chiar voiam s-o fac, dar mi-a luat șapte- 
sprezece ani chiar și doar să iau în consideraţie unul după ce te-am 
pierdut prima dată. 

Își lipi capul de pieptul lui voinic, minunându-se de dimensiu- 
nea lui. 

- Eram rănită și singură când ţi-am scris scrisoarea aia. Eram fu- 
rioasă pe tine pentru că m-ai respins. Voiam un copil mai mult ca 
oricând, pentru că aveam nevoie de cineva care să îmi accepte dra- 
gostea. Cineva care o voia. Care mă voia pe mine. 

Dorian o apucă de umeri și o trase în spate, zguduind-o ușor. 

- Cum poţi să crezi că nu te vreau? 

Farah îl privi cu uimire. 

- Mi-ai zis să plec, îi reaminti ferm. Nu te-am văzut și nici n-am 
mai auzit nimic de tine de două luni. 

El își aplecă faţa până ajunse aproape de a ei. Cicatricea albă 
și ochiul albastru prinseră o rază a luminii lunii, și ce văzu Farah în 
șanțurile dezolante ale feţei lui îi spunea tot ce avea nevoie să știe. 

- Îți vreau iubirea, declară el feroce, strângându-i brațele cu de- 
gete disperate. Am venit să revendic ce e al meu. 

Inima lui Farah străluci, și corpul ei se bucură. 

- Nu dacă te revendic eu prima. 

Se ridică pe vârfuri și îi captură gura, încolăcindu-și braţele în 
jurul gâtului său și legându-l de ea. 

El stătu înghețat în îmbrățișarea ei preț de o clipă indecisă, după 
care se topi lângă ea, în jurul ei, trăgând-o aproape în curbura tare 
a corpului său cu un geamăt adânc de capitulare. 

„Da: În sfârșit. 

Senzaţia braţelor ei în jurul lui, limba ei care intra în gura lui, 
corpul ei lipit de al lui, toate astea erau o victorie mai dulce decât 
şi-ar fi putut imagina vreodată. Nu simțise numai dorinţă și nevoie 
în sărutul lui, ci și încredere. Un concept străin pentru un bărbat ca 
Dorian Blackwell. Pentru un băiat ca Dougan Mackenzie. 

Un ciocănit ușor la ușă îi întrerupse, iar Dorian se întoarse pen- 
tru a o lăsa să intre pe femeia care aducea un vas cu apă proaspătă, 
prosoape, săpun și o lumânare. 

- Vreţi să facem focul? întrebă ea. 

- Nu, spuse Dorian. Poţi să pleci. 

- Mulţumim, Molly, adăugă Farah în timp ce femeia făcu o reve- 
renţă ezitantă și ieși. 

Farah păși spre vas, mai mult decât pregătită să se spele de amin- 
tirea acelei camere secrete groaznic mirositoare și de respiraţia lui 
Harold Warrington de pe pielea ei. Dorian o urmă, tăcut ca o șoaptă, 
stând atât de aproape, că pieptul lui îi mângâia spatele. 

- Permite-mi, spuse el cu vocea înăsprită de întuneric. 

Farah luă un prosop moale și îl înmuie în apă. 

- Nu trebuie să faci asta, nu e nici o problemă. 

O mână caldă veni din spate și o acoperi pe a ei. Mănușile lui 
dispăruseră, și numai pielea masculină cu cicatrici se odihnea pe 
pielea ei. 

- Ba da, trebuie, respiră el în urechea ei. 

Noi fiori puseră stăpânire pe corpul lui Farah în timp ce el îi des- 
chise palma și lăsă prosopul să cadă în apă. Fiorii nu aveau însă 
de-a face cu frica sau cu frigul, ci cu ușurarea. Cu speranța. Farah 
ştia semnificaţia mișcărilor lui blânde în timp ce îi dădea jos pele- 
rina de pe umeri. Câteva mișcări delicate, și cămașa ei de noapte 
ajunse pe podea. 

Ochii ei erau împunși de lacrimi fierbinţi, privirea fiindu-i 
încețoșată până când le dădu voie să îi curgă pe obraji într-un ritm 
alarmant. El venise după ea. Tocmai când ea credea că totul 
era pierdut. 

Folosindu-și mâinile, acele mâini puternice, rănite, Dorian îi 
apucă umerii în cea mai delicată strânsoare și o întoarse cu fața spre 
el. O tandreţe pe care nu o mai văzuse înainte strălucea ireal în lu- 
mina obscură a singurei lumânări. Pielea lui lipită de a ei părea, în 
același timp, străină și familiară. Dorian Blackwell o atingea. Din 
propria lui voință. Nici urmă de frică nu licărea în ochii lui. Nici un 
pic de repulsie nu îi strângea buzele. 

Degetele lui dure îi atingeau obrajii. 

- De ce plângi? Blackwell învălui primele ei cuvinte către el într-o 
privire atât de caldă și de sinceră, că Farah îl putea vedea pe Dougan 
uitându-se la ea prin ochii lui. Ai pierdut ceva? 

Lacrimile cădeau mai repede, mai greoi, udându-i degetele cu 
care îi mângâia fața. 

- Da, suspină ea. Credeam că am pierdut singura familie pe care 
am cunoscut-o vreodată tocmai când o găsisem din nou. Și a fost 
mai îngrozitor că nu erai mort. Că m-ai alungat. 

- Ce prost am fost, spuse el, iar mâna i se ridică și îi atinse maxi- 
larul, degetul mare plutind deasupra vânătăii umflate. Credeam că 
ești mai în siguranţă fără mine. Că făceam și eu o dată ceva nobil. A 
fost nevoie ca aproape să te pierd... Dumnezeule, Farah, niciodată 
nu mi-a fost atât de frică. Am crezut că pot trăi fără tine, dar nu 
există viață fără tine. Numai existenţă. Și ăsta e un iad mai mare 
decât ce mă așteaptă după moarte. 

Farah aproape că rămase fără suflu. 

- Ei bine, suspină ea, dacă te mai apucă tendinţa de-a face pe no- 
bilul, oprește-te! Eşti groaznic când vine vorba despre asta. 

Replica ei atrase zgomotul diavolesc de amuzament pe care Farah 
îl recunoștea ca fiind râsul lui Dorian. El o împinse blând cu palmele 
până se așeză pe cufărul de la piciorul patului. 

- Vorbesc serios, îl certă ea în timp ce îl urmări frecând prosopul 
de săpunul ei preferat cu miros de lavandă și umezindu-l în vas. Își 
acoperi sânii cu mâinile şi încrucișă picioarele, simțindu-se fragilă 
şi expusă. Cum mă poți proteja dacă ești departe? 

Cedă în timp ce el trecu delicat prosopul peste buzele și bărbia ei, 
după care îi șterse lacrimile de pe obraji, apoi șterse urma de apă cu 
săpun cu o bucată curată a pânzei. Îi observă goliciunea cu o pasiune 
concentrată în privire, însă îngrijorarea lui părea să cântărească mai 
greu decât instinctele primare. 

- Acum, nu o să mai scapi de mine. Ar fi fost o tachinare dac-ar 
fi venit din partea unui bărbat mai puțin serios, însă, venind de la 
Dorian, părea o avertizare cumplită. E posibil să ajungi să regreți 
asta. Demonii mei o să ne bântuie viețile. 

Farah îl apucă de încheietură, oprindu-i mâna și țintuindu-l cu 
privirea ca să se asigure că îi înțelegea cuvintele. 

- Nu mă deranjează să mă lupt cu câţiva demoni când trăiesc 
cu regele lor. Apoi zâmbi. Și cred că, după o vreme, o să îi alungăm 
împreună. 

El era tăcut, gânditor, în timp ce continua să o spele. Ochii și 
mâinile lui descopereau pentru prima dată părți din ea. Părţi care, 
deși de obicei inofensive, deveniseră instantaneu excitante și sen- 
zuale sub atingerea lui. Descoperi locuri care o făceau să gâfâie. 
Pielea sensibilă din partea inferioară a antebraţelor. Panta taliei. 
Curbura din spatele genuncbilor. Curba piciorului și zona dintre de- 
getele de la picioare. 

Deşi era în mare curată de la baia anterioară, ajutorul lui părea să 
fie atât un ritual, cât şi un lucru practic. Îi spălă frica de pe piele. 
Pata lăsată de un bărbat malefic. Mirosul care amintea de moarte și 
de mucegai. Asta în timp ce îi descoperea cu adevărat și pentru 
prima oară corpul cu degetele, prin vălul fin al prosopului îmbibat 
cu apă. 

Farah își dădea seama, după respiraţie și încordarea din gât și 
maxilar, că se străduia să fie delicat cu ea. Să își ducă sarcina la capăt 
fără să o agreseze în vreun fel. Era atent, aruncându-i priviri îngrijo- 
rate pe sub gene. Îngrijorarea dispăru când văzu invitația tăcută din 
ochii ei. Era un amestec de nevoie și emoție în momentul când al 
doilea ciocănit fu urmat de intrarea precipitată a Gemmei în cameră. 
Înăbușindu-și o înjurătură, Dorian se ridică, așezându-se în fața lui 
Farah, și deschise gura, pentru a-i zice vreo două prietenei ei. 

- Calmează-te! Gemma își dădu la o parte buclele șatene rebele și 
ridică un halat simplu din bumbac. Am adus asta pentru milady, 
pentru că doctorul e de cealaltă parte a ușii. Tu l-ai chemat. 

- Mulţumesc, Gemma. 

Farah se ridică și se întinse după halat. Pe fața Gemmei apăru un 
zâmbet larg când îi dădu halatul lui Dorian. 

- Văd c-ai fost deja examinată, spuse ea şi-i făcu cu ochiul. 

- Cheamă doctorul înăuntru, spuse Dorian. 

Deși doctorul destul de bătrân, Sir Percival Hancock, fu șocat de 
tratamentul groaznic de care avusese parte Farah și de mica vână- 
taie, nu dură prea mult să anunţe că era bine și sănătoasă. Îi lăsă un 
sirop care să o ajute să doarmă și să o calmeze, însă Farah o aruncă în 
momentul în care acesta ieși din cameră, ca să vorbească cu Dorian 
despre Murdoch. Văzuse pericolele dependenţei de opiu și nu su- 
porta gândul. Dorian se întoarse aproape imediat cu o expresie săl- 
batică, trântind ușa și stingând lumânarea. 

Farah fu uimită de comportamentul lui. 

- Ce s-a întâmplat? întrebă ea. E vorba despre Murdoch? 

- Ele bine. 

Dorian ajunse la ea din doi pași mari și o trase lângă el, asaltân- 
du-i gura cu disperare pentru a două oară în acea seară. O smucitură 
dură precedă sărutul rece al aerului nopţii când halatul ei alunecă pe 
podea. Fără să se desprindă din sărut, Dorian o luă în braţe și o duse 
în pat, așezând-o delicat pe el. Retrăgându-se, stătea deasupra ei, 
așa cum o mai făcuse, privirea lui plimbându-se pe corpul ei în timp 
ce mâinile i se strângeau în pumni. 

- Vreau să te ating. 

Lumina lunii îi făcea trăsăturile argintii și ilumina vulnerabili- 
tatea care se afla sub acea cruzime letală. Era din nou băiatul înfo- 
metat, prins între foamete și frică. 

Încet, parcă pentru a nu-l speria, Farah se ridică în genunchi. 

- Atunci, atinge-mă! 

Ochii lui diferiţi coborâră spre sânii ei, legănându-se odată cu 
mișcările ei atente. Limba îi udă buzele, și totuși nu se mișcă. 

- Nu ar trebui. 

Confuză, Farah își lăsă capul într-o parte. 

- Deja ai făcut-o. 

Blackwell tresări. 

- Nu m-am putut opri. Nu eram în apele mele. Eram înnebunit 
de îngrijorare. 

Își întoarse capul și studie lumina strălucitoare care intra pe fe- 
reastră ca un voaior nerușinat. Soţul ei și luna aveau câteva lucruri 
în comun. Amândoi dominau noaptea. Creau umbre și, totuși, lumi- 
nau în întuneric. 

- Poate ar trebui să cer o baie ca lumea, se oferi el, fără să se uite 
la ea. 

Farah era confuză. Tocmai acum? Era goală, oferindu-i corpul. 

- M-am spălat în după-amiaza asta. Și tu m-ai spălat adineauri. 
Nu am cum să fiu mai curată decât sunt acum. 

- Ba da, poţi fi. Privirea lui chinuită o întâlni din nou pe a ei. 
Te-am atins, Farah. 

- Am mai fost atinsă de tine, îi reaminti ea. 

- Nu înţelegi, șuieră el printre dinţi, și Farah se temu că avea să 
plece din nou. 

- Ai dreptate, spuse ea blând. Tot spui asta, și chiar nu înțeleg 
de ce ai această repulsie când vine vorba să mă atingi. 

- Nu, spuse el și păși către ea, de parcă ar fi vrut să îi explice, dar 
se opri. Nu e asta. 

- Spune-mi atunci, îi îndemnă ea. Merit să știu. 

Când luă decizia să o facă, arăta ca un prizonier care se pregătea 
pentru spânzurătoare. De parcă vorbele lui ar fi putut atrage un final 
irevocabil. Când vorbi, avea vocea unui bărbat mort: 

- O perioadă, am fost cel mai tânăr prizonier din închisoarea 
Newgate. Cel mai mic. Cel mai moale. Cel mai... slab. Nu o să descriu 
ce iad atrage acest lucru. 

Farah își tinu răsuflarea ca să-și înfrâneze lacrimile, știind că 
mila ei față de agonia pe care el o suferise l-ar insulta. 

- Să spun că a fost un coșmar ar fi o nimica toată. Brutalitatea 
era copleșitoare. Sexuală, fizică... mentală. 

Își ridică ochii către ea, acoperind fiorul de rușine în spatele ace- 
lor ziduri de gheaţă familiare. 

— Nu vezi cum m-a schimbat, Farah? Nu numai fizic, ci cu totul. 

Conștientă de propria goliciune, Farah nu își urmă impulsul de 
a-și încolăci braţele în jurul corpului, în caz că mișcarea ar fi trimis 
mesajul greșit. 

- Îmi amintesc conversaţia noastră de la Ben More, spuse ea cu 
atenţie. Și atunci mi-ai spus asta. Și totuși, uiţi că am lucrat un dece- 
niu la Scotland Yard. Știu ce se întâmplă în acele închisori, cum cri- 
minalii se exploatează unii pe alții. Îmi frânge inima, Dorian, dar nu 
îmi schimbă părerea despre tine. Erai tânăr. Erai mic și neajutorat. 
Se apropie de marginea patului. Acum, nu mai ești așa. 

- Eşti un afurisit de înger. 

Spuse cuvintele astea scoțând printre buze un mârâit. 

— Şi totuși, încă nu înţelegi. Nu am rămas neajutorat pentru mult 
timp. M-am răzbunat. 

- Da, încuviință Farah. Mi-ai zis despre gardieni, despre ceilalți 
prizonieri. 

— Gardienii, judecătorul au fost norocoși să moară așa rapid. 

Se uită în ochii ei fără să clipească, asigurându-se că observa 
oroarea din fiecare cuvânt al lui. 

- Am de plătit toate păcatele comise împotriva mea, Farah. Bru- 
talitatea mea a întrecut-o pe a altora. Eu nu am rănit oameni, i-am 
distrus. Nu am omorât. Am ucis. Nu am pedepsit, am umilit, până 
au mai rămas numai cei loiali nouă. Acum înţelegi? întrebă el. Nu 
vezi? Oriunde îţi ating pielea sacră, degetele mele lasă în urmă sânge 
şi mizerie, ca smoala fierbinte. Nu pot fi îndepărtate. Nu pot să-ţi 
fac asta, Farah. Își trecu degetele prin păr, emoțiile lui vulcanice pre- 
gătindu-se să erupă în faţa ei. Nu pot... 

- Termină, îi ordonă Farah, ținându-și capul sus. Termină și as- 
cultă-mă, Dorian Blackwell! 

În ochii lui luci un avertisment periculos, însă buzele i se 
închiseră. 

Farah voia să-l îmbrățișeze mai mult decât își dorise ceva în toată 
viața ei, dar își strânse pumnii ca să nu strice momentul și să nu 
îl copleșească. În schimb, îi susținu privirea cu sinceritatea pe care o 
punea în cuvintele ei. 

- Ai supraviețuit, spuse ea ferm. Ai supravietuit când alții n-au 
făcut-o. Nu ai avut alte mijloace ca să te ţii în viață. Ca să oprești 
persecuția, a trebuit să devii un bărbat cu inima neagră. Eu nu... 
aprob violenţa, dar nici nu pot să te condamn pentru trecut. Mai 
ales că a fost vina mea că ai ajuns acolo. 

- Nu spune asta, mârâi el. Niciodată să nu mai spui asta. 

- E adevărat. Uită-te la mine! Sprijinindu-se în mâini, își dezvălui 
corpul în lumina lunii. M-ai atins, și totuși corpul meu nu e distrus. 

Foametea chinuită din privirea lui provocă un fior de speranţă și 
nevoie posesivă, care îi încălziră pielea, în ciuda frigului nopţii. 

- Al meu e, mormăi el. Nu mai e nimic pur în mine. Nici în corp. 
Nici în mâini. Nici în suflet. De ce ai vrea așa ceva lângă tine? 

- Întunericul pe care îl vezi în atingerea ta e numai în mintea ta, 
spuse ea blând. Poate putem îndrepta asta. 

- E imposibil, se lamentă el, clătinând din cap. 

- Apropie-te, îl ademeni ea. 

El nu se mișcă. 

- Dacă am învăţat ceva în viața asta este că nu există întuneric 
atât de deplin cât să nu poată fi dispersat de o lumină, îi explică ea. 

Faţa lui se relaxă când ochii îi întâlniră pe ai ei. 

- Dulcea mea Farah, expiră el dureros. Tu nu îţi poți imagina în- 
tunericul. Ești singura lumină pe care am cunoscut-o vreodată. 

Cuvintele lui tandre nu se potriveau cu trăsăturile nemiloase, 
însă Farah tot găsi speranţa. 

- Trebuie să crezi că lumina mea e mai puternică decât întuneri- 
cul tău. Așa că lasă-mă să te ating eu pe tine. Şi, oriunde îţi ating 
pielea, degetele mele o să curețe sângele și mizeria pe care le vezi și 
vor lăsa în urmă lumina pe care întotdeauna am vrut să ţi-o dau. 

El nu îi dădu voie, nu verbal. Dar se întoarse încet pe marginea 
patului, ţinându-și respiraţia captivă în pieptul lui lat, în vreme ce o 
nesiguranță prudentă îi scălda ochii. Farah își ținea și ea răsuflarea 
în timp ce degetele îi atinseră reverul hainei. Delicat, cu multă grijă, 
desfăcu faldurile descheiate și i-o dădu jos de pe umeri, lăsând-o să 
cadă pe podea. Purta numai o cămaşă neagră, fără lavalieră, desfă- 
cută la guler, și o vestă de culoarea cărbunelui. 

- De data asta, nu vreau să mă legi. Îi sărută gâtul, forța pulsând 
sub buzele ei. Vreau să te ating peste tot, Dorian. Mă lași? 

El rămase tăcut și nemișcat; nu îi promise nimic, însă nu făcu 
nici o mișcare pentru a o opri când se întinse către vestă și o desfăcu 
cu iscusinţă. Ochii lui ardeau și străluceau ca piatra vulcanică. Nările 
i se umflau, și pumnii rămăseseră încleștați. 

Farah fu copleșită de nevoia de a-l vedea pe bărbatul înveșmântat 
în negru. Ascunsese atâtea secrete. Ascunsese tot atât de mult câte 
dezvăluise ea vreodată. 

Acum era momentul să îl expună pe Inimă Neagră din Ben More. 

Degetele ei se întinseră către nasturele cămășii lui, însă mâinile îi 
fură oprite cu o mișcare rapidă. 

- Nu, spuse el. Nu pot să fac asta. Nu vrei să vezi... 

- Dragă bărbate, spuse Farah și se apropie, până se afla pe margi- 
nea patului, iar el îi permise să-și întindă mâinile captive către fața 
lui. Habar n-ai cât de mult te înșeli. 

El clătină din cap. 

- Pielea mea. Nu e ca a ta. O să te dezguste. 

Farah își aminti de textura stranie pe care o simţise sub cămașa 
lui în acea zi în grădină. 

- Mâinile tale sunt la fel, Dougan Mackenzie, șopti ea. Întotdea- 
una mi-au plăcut mâinile tale, așa rănite și sălbatice cum sunt. Mi-a 
fost dor de atingerile lor timp de șaptesprezece ani. Îi desfăcu o 
palmă ca să își lipsească buzele de cicatricile rănilor lui din copilărie. 
Ai încredere în mine? șopti ea din nou, cu buzele lipite de cicatricile 
pe care le îngrijise cu atâta vreme în urmă. 

Farah se întinse spre cămașa lui, și el, impasibil, îi dădu voie, în- 
chizându-și palma ca și cum i-ar fi ţinut sărutul în strânsoare. Inima 
lui Farah bătea mai tare cu fiecare nasture deschis, însă îi lăsă piep- 
tul în umbră până când îl desfăcu pe ultimul și îi scoase cămașa din 
pantaloni. Cu atenţie, dădu cămașa și vesta jos de pe munţii ume- 
rilor lui puternici şi le coborî pe umflăturile brațelor lui. Nu tăietu- 
rile și cicatricile care îi mutilau corpul o făcură să ofteze, deși simți 
durerea fiecăreia, ci frumuseţea fără egal a fizicului său. Corpul lui 
Dorian era făcut de un zeu antic al războiului. Nici o sculptură gre- 
cească nu se putea compara, nici un artist nu ar putea recrea mas- 
culinitatea netedă, acaparatoare care pulsa în priveliștea complexă a 
pieptului său. 

- Eşti frumos, se minună ea. 

Capul lui se întoarse într-o parte, de parcă primise o palmă. 

- Nu fi crudă, spuse el aproape împietrit. 

Mâinile ei tremurau când se întinse spre el, nu de frică, ci din 
cauza anticipării. Prima oară când simţi că îl atinse cu adevărat pe 
soțul ei fu când își puse mâna peste umflătura tare a pieptului său, 
fix în dreptul inimii. 

Musșchiul zvâcnea sub atingerea ei. Farah urmă o tăietură ieșită 
în evidenţă, de la sfârc până peste coaste. Cealaltă mână a ei găsi pe 
celălalt umăr o zonă mare de piele care părea să fi fost arsă în urmă 
cu mult timp. 

- Îmi pare rău pentru tot ce ai îndurat. 

Nu putea vedea toate detaliile rănilor lui la lumina lunii, și era 
mulțumită de asta. Unele erau ascunse în umbră. Deși o durea sufle- 
tul, o picătură fierbinte de dorință înflori între picioarele ei, iar 
mușchii de acolo începură să zvâcnească ritmic. 

- Atingerea mea nu o să-ţi aducă niciodată durere, jură ea, tre- 
cându-și ușor mâinile peste întinderea pieptului lui. 

Ochii lui Dorian se închiseră, ca și cum nu putea face faţă acelui 
moment. Respirația îi era sacadată și greoaie, iar inima lovea ca tro- 
potul de copite al unui cal de curse sub palma ei. Își ridică mâinile să 
le acopere pe ale ei, părând să le tragă departe de pielea lui. Însă nu 
făcu asta. 

Farah își dădu seama că asta îi oferea lui senzaţia de control. Fap- 
tul că participa activ la experimentul ei și o putea ghida să-l atingă 
sau permitea explorarea ei, în funcţie de cum îl afecta. 

Conștientă de ezitarea lui, îi mângâie pieptul și se opri să explo- 
reze fiecare protuberanţă a mușchilor încordaţi ai abdomenului său. 
Găsi mai multe tăieturi și cute, dar le ignoră, concentrându-se asu- 
pra bărbatului din spatele cicatricilor. 

Pantalonii îi atârnau jos pe șolduri, și ea își lăsă degetele să se 
plimbe deasupra lor. Mâinile lui se lăsară jos, și respiraţia ei se înteți 
când atinse dovada de netăgăduit a bărbăţiei şi a dorinței lui. Îi plă- 
cea să îl simtă. Fierbinte ca un fier de marcat, așteptând eliberarea. 

Corpul lui zvâcni și respiraţia îi rămase captivă în gât, în timp ce 
ea explora forma lui acoperită de material. Apăsând un alt sărut 
de gâtul lui, urmă cu buzele valea din mijlocul pieptului lui. 

- Mâinile mele o să-ţi ofere numai plăcere, promise ea, degetele 
ei curioase ocupându-se de pantaloni. 

El îi gemu numele în timp ce gura ei urma poteca ispititoare fă- 
cută de mâinile sale cercetătoare. Când ajunse cu buzele la bariera 
de material al pantalonilor, el făcu un pas brusc în spate. 

- Ce crezi că faci? întrebă el aspru. 

- Vreau să te gust, recunoscu Farah, simțind cum fierbințeala îi 
atinge obrajii. Așa cum tu m-ai gustat în acea primă noapte. 

Ochii lui se măriră, mușchii brațelor încordându-se cu o tensi- 
une intrigantă. 

- N-nu, se bâlbâi el. Asta e... Nu. 

Farah prinse cureaua cu un deget și îl trase spre ea. 

- Ba da, răspunse ea provocator. Nu o să-mi refuzi asta. 

Ultima rezistenţă căzu sub mâna ei, și ea îi trase ușor pantalonii 
peste șolduri, cămașa căzând pe podea odată cu ei. 

Fibre de mușchi încordaţi duceau de la solduri spre locul de unde 
mădularul lui gros se îndrepta spre ea. Lumina lunii ascundea deta- 
liile lăncii din carne, dar se întinse spre el cu degete delicate, 
conştientă de fierbințeala umflată și de duritatea de oţel peste care 
avea să dea. 

- Farah. 

Numele ei se rostogoli aproape incoerent de pe buzele lui în 
timpul unui icnet torturat. 

- Nu. Dacă o să... mă pierd în gura ta? 

Gândul era atât de scandalos, atât de imoral, că Farah fu zgudu- 
ită de un val de dorință fierbinte. Atât de fierbinte, că trebui să își 
încordeze pumnul în pătură ca să nu își atingă carnea arzătoare din- 
tre propriile coapse. 

- Tu, bărbate, eşti infamul Inimă Neagră din Ben More, îi spuse 
cu o voce pe care abia o recunoscu ca fiind a ei, atât de răgușită deve- 
nise de la dorință. Poţi să te pierzi unde vrei. 

Înjurăturile pe care le spuse el când ea își lipi buzele de capul gros 
al mădularului lui nu erau toate în engleza reginei. Cel puţin asta 
credea Farah, și era destul de sigură că le auzise pe toate. 

Avea gust de sare și de păcat. 

Smucitura șoldurilor lui când se aplecă peste ea îl împinse în 
gura ei cât de mult putea ea să-l primească, și tot nu încăpu nici 
pe jumătate. 

- Farah, mormăi el. La naiba! 

Neștiind sigur cum să continue, Farah se retrase și fu fericită 
când o undă de mișcare păru să curgă inconştient pe spinarea lui 
și să-l apese mai adânc în gura ei înainte să se retragă. Farah își lăsă 
limba să îl exploreze. Șanțul ciudat de dedesubt. Cuta înlăcrimată 
de pe vârful capului striat. Pielea de pe vârf și rigiditatea fermă 
a mădularului. 

Mâinile lui se odihneau pe buclele ei și apoi se înfigeau în ele. 
Degetele puternice îi împingeau scalpul într-o cerere erotică. Ori- 
cât îl tulbura un act pe Dorian Blackwell, nu rămânea pasiv prea 
mult timp. 

Scoase un zgomot tăios când ea începu masajul ritmic cu limba, 
și până și vocabularul de bază păru să-l abandoneze. Mădularul lui 
zvâcnea în gura ei. Umflat și alunecos de la umezeală. 

Mâinile i se încordară în părul ei și o traseră de pe sexul lui. 

- Opreşte-te, mârâi el. O să... Dumnezeule! 

- Poţi, îl încurajă ea, îmbătată cu putere, excitată până în punctul 
nebuniei de plăcerea lui. Dă-mi voie! 

Farah se bucură de puterea mușchilor lui când se aplecă să o ri- 
dice de lângă el. 

- Întinde-te pe spate, îi ordonă. Acum! 

Cu buzele umflate despărțite de forţa respirației, alunecă pe pă- 
tură, uitându-se uimită la bărbatul cu care se căsătorise. Orice urmă 
de vulnerabilitate băiețească dispăruse. În locul ei, era un turn de 
mușchi și dorință. Farah tremură, parţial din cauza senzaţiei mătă- 
soase a materialului rece de sub pielea ei, însă în cea mai mare parte 
din cauza caracterului inevitabil al bărbatului care urma să o facă a 
lui. Dorian se sui peste picioarele ei, cu umerii încordaţi și capul ple- 
cat, cufundându-se pentru a-și plimba respiraţia fierbinte peste des- 
picătura udă dintre coapsele ei. Făcând o pauză, își lipi obrazul de 
cuibul moale de păr, iar Farah gemu, genunchii desfăcându-i-se din 
propria lor voinţă. 

Spre surprinderea ei, el continuă, barba lui zgâriindu-i pielea de pe 
abdomen, apoi valea dintre sâni și, în cele din urmă, pielea ultrasen- 
sibilă a gâtului. O mână mare se plimbă pe coapsele ei, trăgându-le 
spre șoldurile lui și fixând-o acolo. 

- O să devorez fiecare bucăţică din tine, îi mârâi în ureche, tri- 
miţându-i foc prin sânge, incinerând orice gând coerent pe care l-ar 
mai fi putut avea. Însă mai întâi... 

Mădularul lui se așeză în dreptul crăpăturii ei pulsânde, iar Farah 
nu putu decât să scoată gemete de dorință înainte ca el să-și gă- 
sească drumul și să alunece înăuntru cu un icnet. 

Respirația fierbinte îi mângâie obrazul, dar se atingeau numai 
unde erau corpurile lor unite. Plană deasupra ei pentru o eternitate, 
ţinându-și pieptul incredibil departe de ea, ca și când s-ar fi luptat 
cu ceva. Dacă nu se mișca în curând, avea s-o ia razna. 

- Dorian? şopti Farah, încordându-și mușchii intimi în semn 
de încurajare. 

- Atinge-mă, Zâno! Cuvintele se chinuiră să iasă din el, ca și cum 
își forțaseră evadarea printr-un gât înțepenit. Poți să mă atingi. 

Farah eliberă prima răsuflare adevărată în două luni. Cuvintele 
lui o topiră. O atinseră cum nici nu credea că era posibil. Era un pri- 
vilegiu care nu i se mai permisese nici unei femei. Nu mai fusese 
oferit altei ființe umane. Îi cuprinse faţa cu ambele mâini, prima 
oară trăgându-l în jos pentru un sărut tandru. Apoi îşi trecu brațele 
sub ale lui și le încolăci în jurul spatelui său, trăgându-l să își odih- 
nească greutatea pe corpul ei. El se crispă la contactul corpurilor lor. 
Carnea aluneca pe carne, și un moment electric de fuziune păru să îi 
tulbure pe amândci. 

- Stai cu mine, îl încurajă ea. Lasă-mă să-ţi simt pielea mișcân- 
du-se peste a mea. 

- Da, șuieră el, mișcându-și în sfârșit buzele. 

Fiecare icni când centrul strâmt al feminităţii ei îl ţinu strâns în 
vreme ce el se retrăgea și îl primi adânc în clipa când reveni. 

Farah se ţinu de mușchii imposibil de puternici ai spatelui lui, 
simțind mai multe întreruperi ale pielii netede. Îl sărută mai apăsat, 
revărsându-și toată dragostea în el. 

Dorian bău de pe buzele ei și se împinse mai adânc, înălțimea 

lui făcând uniunea gurilor lor dificilă dacă corpurile lor voiau să 
stea lipite. Farah își îngropă faţa în gâtul lui, nedorind ca senzația 
magnifică a cărnii lui contopite cu a ei să se termine. El intră adânc 
în ea, încordându-și spinarea în împunsături încete, atente. 

Ea deveni o creatură a nevoii pure, a dorinței fără sfârșit şi a ape- 
titului rușinos. Oasele ei se bucurau de greutatea lui. Sexul ei lua în- 
fometat fiecare bucată din el, întinzându-se și ridicându-se ca să îl 
primească pe bărbatul pe care îl iubea. 

— Eşti atât de caldă, gemu el. Atât de moale. 

Lipit de părul ei, îi spuse și alte lucruri incoerente. Îi făcu jură- 
minte. Gâfâi blesteme. El era jaguarul ei, mișcările lui fiind atât de 
sprintene și de graţioase. Corpul lui perfect și puternic. Își ridică 
șoldurile, gemetele ei devenind rugăminţi. Mâinile ei se plimbau 
curioase în josul spatelui său tensionat pentru a prinde fesele care 
se încordau și se relaxau. 

Valul de extaz o copleși atât de rapid și o ridică atât de sus, că 
aproape rată spasmele violente ale șoldurilor lui în timp ce el se mai 
îngropă în ea numai de câteva ori, până când se cutremură convulsiv 
și îi îngropă numele în plapumă. 

„Zâno. Zâna mea.“ 


Capitolul 25 
(ac 


Dorian stătea gol pentru prima oară de când își putea aminti, bu- 
curându-se de senzaţia aerului rece pe pielea încinsă de mișcare și 

plăcere. Îşi încreți nasul când o buclă argintie îl gâdilă, dar nu voia 
să îi dea drumul femeii lipite de pieptul lui nici măcar ca să miște 
bucla cu pricina. 

Nu știa cât stătuseră în tăcere; destul de mult ca luna să se mute 
dintr-o parte a ferestrei în cealaltă. Respirația lor încetinise, și mici 
înțepături de frig îl făcuseră să se gândească să o învelească. Însă ar fi 
însemnat să se miște, și nu suporta ideea despărțirii de corpul ei nici 
măcar o clipă. În plus, era destul de sigur că ea adormise, și ar fi 
murit înghețat înainte să o deranjeze. 

Cum trăise două luni fără prezenţa ei? Cum supraviețuise șapte- 
sprezece ani de iad adevărat? Era ca și cum fibrele care îi formau 
corpul aveau nevoie de apropierea ei ca să funcţioneze. 

Nu numai că îi suportase atingerea în seara aceea, dar se şi bucu- 
rase de ea. Avusese dreptate. Farah nu putea fi coruptă niciodată, 
era prea pură ca să fie atinsă de întunericul lui. Dar el se simțea mai 
puţin revoltător, ca și cum unele fisuri din sufletul lui fuseseră vin- 
decate de mâinile ei. 

Dorian închise ochii, certându-se pentru prostia lui. În tot timpul 
ăsta, nu se temuse de ea, ci de el. Se temuse că intimitatea avea să 
scoată la suprafață temerile violente ale anilor din închisoare. 

Ar fi trebuit să știe mai bine de atât. Era vorba despre Zână. 
Sufletul lui își amintise. El era un criminal, un bărbat violent, dar 
și-ar fi tăiat propriul gât înainte să rănească un fir din capul ei. 

Își imagină dorința din ochii ei când îi expusese corpul. Apre- 
cierea sinceră. Dorința pentru ea nu îl făcuse să se simtă vulnerabil 
și slab. Ci puternic. Viril. Ca și cum ar putea cuceri stelele și toate 
forţele necunoscute aflate dincolo de ele. 

- Sper că-ţi dai seama că Madame Sandrine o să fie foarte supă- 
rată pe tine, spuse ea căscând leneş. 

Îi mirosi buclele, inhalând atât de adânc mirosul de lavandă, 
încât spera să se fi imprimat în străfundurile plămânilor săi. 

- Credeam că dormi, șopti el, amuzat de primele ei cuvinte. 

Probabil încerca să-l relaxeze după intensitatea a tot ce se întâm- 
plase. Îi era atât de dragă. 

-~ Nu încerca să schimbi subiectul, îl certă ea cu un ghiont. Va tre- 
bui să răspunzi pentru distrugerea întregii mele garderobe într-o 
singură noapte. 

Mâinile lui se plimbau pe pielea mătăsoasă a spatelui ei, creând 
fiori de frig. Nu avea să se sature niciodată să o simtă. Niciodată nu 
avea să se oprească din a se minuna de moliciunea ireală a pielii ei de 
zână. Era ca și cum ai mângâia un miracol. Ca și cum ai ține un înger. 
O astfel de femeie nu-și avea locul pe pământul ăsta blestemat. 

- Nu o să ai nevoie de haine ceva timp, o informă el. Am de gând 
să te ţin goală cât timp o să pot. 

Ea se trase din îmbrăţișarea lui pentru a se arunca dramatic pe 
spate, cu o mână la frunte. 

- Poate ar trebui să te gândești totuși la un harem de curtezane, 
oftă ea. Nu cred c-o să supraviețuiesc în patul infamului Inimă 
Neagră din Ben Moore. 

Dorian se roti pe o parte, ca să domine carnea ei expusă, mâna 
lui mângâind zona de sub un sân perfect, care îi distrăgea atenţia. 

- Vrei să mă ajuţi să le selectez? întrebă relaxat. 

Ea îi dădu mâna la o parte cu o privire periculoasă. 

- Sigur că nu, pufăi ea, glumind numai pe jumătate. O să-i scot 
ochii oricărei femei care îndrăznește să te atingă. 

Mâna lui Dorian se reuni cu sânul ei, degetele lui făcându-și drum 
către celălalt. 

- Habar n-aveam că ești așa nemiloasă, Lady Inimă Neagră, o ta- 
chină, lingând sfârcul și apoi sufiând spre el pentru simpla bucurie 
de a-l vedea întărindu-se. 

- Vai, da! Am împușcat un bărbat, să știi, și am înjunghiat un 
altul. Pot fi destul de periculoasă când trebuie. 

Dorian își reveni, plămânii lui dezumflându-se în timp ce-și plimba 
mâinile mari pe linia delicată a brațului ei. Fu străfulgerat de cât de 
fragilă era, de cât de uşor de distrus, de cât de ușor de pierdut. 

- Să fii femeie e terifiant tot timpul? 

Zâmbetul lui Farah dispăru, însă o strălucire jucăușă persista în 
ochii ei dulci, argintii. 

- Ce întrebare! Ce vrei să spui? 

- Eşti atât de moale, de fragilă, se minună el. Ca o bucăţică din- 
tr-o delicatesă rară care așteaptă să fie mâncată. Și noi, bărbaţii, nu 
suntem mai buni decât lupii - nu, decât vulturii. Nişte afurisiți 
de prădători, spuse el. Cum vă faceți voi, ferneile, curajul să ieșiți din 
casă? Ba, și mai mult, de ce permit eu asta? 

Se gândi la toate pericolele care o păşteau în lumea asta, în afara 
braţelor lui, și palmele începură să-i transpire. 

Ea îi trasă cicatricea lungă, făcută de lama unui pirat de pe doc în 
urmă cu mulţi ani. 

- Nu crezi că lași experienţele tale singulare de viaţă să îți cam 
afecteze viziunea? Am trăit printre criminali periculoși și boemi 
aproape douăzeci de ani fără să fiu atacată. Pasiunea încălzi argin- 
tiul irișilor ei într-un gri-verzui mai închis. Și, în plus, îmi place să 
fiu prada ta. 

Experimentă din nou acel instinct neliniștitor de posesie pe care 
îl simțise prima oară în biblioteca din Applecross. 

- Numai a mea, declară el către noapte. 

- Am fost numai a ta, încuviință ea. 

Elo privi, cu inima în gât. 

— Te... iubesc, Farah. 

Ea clipi rapid, și ochii i se înceţoșară. 

- Și eu te iubesc, Dorian. 

El îi prinse bărbia, forțând-o să îl privească în față. 

- Nu înţelegi. Întotdeauna te-am iubit. Din momentul în care te-am 
văzut în acel cimitir, te-am iubit cu forța unui bărbat. Cu o asemenea 
intensitate, că m-a speriat mai mult decât îti poți imagina. 

Spre mirarea lui, ea păli, o cută de îngrijorare apărându-i între 
sprâncene. 

- Pur și simplu nu ţi-ai dat seama? 

- Întotdeauna am ştiut. 

Îi prinse bucla cu degetul, lucru la care visase ani întregi și pe care 
plănuia să îl facă pentru tot restul vieții. 

Cuta se adânci. 

- Atunci, de ce ai negat? De ce mi-ai frânt inima când ţi-am 
oferit-o? 

Rușinea îl împunse, și nu putu s-o privească în ochi. 

- În lumea mea, faptul că îți pasă de ceva e o slăbiciune pe care 
dușmanii o pot folosi împotriva ta. 

- Nu-mi pasă de asta. Farah îi acoperi mâna cu a ei. Ce altceva? 

- E ce am spus mai devreme, bombăni ei, încercând să găsească 
cuvintele care să exprime profunzimea disfuncţiei lui. Am fost... 
sunt stricat. Nu numai că mi-e frică să nu-ţi fac rău în somn, dar, 
și dacă îmi permit să iubesc, să sper, forța iubirii mele o să te 

consume, o să te distrugă cumva. Nu ştiu. O să te sufoce sau o să 
te scârbească. 

Ea îi alină agitația cu o atingere, și lui îi plăcu faptul că nu se mai 
ferea, ci se topea în căldura mângâierii ei. 

- Dragostea nu face asta, șopti ea, ridicându-și capul ca să îl să- 
rute în dreptul inimii. Bineînţeles că te consumă, însă dragostea — 
dragostea adevărată - nu distruge și nu sufocă. E opusul slăbiciunii. 
Dragostea întărește. Eliberează. Se lipește de fiecare fibră a ființei 
tale și întărește locurile în care eşti... stricat. E necesară corpului și 
sufletului ca mâncarea sau apa. Nu ar putea să mă dezguste. Pot 
doar să fiu umilă și șocată de cel mai preţios dar al iubirii tale. Vocea 
i se frânse, și ochii vărsară lacrimi pe care le ținuse în frâu. Asta 
mi-am dorit cel mai mult în lumea asta, din momentul în care te-am 
văzut. Furios și rănit în cimitirul Applecross. Am vrut să te păstrez, 
să te ţin așa și să te învăţ ce e dragostea. 

Gâtul lui Dorian îl ardea. Cuvintele ei. Ochii ei. Lacrimile ei. Nu 
putea să le privească fără ca inima lui să se mărească până când 
pieptul risca să-i explodeze. Cu maxilarul încordat, clipi să alunge 
ceața străină pe care o simțea în ochi. 

Speriat, se ridică, gata să plece. 

- Dorian, nu! Farah îl șocă în clipa când își aruncă piciorul lung, 
moale, peste el, înfășurându-și corpul în jurul lui atât de strâns, că 
ar fi trebuit s-o rănească pentru a scăpa. Nu fugi de asta! 

- Farah, murmură el, avertismentul pierzându-se în barajul 
de emoţii care i se înghesuiau în gât. 

- Eşti al meu, Dorian Blackwell, spuse ea cu o expresie de posesi- 
vitate sălbatică, ce nu se potrivea feţei sale angelice. Numai al meu. 

El îi gustă sarea de pe limbă când o sărută, simțind o umezeală 
rece pe obraji când îl primi în corpul ei, strângându-și picioarele 
în jurul trupului său. 

El o strânse, ea se agăţă. Mâinile lor se plimbau și explorau. Nu 
dură mult până când plăcerea înflori și sângele cântă. O explozie si- 
multană atât de dulce și de prelungită distruse orice barieră rămă- 
sese între ei, unindu-le sufletele și vocile într-un cântec arhaic de 
extaz. Dorian îi ținu corpul înconjurat în jurul lui în timp ce își făcea 
loc sub plapumă. Odată așezați, îi sărută pleoapele. 

- Te iubesc. Obrajii ei. Te iubesc. Curbura umărului ei. Te iubesc. 

Ea își înălță capul, un zâmbet luminos expunându-i dantura 
perfectă. 

- Mă bucur că te-ai obișnuit cu declarația asta. Va trebui s-o spui 
cel puţin o dată pe zi. Pentru restul vieților noastre. 

El deja își propusese asta, dar ridică din sprâncene surprins, bu- 
curos că ea revenise la starea jucăușă. 

-~ În fiecare zi, zici? 

- Și mult mai des în zilele când sunt supărată pe tine, îl avertiză ea. 

- De ce o să fii supărată pe mine? 

Ea îi aruncă o privire fermă. 

- Crede-mă, se va întâmpla. 

Râsul lui părea străin chiar și propriilor lui urechi. 

- Zâno? murmură el, o lene moleșitoare trecându-i prin oase, în 
vreme ce corpul ei mic îl încălzea. 

- Daaa? Și ea se chinuia cu propriile-i pleoape greoaie, neputând 
să le deschidă destul de mult cât să îl vadă bine. 

- Te iubesc. 

Ea căscă și îl mângâie pe piept. 

- Mi-ai mai spus. 

- Am spus-o ca Dorian. Dar trebuie să-ți zic o dată pe zi și ca 
Dougan. 

Bărbia îi tremură, dar de data asta lacrima care i se scurse pe obraz 
nu era de tristeţe, ci de bucurie, și el i-o sărută și se mișcă să o dea 
într-o parte și s-o lase să doarmă. 

- Uneori, mă priveşti când dorm, nu-i așa? îl întrebă, mai atentă 
de data asta, 

Dorian nu-i răspunse. 

- N-ai putea să faci acest lucru în seara asta, dar să mă și ţii 
în brațe? 

- Nu ar trebui... 

Ea îi puse o mână pe piept, ţinându-i spatele captiv în pat. 

- Stai! 

- Dacă te rănesc... 

- N-o s-o faci, insistă ea și își lipi obrazul de al lui, picioarele ei 
fiind încă peste el. 

Adormi într-o clipă, ca atunci când erau copii. 

Dorian rămase treaz și o privi. Frica lui se topi într-o revelație. 
Ea nu era slăbiciunea lui. În toată viața sa, ea fusese sursa puterii lui, 
și acum, că erau reuniți, putea cuceri orice. Chiar și trecutul. 

Mai ales viitorul. 
Dorian închise ochi, identificând spaţiul din sufletul lui ca fiind 
pace. Pace şi speranță. Înainte să-l cuprindă somnul, îi șopti la ure- 
che un jurământ pe care avea să îl repete noapte de noapte, până 


când timpul avea să-și spună cuvântul. 


Inima mea te fac 

La răsărit de lună. 

Să te iubesc și să te onorez, 
De-a lungul vieților noastre. 


Să renaștem, 
Sufletele noastre să se întâlnească și să se recunoască 


Și să iubim din nou. 
Și să ne amintim. 


Epilog 
SES 


- Pentru numele lui Dumnezeu, Blackwell, nu te mai tot plimba 
și mai bea un pahar! bâigui Murdoch, lovindu-l pe Tallow, care îi făcea 
semn să tacă. Faci camera să se învârtă cu plimbatul tău dintr-o 
parte într-alta. Dacă nu te potolești, o să mi se facă rău. 

- Cccred că whisky-ul face camera să se învârtă. 

Tallow luă sticla de la Murdoch și i-o dădu lui Frank Walters, 
care, la rândul lui, i-o întinse lui Christopher Argent. 

- Lady Blackwell a cerut să fii ametit înainte să intri să o vezi. Eu 
îmi respect promisiunea, spuse Murdoch. 

Dorian se opri din plimbatul în sala din Ben More doar ca să se uite 
încruntat la ajutorul lui beat. Alesese acest spaţiu deschis ca să aş- 
tepte nașterea deoarece tapiseriile amortizau strigătele ei. 

- De când a început toată lumea din castelul ăsta afurisit să 
asculte ordinele altui Blackwell? mârâi el, înfuriat că fusese dat afară 
din camera nașterii de soția lui și de un cârd de femei autoritare. 

Stătea în drum, îi spuseseră. Înrăutățea lucrurile cu privirile fu- 
rioase și ordinele pe care le dădea, spuseseră. 

Nu se uitase urât, fir-ar să fie! 

Cu o mișcare ușoară, Argent turnă tuturor câte un pahar de cris- 
tal cu băutură și îi înmână unul lui Dorian. 

- E cel mai bun scotch de la moșierul Ravencroft, spuse el cu voce 
întunecată și bogată ca băutura din paharele lor. Ți l-a trimis special 
pentru această ocazie. Acum, nu te mai tot încrunta și ia o gură! 

- Nu mă... 

- Am terminat! 

O voce puternică răsună în sala mare, și toți foştii deținuți de la 
Newgate își feriră privirea cât de repede putură, studiind tapiseriile 
sau bocancii cu mare interes. 

Dorian termină băutura și își puse paharul jos în timp ce un 
ghem de bucle negre și mâini lipicioase îi sări în braţe. 

- Tati, dădaca mi-a făcut biscuiţi și gem de piersici! 

Faye, fiica de patru ani a lui Dorian, își lipi mâna murdară de 
mâncare de ochiul cu cicatrice. 

- Văd asta, zise Dorian amuzat și o ridică, ținând-o aproape de 
pieptul lui în timp ce picioarele ei grăsuţe îi atingeau coastele. 

- Nu poți să vezi! îi reaminti ea cu jale. Îți acopăr ochiul de zână. 

Dorian râse, trăgându-și fiica mai aproape, pentru că asta calma 
frica paralizantă din inima lui. 

- Așa e, dar cu siguranţă pot să simt gemul pe care mi-l întinzi 
pe față. 

O sărută pe obrazul cald, care avea gustul gemurilor incredibile 
de piersici ale lui Frank Walters. Crezuse că avea să se sature până 
acum de jocul ăsta. Îl inventaseră când era mică şi se speriase de 
ochiul lui de un albastru lăptos, cu cicatrice. Îi spusese că ea și mama 
ei erau zâne, iar el avea un ochi magic, ca să le poată vedea, deoarece 
ele puteau alege să fie invizibile pentru oamenii din jur, însă el le 
putea vedea întotdeauna. Acum, când era pusă pe șotii, îi acoperea 
ochiul ca să se „ascundă“ de el. 

- Blackwell, cu cine vorbesti? întrebă Argent pe un ton exagerat. 
Nu văd pe nimeni. 

Toată lumea din castelul Ben More și de la Northwalk Abbey se 
prefăcea că nu o vedea pe fată când venea. Dorian fu surprins de 
faptul că Argent intrase în joc, însă cel mai mortal asasin din Londra 
părea să fie plin de surprize, chiar și după toţi acești ani, una dintre 
surprize fiind soţia pe care și-o alesese. 

- Nu fi invizibilă azi, micuță Faye, mama ta naște un copil, o ade- 
meni Dorian. 

- Of, bine. Fetiţa oftă, minunaţii ei ochi cenușii strălucind la el 
când își luă mâna de pe ochiul iui. Nu sunt invizibilă. 

Toată lumea fu șocată de apariția micii zâne în braţele lui Dorian 
şi apoi cu toţii o salutară pe Faye Marie așa cum se cuvenea, lucru 
care o amuză. 

- Tati, pot să-mi numesc sora mai mică Kitty? 

- Vrei să-ți numești sora după o pisică? întrebă el, acceptând pro- 
sopul întins de dădacă. 

- Nu fi absurd! Fetiţa râse în timp ce el o ajuta să curețe substanța 
lipicioasă de pe mâini. Vreau să o numesc după toate pisicile. 

Își deschise brațele larg, cât să cuprindă toate creaturile vii, și 
aproape îi sări din braţe în exuberanta ei. 

- Bineînţeles că asta vrei, mormăi el amuzat. 

Zâmbetul ei se lumină și mai mult, dacă asta era posibil. 

— Asta a spus și mami. 

Gemma apăru în capul scărilor. 

- Soţia ta vrea să te vadă. 

- E bine? întrebă el, strângându-și fiica la piept până când aceasta 
începu să se agite. 

Buzele Gemmei se despicară într-un zâmbet larg, însă făcu doar 
un gest către cameră. 

— Uită-te cu ochii tăi. 

Inima îi bătea cu sălbăticie când urcă scările câte două sau trei 
deodată, Faye ţipând cu încântare în urechea lui. 

Când ajunse în cameră, moașa, o femeie de vârstă mijlocie atât 
de slabă și de firavă că nu înțelegea cum de oasele nu i se frângeau, îl 
făcu semn din ușa dormitorului. Dorian o găsi pe Farah rezemată de 
un munte de perne, cu ochii încețoșaţi, dar zâmbind. Ușurarea trecu 
prin el ca o furtună de foc, și, pentru o clipă, se întrebă dacă avea să 
leşine. Zâna lui fusese spălată și avea așternuturi curate, părul ei, 
împletit strâns înainte de naștere, având acum un halou de bucle 
umede. Arăta ca un înger care urma să se afunde într-un nor de 
așternuturi albe și moi. 

- Intră, iubirea mea, îl încurajă ea. În brațe ținea un ghem mic, 
pe care îl strângea la piept. Vino și fă cunoștință cu fiul nostru! 

- Fiul? 

Se simţi ridicol, dar, cumva, nu se gândise niciodată că urma 
să aibă un băiat. Faye Marie fusese atât de sigură că urma să aibă o 
soră, încât, într-un fel, îi convinsese și pe părinții ei că așa avea să 
fie. Se uită în jos și întâlni privirea surprinsă a fiicei lui. 

„Un fiu.“ 

Tocmai se obișnuia să fie lipsit de putere în fața voinței sălbaticei 
creaturi feminine care abia îi ajungea la genunchi. Chiar dacă mica 
lui Faye avea buclele angelice ale mamei ei și ochi cenușii blânzi, 
părul negru și tendința de-a nu respecta regulile arătau că era 
negreşit o Blackwell. Însemna totul pentru el, un amestec dinamic 
de curiozitate, neastâmpărare şi dragoste necondiționată. Îi furase 
inima din primul moment când o văzuse. Își știa rolul, locul în viața 
ei. Să o iubească. Să o protejeze cu propria lui viaţă. Să îi ofere adă- 
post şi educaţie. 

Dar un băiat? Cum avea să îl înveţe un om ca el să devină bărbat? 
Panica îi împunse pieptul, și trebui să se împotrivească petelor întu- 
necate care îi jucau în fața ochilor. 

Faye Marie se agită ca să fie pusă jos, și Dorian o lăsă să-i alunece 
pe picior și să fugă lângă pat. 

Farah ridică pătura moale ca să descopere o faţă roz adormită și 
un pumn imposibil de mic. Dorian nu-și putea mișca picioarele. 

- Nu e frumos? șopti ea. 

- Nu chiar, spuse Faye destul de dramatic. E atât de roșu și de 
zbârcit! 

Farah scoase un râset ușor, ostenit. 

- O să arate mai bine peste câteva zile. 

- Sper. Faye se întoarse spre Dorian și îl trase de mână. Hai să 
vezi, tati! 

El o lăsă să îl conducă lângă patul lui Farah, unde se așeză delicat 
pe plapumă, încercând să-și aducă aminte cum să clipească. Cum să 
respire. Încă îl uimea faptul că plăcerea pe care el și Fairy o împăr- 
tășiseră avea un rezultat așa extraordinar. 

Viaţă. Pusese viaţă în ea, iar ea, în mod miraculos, crease o altă 
persoană pe care să o iubească. O altă persoană care să le ofere dra- 
goste. Întinse o mână tremurândă către fiul său, acoperind mâna cu 
care ea ţinea spatele băiatului. Dumnezeule, dar era mic, corpul fi- 
indu-i aproape în întregime acoperit de degetele întinse ale lui 
Dorian. Zâmbetul pe care i-l aruncă Farah conținea mândria unei 
legiuni de cuceritori și toată dragostea unui sfânt. 

- Numele lui e Dougan. 

Inima lui, care bătea cu putere, se opri. Dorian se uită la ea, 
neștiind cum să facă față emoţiilor care treceau prin el. 

- Poftim? 

- Dougan Mackenzie Blackwell, îi spuse ea blând, dar ferm. L-am 
numit după băiatul care merită o a doua șansă la copilărie. Și poate, 
prin el și prin mica noastră Faye, Dougan și Zâna vor putea trăi 
toată fericirea și magia unei copilării de care n-au avut parte. 

Așa cum se întâmpla de obicei când era cu Farah, nesiguranța și 
frica dispăreau, fiind înlocuite de dragostea care se revărsa din atin- 
gerea ei. 

- Nu am pierdut nimic, spuse Dorian în timp ce întinse mâna 
către soţia lui și îi răsuci o buclă în jurul unui deget. Mi-am găsit 
Zâna, și asta e toată magia de care o să am nevoie vreodată. 

Vocaţia scrisului poate fi o îndeletnicire foarte solitară și, pentru 
un scriitor, persoanele care să îi ofere sprijin, critici constructive și 
încurajări sunt neprețuite. Cynthia St. Aubin, Tiffinie Helmer, Janet 
Snell, vă mulțumesc că mi-aţi fost zi și noapte alături. Am avut pri- 
vilegiul de a putea conta pe voi atât în plan personal, cât și profe- 
sional, iar asta a însemnat enorm pentru mine. 

Una dintre cele mai frumoase zile din viața mea a fost cea în care 
impresara Christine Witthohn m-a sunat și s-a oferit să mă repre- 
zinte. Dincolo de faptul că e un impresar fabulos, este și o prietenă 
incredibilă. 

Aș fi nerecunoscătoare dacă nu le-aș mulțumi și Monicăi 
Patterson, Alexandrei Sehulster și echipei de la St. Martin's Press 
pentru răbdarea lor și pentru efortul extraordinar pe care l-au făcut 
pentru această serie. 

Şi îti mulțumesc ţie, dragostea mea. Eroul meu. Ești totul pen- 
tru mine. 


